
SHIKYNTIEN 


Da ka Jingaiei bad jingkyrkhu bakhraw eh jong U 
Blei, sha Uba nga ai ka jingnguh bad ka Burom phar, 
la lah ban pynmih ha ka Ktien Khasi ia kane ka Kot 
kaba iathuh bniah bin shaphang ka jingim jong u Sadhu 
Sundar Singh, u 'riewblei bad u Khristan uba da shisha 
ba ka Ri India ka la pynmih. La pyrshang shitom katba 
lan ban buh ha ki ktien kiba jem bad kiba shai khnang 
ba baroh ki parabangeit ha ka' Ri Khamtam ha nong 
kyndong, ki bym nang pule phareng bad ruh kito kiba 
shu nang pule tang malu-mala ia la ka ktien, kin 
sngewthuh. 

Ha kaba pynkylla sha ka Khasi ia kane ka Kot, ym 
lah khlem da kynthoh ia la ka jingsngew-kitram ia I Mr. 
P. Jyrwa, Tymmen Basan ka Balang Malki, Iba hapdeng 
ka jingthiah pang I la kloi ban iaiap pule lyngba shuwa 
ban buh ia ka ha ka dur ba lah ban shon, I da shtah ia 
ka ba at bawit, I da pyndap ia ka bathem ba duna bad I 
da pynshaiia ka badum bakyllain, bad khamtam eh ia ki 
jingduwai bajur ba I la theh halor kane ka jingttei. 
Kumjuh ruh ia I Pastor, Rev. S. Wollington, Iba la kloi 
ban len ia la ka jong ka por ban pule bniah lyngba jong 
ka na sdang sha kut shuwa ban phah sha press. Kumno 
kane ka Kot ka la shoh mynsiem ia I lah ban shem na ki 
jingkynthoh ba I la ai ia kiba lah ban shem ha ka pe j 
kaba bud. 

Da kaba sngewnguh eh ia U Blei nud ban phla ba ia 
kawei-pa-kawei ka pej jong kane ka Kot ym shym la leh 
bad pyllait khlem da wieh shuwa ia ka ha ki jingduwai 
bajur bad ngam sngewlehraifi ban ong ba nga sngew 

shisha ia ka bor baphylla U Trai shilynter jong kane ka 
jingtrei kaba la bat ia nga arsnem ban pyndep. Ka long 
ka jingtrei ieit monsngewbha na ka bynta la u jong U 
Kynrad khlem khmihlynti bainong eiei-baroh ka jing- 
mih na kaba die ia ka kan leit sha ka Kam U Blei Ka 
jingangnud ha kaba pynkylla Khasi ia ka ka long tang 
ban iasam lem bad kiwei de ia ki jingkyrkhu bad jingpy- 
rsadmynsiem kiba nga la ioh na kaba pule ia ka ha ka 
Phareng. 

Lada batch, khamtam ki Samla, ngin iapule ia ka da 
kaba pynleit jingmut bha bad da kaba ring jinghikai sha 
lade na ki jingshem bad ki jingiakynduh jong une u rad- 
bah ka Jingngeit ka juk jong ngi, khlem artatien ngin 
ioh bor ioh mynsiem thymmai bad’jingrhem bakhraw ban 
sngew-thuh, ban kohnguh bad ban leh ia ka Hukum 
U Trai (Math. 28:19) kat ban pynlong ia ngi ban shem 
shisha ka ‘Jingrhem ban ieit ia ka Kam' ka ban pynwan 
ruh ha ngi ka ‘Jingkwah bajur ban kyntiew Burom Blei' 
khlem khein ia ka shitom ‘Bainong ai kan dam’. 


D. S. Roy 


SH1SYNPEIT HA KA J1NGIM U SADHU 

Nga la pule ia ki kot Phareng shaphang u Sadhu 
Sundar Singh. Nga la pule ruh ia kane kaba la pynwan 
ha ka ktien Khasi da I Mr. D. S. Roy. Da kaba la pule 
nasdang hakut ia kane ka Kot nga la shem ia kiei kiei kibe 
phylla shaphang u Sadhu Sundar Singh bad ki khubor 
jong u kumne haruro. 

1. Ka Jingkylla kdba mut ha ka rukom kaba khatn phylla- 
Da ka jinghikai ka kmie, u Sundar Singh u la long u 

‘riewniam naduh da u dang rit. Ka la don ha ka jingmut 
jong u ban long Pukir ne Sadhu. Bad kumta u la kwah 
ban shem ia U Blei ha ka niam Hindu. Da kata ka 
jingshitrhem niam u la shun ia ka niam Khristan katba 
u la thang ia ka Kotbah kaba u la ioh na ka skul kaba u 
shong — ka Skul Mishon Khristan. Hynrei lai sngi hadien 
ba u la thang ia ka Kotbah bad ba um shym la ioh jing- 
suk eiei da ka niam Hindu, u la poi sha ka jingpisa 
mynsiem kaba khraw kat haduh ba u la rai ban shu pyn- 
iap noh ia lade. Shuwa ba un leh ia kata, u la duwai, 
ba lada don U Blei Un pynpaw ia lade ha u, bad lada ym 
don, un pyniap noh ia lade da kaba shah tylliat ha ka 
lynti Rel. Kyndit kyndit ka jingtyngshaiii ka la pyndap 
ia ka kamra. U la iohi ia ka khmat phyrnai jongU Khrist 
bad ia ki dien jong ki prek. U la iohsngew ia kine ki 
ktien : “Balei me pynshitom bein ia nga ? Ha khmih 
nga la aiti ia la ka jingim halorkadiengphna na ka bynta 
jong me”. Kine ki ktien ki la ngam kum ka leilieh hapoh 
ka dohnud jong u. Bad kumta ha kaba shikhyllipmat 
la pyndap ia u da ka jingkmen bad ka jingsuk bym lah 
ban batai. 

2. Ka Jingsumar U Blei iauhaka rukom kaba kham phyUa 
U la lait im na ka bih ba la buh ha ka jingbam ha ka 

por ba u la shah beh na i'ing. U lh lait im na ki kti ki 
nongpyniap ha Nepal bad Tibet. U khla bad u ‘seiniong 
ki la wan dem lang bad u mynba u thiah ha krem bad 
ha i'ingjah khlem pynsniew eiei ia u. Da ki angel jong 
U, U Blei U la ju wan markhmat ban pyllaitiau Sundar 
Singh ha ki jingduh lad baroh. 

3. Ki khubor ialap jong u ki don ka Bor ha ka rukom kaha 
kham phyUa— 

Um shym la leh kambah da kaba pynkoit ia ki met 
khnang ban ring ia ki mynsiem ki briew. Hynrei ka maifi 
‘riewblei, ka jingshem-mynsiem da ka jingaiti-lade bad 
da ki ktien babeit jong u, kiba syriem ia U Trai Jisu hi, 
ki la long ki khubor kiba don ka Bor kaba kham phylla. 
Ki briew ki iohi ia U Jisu lyngba u Sadhu Sundar Singh. 

U la iaid ialap ha Ri India, Silon, Nepal, Tibet bad 
Burma. Bad sha Mihngi haduh Japan, Shaina bad 
Singapur. U la leit ruh sha ki bun ki Ri Sepngi sha 
Iurop, Amerika bad Australia. Baroh ki ri ha ka pyrthei 
ki pynbna shai ba ki khubor jong u ki don ka Bor kaba 
kham phylla kaba la pynim bad pynthymmai ia ki 
mynsiem jong ki briew. 

Ia kane ka Kot la pynmih ha ka ktien Phareng ha ka 
snem 1918. La iai-shon ia ka haduh kine ki snem. La 
don ki snem ba la shon haduh arsien shisnem namar ka 
jinghiewkor eh ki briew ia ka. 

Ka long ka jingsngewnguh ia I Mr. D. S. Roy Iba la 
trei shitom ban pynwan ha ka ktien Khasi khnang ban 
ioh pule da baroh. 

Kan long ka jingkyrkhu kaba khraw lada ki ling 
Khristan baroh ha ka Ri kin ioh ia kane ka Kot kaba 
kordor eh. 


Rev. S. WOLL1NGTON 

12. 5. 61 

KA TIEN SHUWA 

Ha kaba sdang eh ka jingthmu haba la thoh ia kane 
ka kot ka long tang na ka bynta ki kynthei Khristan kiba 
ha ki thaifi ka Malaialam, hynirei hadien la pynlong ia 
nga ban pynmih ruh ia ka ha ka Ktien Phareng. 

Lajan baroh kaba la thoh hangne la lum lang na ki 
jingiakren-iakhana bad u Sadhu hi, na uba ngi la ioh 
shibun eh ka jingiasyllok ba ai mynsiem, bad dei da ka 
jingaibor jong u ba la thoh ia kane ka kot. 

Ka jingim ba la iathuh hangne shaphang une u 
shakri bashisha jong U Kynrad Uba khraw khletn 
artatien kan long ka jingpyrsad-mynsiem ia baroh kiba 
ngeit. shynrang bad kynthei, jong ka Ri India, bad lehse 
kam long kaba shu pynheh lada ong ba baroh ki nong- 
India na ki jait bad ki ling kiba iapher kin iohi hangne 
kumno ba U Jisu Khrist U lah ban pynpaw ia Lade ha, 
bad lyngba, ki trai-ri jong kane ka Ri kaba khraw, bad 
katno U long shisha Uba bit eh ban long U Trai bad 
U Nongpynim jong ka Ri India. 


ARTHUR PARKER 
London Mission, Trivandrum. 


Ka Shithi na u Sadhu Sundar Singh 

Haba nga la pule ia ka jingthoh ia kane ka kot nga la 
iohi shai kdar ia ka jingialam lynti kaba phylla jong U 
Mynsiem U Blei ia I Mrs. R. J. Parker kumta ba I lah 
ban thoh ia ka khlem jingbakla, bad nga ngeit skhem ba 
kane ka jingtrei jong I kan long na ka bynta ka Buiom 

£U Blei, bad kan long ruh ka jingiarap ban ai ka jing- 
myntoi bakynja-mynsiem ia kiba bun. Bad ruh ba baroh 
kito kiba don hapdeng ki jingeh kumba nga laiakynduh, 
kin ioh jingiarap, bad khamtam ehlkin sngewthuh kum- 
no ba U Trai U la pynim ei’ia u nongpop uba khraw 
kum ma nga, bad ba da ka jingieit bad ka jingaiei jong 
U, U la jied bad khot ia nga sha ka Kam jong U. Mynta 
ka sngi, hadien ka jingmad da lade hi ha kine khadlai 
snem, nga lah ban ong da. kaba sngewnguh eh ba “U 
Khrist da shisha U long Ujuh mynhynnin bad mynta 
bad sha byrajukut” (Heb. 13:8). 

Ka jingduwai jong nga ka long ba U Blei Un pyndon- 
kam ia kane ka kot kaba rit na ka bynta ka Burom jong 
U hi bad ban long ka jingiarap bakynja-mynsiem ia 
kiwei pat — Amen. September 3.-1918. 


SUNDAR SINGH 

KA JINGLAMPHRANG 


Ki sngi jong u bnai February 1918 kin long ki sngi 
ki ban sah jingkynmaw ha kiba bun ki Khristan jong ki 
kynhun balang ba iapher baroh ha Tribandrom, namar 
ka jingwanpoi u Sadhu Sundar Singh ka la longka jingjia 
ka bym pat la ju jia bad kaba la wallam ha kiba bun ka 
jingmyntoi bad ki jingkyrkhu bakynja-mynsiem bym lah 
ong. Uwei na ki Mishoneri jong ngi u la kren kaba dei 
eh haba u ong. TJba kum une u briew um pat ju rung 
ha ka Balang ha Ri India mynno mynno ruh”, bad kat 
shaba u leit u iehnoh shadien jong u ka jingsngew-myn- 
siem bajylliew ba u Blei u la wan jngoh ia la ki 
briew. 

Ka nam u Sadhu ka la leit ha shuwa jong u, namar 
khyndiat eh kiba pule ia ki kot ba la thoh shaphang ka 
jingim bad ka jingtrei jong u, bad na kine kiba la pule 
don kiba khmihlynti ba ka sngi jong ki kambah kan sa 
paw. Kiba kham bun shisha ki la dap da ka jingthrang 
ban iohi bad iohsngew ia u kumta ba ki lah ban 
iohpdiang ia ki jingkyrkhu bakynja-mynsiem kiba ki 
ngeit ki lah ban mih na ka jingshakri jong u. Te don 
paidbah byllien mynta kiba lah ban sakhi ba U Blei Um 
shym la pynraiii buhkhoh ia kine ki jingkyrmen bad 
jingangnud jong ki. 

Katba ka rel kaba kit ia u Sadhu Sundar Singh ka la 
jan poi ha steshon rel, nalor ki Mishoneri, la don 
shikynhun ki Khristan nong-India kiba la ap lypa ban 
pdiang sngewbha ia u ; bad haba u la poi pat ha ring 
Mishon hangta ruh u paidbah babun u la ialum lang han 
johi ia u, bad da kaba eh ba lah ban pynsngewthuh ia 

ki ba kin ia leit noh shuwa khnang ba u Sadhu un iob 
por ban sait khmat sain kjat bad ban shong thait 
khyndiat. 

U Mishoneri na ka Balang Wesli-ian u iathuh kumne 
shaphang ka dur u Sadhu.’ “U Sadhu u don ka maifi 
khun bakhraw. U long uba jrong ka rynieng bad uba 
bhabriew, ki kti bad ki kjat jong u kiba itynnad bad 
kiba khuid. U long uba leh khuid ha ka met bad ki 
jain. Ka jain kaba u phong ka long tang kawei kaba la 
suh ha ka dur sopti jong ki pukir kaba jynsur shirynieng. 
naduh tyrpeng haduh kjat bad kaba long rong-pukir 
stem-shynrai. Ym don uwei ruh uba iohi nyngkong eh 
ia u u ban ym iohi ha u ia ka jingiasyriem bajan eh bad 
u Jisu — naduh ka khmat haduh ka riam. 

Don shibun kiei kiei ha kane ka Ri India kiba ai ka 
jingshai bathymmai shaphang ki jinghikai ka Baibl hynrei 
ym pat ju don u briew uba nga la iashem uba lah ban 
pynpaw ha ngi da la ka ]ingim kumno ba U Nongpynim 
jong ngi U la im bad U la iaid kylleng ha ki sngi jong U 
ha kane ka khyndew, kumba u Sadhu Sundar Sing hi u 
pynpaw. Mynba u dang don ha Tribandrom, kat shaba 
u Sadhu Sundar Singh u leit ban iathuhkhana, ki paidbab 
badap jinglyngngoh ki bud ia u. Wat ki khynnah rit 
ruh ki iasop ha u ba kin ioh ktah ia ka sopti stemshyn- 
rai jong u, bad ia kiba pang ruh la wallam ha u bad u Ia 
iaduwai lem bad ki. Ka long kaba da eh shisha ban 
pynsngewthuh ia u paidbah ba u Sadhu um ju pynkoit 
ia kiba pang, wat la u Sadhu ruh da lade hi u ong 
kumta. 

Ha kawei na ki jingiaseng paidbah la don kawei ka 
jingjia basngewsynei kaba wallam ha ka jingmut jong 

ngi shaphang kumno ki paidbah ki la ju wad ia U Trai. 
Ka dei ka jingiaseng paidbah ha madan. Ki wan bah ha 
ka jingthiah ia u briew uba pang. Ki la buh jem jai ia 
ka jingthiah ha ka jaka na kaba uta uba pang u lah ban 
jngoh kumta ba u lah ban iohi ia ka khmat u Sadhu bad 
ban iohsngew ia u ba u kren. Une u nongpang u dei u 
Khristan na kawei ka nongkyndong kaba jngai kumba 
bynniew mer, bad la wan rah ia u shimiet shimiet ba u 
kwah eh ban wan sha kata ka jingiaseng. 

Ha kata hi kajuh ka miet la don sa kawei pat kajing- 
jia kaba pynkynmaw ia ngi shaphang ka jingwan u 
Nikodimos sha U Trai mynmiet. Ha ka por ar — baje 
mynmiet haba ka pyrthei baroh ka la iohthiah jar, la don 
ka jingtied tok-tok ha ka kamra thiah uSanhubad uwei 
u khar Hindu bakhraw jait u la wan ba u da kwah eh 
bah iakren bad u Sadhu shaphang kiei kiei kiba kynja- 
niam. Ynda u la batai ba u sngewlehrain ban wan 
mynsngi, u Sadhu u la ong kumne, ‘U Jisu Umsngewleh- 
raifi ban shahshitom halor ka Diengphna na ka bynta 
jong phi mynsngi, hato phim lah ban ia shahshitom lem 
bad u khyndiat ? Ha ka jingiaseng paidbah kum lashai 
une u lok u la kheinduh ia la ka jingsngew bad u la wan 
pyrshah ban iashong lang bad u paid Khristan ban sngap 
ia u Sadhu katba u dang ialap. 

U Sadhu Sundar Singh u la ai ha ngi baroh ki 
jingiohipaw bathymmai shaphang U Blei bad shaphang 
U Khrist, bad ngi baroh ngi la iohi bad sngewthuh kum- 
no ba da ka jingiai-iasyllok jong u bad U Jisu bad ka 
jingiaipyndem ia lade h% ka mon jong U, u la kylla long 
syriem eh ia la U Trai bad kat shaba u leit ki briew ki 
ju ia ong, ‘Ha khmih, u i kum U Khrist hi’. 

Ban iohi bad ban iohsngew ia u ba u kren ka pyn- 
kyndeb mynsiem da ka jingkyrmen na ka bynta ka lawei 
jong ka Ri India, bad ka pynlong ia ngi ban peit shaph- 
rang da ka jingsngewskhem ban iohi ia kata ka sngi ha 
kaba ka Ri Mihngi kan lah ban shem bad ioh ei-ei kaba 
thymmai ha U Nongpynim jong ngi ban ia-ai bad ban 
sakhi kylliang pat ia ka Ri Sepngi. La laiphew snem 
mynta ngi la ap ban mih ki briew kiba lah banngamban 
bsuh ha ka dohnud jong ka Ri India shaphang U Khrist, 
hynrei ym pat don uwei ruh uba la lah ban kot shata 
kum une u shakri barit bad baieit jong ka Diengphna, u 
Sadhu Sundar Singh kein, 

Ka Khubor jong Kane ka Kot. 

Kane ka kot kaba rit kam long ka jingthoh kaba 
biang kaba iathuh lut shaphang ka jingim jong u Sadhu 
Sundar Singh lymne ia ki jingtrei jong u. Hynrei ka 
thew ban pyni bad pynpaw ia ka jingitynnad bym lah 
batai jong ka mynsiem ‘riewblei bashisha bad banpynsah 
jingkynmaw ia ka bor baphylla jong ka jingim ba la aid 
pynkyntang lut phar ia lade sha U Blei. 

Lada kane ka kot ka lah wat tang khyndiat eh ruh 
ban pyni kumno ba tang uwei u briew uba bha da kaba 
ialap bad im ia ka jingim U Khrist ka lah ban pynpaw 
ia U ha ka pyrthei kat 'ban pynwan ia ki briew sha IP, 
bad lada ia ki dohnud la pynkhih sha ka jingleit bad 
jingshakri bakham jylliew ia U Khrist kat ban ioh kem 
katto katne ia ka mynsiem jong u Sadhu, ka la biang ka 
jingthew jong ka. 

Ka long ka jingkmen bakhraw ba lah ban kh ine 
kyndiat ban pyni ia ka bor baphylla jong u Sadhu Sundar 

Singh ban pynwan ia ki briew sha U Khrist, badlatyrwa- 
ha phi ki nongpule ia ine i kot da kata kaba la mad ia 
kane kajuh ka bor, da ka jingkyrmen bad ka jingduwai 
ba kane ka khubor kan long ba la kyrkhu da u Blei ha 
kito baroh kiba pule ia ka. 

R. J. P. 

U Jisu U ong : 

*Nga te, ynda la kyntiew ia nga ngan pynwan ia ki 

briew baroh sha lade' ( loan . 12 : 32). 



LYNNONG I 


U SUNDAR SINGH 
Sadhu bad Pukir 

Ym don lebse kawei pat ka ri ha ka pyrthei ka ban 
knam khein kordor shaphang ka niam ban ia ka Ri India, 
bad ha kaba don ka jingniew-burom kaba khraw ia ki 
briew kiba aiti ia lade sha ka niam. Da ki ’rta bah, ki 
nong-India ki la nangbanbuh iau briew uba kheinduh ia 
ka pyrthei na ka byntaka niam halor jong uta uba synshar 
bad uba jop ia ka Ia ka bor u lyngdoh-niam hapdeng ki 
nong-India ngi iatip bha bad ym da donkam shuh ban 
thoh shibun hangne, badwat la ka jingwanpoi'ka jingnang 
jingstad Ri Sepngi ka la'lah shibun ban ktah pynsumor ia 
ka, u lyngdoh-niam u dang synshar donbor hi ha ki ting 
bad ki rympei ka Ri India. Hynrei don ruh kiwei pat ki 
bymdei na ka jait lyngdoh kiba aiti ia lade sha ka niam, 
bad kiba kham kongsan na kine deiki sadhu bad ki pukir. 
Don shibun ka ]ingsngewthuh bakla ia kine ki kyrteng, 
bad bunsien la ju shim ba ki mut ia kajuh hi. Ka 
jingiapher ka long tang kane ba kajingimu sadhu ka long 
ka ]ingim kaba u la.smai ban shakri Blei naduh kaba 
sdang, katba ka jingim pukir pat ka long ba u briew u 
lah ban sdang kylla pukir ha kano kano ka por jong ka 
]ingim jong u, wat ynda haba u la tymmen bha ruh. 

Shibun ki briew haRi India kiju kwahban pynleit ia 
la ki sngi bakhadduh jong ka jingim jong ki ha ka niam. 

ki da bret noh ia ki jingiadei pyrthei bad ki jingpah bad 
jingdawa jong ka baroh, bad ia kaba sah jong ka jingim 
jong ki ki pynlut ha kaba leh bad pyndep ia ki jingdawa 
bapyrkhing jong ka niam da kaba im ka jingim pukir. La 
ju ngeit ruh ba kiba kum kine ki briew ki la pyndep lut 
ia ki jingdawa kiba iadei bad ka jingim-doh u briew ha 
kaba shongkurim bad ioh ki khun ki ksiew, bad ba ki la 
leh ia la ka bynta ha ka jingiadei jong ki bad ka jingim 
kaba ha kane ka pyrthei. U sadhu pat naduh ba u dang 
khynnah u la rai jingmut ban iehnoh noh ia ka pyrthei 
bad ki jingsngewbha jong ka baroh. Um shongkurim 
lane shahteh ia lade da ki khuslai pyrthei. 

Ka jingim sadhu ka long kaba ehshibunbadkaba dap 
ruh da ki jingpynshoi kiba shyrkhei: ka jingim kaba ring 
ia ka jingburom jong ki briew, namar ki briew ki hiew ia 
u sadhu kum u briew uba shlur uba nud ban len ia ka 
pyrthei, ban kheinduh ia ki spah ki phew, ki nam ki 
burom bad ki jingsngewbha jong ka kiba ka tyrwa ia u 
da kaba jied pynban ban im ka jingim kaba len lut khoit 
ia lade. Ia uba kum une u briew wat uno uno uba sarong 
tarn ha India u pyndem ia la ka khlieh ha khmat jong u 
da kaba sngewburom ban kaba sngewrit Kine ki sadhu 
bad ki pukir kiju jiediaka rukom riam jynsur kaba tang 
kawei shirynieng bad kaba stem-shynrai ha ka rong, ka 
riam kaba ka Ri India ka’ niewburoro eh bad kaba ai ha 
uba phong ia ka ka jinglaitluid ban l^it kat shaba u mon 
ha India. Ka jinglongrit ka jingim jong ki ka long kaba 
haduh katta k&tta katba kim don la ka ling ka sem lane 
kim ju rah pisa tyngka, badhapdengki Hindu ki hiew ba 
ka long kaba donburpm bad ka kam ‘riewblei lada ki lah 
ban ai jaka sah bad jingbam ia ki sadhu bad ki pukir. 

Naduh mynbanm bajan kaLa kunj kanc ka jingim ka 
ju ring ia shibun ki riew don mynsiem-niam ha India, 
bad lyngba ki spahsnem, ki briew da la ka mon 
sngewbha ki len ia ka pyrthei bad baroh ki jingdon jong 
ka, khnang ba da kiba bun rukom ki jingshahshitom 
bad jinglen ladeki lah ban pynhun ia kata ka jingangnud 
bajyllicw jong ka mynsiem jong ki ban ioh ia ka jingsuk. 
Bun spah sien ki briew kiba don ka jingangnud ia kiei 
kiei kiba khraw bad badonburom ki ju leh kumne ban 
ioh ia ka jingsuk ka mynsiem bad ka jingpynleit jingmut 
lut phar tang ha U Blei hi. 

Ha ki nongbah bakhuid jong ka Ri India kaba ngi 
kham shait iohi eh ka long ba uwei ne shibun ki,pukir ki 
ju pynshitom sat ia la ka met ban pyndepia ka jingdawa 
jong ka jingim ba ki la jied — don kiba sdien padoi ia lade 
halor ka ding ba shu rhem hai hai, don kiba rah sah 
shajrong ia la ka kti khlem pynhiar haduh ba kan da eh 
tnen kum u dieng bad ki tyrsim ki jrong bad sam lyngba 
ia ka kti jong ki, don kiba shong ne thiah halor ki speh, 
don kiba smai ban shu sngap jar bad ban puson bad 
duwai harud jong kano kano ka wah kaba ki khein khuid. 
Hynrei kaba sngewsih ka long ba kaba kum kaneka jingim 
ka long kaba ju pyndonkam bakla bunsien bad ym don 
kaei kaei haka pyrthei kaba kbam ijli tarn ban peit nalor 
kata ba u briew uba riam jain ouMr u laid makia na 
ka i'ing sha ka i'ing bad u pyntieng pynkhynniuh ia ki 
bapli ki trai i'ing kiba bieit da kaba tim bad thnum ia 
kito ki bymlah ban ai ha u ia kaei ba u khrong. 

Kito kiba wankai sha Ri Indiana kiwei pat kirihaka 
por dang kim lah khlem da iohi ia shibun ki dak ha kito 
ki jaka bakhuid kiba kidei ban laid lyngba kiba pynpaw 

ba shibun eh ki nong-India ki iawad ia U Biei ‘ioh lehse 
kumno kumno kin da ioh tare nadien jong U’. L>a ka 
jingiohi ia kine ki pukir iaid-khrong bymlah fiiew shuh 
ha ki jaih batngitbad bajakhlia ka long kaba pynsngewjli 
bad pynngiah shoih. pynban u Khristan haba u peit ia 
kane ka jingpynshitom sat jong kine ki pukir ia la ka 
met um lah khem da don ka jingsngewkwah bajylliew 
hapoh la ka dohnud ban pynpaw bad iasam lem bad ki 
ia ka jingmaian bakhraw jong kata ka jingsuk U Khrist 
ia kaba kine ki iawad. 

Ha Ri India ki briew ki lah ban im synlar shibun. 
Namar ka jingshit ki briew ki lah eh ban im da kaba 
phong jaih tang kat ban iada ia ka met bad ban im kham 
bunsien shabar na ling. Lait tang kito kiba la mad in ka 
rukom im bad rukom riam jong ka Ri Sepngi, kiba bun 
ki nong-India ki hun ban bam bad ban riam synlar. Na 
kane ka daw kamlong kaba sngewphylla ban iohi lyngba 
ki spahsnem ba la leit noh ba haba ki ’riew don mynsie- 
rcniam ki mih na la ii'ng ban wad ia kiei kiei kiba kham 
khraw ha ka jingim bakynja-mynsiem, ki jied ia ka 
rukom im kaba tad tarn bad ki da pynlang ha ka sa ka 
jingpynshitom sat ia la ka met. 

Ia ki nong-Sepngi kiba shong ha ka ri ha kaba ka 
jingkhriat ka jur bad ka rukom im ruh ka pher, ka ru- 
kom im synlar ki nong-India ymtang ba kamiadei,hynrei 
ka long ruh kaba kim lah wat ban sngewthuh ia ka. U 
sadhu bashisha um leit sha ki ling-niam ha kiba ka bam 
had ka jaka shong jaka sah kaladon lypa. Uiaid kylleng 
na kawei ka jaka sha kawei pat— u thiah kat haba lap, 
had u bam kat kaba ioh, bad u phong jaih tang shiriam 
had um don ei ei ha ka iarong jong u. 

U Dr. Farquhar ha ka kot jong u ka Crown of 
Hinduism u ong kumne : 

Katba ka pyrthei ka dangsah ki briewkin pcitdi kaba 
sngewphylla ia ka jingim ki pukir-blei jong ka Ri India. 
Ka jinglah jong ki jaijai ban kheinduh lut ia ki jing- 
sngewbha, bad ia ki namki burom kibaka pyrthei ka lah 
ban ai, bad ka jinglah jong ki ban shah jarjar khlem 
khnium ia ki jingeh har rukom jong ka jmgim khlem 
artatien kan long ka jingpyrsad-mynsiem ia kiwei pat ki 
nong-lndia pateng-la-pateng. Lajan laihajar snem ki 
pukir-blei ka Ri India ki la long ka sakhi kaba phla bad 
ba kren ba kaimynsiem bad kaba kyn ja-mynsiem. ka long 
kham ha khlieh ban ia ka met bad kaba kynja-doh. 

Kaba kum kane ka jingpyrkhat ka long kaba khraw 
shisha. Shim ia kane ka jingpyrkhat bad pyndonkam ha 
ka jingthmu bakynja-Khristan, pynlong ia ka ka jing- 
kheinduh ia kiei kiei baroh na ka bynta kiwei pat. ba la 
‘ngi im ha ka pyrthei pynban ngim long ki jong ka 
pyrthei’ te ngin lah ban ‘shah ia kiei kiei baroh’ ha ka 
jingialeh bad jingtrei bakhlem thait jong ngi ban wad bad 
ban pynwan ia kiwei pat ki mynsiem sha U Khrist, bad 
ha kata, ngi don ka thong badonburom bad bakhraw tarn 
kaba ngi lah ban ioh kot ha kane ka pyrthei. 

U Sundar Singh kum u sadhu : 

Ka Kot-khubor Madras, ka Christian Pariot, ka thoh 
kumne : 

U Sadhu Sundar Singh u long ka dur bapaw jong ka 
jingpyrkhat kaba tuid ha ki thied snam jong uwei-pa-uwei 
u nong-lndia, ia kaba u la tohpateng na ki longshuwa 
manshuwa jong u. Haba u ieng ha khmat ki briew kum 

u sadhu u bymdon ka jaka ban buh ia la ka khlieh, lane 
bymtip nangno bad hangno un ioh la ka bam shibit. u 
bymdon ei ei ha ka pyrthei, u pynkynmaw pat ha ka 
jingpyrkhat ki briew ha kine ki sngi ia ka mynsiem 
bakhraw jong ka 'jinglen-lade. 

Hynrei ha u, kane ka jingpyrkhat ka la ioh ia la ka 
jingjanai bapaka jong ka namar, ymnaka bynta ia lade, 
hynrei na ka bynta kiwei pat u *la niewiakiei kiei baroh 
ba ki long ka jingduh’, badlhakane ka jingkheihduh jong 
u ia kiei kiei baroh ryngkatbadkijingeh ki jingjynjar ki 
jingshahshitom, ka jingshahpynshitom bein. u la leh bad 
u la shah ia baroh na ka bynta la u jong U Nongpynim 
Uba la aiti ia la ka jingim na ka bynta jong u. 

Da kaba kohnguh ia ki jingkwah kakmie jongu kaba 
u ieit eh bad kaba la iap, u Sundar Singh khlem khih 
khlem kynranu la shahiaka jingshla kikur ki jait Hindu 
jong u, ia ka jingrkhiebein jong ki para Khristan, bad ia 
ka jingsngew-pyrshah ki lok phareng jong u, bad u la 
kylla Sadhu Khristian. Tang laiphewlai sngi hadien ka 
jingpynbaptis ia u, haba u dang long tang u samla rit 
uba khadhynriew snem ka ‘rta, u la jied ia kane ka lynti, 
da ka jingngeit kaba skhem ba U Blei U la khot ia u sha 
kane ka kam bad ka jingim. Naduh kata ka sngi um 
shym shongthait ban pyni bad pynpaw da la ka jong ka 
jingim ia Uta U bymdon jaka ban buh ia la ka khlieh, 
ha ki para nong-India kiba la nang kumno ban kheihkor 
bad niewburom iaka jingim len-lade. Da kumneu Sadhu 
u la lah da ka dur bad ka rukom ki nong-Mihngi ban 
kren bad pynpaw shai kdar ha la ki para-ri ia kiei kiei 
kiba khraw kiba na ka bynta jong ki, U Nongpynim U 
la aid nohlaka jingim. Kane ka rukom ialap bathymmai 

jong u ia U Khrist ka la pynwan shibun ka jingshahkren 
wohnia ha ki por kiba la leit noh, hynrei da ka rukom 
pharshi u sadhu u la pynshai ia ka kumne : ba u Hindu 
un ym treh ban dih um na ka klat jong uno uno u 
nongwei wat haba u la jau iap da ka jingsliang rub, 
hynrei lada ia kata kajuh ka um yn tyrwa ha u ha ka 
klat rynnong jong u hi, un pdiang bad dih ia ka da kaba 
sngewbha eh. 

Ka lah ban long ba ka por ka la poi ba ki Khristan 
nong-Indta ki la dei ban pha ban sdang noh ki rukom ialap 
bad rukom trei bathymmai ha ki kam bakynja-mynsiem 
ki ban iadei dur bad la ki jong ki para-ri, namar ki tip 
bha ia ka jingdonkam jong ki, bad ki hi ki iadon 
kijuh ki rukom jingngeit ba la iohpateng na ki kpa 
tymmen jong ki bad kijuh ki rukom pyrkhat shaphang 
ka jingim. * bad khlem artatien kane ka jingpha lade 
U Sadhu ka la wallam ki jingkyrkhu bymlah ong 
shuh ha ki hajar kiba bun ha kylleng kane ka Ri India 
bakhraw. 

Da kaba u shim ia ka riam sadhu jong kinong-India u 
Sundar Singh ym tang bu uplie rynghangiaka jingkhang 
ha baroh ki jait bad ki rukom briew kiba iapher, hynrei 
u plie ruh wat ha kito kiba don hapoh ki singmana 
bakyntang jong ki kynthei ha ki ling jong ka Ri India 
bad hangne u Sadhu bunsien u la ioh ki lad kiba bha 
bad kiba phylla tarn ban ialap ia U Trai jong u ha ki 
kynthei kiba khraw jong ka ri. 

Ha ki ktien jong u hi u ong humne : 

'Ha ka sngi ba nga la kylla Sadhu nga la iateh-kurim 
bad kane ka riam sadhu, bad ngan nym iakhlad na ka 
lano lano ruh da la ka jong ka mon hi. 

Bunsien la ju kylli ia u haduh katno un iai-im kane 
ka jingim len-lade, bad u jubab kumne. 

Katba nga dang im ha kane ka pyrthei, nga la smai 
ban pha ia la ka jingim na ka bynta jong U, bad katba 
dangneh ka jingaiei jong U ngan nym pynkheih ia la ka 
jingsmai.’ 

Um ju sah slem shijaka, u laid kylleng saw dong ka Ri 
India, u da iakynduh har rukom ki briew ha ki jinglong 
baiapher bad u da shah ia ka jingkylla ka suihbneng bad 
ka mariang ha ki thor bad ki lum — ha ka jingkhluit bad 
jingshitkyrang ka sngi jong ka Trabankor bad Silon bad 
ha ka jingdait-thah ba ngam-shyieng jong ka Tibet. 
Khlem da pyrkhat lypa nangno un ioh jingbam ban bam 
lane jaih ban phong lane hangno un thiah miet na kawei 
ka sngi sha kawei pat ka sngi, bad khlem pisa ne spah 
pyrthei ei ei, U Sadhu Sundar Singh u pynleit la ka jing- 
iaid pilgrim ha*ka jingshakri ia la ki para-mynsiem bad na 
bynta ka burom UKynrad jongu.U Khrist. Ha kakhriat 
ba ngam-shyieng jong ka Tibet um ju phong juti, namar 
da ki kjat pdang-snam jong u, u ring ia ki briew sha U 
Khrist.” Kat shaba u leit, u rah kyndong la i Kotbah 
(Kitab Bathymmai) ha ka ktien Urdu, iba, ryngkat 
bad ka jingiarap ba u ioh na ka mariang bad na 
la ki jong ki jingshem i long baroh kaba u donkam 
na ka bynta ban pynjur ia ka jingialap badonbor 
jong u. 

Ha ka kot jong u "The Manhood of the Master u 
Dr. Phosdik u ong ba *U Jisu U la dei ban long U 
Briew Uba phymai tarn ha ka por jong U ha Palestain. 
Haba peit ia u Sadhu Sundar Singh ka long kaba jem ban 
iohi ia kaba kum kane, namar ha uban shahshitomna ka 

bynta U Khrist ka long ka jingkmen shisha, bad ha ka 
khmat jong u ka shat kata ka jingsuk bajylliew bad ka 
jingkmen badap kyrhai kaba u don ha la u jong U 
Nongpynim ba u ieit eh, U Khrist. Ha ki khadsaw snem 
ka jingim sadhu jong u, U Sundar. Singh u la shahbaroh 
ki rukom jingtynjuh bad shibun ka jingshitom bad ka 
jingshah-pynsbitom bein. Kum u longshuwa jong u, u 

Paul, ia u ruh “ha kiei kiei baroh la pynjynjar sat la 

tap baiong...hynrei ym ha ban da kut lad ; la behbein... 

hynrei ym shym la iehnoh ; la pynkyllon kram 

hynrei ym shyn^la pynjot noh ; da kaba bah kylleng ha 
la ka sngi ia ka jingiap U Jisu Uba U Trai. khnang ban 
pynpaw ia ka jingim U Jisu ruh” ha ka met jong U 
(2 Kor. 4:8 10). 

U Sundar Singh kum u briew 

Uwei u mishonen na Ri Sepngi uba la ieit eh ia ka 
Ri India namar u la im bun snem hangne, u pan map 
haba u dei ban thoh ia kane kalynnong U ong ba naduh 
baulaiakynduhbad u Sadhu Sundar Singh kaba la shoh 
eh ha ka jmgmut jong u ka long ka jingiapher bakhraw 
hapdeng u Sadhu bad kiwei pat ki Khristan, khamtam 
ka bor baphylla jong u ban ring ia ki briew shaUKhrist. 
Bad u ong ruh ba kata ka lah ban long namar ka jingim 
len-lade jong u Sadhu da kaba u la duh lut ia kiei kiei 
baroh, bad ka jingpyndem lut jong u ia lade ha ka mon 
U Khrist ryngkat bad ka jingieit bymlah thew jong u ia 
la U Nongpynim. 

Ha Ri India, kumba ha ki sngi U Trai ‘la ialap ia ka 
Gospel ha kiba duk* ka la ioh jaka ha ka dohnud jong ki 
bad ka la wallam ha ki hajar ki briew ka jingim bakham- 



bha bad ka jingiohkynti bakyrhai. Shisha ha ki katto 
katne ki kken la don ka jingshitom, ka jingduh, bad wat 
ka jingshah-pynshitom bein ruh, hynrei kiba kum kita ki 
khen ki niar bad khyndiat eh ha kaba ka jingduh lut ia 
kiei kiei baroh ka la long ka do : ba dei ban siew ha kaba 
bud ia U Khrist. 

Hynrei kumba ngin sa iohi ha ka lynnong kaba bud, 
ka jingkylla Khristan U Sundar Singh ka la pynlong ia u 
ym tang ban duh ia kiei kiei baroh, hynrei u la dei ban 
shah shibun ka jingshah-pynshitom beih bad ki jingeh. 
Baroh kaba u ioh da kaba u long Khrj^tan ka long U 
Khrist . bad kane ka jingaiei kaba u la ioh ka la tap lin 
ia kiei kiei baroh, kumta ba naduh kata ka por hi ka la 
long jingsuk jong ka jingkmen ia u Sundar Singh ban 
shah shitom ryngkat bad la u Kynrad bad na ka bynta 
jong U. Haba kiwei pat ki khun jong ka Ri India kin 
pdiang ia U Khrist ha kane ka mynsiem, ka Balang India 
kan sa iohbsut shapoh la ka jong ka jingiohkynti hok, 
bad kan lah ban long ka bor bakhraw ban ialap bad ban 
pynwan ia ka Ri India ban dem Syiem ia U Nongpynim 
jong ka pyrthei. 

Hangno te ka shong ka bor jong u ban ringia ki briew 
sha u Khrist ? Naduh ba u dang rit u Sundar Singh u la 
long u khynnah uba don mynsiem, bad slem slem u la ju 
wad ban ioh jingsuk na la ki kot niam kiba u ju minot 
ban pule. Ynda haba um shem ha ki ia kata kaba u wad, 
u la phai sha ka Testament Bathymmai. Pyrkhat keifi ia 
ka jingshitrhem bad ka jingkyr-ang ka dohnud jong u 
katba u dem khui ban pule ia ka jingiathuhkhana 
shaphang u Khrist ! U la ioh ka Kot Thymmai kaba 
iathuh ym ia ki niam ki rukom rim, lymne kumno ba la 

pyndep ia ki jingiatnuhlypa ka Testment Barim, lymne 
kaei kaei kaba u la ju pule bad ju mlien mynba u dang 
khynnah. Ha u ym don jingsngewbtai haba u pule ia ka 
Gospel. Katba u nangpule u sngew kumba, u iohi ia 
U Khrist hi ba U iaid pat sa shisien ha sla jong kane ka 
khyndcw, u iohi ia U ba U im bad U kren ha kawei-pa- 
kawei ka lain bad katba u nangpule, ka jingphylla jong ka 
jingiathuhkhana ka la nangkhraw nangkhraw, haduh 
ba kata ka jingithuh-paw kaba u la iohi ka la kem ia u, 
u la hiew synrum ia kiei kiei baroh khnang ba un ioh ia 
U Khrist bad ba yn shem ia u ha U’. Ym don kiwei pat 
ki kot ki ban batai pynshai ha u ia ka Testament 
Bathymmai. lane ki ban pynbakla ia ka jingmut jong ka. 
U don tang ita i Kotbah Thymmai. U Blei, bad la ka 
jong ka mynsiem ba la pyrkhun bha kum ka ryntieh ha 
ka jingwad Blei jong ka — ka mynsiem kaba la wad slem 
bad kaba la dull jingkyrmen ban shem ia U Blei hynrei 
kaba la shem mynta baroh. bad palat ruh, ia kaba ka wad. 

Ka dur jong une u khynnah Hindu uba shong ha 
trai jong ka dieng ; sha luro. jngai na ki lok ne ki 
nongshun, uba dem tdiap ban pule ia la ka Kotbah 
Urdu (Testament Bathymmai) bad uba jaw la ki ummat 
halor jong ka. kam lah khlem da pynjaw ummat ia ngi 
bad ban kylli ia lade, ‘Hato ngi ruh ngi la ithuh ma ia 
U Khrist kum une ?’ Ka pynphai ia ngi ban kyrtiang 
dien sha ka jingsdang bad ka tynrai jong kiei kiei baroh, 
bad haba la pynpaw ia ka jinglong lyngkhuit jong ka 
jingnang jingtip jong ngi baroh, ngi kyang ban ioh 
tang ia kata kawei ka jingshem — mynsiem kaba u la ioh, 
bad kata ka long, kum ma u, ban iashem markhmat bad 
u Trai jong ngi, U Jisu Khrist. 

Naduh kita ki sngi haduh mynta, U Sundar Singh u 
la iaid kylleng ka Ri India ryngkat ryngkat bad la U 
Trai, ka Kotbah (Thymmai' Urdu ha la ka kti, U Khrist 
ha ka dohnud bad ka jingtyngshain U Khrist ha ka 
khmnt jong u. 

Ha ka kot ‘The Goal of India i* U Rev. W. E. S. 
Holland u ong : 

‘Ka India ka long ka kmie bakynja-niam jong shiteng 
u khun bynriew ka pyrthei. Ym don ka kot kaba mut 
ban plied ia ka dohnud ka Ri India ha kiwei pat ki jait 
bynriew ka ban ym thoh ei ei bad pynieng shuwa ha 

khmat shaphang ka niam Ia u nong-India ka niam 

bad tang ka niam kaba tarn ym don ei ei kawei 

pat kaba lah ban pynhun ia ka mynsiem jong u. Ka 
bakut jong ka jingpyrkhat niam jong ka Ri India ka long 
barabor ka jingkheinduh ia kiei kiei baroh. Don ei ei 
kaba iphieng ikhraw ha ka jingibein pyrshahbymlah thew 
jong u Sundar Singh ia ka shitom bad ka jingeh na ka 
bynta U Khrist... Dei U Khrist Uban pynioh pat ia ka 
jingangnud ba naduh hyndai kulong jong ka Ri India ; ka 
Ri India ka donkam ban shem ia U Khrist bad ban 

iohsngew ruh ia U Ka Ri India ka donkam ia u 

Khristan uba shida, uba daka jingim jong ka jingjemnud 
bad jingiaishah. da ka jingieit balehrit bad ka jingshakri 
basngewrit ia la U Trai, u lah bad pynpaw ha ka ia ka 
jingbhabriew U Khrist.’ 

Hangne keifi ka shon*. kawei na ki jingmaian barieh 
jong ka boruSadhu Sundar Singh halorkibriewkat shaba 
u leit. U shim bad pyndonkam ia kata ka jingpyrkhat 
niamba naduh hyndai kulong jong ka Ri India — ka 
jinglen-lade bad ka jingkheinduh ia kiei kiei baroh u da 

ai ha ka ka jingmut bakynja-myrtsiem, bad kumta ki 
briew ki iohi ha u ia ka jingshat dur jong kata ka 
jingaiti lut bakhraw U Khrist ia lade hi — kaba wad ia ka 
jingshahshitom ym na ka bynta ka jingshahshitom 
hi kumba leh kito ki pukir-blei ka niam Hindu, 
hynrei kaba shahshitom sngewbha ia kiei kiei 
baroh da kaba pdiang ba kata ka long ka mon U 
Blei. 

Ha ki ktien u Keshab Chandra Sen : 

‘Ha khmih U Khrist U wan ha ngi ha ka dur jong u 
nong-Asia ban pyndep bad pyn]anai ia kata ka jingmane 
jong ka jingiasylok kaba ka Ri India ka angnud eh — 
hooid hadien bun bun spahsnem ia kane ka jingiasyllok 
yn sa pynjanai ha U Khrist. 

U Sadhu Sundar Singh da lade hi u pynkynmaw ia ki 
briew ia kane ka jingshisha bakhraw bad haba ki peit 
sha lyndet jong u ki ‘iohi ia Uta’ Uba ‘na ka bynta jong 
ngi U la man duk.’ 

Hato don mo u ban sngewphylla ba kat shaba u leit 
bad u paw ha khmat u paidbah, bun byllien ki wan 
ialang ban sngap ia u ? Ia ka Ri India dei ban jop sha 
U Khrist da ki khun jong ka hi, bad ha u Sundar Singh 
ngi shem u briew uba lah ban ktah beit ia ka dohnud 
jong uno uno u nong-India la uba long Khristan ne u 
bym long. Ka main jong u, ka jinglen lut ia lade bad 
ka jingduk jong u, ka jingialap jong u ia ka khubor 
babha ka Gospel, bad ruh wat ka jingkylla Kh ristan 
baphylla jong u (lyngba ka jingithuhpaw) ki iasnohkti 
lang ban pynlong ia ka jingialap jong u kaba donbor bad 
kaba ki briew ha Ri India kim lah khlem da sngap. Ki 
sngewthuh bad ki ngeit ia uba kum uta u briew. Ha 



kane ka rukom une u khun ka Ri India u bat ha la ka 
kti ia u shabi ban rung shapoh ki dohnud jong ki para-ri 
jong u ia kaba ym don u nongwci uba lah ban kyrmen 
ban ioh, wat la u ieit katno katno run ia ka Ri India bad 
ia ki briew jong ka. 

Uwei u ‘riew-donburom ka Ri India u kren kumne 
shaphang jong u : 

U Samla uba phong ka jain jynsur shirynieng bad uba 
don u ‘niuhtmoh uba iong u ialap kumba da ka ding jong 
u Nongiathuhlypa bad ka bor jong u Apostol l Katba ki 
ktien jali-jaum ki tuid na ki rmiang shyntur jong u, u 
Sadhu u ieng ha khmat jong nga kum ka dak bashynna 
jong ka jingstad bakynja-mynsicm ka Mihngi ia kaba la 
tbeh pynthaba da ka jingshai baphyrnai jong ka Gospel. 

U nong-Amerika pat u ong : 

Kata ka jingitynnad ha kaba ki khmat jong u ki ioh 
khmih ha la ka sngi ka ring ia ki mynsiem k; briew ka 
Ri India ki bym pat ju la iohi ia ka, bad ha u Sundar 
Singh ki iohi ia ka. Ka jingim jong U Khrist ka long 
ka bor jong u bad ia kaba kum kata ka jingim dei 
ban da im da lade khnang ban sngew ia ka bor jong 
ka. 

Ka kot-khubor “ The Youngmen of India” jong u July 
1918 ka thoh kumne : 

Ka long ka kam kaba da eh shisha shisha ban batai ha 
ki ktien shaphang u Sadhu. U long u briew uba la jied 
ia ka jingim sadhu namarungeit ba dei UBlei ubalakhot 
ia u sha kane ka rukom jingtrei na ka bynta jong U. Um 
pdiang bad um ngeit da lei lei ruhia ka jingpyrkhat kaba 
ong ba ha ka jingim u sadhu don ei ei,.hapoh kaba long, 
kaba khuid bad bahok. Ki jingkren jong u, kum ka main 

jong u, ki long kiba shai bad kiba pynsngew ha kiwei ia 
ka jingngeit bajaijai bajylliew bad bashitrhem ha U Blei, 
bad haba don ha khmat jong u ka long ka bymlah khlem 
da sngew ba u long shisha u briew uba U Blei u long u lok 
bahajan eh jong u .. U ai ka khubor kaba long ka 
dohnud jong ka jingim jong u hi lyngba ki jingkren kiba 
dap da ki nuksa bashai bad badung mynsiem kiba u ioit 
na ka jingiakynduh ha ka jingim jong u hi. bad u pyn- 
ngam sha ka dohnud ia ka khubor jong u da ki nuksa bad 

ki pharshi kiba ki briew kim lah shuh ban klet Ka 

long kaba donbok shibun ia ka Balang ha Ri India ba u 
briew uba nyngkong eh uba pawnam kum U Sadhu 
Khristan u long u briew uba don kum kane ka jingngeit 
shida basngewrit, bad uba kup shisha ia ka dur ka jing- 
long Khristan basngur. 

U Sadhu um long ubashitrhembieit lane uba saidlah. 
Na ka bynta kawei-pa-kawei ka jingkyrkbulaneka jingai 
ba u iohpdiar.g u ai baroh ka burom sha U Khrist bad 
tang sha U Khrist hi. Um dei na kano kano ka jait 
balang hynrei u ong ba u dei u jong U Khrist. Da ka 
jingim jong u hi u khot ia ki nong-India ban piiai pat 
sha ka jinglong basngewrit. ka jingkheinduh ia lade bad 
ka jingshakri sngur mynsiem kaba da ka dohnud baroh ia 
U Khrist ka jingshakri kein kaba wad tangia U Blei bad 
kaba trei khlem shongthait na ka bynta ki mynsiem ki 
briew. Ha u ka jingim ka long kaba kordor tang lada lah 
ban pynleit lut ia ka ha kaba leh bad pynneh ia kiei kiei 
kiba khraw bad haba u iengha khmat ki briew kum uba 
im bad uba leh da lade hi ia kine ki jingthmu bakhraw. 
ka apil jong u ia ka Ri India ka long kaba kam lah khlem 
da shahshkor. 

Ka Jait bad ka Jingkha jong u. 

U Sadhu Sundar Singh u dei na ka jait Sikh. Kane ka 
jaitbynriew Sikh na kiba bun ki daw ka don la ka jong 
ka jinglong baphernakiweipat ki jaitbynriew. Nyngkong 
eh kalamih kumkakynhun ‘riewniam kaba kut jingmut 
ban pynbipit pynthymmai ia ki rukom pyniaid niam ba la 
kynrum kynram, bad ban ialam ia ki briew sha ka jing- 
mane Blei babeitbadbakhamkhuid, hynrei hadienhadien 
ka la kylla longkakynhun shipaikabadonbor kaba thmu 
bad kut jingmut ban ialeh pyrshah da ka wait ia ki 
jinglehbeih kiwei pat ia ka niam jong ki. Lyngba ki 
spahsnem, kane ka jaitbynriew ka la iakynduh shibun ki 
jingeh kiba pynkthang, hynrei haduh kane ka sngi ka 
jingsngewsarong na ka bynta la ka jait ka khong, ka 
jingieit ia ka stieh ka wait, bad ka jingsnoh pyrkhing ha 
la ki jinghikai niam ki la long ki jinglong bapawkhmat 
bha jong kane ka jaitbynriew. 

U Cunningham ha ka kot jong u History of the Sikhs 
u ong : 

‘Ha ka spahsnem kaba khadhynriew katba ka Ri 
Panjab ka dang long ka jaka ha kaba ki jaitbynriew 
nongwei ki ialehthma ir-shi-ir hangto ban iaknieh ia ka 
bor synshar, ka kynhun ’riewniam hapdeng ki Sikh kaba 
mih na i jingsdang iba rit eh, bad ka bympawkhmat 
ei ei ha khmat ka pyrthei, ka la khie-im jarjar bad 
mian-pa-mian hapdeng ka jingriew ki tup ki man, 
bad wat la ka la shah shibun ka jingpynshitom bein, 
ka la lah ban seng ia ka nongrim jong ka hima kaba 
heh.’ 

Ka i'ing jong ki Sikh ka long kata ka ri kaba ki khot 
‘Ka Ri jong ki San tylli ki Wah’ — ka Panjab — bad kaba 

phylla ka long ba ha Panjab ka ri kaba ki Sikh ki synshar 
pynban ma ki hi ki long kiba kbyndiatbriew eh napdeng 
ki jait baroh kiba shong ha ka. Ka jingkhlaifi jong ki 
kam shong ha ka jingbun-paid. hynrei ka shong eh ha ka 
jingialong-shitylli jong ki, ha ka jingieitbad jingshitrhem 
ia la ka niam bad ka mynsiem ‘riewthma kaba long ka 
jinglong-tynrai jong ki hi. Ki long kiba shlur katta bad 
kiba lah ban shahruh katta; ka jingshahjop kam lahban 
pynrit mynsiem ia ki ; bad ki iaikhmih kytmen kmang 
ba kan poi ka sngi ha kaba ka jinghikai u Nanak bad u 
Kovind kan long ka niam salonsar ha Ri India. 

Katto katne shuh shuh ka jingiathuh shaphang ki 
Sikh yn shem ha kaba kut jong katei ka kot, bad hangta 
ngi lah ban iohi katto katne ki bor-sain bakynja-niam 
bad kiba iadei bad la ki briew ha ka ri ha kaba la kha ia 
u Sundat Singh. U Kapten Cunningham u ong kumne — 

‘U nongialam laneukynja syiem hapdeng ki Sikh bad 
la ka riam syiem bad ka main rangbah um kham ikhain 
palat ban ia u nonghikai niam lane u Lyngdoh bad la ka 
dur ba ishongkun shongblei kaba pynpaw ia ka jingrhem 
ka mynsiem niam hapoh jong u, bad ha jinglah jong u 
ban pynpaw lane pynngeit ha kiwei ba u Blei hi U don 
ryngkat bad u. La ha ka kam niam ne ha ka kam pyrthei 
ki Sikh ki pher na kiwei pat ki para nong-India.' 

Na kaba kum kata ka jait bynriew ba u mihu Sundar 
Singh, U kpa jong u dei u Sirdar Sher Singh, u Sikh 
paka na ka jait bad ka ling, bad u kynja trai-khyndew 
uba riewspah shibun ha ka shnong Rampur ha Patiala ; 
hangta ha ka 3 tarik u bnai September 1889 la kha ia u 
Sundar Singh, u khun khlieng-kpoh ka kmie jong u, 
hynrei ia uba la khot da U Blei sha ka jingkhot bakham 
2 

khraw bad kham halor ban ia ki hynmen jong u. Uwei 
•' na ki hynmen rangbah jong u, u Sirdar A. Nath Singh, n 
■ long u nongialam ka kynhun shipai nong-India ha kawei 
na ki jylla -jong ki Sikh, katba kiwei pat ki hynmen ki 
la kiew sha ki kyrdan kiba kham halor shuh shuh. 

Namar ba u dei u khun badon-baem, naduh ba u 
dang khunlung ia u Sundar Singh la pynsan pynrangbah 
ha ka pneh jong ka pahuh pahai. Man ka snem ha ka 
por shit la ju leit ialam ia u ryngkat bad la kiba ha king 
sha ki jaka bakham pyngad ha ranab ki lum Mangkash- 
ang, kham bunsien eh ha Simla. 

Ka kmie jong u ka long ka khun binong bishon, 
khraw mynsiem khraw-akor. Ka ju iaieit iathoin ialeit 
iawan bad ki mem mishoneri jong ka Amerikan Presbi- 
terian Mishon bad ka ju shah sngewbha ruh ia ki ban 
iawankai leitkai ha iing jong ka bunsien. Naduh ba u 
dang rit, ka jingiadei jong u bad la ka kmie ka long kaba 
dap da ka jingsngewieit bajem suda. Namar ba u dei u 
khun khadduh ka kmie ka ieit thep mynsiem eh ia u 
Sundar bad um ju kham kynriah jngainaka. Bunsien ka 
ju sneng ju kraw ia u da ka jingieit ka ong, ‘khun, phi 
wat long kum ki hynmen kiba thurmur ka iaid ka ieng 
bad kiba iabeh tang ia ka pyrthei. Phi dei ban wad ia ka 
jingsuk ka mynsiem bad ban ieitiaka niam bad ha kawei 
ka sngi phi dei ban long u sadhu uba im khuid.’ 

Kine ki ktien kiba u ju iohsngew na la ka kmie bun 
bunsien ki la ngam ha ka dohnud une u khynnah haduh 
ba um don jingmut shuh ban jied ia kawei pat ka rukom 
im ha ka pyrthei nalor kane kaba ka kmie jong ukakwah. 
Kat shaba ka leit, une u khun rit. jong ka ruhubudia ka 
ha kti ha k jat bad kam ju thait ban hikai ia u ia kiei kiei 

kiba bha kiba ka shem. Kumta ba haba u dang dap tang 
hynriew snem u la lah spel lyngba ia ka kot niam jongki 
Hindu ka Bhagabadgita na basdang ha bakut ha ka ktien 
Sanskrit. Hynrei ynda u la dap khadsaw snem u Sundar 
Singh u la duh noh ia la ka kmie kaba long kaba u ieit 
eh ha ka pyrthei. Haduh katno u la sngew ia ka jingduh 
ia ka ym don ba lah ban ong, hynrei wat haduh mynta 
u tang tang shu ialap ia ka ka mynsiem jong u ka lung, 
ka sur kren jong u ka um hin bad ki khmat jong u ki 
noh liaw. U ngeit ba lada ka dang im khlem pep kan 
hun ban iohi ia u ba u im bad u trei kumne kumba u 
long mynta. 



LYNNONG n 

BA LA KHOT DA U BLEI 
La Khot Ban Wad 

Bad phin wad ia nga, bad phin shem ia nga, haba phin 
wad ia nga da ka dohnud baroh—Jer. 29:13. 

Ka ‘tien-tymmen ka ong ba ka jinglongheh longhaifi u 
briew ka shong shikaddei eh ha ka jinghikai ba u ioh 
myndang rit na la ka kmie : kane ka jingong ka iadei bha 
ha ka jinglong u Sadhu Sundar Singh. Naduh ba u dang 
rit u Sundar Singh ym tang ba u bud barabor ia la ka 
kmie haba ka leit mane ha ki tempi hynrei ka ruh ka ju 
hikai bniah bha ia u ban niew ia ka mam kum kaei kaei 
kaba kordor badba hakhlieh tam ha ka jingim jong u. U 
ju iohi ia ka jingburom jong ka ia ki ’riewkhuid sha kiba 
ka ju leit barabor ban iasyllok, bad naduh ba u dang 
khynnah ka la shon jur ha ka jingmut jong u ba, na 
baroh ka rukom im ha ka pyrthei, ka jingim jong u 
sadhu ka long kaba bhakortam ban im. 

U Sundar u la iohsngew na la ka kmie bariewblei ba 
don ka jingsuk jong ka mynsiem ia kaba dei ban wad 
minot bha, bad ba lada shem ia ka kan long ka jingkyn- 
shew bakordor tam ha ka pyrthei. Ka ju iaikren bun * 
bunsien shaphang kane haduh ba ynda u la nangsan ha 
ka jingsngewthuh, ka jingkwah ban ioh ia kata ka 
jingsuk ka nang-kyrsoi jur ha ka jingmut jong u. Uta u 
khynnah rit uba la ju mlien bad la ka kmie ‘ban kyrsbut 
ia la ka shalangmat ha ka jingkhang jong ka tempi’ bad 
uba la ju shong ha ki kjat jong ki ‘riewblei ka niam 
Hindu, u la sdang ban khih jingmut ban wad ia kata k& 
jingkynshew bymlah kheih ia ka dor ia kaba u la nan g 

ban riiewkor ba ka long tang ma ka hi ha lea pyrthei 
kaba kordor tam ba u dei ban ioh. 

U la pule bniah khlem sangeh ia ka kot niam ki Sikh 
bad kiwei kiwei ki kot niam Hindu, bad wat ia ka 
Koran jong ki Musalman ruh ban wad ia kata ka jingsuk. 
Bunsien, mynmiet haba kiba ha ling jong u baroh ki la 
thiah u Sundar Singh u dang dem pule ia kine ki kot. 
Shibun ki bynta bad ki dkhot jong kine ki kot u lah ban 
spel lyngba, hynrei katba ka jingtip jong u ia kine ki kot 
ka nangkhraw katta ka nangjur ka jingpisa ka mynsiem 
jong u. 

Ki lyngdoh jong ki tempi, ki sadhu kiba u ju leit 
iasyllok bad wat ka kmie jong u hi, kim lah ban ai ha u 
ia kata ka jingsuk mynsiem wat la ki la pule ha u shibun 
ki bynta na ki kot niam jong ki ban iarap ia u. Hadien 
ba la pynsan pynrangbah ia u ha kata ka rukom hynrei 
khlem ioh jinghun satia na ka niam ki kpa jong u, bad 
khlem jingtip ei ei ruh em shaphang U Khrist bad ka 
niam Khristian, la phah ia u ban leit pule ha ka skul ba 
la plie ha ka shnong jong u hi da ki AmerikanPresbiterian 
Mishon. Hangne la ju hikai ia u man la ka sngi na ka 
Baibl, bad u Sundar u ju iohsngew kiei kiei kiba 
pynkynroi ha ka jingmut jong u ia ka mynsiem ialeh 
pyrshah. 

Ha ka sngi kaba nyngkong haba la ong ia u ban pule 
iaka Bible, kasnam Sikh jong u ka la thnam phuk hapoh 
jong u bad u la khih bitar buk da kaba ong : ‘Balei f 
nga da dei ban da pule khyllah ia katte ? Ngi ngi dei ki 
Sikh bad ka Granth ka dei ka kot bakhuid jong ngi’. 
Hynrei ia u Sundar bad uwei pat u paralok jong u uba 
iaryngkat ’rta'bad kyrdan lapynborbakidei ban kohnguh 

ia ki ain jong ka skul, bad kumta u la thied la ka jong ka 
Kotbah Thymmai bad u la sdang ban pule ia ka, hynrei 
ka jingshla bad jingsngewsaitmet jong u ka nangjur 
nangjur haduh ba urn lah shah shuh haba u shem ba ki 
jingkikai jong ka imat kumba ki khynra lut naduh 
tyllong ia kaei ba u la lah nang bad kynshew na la ki 
jong kot niam naduh ba u dang rit. Ka jingsngewburom 
bajylliew ia la ka jong ka niam, kaba khleh bad ka 
jingshitrhem-bieit, ka la kynroi ia ka jingbitar shla jong 
u haduh katta katta. Shen shen u la long u nongialam 
jong ki khynnah kiba ijli ia ka niam Khristan ha kata 
ka skul. Pyllein pylleiii ha khmat ki briew u tar ia ka 
Kotbah bad u thang ia ka ha ding. Haba u kpa jong u u 
la iohsngew shaphang kata u la mai da kaba pyni nia ia 
u ba ka Kotbah ka long ka kot kaba bha shibun, bad ba 
u la dei ban pynphai noh ia ka sha ki mishoneri lada um 
mon ban pule, hynrei um bit ban thang ia ka. 

U Sundar u la phai pat sha la ki jong ki kot niam, ha 
kane ka por ryngkat bad ka jingsngewjli ia U Khrist ka 
bymlah ong, bad ka jingkut jingmut baskhem ha ban da 
shem ia kata ka jingsuk kaba ka kmie jong u ka la hikai 
ia u. Ym tang ba u trei minot tdop ban nang ia ki rukom 
niam jong ka Ri India bad ban pule tista ia ki kot niam 
bakhuid jong ki, hynrei u la shah hikai ruh ha uwei u 
sadhu Hindu shaphang kaba pynmlien ia ka met bad ka 
jingmut ban pyniohthiah jubor ia ki da la ka mon. Ka 
jingiohthiah kaba kumne ka ai shisha katto katne ka 
jingsngewtngen kaba tang shipor, hynrei kaba bunsien 
haba u kyndit bynriew na'kibakum kinekimgai u shem 
ba u nang sngewkordit arshah. La shim noh ia u na 
kata ka skul mishon bad la leit buh pat ia u ha ka skul 

sorkar kaba jngai kumba lai mer na la ling. Ka jingiaid 
kaba man la ka sngi ha ka jingthar bad jingshit kyrang 
jong ka sngi shen shen ka la ktahiaka jingkoit jingkhiah 
jong u namar um long u khynnah uba shait bakhlain bad 
ym slem hadien ba u kpa jong u u la rai ba u dei ban lcit 
biang ha ka skul mishon lada u kwah ban pyndep ia la 
ka jingshongskul 

fiaroh kita ki sngi u ialeh hi thaid-shi-thaid ban ioh 
•kata ka jingsuk, bad ka mynsiem jong u ka iai-kyang 
ban ioh ia kata kaba ki ong ha ka ktien dkhar ka 
ihanti ” — kaba mat ym tang ka jingsuk jongka mynsiem, 
hynrei ka jinghun bapaka jong ka jingim hi. Hynrei 
ikatba nangjur ka jingthngan bad jingsliang ia ka jingsuk 
katta nangkhraw ka jingthylli ha ka mynsiem jong u 
haduh ba u la pyrkhat ba yn ym don ei ei ruh kaba lah 
ban pyndap ia kata ka jingthylli ha ka mynsiem jong u. 

Ynda u la wanphai pat sha ka skul mishon sa shisien 
u shem ia ka Baibl ha la ka kti bad u dei biang ban sngap 
man ka sngi ia ka jinghikai shaphang ka Gospel. Kane 
ka la khyllie-im pat ia kata ka jingshun bad jingsngewjli 
jong u ia ka niam Khristan, wat tang ban iohsngew ia ka 
kyrteng U Jisu ruh ka la pyndap ia u da ka jingsngew- 
saitmet kaba jur. Kane ka jingsngewpyrshah jong u ia 
ka niam Khristan ka jur haduh katta haduh ba shisien 
haba ka syrngiew jong uwei u mishoneri Khristan ka kah 
ia ka met jong u. u pynlut kawei ka kynta ban sum ban 
sait ia lade hana, ban pynkhuid ia kata ka jingbit tngit. 
Haba u kynmaw ia kito ki sngi u Sundar u ju ong ba ki 
long ki sngi ha kiba u sngew ki long kiba eh tarn namar 
u la poi ha ka kutlad ban ioh ia ka ‘shanti' na la ka jong 
ka niam Hindu, bad ka jingsngewjli bad jingisih ba la 

ngam jylliew ha ka dohnud jong u ia ka niam Khristan 
kam shah ia u ban wad bniah na ka kot bakhuid jong ki 
Khristan ia ‘u mawlyngnai uba kordor*. 

Ba la Khot da U Blei 

Suk kiba thngan bad kiba sliang ia ka hok ; naba yn 
pyndap la ki (Math. 5:6) 

To wan ha nga...te ngan pynjem ia phi (Math. 11:28) 
Haduh hangne U Blei U la ialam ia u Sundar na ka 
lynti kaba urn ithuh, kaba imat ka lam sha kaba kham 
dum ka miet. Hadien ba u la pule lyngba baroh ki kot 
niam kat kiba u tip (lait noh ka Baibl), bad hadien ba u 
la iohsngew na ka shyntur jong ki nonghikai niam bun 
jait, bad katba kata ka jingthylli ka mynsiem jong u ka 
nang kham jylliew jylliew pynban ban iohmad ia kata ka 
'shanti’ U Blei U la khreh ha ka dohnud u Sundar ba un 
ym lah ban shem ha kine baroh ia kata kaba u wad. Ha 
kaba rieh bad ba jarjar jong ka dohnud jong u la wan ka 
jingpyrkhat hadien, ba lehse ha kane pynban mo ka kot 
kaba u la kytait beifi bad pynjot da ka jingbitar, u lah 
ban shem ka jingiarap, bad kumta u la shim biang ia ka 
Kotbah Thymmai ha la ka kti. Da ka dohnud ba la 
pdang bad ka mynsiem ba duh jingkyrmen, u la shem 
hangta ia kine ki ktien, ‘To wan ha nga...tengan pynjem 
ia phi’. Kine ki ktien ki la bat khak ia ka jingmut jong 
u, bad katba u nangpule ia ka jingiathuhkhana shaphang 
ka Diengphna, katta ka jingsngewphylla ka la nangkhraw 
nangkhraw ha u. 

Naduh kata te um ju leit shuh bad ki paralok ban 
iashim bynta ha kaba iabein pyrshah ia ka niam 
Khristan* Teng teng la ju lap ia u ba u iakren bad 



( 26 ] 


iasyllok bad u nonghikai Khristan. Hadien hadien kiwei 
pat ki la iohi ia kane bad ki la leit iathuh ha u kpa 
jong u, hynrei u kpa jong uum pynsngew, namarutip 
ba u khun jong u u la ngam jylliew bha ha la ka jong 
ka niam Sikh da ka jinghikai ka kmie jong u, bad 
ba ka jingngeit jong u ha la ka niam ka shong skhem 
bha. 

Tipma, u thiat jong ka Gospel u la rung hakadohnud 
jong u, bad lei lei katba u pule ia kine ki ktien “Naba U 
Blei U la ieit katta katta ia ka pyrthei, katba U la aiti 
noh ia la U Khun ba la kha marwei, ba uei uei ruh uba 
ngeit ha U un ym jot shuh, hynrei un ioh ka jingim 
bymjukut", tiak ka jingpasiaw jong ka jingtngen ka rung 
ha ka dohnud jong u, hynrei namar ka jinglyng-a pisa 
jong ka mynsiem urn ioh ia ka jingjahthait. Ha kaba 
khadduh u sngew ba u dei ban pynkut noh ia kane ka 
jingialeh ha ka mynsiem jong u. Kumta ha kawei ka 
miet u la rai kut ba u dei ban ioh ia ka jingsuk la kumno 
kumno shuwa ban kynjat shai— la ha kane ka pyrthei 
lane ha kawei pat. U tip ba ka Rel kaba leit sha Lud 
hiana ka ju iaid na kjat kper jong u ha ka por san baje 
mynstep bad ban pynwai ia la ka jingsngewkordit la 
ha kano kano ka rukom um sngew ba ka long pop. 

Kumta ha ka rukom ki Hindu u la sum la sleh, bad 
ryngkat badlakaKotbah Thymmai ha la ka kti u la rung 
shapoh la i kamra-thiah ban pynleit ia ka por ha kaba 
pule, puson bad duwai. Hamar ban sa kynjat shai u 
Sundar u sngew kumba u lyoh baphyrnai u dap ia ka 
kamra jong u bad ha uta u lyoh u la iohi ia ka dur bad 
ka khmat batyngshain jong U Khrist. Katba u dang peit 
ia kata ka jingipaw u iohsngew kumba U Khrist U kren 

bad ong ‘Balei phi ialeh pyrshah ia nga ? Nga long U 
Nongpynim jong phi, Nga la iap halor ka Diengphna na 
ka bynta jong phi’. Ka dohnud baehrang jong ka jing- 
shun ka la pait la um hin katba u peit ia kata ka Khmat 
kaba dap da ka jingieit bad jingsngewlem bakynja-Blei. 
Lem bad ka jingkynduh bajur la wan ka jingsngew-myn- 



Ka jingithuhpaw 

siem jong ka jingmap bad ka jingpdaing hun ia u da U 
Khrist. Ha kata hi ka khyllipmat kata ka ‘ Shanti ’ kaba 
u la wad la slem ka la bsut khop shapoh ka dohnud jong 
u. Katba u dang ieng na kaba dem khohsiew kata ka 
jingtpaw ka jah artad ; hynrei naduh kata ka khyllipmat 
U Khrist U la iaishong sah ha u bad ka jingsuk mynsiem 
kaba um lah ban shemphang ka la long ka markynti 

bakordor tam eh jong u. Ryngkat bad ka dohnzd ba la 
shlei da ka jingkmen U Sundar u la leit ha ka kamra u 
kpa jong u bad u la iathuh ha u ba u la long Khristan. 
U kpa jong u ba um lah ngeit ba u khun jong u u kren 
shisha, u la phah ia u ban leit thiah, bad u Sundar pat u 
nang tharai ba ym lei lei u la leit bad u la iohthiah jai. 
Hynrei naduh kata hi ka miet U Jisu ba la pynphong 
pansngiat shiah U la khot ia u Sundar ban bud ha ki 
dein-jat jong U, bad naduh kata ka miet ka ‘Diengphna 
U Jisu’ ka la long ka khubor bathiang bad bakmen eh 
jong u tad haduh ynda kata ka Diengphna hi kan sa 
kyntiew ia u sha khmat U Nongpynim jong u junom 
la junom. 



U Sundar u iathuh ha la u kpa ba u la kylla Khrista s 

La Khot Ban Shahshitom— 1 

Bad ki nongshun u briew kin long kiba ha 'iing jong u hi. 

i Math 10:36) 

Naba ha phi la ai na ka kynta U Khrist, ym tang ban 

ngeit ha U hynrei ban shahshitom ruh na ka bynta jong 

U (Phil. 1 : 29 >. 

Haduh khyndai bnai naduh kata ka miet u Sundar 
Singh u la im ka jingim kaba jynjar sat haduh ba ula dei 
ban dih khoit ia ka khuri ka jingshahshitom bakthang 
tam, namar ha baroh kitei ki bnai u la sah ha i'ing u kpa 
jong u. 

Haba la bna haw ba u la jiedia U Jisu kum u Kynrad 
jong u, ka la long kaba sngewrunar katta ha kiba ha i'ng 
ha sem jong u ban ngeit ia kata. Ba uwei na ka i'ing. 
jong ki, ka iing kaba heh bahaih bad ba pawkhmat ha 
kiei kiei baroh un leit iasoh bad kum kane ka jait niam 
kum ka niam Khristan ia kaba la niewbein bad khein 
poh, ka la long sha palat ka bor jong ki ban pyrkhat. U 
kpa da ka jingkyrpad bajur bad ka jingkhroh artad u la 
kyrpad bad pynbor ia u ba un iehnoh ia ki jingpyrkhat 
bieit bad bapoh dor kum kita ; ba un kynmaw ia ka 
jinglong bakhraw ka jait ha kaba la kha ia u, bad ia ki 
lad ki kabu kiba khraw kiba don ha khmat jong u. U la 
pyni ha khmat jong u Sundar Singh ia ki spah ki burom 
bad ki kyrdan baheh bakhraw kiba ap ia u, hynrei haba 
u shem ba kine baroh kim ktah ei ei ia u, u kpa bapli 
u la pyni pat ia ka jinglehraih bad ka jahburom kaba lah 
ban wan hap ha ka i'ing jong u lada u iapyneh ban ia id 
ha kane ka lynti kaba u la jied. U kpa utip bha ia ka 
dohnud la u.jong u khun bad ia ka jingieit kaba u don 
ia la ka! kmie bad ia la ki kur ki jait. 

Ym don mano mano lait targu Sundar hi uba lah ban 
batai ia ka jingnep ki speh jong kine ki jingpynshoi ha 
kata ka kynta bashyrkhei. Ka jingpisa bakhuslai sat ka 
tyllep ia ka dohnud jong u ban pyrkbat ba da ki jingleh 
jong u u pynwan ia ka jahburom ha kita kiba u ieit eh. 
Ha kata kajuh ka khyllipmat la plied ha khmat jong u ia 
ki rong ki ‘tiew-pyrthei har rukom — ka nam ka burona. 
ka spah ka phew jong ka pyrthei ; sa shisien pat u la dei 
ban iatan pyrshah ia ka jingkynjut badonbor jong ka 
pyrthei bad ka jingpah jong ka ha ka dohnud jong u. 
Hynrei U Blei Um shym la khot ia u Sundar na ka ahor 
badum jong ka jingduh jingkyrmen bad ban shah ia u ba 
un hap ha kine ki jingpynshoi. Em, kam long kumta, U 
Sundar u sngew kumba U Jisu U pasiaw ha u, 'Uta uba 
ieit ia u kpa lane ka kmie nalor jong Nga, ym dei ia u 
ban ioh ia Nga bad uta u bym shim ia la ka Diengphna 
bad bud nadien jong Nga, ym dei ia u ban ioh ia Nga’. 
Dei tang haba u Sundar u iohi ia ka jingjaw ummat u 
kpa jong u ba ka dohnud jong u ka la thap pait shisha, 
hynrei ha kajuh ka por ba u pynpaw ia ka jingieit jong 
u ia la u kpa, u ioh ka bor ban phla ia ka jingieit bak- 
ham khraw ia UTA Uba la khot ia u ban bud nadien 
jong U, bad ia Uba um lah khlem da kohnguh. Hynrei 
ia ki jingjia kiba pynlung bad pynpang mynsiem kum 
kine ym lah ban da batai bniah eh ha ki jingthoh. 

Hamar kaneka por, ynda habaHa ithuh shai kdar ba u 
Sundar u la kut jingmut skhem ban bud ia U Khrist, ba 
kiba ha i'ing ki la ialeh pat ban pynphai bad wallam pat 
ia u sha la ka niam. U kpasan jong u, u ‘riewtymmen ba 
donburom bad u khun ka lak ka pulit, ha kawei ka angi 
u la ialam ia u aha la ling, bad u la btin ia u na ka kti 

sha ka kamra khrum kaba la tei shapoh niamra jong ka 
ling jong u. Hangta ki tang shu rung hapoh u kpasan u 
la khyrwait tala ia kata ka kamra bad u Sundar u la 
lyngngoh bad u la mut ba lehse kaba kut jong u ka la poi. 
Hynrei, uta u kpasan jong u, haba u la shim ia u shabi 
uba heh u la plie ia kawei ka synduk nar kaba khraw. 
Haba la plie rynghang ia ka jingtap jong kata ka synduk 
u la pyni ia u Sundar ka spah kaba uta u khynnah um pat 
ju la iohi mynno mynno ruh. Shi mlun ki lut tyngka bad 
ki mawlyngnai bakordor ryngkat bad ka tyngka pliah u 
la iohi hangta. U kpasan bapli u la kyrpad da kaba jaw 
ummat ia u Sundar ban nym pynkhein burom ia la ka 
jait ka kynja da kaba long Khristan ; u la law ia la ka 
jainspong na ka khlieh bad u la buh ia ka ha ki kjat 
jong u Sundar u da ong artad ia kine ki ktien, — ‘Baroh 
kane'kan long ka jong phi tang ba phin sah bad ngi’. 

U Sundar u la syep phiak da ka jingpait dohnud, 
namar ym tang ba ka jingpynshoi jong ka spah kaba u la 
iohi hangta ka la shat thaba ia ki khmat jong u, hynrei 
ka dohnud jong u ka la um hin ban iohi ia la u kpasan ba 
la tymmen ba u pynrit ia lade haduh katne ha khmat 
jong u uba long uba rit tarn bad bakhynnah tam ha ka 
i'ing. Ki ummat u Sundar ki la tuid ban iohi ia kata ka 
jainspong ha ki kjat jong u — kaba kren ha u ia ka jahb- 
urom bad ka lehrain kaba un wallam ha kito kiba u la 
ie it eh, bad ba une u kpasan ba la tymmen jong u u ieng 
lyndum ha khmat jong u. Hynrei hamar kata hi ka 
khyllipmat la pynshlei ia ka dohnud jong u da ka jingieit 
bapyndem aiti lut ha U Khrist, kaba phylla haduh ba ka 
jingong ‘EM* ia kiei kiei baroh ka wan hi ha ki rmiang 
shyntur jong u, bad ryngkat bad kata ka wan ka jingmyn- 

jur bad ka jingpdiang hun bakynja-Blei jong U Nongpy- 
nim ba u ieit eh — ka bor baphylla kaba ju bud barabor 
ia ki jingkut jingmut baskhem baroh ban ngeit bad 
iaineh ha la U Trai ha ki por baroh Hadien kata ka 
jingjia, u kpa u sa kren shai kdar ba la taitkur syndon ia 
u na la iing. 

U Sundar u la don uwei pat u paralok Sikh uba 
iashong klas ryngkat bad u; une ruh haba u la pule ia ka 
Kotbah Thymmai, u la shem ia U Khrist. Hynrei namar 
ba u dang khynnah um-nud ban phla ia U Khrist kumba 
la leh u Sundar bad kumta u la iaisah ha la ling. Ki Kur 
ki jait jong une u paralok u Sundar Singh ki la mudui ha 
i'ing-kashari pyrshah ia ki mishoneri Amerika ki da pha- 
rep ba ki la pynbor ia u ban long Khristan. Hynrei ynda 
la ring ia u ha khmat u nongbishar uta u khynnah u la 
phla da kaba shai skhem bha ia la ka jingngeit kaba don 
ha u ; bad haba la kylli jingkylli ia u, u la sei ia la ka 
Kotbah Thymmai na ka pla, bad da kaba pyni ia ka u la 
jubab artad : ‘Ym dei da ka jingpynbor u saheb padri 
hynrei da kaba nga la pule hi ia kane'ka Kot Bakhuid ba 
nga la ngeit ha U Khrist, kumta pyllait noh ia u sahep 
padri*. Kumta kata ka mokotduma kam lah ieng, bad 
shipor ia u Sundar bad uta u lok jong u la pynbor ba 
kin sah ha la iing tad haduh kata ka sngi ba ki lah ban 
kdat bak sha ka lynti kaba ki la jied bad kaba la long ka 
daw bah jongka jingsukbad jingkmenia ki hadien habud. 

Ka long kaba jem eh ban mutdur, kumno ynda haba 
baroh ki jingpynbor bad ki jingpah jong ka pyrthei kim 
lah satia ban pynkhih ia u Sundar na la ka jong ka 
jingkut jingmut, ka jingpyrshah barunar bad bakthang 
tam ka la mih na kiba ha iing jong u. U hynmen trai 

jong u hi u la kylla long u nongshun barunar tam jong u 
bad na kawei ka sngi sba kawei pat u Sundar u la dei 
ban shah ki jin 'py nshitom beih kiba jur na une u hyn- 
men. Ym don ‘tiensih ‘tiensang kaba lah ban pynhun ia 
ki ha ka jingtim jingkhoh jong ki ia u Sundar bad ia 'U 
Jisu’ jong u, bad da kaba leh sumar eh u la lah ban phet 
tuh sha kyndong ban pule ia la ka Testament Bathymmai 
bad ban duwai khnang ba un iohbor ban pynthymmai ia 
la ka mynsiem. La weng noh ia u na ka skul mishon 
kaba la dei ban khang khyrdep noh namar ka jingshah- 
lehbein kaba bud hadicn ka jingkylla Khristan jong u. 
Ym tang katta, ka jingshun bad ka jing'aleh pyrshah 
jcng ki trai shnong ia kata ka kynhun ‘riewngeit barit 
ha kata ka shnong ka la jur haduh katta katba ki la dei 
ban phet shnong noh namar ym don ba die jingbam jing- 
dih shuh ia ki ha ki dukan shnong. Ki la dei ban phet 
noh nangta, ki da iehnoh ia u Sundar marwei khlem lok 
khlem jor. 

Katba ki eriong jong ka jingialeh pyrshah na la ling 
ki nangbeb kyrthep, u Sundar u la iohi ba ka long ka 
bymlah shuh ia u ban dang sah ha la i'ing, bad kumta u 
la mih noh na la i'ing bad u la leit sha ka jaka shong bad 
jaka trei jong ki Khristan Presbiterian ka Mishon Ame- 
rika kaba ha Ludhiana, bangta ki mishoneri ki la pdiang 
ia u da kaba sngewbha eh bad ki la sumar sukher ia u. 
La dei ban pynkhreh kyrpang kaba shet ia ka bam ka 
dih jong u khnang ban nym iatyngkhuh bad kiba ha i’ing 
jong u kiba bat pyrkhing eh ia la ka niam, bad hangne 
u Sundar u la leit skul pat ban pyndep ia la ka jingpule. 
Une u khynnah balung-mynsiem u don la ki jong ki 
jingsngewthuh bapher shaphang kiba kumno ki Khristan 
3 

ki del ban long, bad ym slem u la sbem ba ki paralok 
sbongskul jong u ha ki bun bynta ki long tang ki Khristan 
tynneng, bad ka rukom im bad ka jingleh jong ki katto 
katne ki la pynlong ia u ban mih noh na kata ka skul 
mishon bad ban leit phai pat sha la ling. Haba u la poi 
pat ha Rampur ki kmie ki kpa jong u ki la umt ba u la 
iehnoh noh ia ka niam Khristan bad ki la pdiang ia u da 
ka jinglehsbun kaba khraw. Hynrei ym slem ki la shern 
ba ki la bakla namar u dang long hi u nongbud baskhem 
jong U Khrist bad kham palat ia kaba mynshuwa. 

Mynta pat u Sundar u la leh sa kawei ka kam kaba 
la pynmih syndon noh ia u shabar ka jylli jong ka niam, 
ka jait ka kynja bad ka ling jong u, bad kata ka long ba 
u la khap lyngkot ia la u shniuh— kaba long ka dak ba 
um dei shuh u Sikh. Ia ki Sikh batoh la hikai da ka 
kot niam jong ki, ka Granth, ba kim bit ban khap ia la u 
shniuh, bad uwei-pa-uwei u Sikh u sngewsarong, ia la 
u shniuh. Hapdeng shibun ki jaitbynriew ka Ri India 
ki niewkor bad khein kyntang ia u niuhtrong, bad haba 
uno uno u Hindu u khap noh ia la u niuhtrong ka long 
ka dak kaba pynpaw iakut ba u la kylla Khristan. U 
Sundar da kaba u khap ia la u shniuh u pynwan ha lade 
ia ka jingshah taitkur taitjait syndon bad ha kajuh ka por 
ka la long ka jingphla bashynna ba u la jied ia U Khrist 
bad ka Diengphna jong U. Nadien kata une u khynnah 
bapli u la shah ka jingshahlehbein kaba jur tarn. La tait 
ia u, la beh na ling bad la hiew ia u kum uba poh tarn na 
kiba poh baroh, bad kata ruh da la ki jong kiba la ju 
ieit thep mynsiem ia u. Kumba thoh u Apostol, ‘La 
niew ia ngi kum ki synrum jong kiei kiei baroh’ (1 Kor, 
4:13 , ha kane ka dur la hiew ia une u khynnah ba dang 

khadhynriew snem, uba haduh hangne um pat shym 
iakhleh ban ia imlang sahlang haduh bakut bad ki para 
Khristan. Ym shym niew shuh ia u da kiba ha img jong 
u kum uwci na ki. La ai ja ia u habar kum iauwei na 
kiba pohjait, bad u dei ban thiah fuh ha baranda. Ha 
ka kynti kaba nyngkong eh haba u la shah ku mite* kf 
khmat u khynnah bapli ki la pun ummat, bad shisyn$ 
sngew u sngew kumba ka jingkhia ka Diengphna ka long 
palat ia kaba u lah ban bah. 

Khyndiat sngi hadien kane, uwei na ki kynum jong 
u uba trei kam hapoh u Syiem ka Hima Naba, u la ialam 
ia u sha la i'ing da ka jingthmu ban pynphai ia ka jing- 
mut jong u Sundar Singh. Dei ha kata ka por ba u 
Syiem u la iohsngew shaphang jong u, bad u la khot 
ia u ban wanpaw ha khmat u Syiem bad ka Dorbar ban 
iathuh ha ki ia la ka jingleh. U Syiem u la pyndonkam 
ki ’tien-khroh ’tien-sneng kiba jur, bad u la tytwa ruh 
ki kam heh ia u. bad ha kajuh ka por u la pynkhyllew 
ia u da kaba ong ba u dei na ka i’ing bad ka jait bakhraw 
batri, u dei u ‘Singh’, kaba raut u sing lane u ‘laion, 
bad ban long Khristan ka mut ban long kum u ksew hi. 
Ka jubab kaba u la ai ka long ba la ai ha u na neng 
kumno ban kren ha kata ka por, namar ym don ka nia 
lane ki jingpah jingpytikwah da ki kam heh kam haifi 
kiba lah ban pynkhih ia u Sundar na ka jingkut jingmut 
jong u ban bud ia U Khrist, jia katba jia. 

Nangta u Ia leit phai pat sha la iing. bad kynsan 
kynsan ka jingbitar bad jingshla u kpa kaba u la kun 
hapoh la ka shadem baroh shikatta Ira. la mih lut buk ha 
kata ka sngi. U khynnah bapli u la shahshoh, u la 
ahahtait syndon bad u k pa u la on^ ia u Iffi^dei shisyn- 

(Tmeghai aya state central. J 

don ban mih noh na i’ing lashai dang step. Da ka doh- 
nud ba la mong ha kata ka miet u lathiah khadduh iawat 



U Sunder ha khmat u syiem 


ha baranda ka i’ing u kpa jong u. La dang phym gab 
ghuwa ban mih ka sngi kum lashai la pynmih lyngkhuit 
ia u na la i'ing tang bad ki jain stang ba u phong ha ka 
met bad khyndiat ki pisa ba un leit da ka rel sha Patiala. 
Khlem i’ing khlem sem shub, khlem lok khlem jor back 
khlem ei ei ha lade, u Sundar u la phaidien bak na la ka 
ifing ba u la im khynnah khyllung. 

Jisu ( la diengphna nga la shim, 

Phar nga iehnoh ia Me ban bud ; 

La marwei, thngan, ibein, ngan im, 

U jong Me ban long, ngam bynnud f 

La Khot Ban Shahshitom— II 

“Sha kaba la khot nth ia me, bad me la phla ia kata ka 
jingphla babha ha khmat bun ki sakhi (2 Tim. 6 : 12) 

Katba u Sundar u dang shong ba ka rel u la kynmaw 
khliak ba ha Ropur don i shnong Khristan — bapdeng 
jong ki don kite kiba la phet shnong na Rampur haba 
kim lah shah shuh ban shong hangta namar ka jingpyn- 
shitom beih — kumta u la hiar noh na ka rel bad u la leit 
sha ling u Pastor nong- India bad ka lok jong u. Dei beit 
da ka jingphah U Blei ba u Sundar u la leh kumta. 
namar u tang shu poi hangta u la kempang jur haduh ba 
la dei ban khot doktor mar mar- Ynda u doktor u la 
eksamin ia u la shem ba u la neat bih namar la khleh ka 
bih kaba sniew shibun ha ka ja kfba u la bam shuwa ban 
mih na i'ing. Ki lok ki jor bad kiba ha ling ha sem jong 
u kim lah ban shah ba kin paw jahburom ialade ha 
khmat ki briew da ka jingleh jorg u, bad ki la ong ka 
bha ba un iap noh ha ka rel. Baroh shimiet kata ka lok 
babha u Pastor ka la peit miet peit iong ka da ap sa tang 
ia ka mynsiem, namar u doktor u ong ba un ym im, u da 
kular ban wan pat lashai ban leit on tep ia u. 

U Sundar u la don baroh shimiet ha tmier, ka snam 
ka mih ka tuid na shyntur bad ka bor jonguka nang-tlot 
nang-tlot. Hynrei katba u dang thiah kumta. la wan ka 
jingsngewskhem jong ka jingngeit ba U Blei Um shym 
la khot ia u na ka jingdum tliw ban iap kumne khlem 
da sakhi ia la ka jingngeit kaba u la ioh ha U Khrist, 
Kumta u la duwai jur katba ka bor met jong u ka shah. 
Ynda lashai mynstep u dang sah mynsiem hi, tang ba u 
la tlot shibun eh. U doktor u la wan kumba u la ong 
bad u la lyngngoh bad sngewphylla ka bymlah ban ong 
ban shem ba uta u khynmh u dangsah mynsiem. Kane 
ka jingjia ka la shoh katta katta ia ka mynsiem jong u 
haduh ba u la kynrup ia ka Testament Bathymmai bad 

u la sdang ban pule ia ka. Hadien kata une u doktor rub 
u la ngeit ha U Khrist, bad mynta u trei ia ka kam baa 
sakhi ia U Khrist ha Burma. 

Uta u paralok jong U Sundar ruh ia uba ngi la thoh 
khyndiat sha khmat, u la shah kajuh ka jingshahlehbein 
na la kiba ha ling namar ki ruh ki la khleh bih ha ka ja 
jong u. Katba u Sundar u thiah pang ha tmier jong ka 
jingiap, uta u lok jong u hapdeng ka jingiapyneh ban 
sakhi ia la U Trai shipor, u la khlad noh sha la U 
Nongsiewspah ban ‘long junom bad la U Trai’. 

Ynda u Sundar u la kham khlain pat bad bteng ia la 
ka jingleit, u la leit biang sha ki mishoneri nong- Amerika 
ha Ludhiana, ban sah bad ki hangta. Katba u dang 
sah hangta, ki kur jong u ki la thaw bun ki lad ban shim 
noh ia u nangta, bad shisien lei lei ki la leit ban shim ia 
u da ka bor ryngkat bad ki jingbyrngem byrsit bad ki 
jingpynkulmar haduh ba la dei ban khot da ki pulit ban 
jingpynkulmar haduh ba la dei ban khot da ki pulit ban 
pynjem ia kata ka jingiakhik, Hynrei ka khen kaba la 
ktah tyngeh ia u Sundar ka long haba u kpa ba la tym- 
men jong u u leit da lade hi ban kyrpad ia u ba un 
phaidien noh na kane ka jjngngeit. Ka khmat ba dap 
jingkhuslai jong u kpa bad la ka met ba la ring tymmen 
ryngkdung ka la ktah shikaddei eh ia une u samla. bad 
katba u tymmen u pynkynmaw ia u shaphang ka jingieit 
jong ka kmie jong u bad shaphang ki sngi basuk jong 
ka jonglong khynnah jong u, la thaba khlek ha ka jing- 
mut jong u Sundar ka pyntha baiar bad bajyrngam jong 
ki sngi ka jingsuk kiba u la mad ha la ling, bad u iohi 
ia ka jingieit ka kmie kaba la kah syrngiew ia u ha ki 
sngi kiba la leit noh. Ki ngab jong u ki la btiar da 

kl ummat khluit kiba tuid katba ka jingialeh bajur ka 
thnam ha ka shadem jong u. Hynrei ym shym la iehnoh 
ia u ban ialeh marwei namar don UWEl Uba ieng ha jan 
eh ban pynshait bor ia ka jingkut jingmut ka mynsiem 
jong u ban bah la ka Diengphna bad ban bud ia U. 
Te katba u kpa u la phai ban leit noh. u Sundar u la 
pyndep ia ka jingknia ka jingaiti-lut ialade kaba kut 
bad kaba khraw eh na ka bynta la u jong U Nongpynim 
bad u ieng ha kata ka por kumba u long mynta — ba la 
slied lyngkhuit na kiei kiei baroh kiba kane ka jingim 
ka lah ban ai hynrei ba la pdiang hun da la u jong U 
Trai. Lynter kine ki sngi bad ki bnai kiba dap tang 
da ki jingeh bad ki jingialeh bajur, ki la long shisha ka 
thma bajur tam jong ka jingtynjuh ha ka jingim jong u. 
bad man kawei-pa-kawei ka jingsngewkthang mynsiem 
ka long tang ban nang-pynthiang bad pynskhem ia ka 
jinglong jingim jong une u samla uba phylla. 

Hadien kine ki jingjia la idonkam ba u Sunder u la 
dei ban phet noh kham sha jngai ban laitna ki nongshun 
bad nonglehbein jong u, bad kumta la phah ia u ban 
leit noh sha ka Amerikan Medikal Mishon ha Sabathu, 
ka shnong rit kaba jngai kumba arphew-lai mer ne na 
Simla, haugta u la lait na ki jingpynshitom beiri bad u 
la lah ban kham pynleit jingmut ha kaba pule minot ia 
ka Testment Bathymmai ba u ieit eh. 

Haba u la law khoit ia lade na ki jingiadei pyrthei 
baroh, u la nang kham kwah hir hir ban phla ia U Khrist 
da kaba ioh jingbaptis. U la iai-kyrpad ban ioh jing- 
baptis noh. kumta ha ka sngi-kha jong u kaba hap ba ka 
3 tarik u September 1905, u Rev. J. Redman u la pyn- 
baptis ia u ha ka Balang Church of India kaba ha Simla. 

Kum lashai u Sundar u la leit phai pat sha Sabathu, bad 
haba u la tip ba ‘la btep lem bad U ha kata ka jing- 

baptis la pynmih lem bad U ruh da ka jingngeit* 

(Kol. 2 : 12), ka dohnud jong u ka la dap la shlei da ka 
jingsuk bymlah ong. Ki jingialeh ba pyntlot baroh kiba 
u la shah ha ki bnai ba la dep ki la nangjah nangjah ha 
khmat kane ka jingkmen bathymmai ban ioh bah ha la 
ka met ia ka kyrteng U Kynrad ba u ieit eh Uba na ka 
bynta jong u U la shah shibun ( 

Ka dohnud jong u mynta pat ka la dap da ka jing- 
sngewthrang ban ialap bad pynbna lem ha kiwei pat ia 
la U Nongpynim ha Uba u la aiti lut ia lade khlem 
tyngkai. bad da ka jingangnud ka jingkmen u la sdang 
ban peit sha khmat sha ka kam bakhraw kaba u la pha 
ia la ka jingim ban trei. Ha kito ki sngi ka jingialeh 
jong u ban wad ia U Blei, u Sundar u la smai ba lada 
U Blei Un ai ha u ka jingsuk ba u wad, un ai ia lade bad 
un kheinduh ia kiei kiei baroh kiba ka jingim ka lah ban 
ai ha u. Te mynta kata ka sngi ka la poi ha kaba u dei 
ban pyndep ia kane ka jingsmai bad bap knia ia lade na 
ka bynta U Jisu Khrist Ka jingim sadhu la slem ka 
la ring ia u, bad la u la tip haduh katno kata ka rukom 
im kan dawa na u, u la aiti mon sngewbha ia lade ban 
im kumta. Kumta ha ka 6 tarik u October 1905, tang 
laiphew-lai sngi hadien ka jingbaptis jong u, u la shim 
ia ka riam sadhu kaba jynsur shirynieng ka ban pyn- 
ithuh ia u ha ka pyrthei kum u briew uba la smai ban im 
kyrpang na ka bynta ka niam baroh shilynter jingim. 
Da ki kjat, khlem juti, bad khlem ei ei ruh ha la ka pla 
ban kyrshan ia lade, hynrei tang ka Testament Bathym- 
mai ha la ka kti bad U Trai ha syndah jong u, u Sadhu 

Sundar Singh u la mih pyrthciban ialap ia U Jisu Khrist 
kum U Nongpynim jong ka pyrthei bad u la iailleh kumta 
haduh kane ka sngi. 

La Khot Ban Shakri 

‘Hynreihaba U BleiUla sngewbha Uba. la 

hhot ia nga da ka jingaiei jong U, ban pynpavf 
ia U Khun jong U ha nga ba ngan ioh iathuh- 

khana ia U hapdeng ki dentil ’ (Gal. 1 ; 

15 - 161 

‘bad phin long ki nongphla ia nga ha Jerusalem' 
(Ki Kam. 1 : 8.) 

U Sundar mynta u la teh-kyrmit ia ladeshaka jingim 
jong ka jinglen-lade bad ka jingshahshitom kaba tang 
khyndiat eh ki briew ha ka pyrthei ki mad. Ka lynd 
jong u na ka Niam Hindu sha U Khrist ka long kaba 
dap da ki shiah suda. Hynrei hadien ka jingipavr jong u 
ia U Jisu ba phong pansngiat shiah bad ka jingiohpdiang 
jong u ia ka jingsuk kaba U Nongpynim jong u U la ai, 
ym don kaei kaei kaba eh lane kaba shitom katno 
katno ka ban khang ia u ban ai ia lade ha U Trai- 
Ha ki ktien ba sah jingkynmaw junom jong u Dr. 
Watts: 

La pyrthei bah kan long jong nga, 

Kan long aiu ? tang kum i phngar, 

Tang maian Blei Jingieit pbylla, 

Ba dawa jingim jong nga phar ! 

Ban ai ia lade tang shiteng shiliang kam pynhun satia 
ia u, te ngim dei ban sngewphylla ba shisien ba u la 
pdiang ia ka jingim sadhu da ka mynsiem aiti lut khoit la 
lade u la kut jingmut ba. kumba u hi u ong, 'Katba ka 

Jingaiei jong U Trai ka nch’, un ym iapli ia kane ka 
jingim bad kawei pat ha ka jingshakri ia U Khrist. 

La u dang long tang u khynnah ha ka ’rta, ka dohnud 
u Sadhu Sundar Singh ha kata ka por, kumba mynta, ka 
shlei da ka jingshitrhem kaba kynja-Blei na ka bynta ki 
mynsiem ki briew ; bad ka jingshitrhem bad ka jingieit 
bajylliew jong u ia U Trai Jisu, ka la pynlong ia u ban 
jied shuwa ia la ka shnong ban long ka lyngkha ialap jong 
u, ka shnong na kaba dang shen u la shah beh bad shah 
kyntait bein. Tang khyndiat bnai hadien ka jingkylla 
Khristan bad ka jingshahbehbeih jong u na la ka ling, 
u Sadhu u la leit phai pat sha ki lynti bad ki lad shnong 
kiba u ju tip bha, hangta ban sakhi bad ialap ia ka bor 
U Nongpynim bad ia ka jingsuk kaba u ioh na U. Ym 
tang katta. wat sha ki jaka shong jong ki kynthei set 
pyrda hi ha Rampur u la lah ban rung, bad u da iaid 
na kawei ka ling sha kawei pat ban ialap ha ki kynthei 
da kaba iathuh ha ki ia ka jingiathuhkhana baphylla 
jong ka jingpynim kaba da U Jisu Nangta, weibriew bad 
khlem jingtieng iano iano ruh u la leit sha kiwei pat ki 
nongrit ba hajan ban ialap kylleng shaphang ka jingsuk 
bakhraw baphylla kaba lah ban ioh tang da kaba ngeit 
ha U Jisu Khrist. 

Hadien hadien u la iaid kylleng ki shnong heh 
bad nongrit jong ka Panjab, da kaba thew artad ban 
leit poi shaduh ki ri Apkhanistan bad Kashmir. Kane 
ka long ka jingieit kaba eh bad kyllain, bad, namar ba 
um ju mlien ia ka jingim sadhu kaba eh kum kata, u 
Sundar u la shahshitom shibun ha ka jingkhriat bad 
jingkyrduh jingshipa ha lynti. Nalor kata, ka jingtrei 
jong u ka la kylla long kham eh shuh, namar ka khubor 

jong a kadi ioh jaka ha ka dohnud ki nong-Apkhanistan* 
Dei tang ha kawei ka shnong kaba rim, ka Jalalabad, ha 
Apkhanistan hi ha kaba u la iakynduh katto katne ki 
khar Pathan kiba. ha ka jingthmu jong ki ban shim ia ka 
jingim jong u, ki la kylla ban ngeit ia ka khubor jong u 
namar kawei ka jingjia baphylla ia kaba yn sa iathuh ha. 
ka lynnong kaba shadien. 

Haduh haugne imat kumba U Blei suki-pa-suki U la 
nang ring mian-pa-mian ia u Sundar na kiei kiei kiba 
kordor bad ba ibha jong ka jingim pyrthei’ Ki kur kr 
jait, ka spah ka burom ka ling ka sem, hooid, baroh. u 
la iehnoh ban bud ia U Khrist. Haba u la rung shapoh 
ka pyrthei thymmai jong kiba ngeit ha U Khrist, baroh 
ka jingtngen. ka jingsuk bad kano kano ka jingkyntiew 
burom kyntiew nam kiba u lah ban ioh, ki la kylla long 
tang ka synrum ha u uba la mih noh ha ka jingleit ban- 
yngkong iong u ban ialap ia U Khrist ha ki shnong kiba 
don hapdeng ki lum bah. Nalor baroh, ka jingkhriat ka 
sam lyngba ki sopti bastang jong u, u shiah u tram bad 
u mawria ki thar ia ki kjat jong u. Ka miet ka lap ia u 
bunsien ha ka jaka bym don ling ne sem ban da ia u na 
ka Iyer u slap bad ka step pat ka wallam ki sngi badap 
da ka thngan ka sliang bad ki jingjynjar har rukom kiba 
um pat la ju mad. Wat ka mynsiem bashitrhem jong u 
hateng hateng ka noh ian ha khmat ki jingjynjar kiba 
imat kum bymdon soh ei ei namar bunsien ia ka khubor 
jong u la leh bymsuidniew bad la niewbeifi, bad wat ia u 
hi la ju behmrad ba un sah miet ha ki krem ki kroh bad 
ban bam katba ioh na khlaw na btap. Shisha ka riam 
pukir jong u ka ailad ia u ban leit kat shaba u moo, 
hynrei bunsien eh haba ki briew ki shem ba u dei u 

Sadhu Khristan. la ju behbein noh ia u na shnong na 
thaw khlem kheifi khlem pyrkhat la u iap ne u im. 

Hynrei kine baroh kim lah ban pynduh jingkyrmen 
ia u. Haba urn lah shuh ban kyrtiang dien pat vat ha 
khmat ki jingma bad ka jingiap hi, u Sundar u la iaineh 
skhem ha la ka jong ka kam kaba khraw da kaba ialap 
ha ki dong badum tam jong ka Ri India bad ki ri kiba 
sha lyndet jong ka. Baroh shisnem kynthih kynthih u la 
trei minot ban ialap ia ka jingpynim ha kiba bun ki 
mynsiem la ha ri-thor ne ri-lum, la ha ki nongbah ne 
nongrit bad hapdeng ki jait bynriew ba shangwir kiba ha 
ki khappud ka Ri India. Dei ha kiba kum kine ki jait- 
bynriew ba u la shahshitom sat, hynrei dei hapdeng jong 
ki ruh ba u mad ia ka jingkmen kaba mih na kaba ym 
tang ba u ioh ban ialap ia U Khrist, hynrei ban pyndem 
ruh ia ki ha ki kjat U Nongpynim. Ka jingtrei bakong- 
san jong u ka dei hapdeng ki bym pat long Khristan, bad 
ban leit hapdeng jong ki u sngew ba kata ka long ka 
jingkhot U Blei ia u kaba shaibad kaba khlem jingbakla. 

La Khot Ban Ialap 

' Namar nga la hut jingmut ban ym tip ei ei ruh hapdeng 
jong phi hynrei tang V Jisu Khrist, bad ia U ruh ba la 
sahnarphha (1 Kor. 2 ; 2), 

Haba u la tlot da ka jingthait jingjrem namar ka 
jingleit lynti bashitom lyngba ka Panjab, Kashmir, 
Balushlstan, Apkhanistan u Sadhu u la wanphai 
Wd u la leit sha ka shnong Kotgarh. ka jaka kaba rit 
kham pajih na Simla ha trai ki lum Mangkashang ha 
kaba u la sah shipor ban shongthait. Ia kane.ka shnong 
barit yn iaikynmaw barabor haba kren shaphang u 

Sadhu Sundar Singh, namar ha ki sngi banyngkong jong 
ka jingtrei jong u u la trei shibun hangne bad dei sha 
kane ka shnong Kotgarh ba u ju leic bunsien ban shong- 
thait shipor arpor hapdeng ki jingleit ialap jong u, bad 
dei nangne ruh ba u ju sdang ia ki jingleit bajlan bad 
bama jong u sha ki ri adong-niam jong ka Tibet bad 
Nepal. 

Ha ka lyiur jong -ka snem 1906, u Sundar u la iakyn- 

duh ia u Mr. Stokes, uba shongiing ha kata kaporhajan 
Kotgarn. Une u phareng bariewspah na Atnerika u la 
wan sha Ri India ban trei hapdeng ki biiew jong ka bad 
na ka bynta ka burom U Blei . Ka jingiakynduh jong u 
bad u Sadhu Sundar Sing ka la pynpluh ia ka dohnud 
jong u bad u la thrang eh ban ai lut ia baroh kaba u don 
bad ban iasnohkti lem bad u ban im ka jingim kaba tan 
kaba u Sadhu u la jied. Hadien ka jingduwai bad jing- 
pyrkhat bajylliew u Mr. Stokes u la bud ia u Sundar 
Singh, bad kumta kine baroh arngut ki sadhu ki la iamih 
lang ban iaid ialap ki da sdang na ki ri-them harud ka 
wah Khangra. 

Ban ioh bam ioh dih bad jaka sah jaka dem ka long 
kaba shitom bad kumta kine ki para baroh arngut ki la 
shem shitom shibun eh, hynrei ka jingtrei jong ki ka roi- 
bad ka jingiasyllok ka thiang. Dei ha kane ka jingleit ba 
u Sadhu Sundar Singh u la kempang jur. Kine ki sadhu 
baroh arngut ki la iaiaid ryngkat bun spah mer, ki da 
iashah lang ia kijuh ki jingshitom, bunsien ki hap ban 
iasah lang ha kajuh ka musaphir-khana badum bad 
bajakhlia, ki da iabam lang jalia-jalait katba ioh- Haba 
ki dang iaiaid na kawei ka jaka ka bymkoit bymkhiah u 
Sundar Singh u la ioh khieshoh ryngkat bad ka jingsuh. 

kaba jur. Ryngkat bad ka jingsuhjer, jingshit bad jing- 
kthamet baroh shirynieng, na ka khieshoh lem bad ka 
jmgsuh u iapyneh ban iaid kyrda katbau dang lahhaduh 
ba um lah shuh, bad kumta u la kyllon khlem tip briew 
ha lynti. U Mr. Stokes u la khyllie bad pynthiah ia u 
ha ka jaka ba kham bit u da kyili artad u sngew kumno? 
Wat la u long haduh katta ruh. kam shym mih wat tang 
khyndiat ruh ka jingud na ki rmiang shyntur jong u 
Sadhu, bad u Mr. Stokes um shym sungewphylla ban 
iohsngew ia ka jubab jong u. Bad ka jingphuh samrkhie 
u Sadhu da ka sur batlot ngai ngai uong, ‘Nga suk, ngam 
lei lei. Katno ka jingsngewthiang ban shah na ka bynta 
jong U\ Kito baroh kiba ithuh-ithaw bha ia u Sadhu ki 
tip bha ba ‘kane ka long ka sur tynrai (key note) jong ka 
jingim jong u’. 

Ka dei ka jaka khlaw bakynjah ha kaba kane ka la 
jia, bad kane ka la pynjynjar shikaddei eh ia u Stokes, 
bynrei da ka jingialeh shitom u la lah ban bah ia u 
Sundar bad pynpoi ia u ha ka ling jong uwei u phareng 
kaba don katto katne mer na kata ka jaka, bad hangne 
la ioh ban sumar bha ia u haduh ba un da koit pat. Uta 
u phareng ha kata ka por u long u briew u bym da salia 
eh ia ka niam, hynrei man ka sngi haba u iohi ia ka 
rukom im jong u Sadhu bad iohsngew kiei kiei kiba 
phylla na ki rmiang shyntur jong u, ka la pynlong ia u 
ban pyrkhat jylliew shaphang la ka jingim, haduh ba u 
kylla kaba mut bad ngeit ha u Jisu. Kumta kane ka 
jingpang u Sundar ka la longka dawbah jong ka jongkyr- 
khu ban pynim ia ka mynsiem kaba la shem ia ka jing- 
kmen bad jingsuk ha U Khrist Jisu. 

U Stokes u don ka lynten-pyni-dur (magic lantern). 

bad u Sadhu u la shim kylliang ia kane ban pyndonkam 
ha ka jingialap jong u mynmiet ha ki surok shnong ha 
Rampur bad ha kiwei kiwei ki jaka ha kaba shibun ki 
briew ki iawan peitkai ia ki dur bad sngap ia ki jingbatai 
u Sundar. Ha kane ka rukom khlem thait kine ki sadhu 
baroh arngut ki ttei ia ka kam ialap bad kham bunsien 
ki ju iaid mynmiet mynmiet namar mynsngi ka jur eh ka 
jingshit bad u Stokes u shitom ban iaid khlem tupia ha 
ka sngi. Dei ha kane ka por ba u Stokes u la kren da 
ka jingniewkor shibun ia ka jingttei u Sundar, uba la u 
dang long tang u khynnah samla pynban u long uba 
dap da ka khubor bad U Mynsiem ba kat shaba u leit 
ki briew ki don hapoh ka jingpynbor baphylla kaba 
ring ia ki katba kim lah khlem da sngap ia kaei ba 
u ong. 

Ha ka snem 1907 kine baroh arngut ki la ialeit ban 
trei ha kawei ka jaka shong ki nongpang niangthohlieh 
ha Sabathu, bad ha kaba jan kut kata ka snem ki la 
leit ban trei ha Lahor hapdeng kiba pang khlam. Ki 
la trei khlem sangeh bad miet bad sngi, bad kaba 
ki iotli shongthait khyndiat ka long bunsien da kaba 
ki thiah ha madan hapdeng kiba pang bad kiba 
jan iap. 

Ha ka snem kaba bud u Stokes u la leit shuti noh sha 
Amerika bad kumta ia u Sundar la iehnoh marwei. Na 
Lahor u Sundar u la leit sha Sind u da wanphai lyngba 
ka Rajputana ban leit sha ka phang shatei ka Ri India, 
bad ynda ka por shit ka la poi, u la sdang ia ka jingleit 
ialap ba nyngkong jong u sha Tibet, ka ri adong-niam 
khamtam ia ka niam Khristan. Ha baroh kine ki jaka u 

la ialap ia ka Gospel khlem sangeh, bad ym don u briew 
uba la iakynduh ia u u ban shu leit noh kumto khlem da 
iohsngew kumno ba U Jisu u la wan sha ka pyrthei ban 
pynitn ia ki nongpop. 

Hadien ka jingwanphai jong u na Tibet u la don ka 
jingkwah bajur ban leit sha ka Ri Kanaan, da ka jingkyr- 
men jong ka jingngeit ban ioh khmih ia ka jaka ha kaba 
U Nongpynim U la im, la iaid bad la iap, bad ba kata 
kan ai mynsiem shuh shuh ia u ba u lah ban aiti bad ban 
trei kbam bha namar la u jong U Trai- Hynrei ynda u 
la poi ha Bombay u la shem bun ki jingpynpep, bad kumta 
ha ka snem 1909 u la leit phai noh sha ka phang shatei 
ka Ri India lyngba ka Sentral Probins (Central Province) 
bad u da ialap de kylleng. 

Kaba Kumno Kane Ka Jingstad ? 

'Nangno une u la ioh ia kine kiei kiei ruh ? bad kaba 
kumno kane ka jingstad kaba la ai ha uneu briew T (Mark. 
6 : 2 ). 

Ba u Sundar Singh u long uba la ioh hikai na U 
Blei hi naduh kaba sdang, la sakhi shai kdar da ka jing- 
shahshkor bha jong kito ki bym pat long Khristan 
wat ha kito ki sngi banyngkong jong ka jingtrei jong u ; 
ki lok ki jor jong u ruh ki ithuh ba u don ki bor 
kiba phylla, bad ba ka jingialap jong u ia ka Gospel 
ka ring ia ki briew da ka jingbang jong ka bad da 
ka bor bah. Ka jingphylla jong ka jingtrei jong u 
ka long haduh ba la sngewdonkam ba u dei ban trei de 
hapdeng ki Khristan ruh nalor ka jingialap jongushabar 
ki jylli ka Balaug. Na ka bynta kane la sngewdonkam ba u 

dei ban leit pule ban pynbit shuh shuh ia u sha kane ka 
kam. Kumta u la ialeh bad pass ia ka eksamin kaba dei 
ia ka snem kaba nyngkong ryngkat bad kiwei pat ki para 
samla shong skul, bad la shah ia u ban rung sha ka snem 
kaba ar ha ka Skul Niam ka Seint Jons Dibiniti Kollej 
(St. John s Divinity College,) ha Lahor. Ha ki snem 1909 
bad 1910 u la pynlut ha ka jingpule, bad ha ki sngi shuti 
pat u iaid ialap kylleng kumba u ju leh. 

U Sundar u dang phong hi ia ka riam pukir. Ka 
jingpyrkhat ba u Khristan un long Sadhuka long kaei kaei 
kaba dang thymmai hapdeng ki briew ha kata ka por. 
bad nakata ka daw don bun kiba sngew artatien. Hynrei 
um shym la kynran noh na la ka jingkut jingmut kaba 
nyngkong, wat la ki jingkynthoh bad jing kynnoh beifi 
kiba u la shah ki long kiba khor eh ia u ha kine ki snem. 

Ha ka por ba u Sundar u dang don ha Skul-Bah, u 
Stokes u la wanphai na ka shuti jong u. Mynba u Stokes 
u la leit sha Bilat u la sei ka jingpyrkhat ban seng ka 
kynja jingialang-lok ki katto katne kiba iadei kajuh ka 
jingmut ban trei ei ei tang na ka bynta ka burom U 
Blei hi bad ban iarap ia u para briew, ym dei eh tang 
ka ialap niam. Kane ka seng ka sngew ba katba nang 
kham ipoh dor bad kham eh ka jingtrei, katta ka nang 
kham bha ! La wad jingmut na u Archbishop jong ka 
Kanterbury ha Bilat shaphang kane ka jingpyrkhat bad 
u ruh U'pynshlur ba ka long kaba bha. Kumta haba u 
Stokes u la wanphai sha India u la seng ia kaba kum 
kane ka jingialang hapdeng san ngut ki briew bad u nong- 
India hapdeng kita dei tang u Sundar Singh. Ia kane 
ka jingialang la seng pynskhem ha kawei ka jingiaseng 
.ba ishongkun ha ka Ingmane-Bah ha Lahor, ha kaba 

4 

amgut na kita ki san ngut ki la srnai, hynrei u Sundar 
u la long tang kum uba dang pyrshang, naroar u la lah 
smai lypa ia lade ban im ka jingim sadhu na ka bynta 
U Khrist. 

Ynda u la mih bad la pass na Skul-Bah la tyrwa ia 
u da ka Dorbar Balang ka Diiosesan Mishon (Deocesan 
Mission Council) ban rung sha ka kyrdan Tymmen- 
basan bad la aibor ia u ban ialap. Tang khyndiat por 
hadien ba u la mih na Skul-Bah, ka dohnud jong u ka la 
phai sha Tibet, bad shata u la leitshong hynriewbnai ha 
ka por shit, u da wanphai pat sha Kotgarh ha kaba u la 
trei shipor bad ka sosaiati ki Mishoneri (Church Missio- 
nery Society). 

Kum uta u nongialap Phareng ba pawnam, u John 
Wesley u Sadhu ruh u la niew ia ka pyrthei pyllun kum 
ka lyngkha trei jong u, bad u da ialap kylleng ha baroh 
kiba kloi ban sngap ia ka khubor jong u. Ym stem ba 
kata ka Balang kaba la thung tymmenbasan ia u ka la 
ujor pyrshah ia ka rukom trei jong u La pynshai ha u 
ba kum u tymmenbasan kam idei, bad kum u lyngdoh 
ka Balang pat, um lah ban trei ha kata ka rukom. Ka 
jinglong basngur ka mynsiem jong une u briew kam khih 
kam sngew pyrwa ei ei wat tang khyndiat ruh aiu kan 
jia lada um sngap ia kata ka jingong ka Balang, Ka jing- 
im suk badap babiang jong ka kam lyngdoh lem bad ki 
jingkhmih-lynti ban nangkiew kyrdan shaneng kam don 
jingring ne jingpah ei ei ia u Sundar. Da ka jingduwai 
bajur bad ha ka jingjarjar jong ka dohnud shapohu la ai 
ka rai kut ia kane ka jingkylli kaba khia shaphang 
kumno un trei, bad kane ka jingrai kut jong u kumne ka 
la pyllait mraw syndon ia u na ki jingteh jingkhum jong 

kano kano ka jait balang. U la pynphai noh ia kata ka 
Kot-aibor (license) ban ialap jong ka Balang Diiosesan 
Mishon (Diocesan Mission) ha u Bishop jong ka, u da 
batai artad ba u sngewthuh shai kdar ha la ka dohnud 
ba U Blei U la khot ia u ban ialap ha baroh bad la hang- 
no hangno bad shano shano kat shaba U Blei U phah ia 
u. U Bishop Lefroy (Lephroi) (uba hadien u la long u 
Metropolitan, kaba mut, u khlieh-duh jong ki phadri 
ha Ri Innia) uba long u briew uba sbun bad baiar jing- 
mut, u la pdiang sngewbha ia ka jingbatai u Sundar 
ryngkat bad ia kata ka Kot-aibor ialap jong ka Balang. 

U Sundar u la lait bak da kaba suk na ka tmier 
bashyrkhei kaba wanlap ha kane ka khen ha ka jingim 
jong u. Naduh kata ka sngi u Sundar Singh u la pynlong 
ia lade ka markynti jong ki Khristan shityllup khlem da 
khein ia kano kano ka jait balang ne kynhun Khristan, 
bad u la pyllait luid ia lade ban trei bad ialap ha ki bym 
pat long Khristan kylleng ka Ri India. 



LYNNONG lH 


Ka Jingshem Ha Ki Sngi Banyngkong Ka 
Jingshakri Jong U Kum U Sadhu 

“ Uta uba pynphai pat ia uba pop na ka jingiaid sakma 
ka lynti jong u, un pypim ia ka mynsiem jong u nakajingiap 
bad un tap noh ia ki bun byllien ki pop" — Jakob 5:20 
“ Ka jtngkmen kan long ha bneng na ka bynta uwei 
uba pop uba kylla kaba mut ” (Louk 15:7) 

Ki snem 1911 bad 1912 ki long ki snem ha kiba u. 
Sadhu u la pynlut ha kaba iaid ialap kylleng ki shnong, 
Karhwal, Nepal, Kulu, Panjab bad shibun kiwei kiwei 
de ki jaka, bad man la ka snem ha ki bnai shit hynriew 
bnai u ju leit weibriew hi sha Tibet Kine ki jingjia 
harum ki iathuh ia ka jingim bad jingtrei jong u ha kita 
ki sngi. 

Shisien ha kawei ka sngi katba u Sundar u dang leit 
sha kawei ka shnong u la iohi arngut ki briew ha shuwa 
jong u, hynrei kumne kumne uwei na ki u la jah noh. 
Ynda u la iaid katto katne u Sadhu u la lap ia uta uwei 
uba iaid sha khmat. Uta u briew u la khublei ia u 
Sadhu, u da kdew artad sha ka jaka ha kaba la don uwei 
pat u briew uba thiah ba la taplup da ka jaih kum ia 
uba iap. U la iathuh ia u Sadhu ba uta dei u lok jong 
u uba la iap noh kyndit kyndit bad ba um don shipisa 
ruh ban tep ia u. U Sadhu u don tang kawei ka jaihkup 
thiah (blangket), bad ar pisa ha ka pla ia kiba la ai ha 
u da ki lok ban siew baikhrong ha lynti. Ia kine u 
Sadhu u la ai noh ha uta u briew bad u la leit la ka 
lynti. Haba um pat leit jngai, uta u briew u la wan 

beh nadien jong u u da iam artad bad u ong ba u lok 
jong u u la iap shisha j U Sadhu um sngewthuh ia kata 
tadynda uta u briew u la batai ha u, u ong, ba ka ju 
long ka buit sniew jong ki ba uwei na ki un leh mynleh 
iap, bad ba uwei pat uba im na ki un ioh lute pisa na 
ki nongleit jingleit. U ong ba ki la ju leh kumta da ki 
snem, hynrei ha kata ka sngi u tang shu lah thok ia u 
Sadhu u la leit phai sha la u lok bad u la khot ia u, 
bad haba um thie u la khyndied ia ka jain, bad da 
ka jing-kyndit kaba shyrkhei u shem pynban ba u la 
lah iap shisha. U la sngewthuh da ka jingsheptieng 
kaba khraw ba imat ki la iathok ia u kynja 'riewkhuid, 
bad kumta kane ka apot ka la wan jia ia ki. U la pan 
map na u Sadhu ia kaei ba u la leh. U Sadhu hangta 
hi u la ialap ha u shaphang U Jisu kum u Trai jong ka 
Jingim hi. Bad ha kata hi ka por uta u briew uba 
sngewkynduh bad sngewsih namar la ka pop u la 
pdiang ia ka khubor babha bad u la ngeit ha U Jisu. 
U Sadhu u la leit buh ia u ha kawei ka i'ing-mishon ha 
Karhwal bad hangta hadien katto katne por, u la ioh 
jingbaptis. 

Ha kawei pat ka por ha ka jingleit kaba jngai u 
Sadhu u la iaid'na lynti-khasi khap-lum bad u la poi ha 
kawei ka jaka kaba don ar lad. Um tip shuh na kano ka 
lad un leit. Kumta u la laid la ka iaid na kawei na kita 
ki lad. Te ynda u la iaid la iaid kumba khadwei mer 
eiei u la poi ha kawei ka nongrit bad hangta u sa tip ba 
u la iaid na ka lynti kaba bakla Haba u la wanphai 
kylla u la iashem ia uwei u briew ha lynti bad u la 
sdang ban ialap ha u shaphang U Khrist. Uta u briew 
u la sei i Testament Bathymmai ia iba ulabuhriehhapoh 

ki jain, bad u ong ba u la buhrieh ia i haba u la iohi ia 
u Sadhu namar u da tharai ba u deiu pukir Hindu Uta 
u bricw u don ki jingeh kiba um lahban sngewthuh bad 
u Sadhu u la pynshai ia u haduh ba uta u bricw u la 
hun bad u la ngeit ha U Jisu. U Sadhu haba u iathuh 
ha I nongthoh jong kane ka kot (Mrs. Parker) shaphang 
kata ka jingjia u ong •' “Nga tip balei nga la bakla lynti 
ha kata ka por, ka daw ka long ba U Khrist U la phah 
ia nga ban leit iarap ia kane ka mynsiem kaba sliangban 
sngewthuh shaphang jong U’\ 

Ha kawei ka nongrit kaba kyrteng ka Narkanda u 
Sadhu u la iohi shikynhun ki briew kiba dang ia-ot kba. 
U la leit sha ki bad u la ialap ha ki shaphang U Jisu 
Khrist. bad shaphang ka jingim bymjukut. Ha kaba 
sdangkitakibriewdaka jingleh bymsalia ki la iasngap kai 
ia u, bad hadien hadien ki la iasngew btai bad ki la kyn- 
tait ban sngap shaphang ka niam khyllah. Don napdeng 
jongki kiba timbakhoh ia u, don kiba bymgem ruh ia u. 
Uwei lei lei u la shim da u maw bad u la kawang ia u 
Sadhu na ka khlieh. Shen shen uta u briew uba la kaw- 
ang maw kumta ia u Sadhu u la kem pang king-khlieh. 
kaba jur haduh ba um lah trei shuh. U Sadhu u la shim 
ia ka rashi jong uta u briew bad u la iarap ot kba lem 
hangta. Kata ka jingleh jong u ka la pynjem ia ki doh- 
nud jong kita ki briew, bad ynda la janmiet ki la khot. 
sngewbha ia u ban leit lem bad ki sha ling, bad hangta u 
la kham ioh ka lad kaba bha ban ialap ha ki, bad ynda u 
la dep u sa leit noh la ka lynti. Kita ki briew ynda la 
dep ki kam ki jam ki la ialum ia u kba uba ki la ot, bad 
ki la lyngngoh lyngngaih shibun namar ki la shem ba ka 
jingmih u kba ka kham palat bun shah ban ia kaba ki ju 



[ 55 ] 


ioh man ka snem. Hangta ka jingsheptieng ka la ngat 
hapdeng jong ki, bad ki la iaong para ma ki hi, namar ba 
u 'riewkhuid u la wan ban trei hapdeng jong ki bad u 
kba u sa roi kumta. Hangta ki la iawad biang iau Sadhu 
khnang ba kin iasngap bha ia ka jingialap jong u, hynrei 
kim shem shuh ia u. 

la kane ka jingjia la thoh ha kawei ka kot-khubor 
kaba kyrteng ‘Nur Apshari, da uwei uba la iadon lang ha 
kata ka por, u da kyrpad ia u Sadhu lyngba kata ka kot- 
khubor ba un wan pat sha ki khnang ba kin iasngap bad 
pdiang ia ka jingialap jong u. 

Ha kawei ka nongbah barim. ka Jalalabad, u Sadhu 
la shem ia lade hapdeng ki jait briew kibarunar bad kiba 
dap da ka shukor, kine haba ki iohi ba u dei u Khristan 
ki la iasylla lang ban pyniap ia u- Te katba u dangshong 
marwei ban pynjahthait ia lade, la wan iathuh ha u jar- 
jar da uwei na kita ki briew uba kham bha ban ia ki lok 
jong u, shaphang kata ka jingiasylla jong ki pyrshah ia u 
Sadhu. U Sadhu, namar ba um shym leh ei ei kaba 
sniew, um sngewlah ngeit ia kata. La katta ruh u la leh 
husiar ia lade bad u la phet noh jar jar nangta. Ym don 
jaka sah hangta hynrei kham ha rudnong don ka musa- 
phir-khana ha kaba ki nongleit jongleit ki thiah miet 
haba lap ka miet ka iong bad kaba dap ruh da u ‘kaifi 
pyrjong bad ki khhiang ki bsiah. Hynrei um banse ban 
sahmiet hangta. Lasliai dang phymgap haba u la khie 
sliewding ban syang ia la ki jain bajhieh, shibun ki khar 
Pathan ki la wan tur sha u. Bad ka jinglyngngoh jong 
u ka bymlah ban ong shuh haba uwei na kita ki Pathan 
uba ialam ha khmat duh u la wan bad u la dem ngon ha 
ki kjat u Sadhu. Uta u Pathan u la batai kumno 

ba ki la thmu ban shim ia ka jingim johg u, hynrei haba 
ki la iohi ia u ki la kylla noh na kata ka jingthmu bas- 
niew jong ki namar, u ong, ba ki nang tbarai ban lap sa 
tang ia ka met iap jong u na ka jingdaitthah bad jing- 
khriat jong ka miet, pynban u dang im bad um i lei M 
satia. Kumta ka la pynngeit ia ki ba u long u briew ba 
la ri im phylla da U Blei jong ki, U Allah, bad ki la 
kyrpad ia u ba un leit sah kai shipor bad ki ha shnong 
jong ki. U Sadhu u la leit bad u la pynlut sngi shitaiew 
hapdeng jong ki — ki sngi kiba la pyndap ia u da ka jing- 
suk namar u la ioh ban ialap bad hikai ia ki shaphang U 
Khrist, bad u da ngeit skhem ba kin don ki soh jong kata 
ka jingtrei jong u napdeng kine ki jaitbynriew barunar 
bad baeh dohnud. 

Ka Jingkohnguh da kaba shahshitom : 

“ U la nang ia ka jingkohnguh na kiei kiei ruh ia 

kiba U la shah" (Heb. 5:8'. 

“ na ka bynta jong U nga la duh noh ia kiei kiei 

baroh, bad nga niew synrum ia ki. khnang ba ngan ioh ia 
U Khrist" (Phil 3:8. 

Ym don mano mano lait na u Sadhu Sundar Singh hi 
uba lah ban batai haduh katno u la shahshitom baroh ki 
snem ka jingskakri jong u ia la U Kynrad. U kubur 
da lade ba bunsien u la hap ban bam shiteng kpoh namar 
um don ei ei ban bam, bad u la dei ban bam da ki soh- 
shiah bad ki phan khlaw, bad bunsien ruh u la shah beh 
na shnong ban leit thiah sha khlaw ha trai ki dieng lane 
ha ki krem ki kroh. Ki bynta jong ka Ri India ba kiba 
u Sadhu u kham trei ki long ki jaka kyndong jong ka 
raieh raidam, bad kumta kam long kaba sngewphylla ba 

bunsien u la dei ban iatbiah ryngkat bad ki bsein lane 
ki mead khlaw ha kajuh ka krem. 

Ha kawei ka nongric, ka Thoria, ki briew ki la lehb- 
ein ia u haduh ba u la dei ban leit thiah sha khlaw 
mynmiet mynmiet katba u dang trei hapdeng jong ki. 
Ha kawei ka miet badum ngain ngain, hadien ba u la trei 
shitom ban ialap baroh shisngi bad khlem imat don soh 
ei ei, u la shem kawei ka krem ha kaba u la rung bad- 
siang la i jaihsiang ban thiah miet hangta. Ynda la kynjat 
shai mynstep, u la iohi pynban ia uwei u ’labasa uba 
dang iohthiah sek sek hangta marsyndah bad u. Kata ka 
la pynsuhjer rieb ia ka met jong u baroh shirynieng da 
ka jingsheptieng haduh ba u la sngew kum ban iapler. 
Hynrei shisien ba u la ioh ban mih napoh ka krem khlem 
da pynkyndit ia uta u khla ka jingmut jong u ka la phai 
ban pyrkhat bad puson ia ka jingieit bad jingda jingker 
U Blei ia u katba u dang iohthiah. Bad kine ki long ki 
ktien jong u hi : ‘Haduh kane ka sngi ym pat don uwei 
ruh u mrad khlaw u ban pynmynsaw ia nga’. 

Ha kawei pat ka khen, haba la behbeih ia u na kawei 
ka shnong u la leit ban shong halor uwei u mawsiang 
uba don hajan kawei ka krem. hangta ban puson bad 
duwai. Namar ba u la pynleit lut ialade ha ka jing pyr- 
khat bad jingduwai um lap ba iohi ia uwei u, *la bam 
briew uba la par sor shajin jong u sa ba un sied ha met. 
U Sadhu u la sngewsheptieng shikaddei eh, hynrei da 
kaba shaniah skhem' ha U Blei u la ieng bad leit la ka 
leit kum bymdon ei ei. U la poi khlem jingmynsaw ei ei 
shapoh shnong, bad haba ki briew ki la tip ba u la lait 
im na uta u khla ki la iaong paralok ba u dei shisha u 
'“riewkhuid, namar uta ujuh u khla u la lah pyniap shi- 



[ 58 ] 


bun ki briew na kata hi ka shnong. Kumta ki la iasop 
ha u ban sngap ia ka jingialap jong u kaba ki la kyntait 
bein mynshuwa, bad u Sadhu u la ainguh eh ia U Blei 
bad u la nang-sngewshlur ruh. 

Ha kawei ka step shibun bha ki ‘khar sadhu ki la 
ialang lang harud ka wah Kanjis ryngkat bad kiwei pat 
ki ‘khar Hindu kiba wan ban iasum ha ka jaka ba kyr- 
teng ka Rishikesh, bad U Sadhu Sundar Singh u da ieng 
hapdeng jong ki bad u ialap. Don kiba sngap kai tang, 
ban pynleit ia ka por.’ kiwei pat ki la rkhie-bein bad 
kynyiw-bein ia u bad ia ka khubor ba u ialap. Kyndit 
kyndit uwei napdeng uta u paidbah u la kham shikham 
u shyiap bad u la bet ha ki khmat u Sadhu Kata ka jing- 
leh ka la pynbitar ia uwei pat uba kham donburom 
napdeng uta u paidbah bad u la phah kem ia uta u briew 
ha ki pulit. U Sadhu u la leit sha wah ban bta bad sait 
ia la ki khmat babit shyiap, bad ynda u la wanphai pat 
u la kyrpad bad iasaid bad ki pulit ba kin pyllait noh ia 
uta u briew bad u la nangtrei pat la ka kam ialap. Uta 
u briew uba kyrteng u Bidyananda u la phylla katta 
katta ia kane ka jingleh bad jingshahjem u Sadhu, 
haduh ba um nang shuh ban leh kumno kumno ruh hyn- 
rei u shu dem khrup ha ki kjat u Sadhu u da pan map 
na u ia kaei ba u la leh, bad u da pynpaw ba u kwah 
ban tip bad ban sngewthuh kham bha ia kaei kaba u 
Sadhu u ialap. Uta u briew naduhi kata ka sngi u la 
kylla long uba wad ia ka jingshisha, bad hadien u la long 
u nongbud jong u Sadhu ha ki jingiaid ialap jong u. u 
da shahshkor dngong da ka jingjemnud ia ka jingiathuh- 
khana kaba mih na ka shyntur u Sadhu shaphang ka 
jingieit baphylla U Blei ia u briew. 

Ha ki sngi kiba nyngkong jong ka jingiaid ialap jong 
u, u Sadhu u ju iaid lyngba shibun ki shnongrit, kawei 
na kita ka kyrteng ka Doliwala. Hadien ka jingiaid 
kaba la jngai bha ha kawei ka sngi u Sadhu u la poi 
ha kane ka shnong ynda janmiet, u la thait ka bymlah 
ong shuh bad u la thngan bad kwah thiah noh. Hynrei 
la u iaid na khlieh ha kjat kata ka shnong bad u da 
kyrpad kan ioh jaka thiah miet, kat haba u rung, ki 
tang shu tip ba u dei u Khristan, baroh ki beh kylla 
ia u. Dei hamar ba slap jur bha bad ka jingkhriat 
kum ban dait bniat. Ynda ym don ba khot ingbasa 
ia u u la leit lap ia kawei ka iingjah kaba ar kamra 
khlem jingkhangiit. U la rung hangta tang ban lait 
na u slap, bad da kaba ainguh eh ia U Blei u la siang 
la i jainsiang ha ka jaka ba lait jhieh na ka jingjaw slap- 
ha kyndong bad u la thiah jingit kumto. 

Shen shen u la iohthiah, bad u khlem kyndit haduh 
ban da kynjat shai. Ha ka jingdum bymgut dang 
phyrngab u la iohi kaei-re-kaei kaba iong kaba i kumba 
kli mlon ia lade halor kata ka jainsiang ha syndah jong 
u, bad ynda u peit bha hajan u iohi pynban ba dei u 
‘seiniong uba heh uba la wan phetrieh na u slap 
mynmiet bad u dem lang ha syndah jong u ban syaid. 
U Sadhu u la rynsied kynsap shabar blait, khem da 
pynkyndit ia uta u bsein. Hynrei ynda u la ioh pyrkhat 
pat hadien u la rung biang, bad u la tan mian mian 
ia kata ka jaih, uta u bsein u la kyndit hynrei namar 
ba dang shoh eh ka khmat u la par suki kham sha. 
kyndong. U Sundar u la shim bad kynther ia la ka 
jaih ryngkat bad ka jingsngewnguh bakhraw ia U Blei 
ba U la ri la da ia u ha ka por ba u dang iohthiah* 

bad ba U la pyliait im ia u ba un dang trei shub shuh 
la la ka kam ka jingshakri. 

Uwei u ‘khar Brahmo uba la nang la stad bha u la 
iathuh kumno ba shisien haba u dang hiar ia uwei u 
lum u la iakynduh ha lynti ia uwei u Sadhu ba dang 
■samla ba u kiew ia uta u lum. Ka jingkwah tip u dei 
uei bad aiu kan jia ka la pynlong ia uta u rangbah ban 
sangeh bad ban peitkai ia u Sadhu. Kumta ha ka jaka 
ba un leit kren ia u, u la ieng ha pajih, bad kane ka 
long kaei kaba u la iohi. U Sadhu ynda u la poi ha 
shnong u la shongthait halor kawei ka dieng lymbong 
bad u la hiad ia ka syep na ka khmat. bad hangta u la 
sdang ban kynud jingrwai Khristan. Shibun ki briew 
ki la wan iasngap ia u hynrei ynda ki sngewthuh ba 
kaei kaba u rwai ka long shaphang ka jingieit U Khrist 
ki la khih bitar tik. Uwei napdeng jong ki u la rynsied 
bad u la pduh tyngeh ia u Sadhu da u dieng, u Sadhu u 
la kyllon ha khyndew bad ka ngab bad ka kti jong u 
ki la phlei snam. Hynrei khlem ang shikyntien ruh 
bad khlem ialeh markylliang u Sadhu u la teh ia kata 
.ka kti ba la mong jong u bad ryngkat bad ka jingjaw 
snam na ka ngab u la duwai jur na ka bynta kita ki 
nongshun jong u bad u la iathuh ha ki shaphang ka 
jingieit ba map ei jong U Khrist. Haba u thoh shaphang 
kane ka jingjia uta u rangbah’ khar Brahmo u phla ba 
ynda haba u la iohi ia kaei ba u Sadhu u la shah, ia u 
ruh la sei ba un ‘mih na ka pung ktieh ahor jong ka 
jingftiewbein ia ka niam Khristan ha kaba u la ju don, 
-sha ka umpohliew jong ka jingim hi’. Uta u briew 
uba la tangon ia u Sadhu, uba kyrteng u Kripa Ram, 
u la sngewkynduh bad kylla kaba mut bad hadien kata, 

da ka jingkwah kaba jur u la wad slem slem ban ioh. 
iashem pat bad u Sadhu ban shah pynbaptis ha u da kata' 
hi ka ‘kti ba la phlei snam‘, hynrei ynda um shem shuh 
ia u u la phla bad ngeit ha U Khrist da kaba shah 
pynbaptis ia lade, bad u kyrmen ba un dang iohi pat ia- 
u Sadhu Sundar Singh shisien ka sngi. 

Ka Jingshuh jingh : 

“ haba me duwai...to kyrpad ia U Kpa jong me- 

Uba ha kaba rieh ” (Math. 6:6). 

“ Hynrei haba me shah — jingit...men ym pynpaw ha ki 
briew ba me shah — jingit, hynrei ha U Kpa jong me 

Uba ha kaba rieh ” (Math. 6:17, 18). 

Hajan kaba kut jong ka snem 1912 u Rev. Canon 
Sanday na Korkata u ioh kawei ka shithi na Canada' 
kaba ong kumne : 

‘Donkam uwei u Khristan Sikh kum u nongialap ha*- 
pdeng ki sawhajar ne ki Sikh kiba trei kum ki nongot. 
bad nongtahdieng ha British Kolombia. La buh ia kane- 
ha khmat u Sundar Singh bad u la mynjur da kaba kmen 
eh ban leit. La lah khreh kiei kiei baroh sa ba un mih 
na shnong, hynrei hamar ba un sa kiew ha ka jhaj ka' 
ban kit ia u sha Kanada, la shem ba ki trai jhaj ki ong 
ba ka Sorkar Kanada ka la pynmih ki ain kiba dei ia ki 
nongleit buhai shnong thymmai sha kawei pat ka ri, 
kiba khang ia ki ba kim lah ban kit ia u Sundar Singh* 
U Sundar u da la sngewdiaw shisha namar kane, hynrei 
u la shu ong, ‘Lehse kam long ka mon U Blei ia nga ban* 
leit 'sha Kanada’. 

Hadien u Canon Sanday u la thoh kumne, ‘Ngam> 
shym lah ban ioh ka kot-pyllait-lynti (passport) ia a 

namar khiem artatien ha kata ka por lehse ka Sorkar ka 
la ioh jingtip barieh shaphang ki Sikh kiba ha British 
Kolombia’. La u Sadhu u sngewdiaw ruh, la dei ban 
iehnoh noh ia kata ka jingpyrkhat. 

Kumta u Sadhu u la mih noh na Korkatasha Bombay 
bad suki suki u la poi pat ha ki Phang Shatei ka Ri 
India. Hadien ka jingbaptis jong u u ju don artylli ki 
jingkwah bajur ha ka jingmut jong u, kawei ka long ban 
leit sha Ri Kanaan, ka ri ha kabaU Trai Nongpynim U 
la im bad trei ; bad kawei pat ka long ban pyrthuh bud 
ia U Jisu ha kaba U la shah-jingit sawphew sngi bad 
sawphew miet. Da kaba ioh ia kine artylli ki jingkwah 
jong u u mut baun iohbor-mynsiembad jingshaibathym- 
mai shuh shuh ha ka jingshakri jong u. Te khnang ban 
ioh ia katei kaba nyngkong, ha ka snem 1908 u la leit 
sha Bombay, hynrei u shem ba ka jingleit ha kata ka por 
kam lah long na kiba bun ki daw. Saw snem hadien ka 
jingduh lad jong u ban leit sha Kanada, ka jingmut u 
Sadhu ka la phai ban phet sha ki jaka kynjahbanduwai 
bad shahjingit, da ka jingngeit baskhem ba da kine un 
lah ban im kham jan ha ka jingiasyllok bad U Blei bad 
ban ioh bor shuh shuh ban shakri kham bha ia u. 

Dei hamar kane ka por ba ha kawei na ki jingleit 
jong u, u la iakynduh ha Rel ia uwei u doktor Roman 
Katholik uba kyrteng u Dr. Swift, bad ki la poi iakren 
kai shaphang ka jingshahjingit, bad u Sadhu u da pynpaw 
ia la ka jong ka jingkwah bad jingthmu. U Dr. Swift u 
la pyrshang ban batai ia u Sadhu na ka liang kum u 
doktor ba kata ka long ka bymlah long bad ba un iap 
pynban. Hynrei u Sadhu um sngap. Kumta u Dr. Swift 
ynda haba u iohi ba um lah ban pynkylla ia u Sadhu na 

kata ka jingthmu jong u, u la kyrpad ia u ba un ai ka 
adres jong ki lok kiba jan eh jong u, ba lada donkam,un 
thoh sha ki. 

U Sadhu u la ai bad kumta ki saiakhlad. U Or. Swift 
u la leit sha ka jingialang Katholik bad u Sadhu pat sha 
ka jaka kynjah da ka jingthmu baskhem ban pynleit lut 
ia lade ha ka jingduwai bad jingshah-jingit. U Dr. Swift 
ha kawei na ki shithi jong u sha la u lok uba shongha jan 
Dehra Dun, u la thoh ban iathuh kai shaphang ka 
jingiakren jong u bad u Sadhu ha Rel, katba u Sadhu pat 
u la thew la ka khmat sha ka ri khlaw kaba ha ka 
shnong Hard war ha jan Dehra Dun hangta ban leit iashem 
bad U Blei jong u. 

Ki sngi ki la nangiaid bad ym don batip ia u u don 
shano, katba u pat u sah ha khlaw khlem bam khlem 
dih bad u la nangtlot nangtlot man ka sngi. Khnang ba 
un lah ban kheiri ia ki sngi u Sadhu u la lum sawphew 
tylli ki mawrit u da buh harud uwei uwei u maw haba 
kawei kawei ka sngi ka la leit. U la iaileh kumta haduh 
ba ka poi ka por ba u la tlot haduh katta katta katba 
um lah shuh wat ban weng ia uta u maw bad ban buh 
ia u ha rud. Namar ka jingtlot palat, ka jingiohi ki 
khmat bad ka jingiohsngew ki shkor ki la duh noh, u la 
long kum uba iap — u tip bad sngewthuh bha ia kiei kiei 
ki ba jia sharud jong u hynrei um lah shuh ban khih la 
ki kti ki kjat. Hynrei kaba phylla ka long ba katba ka 
bor met jong u ka nang-duna nang-duna, bad ka jingtlot 
kaba jur, u sngew pat hapoh ia ka jingsngew im-mynsiem 
kaba pher, bad ha kaba kum kane ka jinglong lapynpaw 
ha u ia ka jingkordor jong ka jing-shaniah tylli lutkho- 
it ha U Blei bad ka jingsngewkhia ia kiei kiei kiba 

kynja-mynsiem, kumta ba naduh kata ka por ym don 
shuh kano kano ka jingsngew-artatien kaba la ju pyns- 
hitom jingmut ia u kaba lah ban pynduh bor ia u. Haba 
□ la long kumta, la wan lap ia u da ki 'khar ot-phlang 
bad haba ki iohi ia u ha kata ka riam pukir ki la shim 
bad bah ia u sha shnong Rishi Kesh bad nangta pat sha 
Dehra Dun. Nangta pat la pynkit ia u da ka kali sha 
ka shnong Anphield ha kaba don ki Khristan. U la 
taikhoh bad kylla dur haduh ba ki lok jong u hi ruh 
kim ithuh shuh ia u ; ki shu tip ba dei ma u na ka 
kyrteng kaba don ha ka Kotbah Rit jong u. Hangta ki 
la sumar bha ia u haduh ba un da shait pat. 

Hapdeng kata ka por u Dr. swift u la ioh shithi na 
uwei u paralok jong u uba thoh ba ia u briew uba kum 
uto uba u la thoh ha ka sbithi shisien la lap hapdeng 
khlaw ha tmier ka jingiap. U Dr. Swift, ba u da tharai 
ba ka jingiathuhlypa jong u ka la urlong, u la phah tele* 
krap sha ki lok u Sundar Singh ba ‘U Sundar Singh u la 
ioh-thiah ha U Jisu’. U Rangbahduh jong ki padri ha 
Ri India bad U Rev. Canon Sanday ki long arngut na 
ki hynriew ngut kiba la ioh ia katakakhubor. U Sanday 
u la thoh sha ka jaka na kaba la phah ia kata ka telekrap 
ban kylli mano ba phah ia ka, u la ioh jubab ba la phah 
ia ka da ‘uwei u briew uba phong sopti iong'. 

Katba u Sundar u dang thiah pang ha Anphield 
khlem tip ei ei shaphang kita ki khubor baroh ba la 
pynber kylleng shaphang jong u, ki. kot-khubor ki la 
thoh shaphang ka jingiap jong u, bad la pynlong ruh ka 
jingiaseng-kynmaw shaphang jong u ha kawei ka jing- 
mane kaba ha simla, la him pita ruh nadci bynta ban tei 
mot' ia u. Ynda poi u bnai March u Sadhu u la shait him 

bat bad u la sdang biang ia la ki jingiaid ialap, bad u la poi 
haduh Simla bad hangta u la iohsngew shaphang kata ka 
khubor ba bna ba u la iap. 

Kane ka jingmad bashyrkhei ha ka jingim jong u ka 
la wallam shisha ia kata ka jingshai*mynsiem kaba u la 
khmihlynti, la shisha um shym la lah ban khein ia ki 
sngi, bad la ka jingshah-jingit jong u kam shym kot sha 
ka sawphew ngi, pynban kane ka jingshai bakynja-myn- 
siem u la ioh da kaba u la jan duh ia la ka jingim. 

Shuh Shuh ki jingiaid ialap bad ki Jingshah-pynshitom- 
bein. ‘...mynta ruh yn pynkhraw ia U Khrist ha ka met 
jong ngd, la, da ka jingim, lane da ka jingiap' (Phil. lutO). 

Ynda haba u la khlain pat na ka jingtlot hadien ka 
jingshah-jingit u la leit pat sha Tibet ban pynlut ia ki 
hynriew bnai jong ka por shit ha ka snem 1913, bad ynda 
u la wanphai na shata u la pynlut ia ki bnai tlang ha ki 
phang shatei jong ka Ri India. Ha kaba sdang jong ka 
snem kaba bud u la wan biang sha Bengal u da iaid ter 
ter lyngba ka Darjeeling haduh ban da poi ha Sikkim. 
Ki hima rit kiba don ha ki khappud jong ka Ri India ki 
long ka Nepal, ka Sikkim bad ka Bhutan. La synshar ia 
ki da ki syiem kiba pyrshah ia ka niam Khristan kumba 
long ka Tibet hi. Ki briew ki long kiba ngeitbieit bad 
kiba dang dum bad ia ka jingialap ia kano kano ka niam 
thymmai ha ki katto katne ki jaka jong kine ki ri la 
khang pyrkhing. Ha ka snem 1914 u Sadhu Sundar Singh 
u la rung ha Nepal u da tip shai ba un shah shibun ka 
jingshah-lehbeifi bad ka lah ban lcngka jingiap hi. Katto 
katne por shisha, la hapdeng ki jingiapyrshah bad ki 
ji ngby rngem, u la lah ban. ialap ia la ka khubor babha» haduh 
ba un da poi ha kawei kashnong kaba kyrteng ka Dorn. J 
5 

Hangta urn pat da $ah stem haba la maham ia u ba um bit 
ban ialap bad ba lada um sngap kaba sniew kan jia ia u. 

'La pynmih hukum ba dei ban thep phatok ia u, bad 
kumta la kem ia u haba u dang ialap bad mat-mar la 
iiiah ia u sha phatok ban set lang ia u lem bad ki nong- 
tuh bad ki nongpyniap briew. Hangne u la ioh ka kabu 
ban phla ia la U jong U Kynrad, bad shen shen u la lah 
ban iathuh ha kita ki para-koidi kiba dap da ka jingsnge- 
writ shaphang ka bor baphylla jong U Khrist ban pynk- 
ylla ia ki dohnud jong ki briew bad kaba lah ruh ban ai 
ka jingsuk ia ka jingiatiplem bala jot jong ki wat hapoh 
kata ka i’ing-byndi bangiew. Shibun ki la pdiang ia ka 
khubor jong u bad ki la ngeit ha U Khrist. bad kumta ia 
kine ki sngi badum bad badap tang da ka jingtieng suda 
la pynkylla ki aiom ka jingkyrkhu ia u Sadhu hi bad ia 
kita ki koidi ha kiba u la iohlad ban ialap. 

Ka jingbna ba u la pynkylla ia ki dohnud jong ki 
parakoidi ka la poi sha ki shkor jong ki baheh bahain 
shalor, bad namar kata ka jingleh jong u la sei ia u na 
phatok bad la ialam sha ka jaka iew ban pynshitom ia u. 
Hangta la law ia ki jain jong u bad la pynshong ia u 
halor ka khyndew. la ki kti bad ki kjat jong u la pyn- 
dait skhem bha ha ki diengsong. Ha kata ka jinglong 
balanot la iehnoh ia u baroh shisngi shimiet khlem bam 
khlem dih. Ban nangpynjur shuh shuh ia ka jingpyn- 
shitom ia u la pyllait da ki thliem ha ka met lyngkhuit 
jong u, bad kine ki thliem ki la am ia ki kti, ia ka met 
bad ki kjat jong u ki da kjit ia ka snam jingim na u. Ka 
dien jong kita ki jingshah dait thliem ki sah ha ka met 
jong u haduh kane ka sngi, kumta ba ha u la urlong thik 
kane ka jingong ha ka Ktien U Blei ba *Nga bah ia ki 

dak U Jisu ba la kynthah ha ka met jong nga* (Gal. 6:17). 
U paidbah ba iakynshi bad kynyiw-bein u ieng sawdong 
ban peitkai ia kane ka jingshah-pynshitom jong u bad 
ym don uwei ruh u ban feyrwa ha u wat shikhuri ka um 
ban dih ban pynduna ia ka jingshitom ka met jong u, 
Haba kren shaphang kane ka jingjia u Sadhu u ong ; 
“Ngam tip kumno, hynrei ka dohnud jong nga ka shlei 
da ka jingkmen bad ngam lah khlem da rwai bad ialap’. 

Baroh shimiet u la shah jynjar sat kumta, bad suki 
suki u la nangtlot naraar ka jingmih ka snam na ka met, 
hynrei ynda lashai mynstep u dang im hi. Haba kita 
ki nongpynshitora beih ia u kumta ki la iohi ia ka 
khmat ba ijaijai jong u ki la dap da ka jingsheptieng 
bangiew namar ki tharai ba u don ka Bor baphylla aiu-re 
kaba kirn lah ban shemphang. Kumta ki la law noh ia u 
na kita ki diengsong bad ki la pyllait noh ia u. Kata ka 
jingshahshitom ka la pyntlot shibun ia u bad u la kyllon 
bymtip briew shuh shiphang. Ynda hadien- katto katne 
por da kaba eh u sa lah ban par noh nangta. Ha kata ka 
shnong don ki synran barieh kiba dei na ka kynhun- 
Pukir (ia kiba yn sa iathuh bha ha ka lynnong kaba 
shadien). Kine ki la pdiang sngewbha ia la u para ba la 
mynsaw bad ki la sumar ia u haduh ba un da khlaih pat, 

Ka jingiathuh lyngkot jong u Sadhu shaphang ki sngi 
jong u ha kata ka phatok ha Horn ynshem ha ka lynnong 
kaba shadien. Bad, kumba ka dei ban long, u phla ba ka 
jingkmen kaba u la ioh ha kata ka jaka badum bad bak* 
ynjah ka long baroh namar ka jingiaidon ryngkat jong U 
Lok bymjukylla jong u, U Jisu Khrist. 

Ha ka shnong Srinagar ha Garhwal, u Sadhu u la 
iakynduh ka jingjia kaba um ju khmihlynti ban long 

kumta. U tip ba kata ka jaka ka long kaba ma shibun 
ban ialap shaphang U Khrist, hynrei u la leit. bad ha 
kawei ka sngi haba u dang ialap harud jong ka nongbah 
katto katnc ki samla kata ka shnong ki la wan ban bein 
ia u da kaba ong, ba la u kren khlain hangta ha rudnong, 
un ym nud ban leit shapoh sorbah. U Sadhu u sngew ba 
u dei ban pdiang ia kata ka jingbeih jingkop bad u la 
leit shapoh ka nongbah bad u la sdang ialap ha iew. Kiba 
iohi ia u kumta, ki la leit mar-mar ban iathuh ha u 
nonghikai (Pandit,) jong kata ka shnong. ki da kyrmen 
ba un wan ban pyniap nia ia u Sadhu bad kumta ban 
pynlehrain ia u. 

Hynrei haba uta u nonghikai u la wan shata u la leit 
beit beit sha u Sadhu, bad ha khmat ki briew baroh u la 
buh ia la ki jong ki shynriahti artylli ha ka shyntur u 
Sadhu u da ong artad, ‘Nga leh ia kane ban pyni ba ngi 
ialong shipara, bad ym kiba iashun namar ma ngi baroh 
arngut ngi iangeit ha U Jisu Khrist kum U Nongpynim 
jong ngi’. Kata ka jingjia ka la pynkyndit thred da ka 
jinglyngngoh kaba khraw ia kita kiba iapeitkai bad tang 
shiphang baroh ki nongshun jong u ki la iapra lut bad 
phet noh nangta. Hangta u Sadhu u la pynlut kawei na 
ki sngi basuk tarn ha ka jingim jong u ha ka jingiasyllok 
bad uta u briew babha, u da shem da ka jiangkmen kaba 
khraw ba uta u nonghikai u la sah ha kata ka shnong 
badum khnang ban ialam ia kiwei pat sha ka jingshai. 
U la lah ioh khadhynriew tylli ki mynsiem da ka jingtrei 
barieh jong u. bad u ong ba un dang iaitrei shuh katba 
U Blei U dang mon ia u ban trei. 

Ha ki jaka bakhlaw bad bama kiba u Sadhu u hap 
ban iaid lyngba ha ka jingiaid ialap jongU, u ju iakynduh 

shibun ki jingshem bapher bad bakhyllah. Kawei na 
kita ka long mynba u la dei ban iaid lyngba ia ka 
lawbah lawsan jong ka shnong Bhulera, kaba long ka 
jakarieh jong ki nongtuh bad nongshohnoh. Katba u 
dang iaid kyndit kyndit sawngut ki briew ki ban peit 
xuh itriem ki la tur sha u bad uwei u sei la ka tari-sum 
ban dung ia u. U Sadhu haba u shem ba um don lad ei ei 
ban iada ia lade bad u da tharai ba kaba kut jong u kala 
poi, u la dem ngon ka khlieh ban shah pyniap. Kane ka 
jingleh jong u ka la pynlyngngoh ia uta u nongshohnoh, 
bad ha ka jaka ba un pyniap u la shu pan noh 
ba u Sadhu un ai baroh katba u dan. Ki la talasi 
ia ki pla jong u ioh u don tyngka ei ei, hynrei haba 
kim shem ei ei ki la knieh noh tang ia ka jaihkup 
jong u bad ki la pyllait ia u ba un leit la ka jingleit. 

U Sadhu da kaba sngewnguh eh ia U Blei ba ula lait- 
im, u la iaid noh. hynrei haba u dang leit tang katto 
katne uwei na kita ki briew u la pyrta ia u ba un wan 
biang. Mynta te . u Sadhu u la ngeit ba kin sa pyniap 
shisha ia u, kumta u la leit phai biang. Uta u briew u 
la kylli ia u Sadhu u dei uei bad shano un leit. U Sundar 
u la ong ba u dei u Sadhu-Khristan bad haba u la plied ia 
ka Testament Bathymmai jong u, u la pule na ka jingia- 
thuhkhana shaphang u ‘riewspah bad u Lasaros. Uta u 
briew u la shahshkor dngong, bad ynda u Sadhu u kylli 
ia u u sngew kumno, u la jubab ba ka jingkut jong uta 
u riewspah ka la pyndap ia u da ka jingsngew shyrkhei, 
u da ong artad lada tang kum ita i pop iba rit ruh ka 
jingkut ka long haduh katta, te kumno keifi kan long ia 
ki nongpop bakham khraw ? 

U Sadhu u la kynrup ia kata ka kabu bad u la batai 

jai ia ka jingkynrei spah ka jingaiei jong U Blei ia u, bacf 
katba uta u briew u nang-shahshkor u la shem jingkyn- 
duh kaba jur ha la ka mynsiem. U la theh lut ia la ka 
dohnud u iathuh da ka jingjaw ummat ia ki pop bad 
kam snicw baroh ba u la leh. Hangta u sa ialam pat ia 
u Sadhu sha ka krem kaba ki shong bad u la khreh ka 
bam ka dih ia u. Ynda ki la iakren katto katne bad 
iaduwai de ki sa iathiah noh. Lashai dang step uta u 
briew u la kyrsiew ia u Sadhu bad ialam ia u sha kawei 
ka jaka ha kaba don shibun ki kynton shyieng briew ba- 
i ngiew. Da ka jinglynniar kthang u la kdew ha kita kr 
shyieng bad u la ong, ‘Kine dei ki pop jong nga, to iathuh 
ia nga, hato dang don jingkyrmen ia uba kum ma nga T 
Ka dohnud u Sadhu ka la um haba u la iohi ia ka jing- 
kynduh bad jingpaitdohnud jong uta u nongpop, bad u 
la iathuh ha u shaphang ka jingmap-ei ia u dakaid halor 
ka diengphna. Kumta ki la iadem khohsiew lang ban 
iaduwai bad uta u briew u la theh lut ia la ka dohnud 
da ka jingkylla kaba mut ha ki ummat ha khmat U Blei. 
Kam shym da donkam shibun ia u Sadhu ban pynshai ia 
uta u briew ia ka lynti ka jingpynim namar u hi u la 
lah kut jingmut ban iaid ia ka lynti khim bad bawitv 
bad baroh arngut ki la ialeit lang sha ka shnong Labsha 
ha Sakkum ha kaba u Sadhu u la ai ti ia u ha ki saheb 
mishoneri bad hadien ki la pynbaptis ia u hangta. Kita 
kiwei pat laingut ki lok jong u ruh ki la iehnoh ia ki 
lynti basniew jong ki bad ki la leit sha shnong ban tret 
bad ban kamai da ki kam hok kam bha, bad ha kane ka 
rukom U Blei U la ialam ia u Sadhu na kata ka khlaw 
ba un ioh ban pynphai bad ban pynim ia ki sawngut ki 
nongpop bakhraw tarn. 



LYNNONG— IV 

HA TIBET 

Ha Tibet — Ka ri-them jong ka wah Shumbi ha ki 
phang shatei jong ka Darjeeling ka long ka jaka kaba 
itynnad bad ba i-ieit ban peit, bad ka long kawei na ki lad 
na kaba lah ban poi sha Tibet, ka ri kaba tyrkhong bad 
balyngki bad ka bym pdiang sngewbha ia ki nongwei. 

Ka Tibet ha ka jingshisha kam shym long ka ri adong- 
niam. Haduh kaba kut jong ka spahsnem kaba khadphra 
dei tang ka jingeh bad jingshitom ka lynti kaba khang ia 
kiweipat ban leitsha ka nongbah jong ka ka Lhasa. Kita 
ki riewniam ba khot ki Jesuit (ki nongbud jong u nong- 
seng-niam, u Ignatius Loyola, uba la seng ia ka ‘Seng U 
Jisu’ ha ka snem 1534) bad ki Kapushins (ki nongbud jong 
uwei pat u nongseng-niam, U St. Francis ka Assisi, uba 
phong ia ka tupia-kyndur (hood)-ki la poi ha Lhasa bad 
ki la sah slem slem hangta bad ki da ioh jingiarap na ka 
Sorkar Tibet. La tip ruh ba wat naduh ka snem 1325 
don ki nongwei kiba la leit poi shata, hynrei ki phareng 
kiba nyngkong eh ban shong ban sah ki la poi hangto ha 
ka snem 1661. 

Ha kaba kut jong ka spahsnem kaba khadphra ki 
Gurkha ki la jop ia ka Tibet hynrei ki nong-Tibet ki la 
pan jingiarap na ki Sbaina badki Shaina ki la pyniapbad 
pynher krad ia ki Gurkha, bad ha kajuh ka por ki la 
synshar da lade ia kane ka ri ha Lhasa. Dei naduh kata 
ka por ba la pynmih ka hukum kaba pyrkhing ba ki 
nongwei kim lah ban rung shapoh Tibet. Hynrei hadien 
kajingkyllon jongka hima Shaina, ka kynhun nong-Tibet, 
kaba dei ka kynhun-niam, ka la leit sha Russia bad kine 

ki la ailad ia ka Russia ban leh donbor halor jong ki. 
Shibun na ki lyngdoh ka niam Buddhist kiba ki khot ki 
Lama, la pynnang pynstad ha Russia bad uba kham 
pawnam na ki dei u Dor jicp uba la long u nongialam jong 
katei ka kynhun-niam sha Russia ha kasnem 1901. Une u 
Dorjiep u lapynrung ha ka jingmut jongki nong-Tibet ba 
u lah ban pynioh ka Hima synshar kaba tylli da ka niam 
Buddhist hapoh ka jingialam bakynja-mynsiem u Dalai 
Lama, (u khliehduh jong ka niam Buddhist uba kine ki 
Buddhist haduh mynta ki iiiew ba u long u syiemblei) 
ryngkat da ka jingiada bad jingkyrshan jong u paidiapom 
ka hima Russia. U la lah ban leh haduh katta namar kine 
ki lyngdoh ba dang bieit bad dang dum ki nang tharai ba 
ka Ri Russia ka dei ka ri bad hima Buddhist. 

Ka Tibet ka long ka ri kaba maia, kaba don la ka 
rukom jingstad naduh barim bajah ; ka ri ha kaba ki 
lama-jingduwai ki kaweh ha man la ki tnum ling bad ha 
kaba ki briew ki pynshad ia ki shalyntem jingduwai 
haduh shiteng na ka jingim jong ki — kiba kham bun ki 
leit long lyngdoh. Ka rukom synshar khadar ka long ha 
ka rukom kaba rim kulong-kumah. Ka ngeit ksuid bad 
ka kren ka leh byrtong. ka jingiasmai iaspot da ka 
ding ka um ki jur bha bad ki dang don haduh mynta. 
Ki briew ha ka ri ki don kuraba hynriew roilian 
ei ei. 

Ha Lhasa, ka i'ing jong u Buddha bad jong u Dalai- 
Lama ka long ka i'ing ba la tei ha u lum mawsiang ba 
khot Potala. Ki biar bad ki kynroh barben bad ki paia 
jong ka ki kiew artet na trai lum shaduh khlieh 
lum, bad la pynitynnab ia ka da ki jingtei kiba ki tnum 
baphyrnai jong ki ki khun pyllun kum ki khilon. Ha 



C 73 ] 


kjat jong kane ka i'ing ka don ka nongbah Lhasa. Ka 
niam Buddhist ka kheifi kyntang ia kiei kiei baroh, 
hynrei kane ka i'ing ha kaba ki briew ki ngeit ba ka 
long ka i'ing shong-blei, la leh shibun ki kam runar kum 
ka jingpyniap briew bad kiwei kiwei ki kam sniew, 
kham jur ban ia kaba la long ha ki kut ka Ri Iurop 
hyndai. 

Ka niam Buddhist ka tehsong ia ka hima, bad kawei- 
pa-kawei ka i'ing ka dei ban ai uwei u khun shynrang la 
kumno kumno sha ka kam lyngdoh. Da ki spahsnem 
•mynshuwa, la don uwei u ’riewkhuid Buddhist uba la 
iathuhlypa ba shisien ka sngi ia ka Tibet yn sa wan jop 
thma da ki nongwei bad ba ka niam Buddhist kan duh 
kan dam. Dei na kane ka daw ba ka jingtieng bieit 
matlah bad jingshitrhem bieit ia la ka niam ki lapynlong 
ia ki rangbah niam hangto ban khang khyrdep ia ka 
Tibet na ki nongwei, bad ka jingialap lei lei ia ka 
niam nongwei ka wallam ka jingpynshitom kada 
shyrkhei tarn ha u nongialap ia ka, bad wat ka jingiap 
barunar hi. 

Namar ba ia u Sundar Sing la kha bad la pynsan 
pynrangbah ha ki ri lum shaphang shatei jong kaRi India, 
bad ba u ju mlien ban im ha ki ranab jong ki lumMang- 
kashang.ka dohnud jong u ka her tang sha ki jaka 
ba dum bad bakynjah ha kiba ka jingshai U Khrist kam 
pat poi. 

Te haba ngi tip kumno u Sundar u sngew shaphang 
u Khrist, kam long kaba phylla ban iohi ia u ba u jied 
ka jaka kaba eh tarn bad kaba dum tarn kum ka lyngkha 
trei jong u ha kaba ‘ia ka -Kyrteng U Khrist ym pat 
shym la pyn sngew.' Ka long namarkata kaei kaei kaba 

dei hi ban long ia u Sabhu Sundar Singh ban jied ia ka 
Tibet, ka ri adong-niam kum ka lyngkha trei jong u 
haba u tang shu sdang ban iaid ialap ia ka Gospel. La 
palat shispah snem ba ka Ri India bakhraw ka la ioh 
ia ki mishoneri, bad bun spah bun hajar na ki nong- 
India hi ki la pdiang ban ngeit ia U Khrist. bad bun 
ruh na ki ki *la kylla long ki nongialap pateng ia ka 
khubor jong ka jingsuk ha la ki parajait, parari. U 
Sadhu hi u oug, ‘Don shibun ki ban ialap bad phla ia 
ka jingshisha ha Ri India’, hynrei haba u phai la ka 
khmat shaphang Tibet bad Nepal, ka dohnud jong u ka 
tuid sha kito ki mynsiem ki bymdon lad ne lynti ban 
iohsngew shaphang U Khrist. 

Ia ki mishoneri nongwei la khang syndon ba kim lah 
ban rung ha kane ka ri, bad kam long ruh kaba jem ia u 
nong-India hi ban leit sha ka, namar ym tang ba un 
shah shibun ki jingeh bad jingshitom na ka jingkhriat 
jong ka ri, hynrei khamtam na ka jingiapyrshah bad 
jinglehbeih jong ki briew kiba dang long kum ki ‘riew- 
khlaw bad kiba ha kajuh ka por kiba shitrhem bieit eh 
ia la ka niam. Hynrei ban shah na ka bynta la U 
jong U Kynrad ka la long ka jingthew kaba shai kdar ha 
ka jingim U Sudhu Sundar Singh, bad kumta, khlem da 
sngewsheptieng ne sngewkyiuh ei ei namar kiei kiei kiba 
lah ban jia ia u, u la mih ban leit shata wat naduh ba u 
dang long tang u khynnah ha kaba sdang ka jingiaid 
ialap jong u. 

U Jisu Khrist U phah ia nga, 

Sha ri dum synnia 
Da kti b’la mong halor diengphna, 

La pynsleh ia nga J 

0 Suadar ha Tibet-I 

‘Ki kjat jong fa fa long kiba stetban pynmih noh ia ka 
snam...bad ia ka lynti ka jingpynsuk fam shym la ithuh* 
( Rom :15,17). 

Ka long kaba sniew bok ia ngi ba u Sadhu urn shym 
buh jingthoh shaphang ki jingiaid ialap bad jingtrei jong 
u ha bad lyngba ka Tibet. Kumta baroh kaba lah ban 
iathuh hangne ki long tang kum ki lyngkhot ba la 
iohsngew hi na u shaphang ki jingiakynduh babun jait 
jong u bad ki jingshahshitom ba u la shah, bad ruh ia 
ki jingjop ba u la ioh ha kane ka ti kaba la ring la ka 
jingieit jong u wat la ka long ka ri kaba shyrkhei ruh. 

Ha ka jingieit banyngkong eh jong u ha ka snem 
1908. haba u dang tang kumba khadkhyndai snem ka 
*rta, u la mih weibriew haba um nang ei ei ruh em ia ka 
ktien Tibet. U la pdiang da kaba sngewnguh shibun 
ia ka jingiarap kaba ki misnoneri Morabian kiba shong 
ha ka shnong Poo ki la tyrwa ia u. U la sah shitaiew 
bad kine ki lok babba, bad nangta ki la ai uwei u 
nongtrei jong ki ban ialeit lynti lem bad u Sadhu katto 
katne bad ban hikai ia u ia ka ktien ki nong-Tibet. 
Lait tang na kaba u tip shaphang ka jintfpyrshah bajur 
jong ki nong-Tibet ia ki niam nongwei nalor la ka jong 
ka niam, um don jingtip ei ei ruh shaphang ka jinglong 
ka jaka lane shaphang ki briew jong ka, hynrei ym 
slem hadien ba u la tip shaphang kine ruh. 

Shen shen u la shem ba ki briew ki bitar bad ki thut 
ia ka jingialap jong u, bad kat shaba u leit u iakynduh 
tang ka jingiapyrshah bajur bad ka jingshun kaba khraw, 
khamtam na ki Lama ne ki lyngdoh jong ka niam 

Buddhist. Kine ki briew ki la kham pynpaw ia la ka 
jing shun bad bunsien ki iaid bymgem narud u paidbah 
uba wan sngap ia ka jingialap jong u. Pynban hapdeng 
kata, u la iaid la ka iaid ialap haduh ban un da poi suk 
khlem jingmynsaw ha kawei ka nongrit kaba kyrteng ka 
Tashigang, bad hangta u la dap da ka jinglyngngoh bad 
jingsngewphylla kaba khraw ban shem ba u rangbah ki 
Lama ha kata kashnong ulalehbhabadpdiangsngewbha 
ia u sha la i’ing. Une u long u briew uba pawkhmat 
ban ba don iktiar ha la ka shnong had hapoh jong u u 
don da ki spah ki Lama bakham poh kiba shakri ia u, 
Une u rangbah ym tang ba u leh bha bad pdiang 
sngewbha ia u Sadhu sha la ling, hynrei u la khreh ruh 
ka bam ka dih bad jaka thiah jaka dem ia u. Te namar 
ka jingkhriat bajur jong ka jaka. kane ka jingpdiang 
sngewbha jong une u rangbah ka la pyndap ia u Sadhu 
da ka jingsngewnguh kaba khraw. Nalorkata pat, une u 
rangbah u la lum shibun ki briew kiba hapoh ka jing- 
synshar jong u ba kin wan ban iasngap ia ka jingialap 
jong u Sadhu, bad kumta ia ka Gospel la ialap da u 
Sadhu bad ka mynsiem badap jingsngewnguh ia u Blei. 
Habau lanangiaid shuh shuh nangta u la donbok shibun 
ban poi ha kawei ka shnong kaba hapoh ka jingsynshar 
jong uwei pat u rangbah ki Lama uba long u lok jong 
uta uba ha Tashigang. Hangne rub la pdiang sngewbha 
ia u bad ki briew ki iasngap bha ia ka jingialap jong u. 
Nangne u la leit sa sha kiwei pat ki shnong bad ha kane 
u la iakynduh shibun ki jingiapyrshah kiba kham jur 
bad kham kthang ban ia kiba u la ju iakynduh. 
Bunsien u la shah bymgem bad u la shah maham jur ruh 
ba u dei ban leit noh shisyndon napdeng jong ki lymda 

kumta kaba sniew kan lap ia u. Hynrci ym Iah ban 
pynsheptieng ia u da kine kiei kiei bad u la trei la ka 
kam khlem sngap iano iano ruh la hapdeng ki jingch 
kiba jur. 

Ha kane ka rukom u Sadhuu la *tur kumu shipai sha 
kane ka kut ka jingdum bad jingngeit-sbitrhem bieit,' 
bad da kaba leh kumta u la shah shibun ka jingshah- 
pynshitom bein, hynrci ha u ki jingpynshitom bein bad 
jingpyn-budnam bein kim long ei ei ruh tang lada u lah 
ban jop kawei ka mynsiem sha la U Nongpynim. Uwei 
u lok na Silon u ong, ‘ka jingkut jingmut baskhem jong 
u Sadhu ban iaid da ka kjat khlem juiti hapdeng u thah 
bad ka ior barben jong ka Tibet ka long ka sakhi ia ka 
jingkut jingmut bymlah pynkhih jong u ban pynwan ia 
ki briew sha U Khrist’. 

Da ka jingkut jingmut bajylliew ban pynbna ia ka 
kyrteng U Khrist ha kane ka ri badap da ka jingshun u 
Sadhu u la trei la ka kam, la u la tip shai ba shen ne ym 
slem un saiakynduh ki jingpynshitom takthang tarn. Ha 
kawei ka shnong kaba kyrteng ka Rasar la kem bad la 
tsan-bishar ia u ha khmat u rangbah ki Lama namar ba 
u la rung hangta ban ialap ia ka niam khyllah-ka Gospel 
U Jisu Khrist. La rai pynrem ia u, bad ha khmat u 
paidbah barunar bad bashla la teh la khum bad la ring 
ia u sha ka jaka pynshitom. Don ar jait ki xukom 
pynshitom badei ban iap ha kata ka ri. Kawei ka long 
ban suh-im ia u briew hapoh ka snieh masi-prut ba dang 
sngem (ba dang shu lah khoh im na u masi), bad ban 
thadhakasngihaduhba kajingring tyrkhong jong ka kan 
khniot suki suki ia u haduh ba un da iap suki bad iap 
kordit. . Kawei pat ka long ban thep im ia u briew ha 

ka thliew bakhlem um bad ban khang tala hangta 
haduh ba un da iap suki khlem bam kblem dih. La 
jied ia kane kaba hadien kum ka jingpynshitom ia 
u Sadhu. 

Ynda la poi ha kata ka thliew la law ia ki jaih ba u 
phong bad la khynniat jubor ia u shapoh kata ka thliew 
jingtep badum tli w tliw haduh ba la mynsaw ka kti kamon 
jong u. La don bun kiwei pat kiba la shah khynniat 
kumta ha shuwa jong u khlem wanphai shuh,bad kumta 
u sadhu u la hap halor ki met bad shyieng briew ba la 
pyut bad ba iwtung artad. Kano kano kawei pat ka 
rukom iap kan kham lah ban ia kaba kum kane eh. Kat 
haba u buh ia ka kti u ioh ktah ia ka met pyut bad 
ka jing iwtung ka bymlah ban batai. Hangta ha ki 
ktien U Nongpynim, u la lynniar ‘Balei Me la iehnoh 
ia nga ?’ 

Ka sngi ka la kylla sha ka miet hynrei kata kam ktah 
ei ei ia ka jingdum tliw tliw ha kata ka thliew bangiew, 
lymne um ioh jingiarap na ka jingiohthiah. Khlem bam 
bad khlem dih ki kynta ki la kylla sha ki sngi, bad u 
Sundar u sngew ba un ym lah shuh ban shan slem. Ha 
kamiet kaba lai, haba u dang ud jylliew ha U Blei ha ka 
jingduwai, u la iohsngew ia ka jingriew kumba iakyrshut 
ki nar halor khlieh jong kata ka thliew. Mano-re-mano 
ba wan plie ia ka tala jong kata ka jingtap*nar. U la 
iohsngew ia ka jingkhyrwait shabi ha kata ka tala bad ia 
ka jingsawa kdar haba la plie ia kata ka jingtap-nar. 
Hangta u la iohsngew ka ktien ba ong ia u nangta na 
khmutkataka thliew ban'kynrup iau tyllai bala pynhiar 
shapoh ban ring ia u shalor. Haba uta u tyllai u la poi 
haduh ha u, u la bat skhem katbadon la kabor ba la tlot 

jong u, bad la tan ia u shalor da ki kti kiba khlain hynrei 
kiba jem jaijai, bad la sei ia u na kata ka thliew jong ka 
jingiap shabar, bad u la iohsngew ia ka Iyer bapyngngad 
ba ka shoh ha ki ngab jong u. 

Ynda u la lait shabar na kata ka thliew, ia kata ka 
jing-tapnar la tap biang bad la khang tala. Haba u la 
phai shane shatai, um iohi satia ia uta u nongpyllait jong. 
u, hynrei kata ka jingpang na ka ksangkti jong u ka la 
jem bad ka Iyer bapyngngad ka la pynshait bor pat ia u, 
Kaba u Sadhu u lah ban leh ha kata ka por ka long tang 
ban pynher ia la ki jingsngewnguh naduh la ka dohnud 
sha U Blei namar ka jingpyllait baphylla jong U, bad 
ynda lashai mynstep u la par pat sha shnong bad u la 
sah ha kawei ka musaphir-khana ha rudnong haduh ba 
un da khlain pat ban iaid ialap biang. Kumta ynda u la 
khlaiii pat u la leit shapoh shnong bad hangta u la sdang 
biang ia ka kam ka jingialap. Ka la long ka jingkhihwin 
kaba khraw ha shnong ha thaw haba ki briew 
ki shem ba u la ialap pat kumta. Bad la leit rah ia 
ka khubor sha uta u rangbah ki Lama ba u briew 
uba ki la tharai iap, u dang im bad ba u dang ialap- 
kumjuh hi. 

Hangta la kem biang ia u Sadhu sa shisien bad la leit 
lam biang ia u ha khmat ka jingshongbishar u rangbah kr 
Lama, bad ynda la kylli ia u kumno ula lait, u la iathuh 
thik kumba la jia kata ka jingpyllait baphylla ia u. Uta 
u rangbah ki Lama u la bitar shla shikaddei eh badu ong 
ba don mano mano ba la tuh ia u shabi bad ba la leit 
ban pyllait ia u, hynrei ynda la wad la wad la shem ba u 
shabi udon hi ba la teh ha ka syngkai jong u, hangta um 
lait kren shuh da ka jinglyngngoh kaba khleh bad ka 

jingtieng bymtipriew shuh. Hangta u la hukum ia u 
Sadhu ba u dei ban mih noh bad phet noh sha jngai 
katba lah na kata ka shnong, ioh ba Uta U Blei 
badonbor jong u Un pynwan ka jingjynjar ha u bad ha 
ki briew jong u. 

Kumta ka Tibet, ka shnong batyrkhong bad balyngki. 
ka bym shym la pdiang ia ka khubor ka jingpynim bad 
kaba beh noh ia u khlembam khlemdih shapoh ri-khlaw, 
ka la long ka daw bah bad ka lad ia u ban ioh ia 
kita ki jingshem-mynsiem baphylla kiba um mon satia 
ban ialap ha ki briew. hynrei kiba pynpaw ba u long da 
shisha u briew ba la khot da U Blei, ia uba la ri bad la 
sumar sukher phylla da ki kti U Blei hi haba ka jingiarap 
ki briew kam kot shuh. Da ki bnai u Sadhu u la iaid ia 
ki lum bad ki them ha kiba ym pat ju don ba iuh kjat 
mynno mynno ruh, haduh ba u la nang ban ieit ia kita 
ki lum ha kiba u iohi tang ka kti badonbor suda jong U 
Blei Uba im, bad ha kiba u iohsngew bunsien ia ‘ka 
ktien-sawa bajaijai jong U.’ 

Hapdeng kiba kum kita ki jaka u Sadhu u ju iohi 
ym tang ki jingithuhpaw ia la u jong U Nongpynim 
hynrei na ki u ring ruh ia ka bor na ka bynta ka kam 
ialap jong u ha ki hajar kiwei pat ki mynsiem ha ki ri 
thor jong ka India. Bad katba ka myniem bathrang jong 
u ka phai bad angnud ban don tang sha kine ki lum ha 
kiba u lah ban iadon paramarwei tang bad U Blei hi, u 
la dei ruh ban iaid lyngba bun ki jingpynshoi bad 
jingtynjuh bamehding ; pynban hapdeng kita baroh u la 
lah ban ri kyndong khlem jingthohbria ia la ka jinglong- 
khuid bad jinglongrit kaba ka jingim bamarwei jong u 
ban shahshitom na ka bynta U Khrist ka pynioh ha u. 

6 

U Sundar ha Tibet — II 

'Mynba nga la wan na ka bynta ka gospel U 

Khrist la plie ka jingkhang ia nga ha U Trai ka 

jingkhang bakhraw bad badonbor la plie wang ia nga, te 
don shibun ki nangkhang ( nongialeh pyrshah ) — (2 Kor. 
2:12 ; 1 Kor 16:9). 

‘nga nga la kloi ym tang ban shahkhum, hynrei ban 
iap ruh...na ka bynta ka kyrteng U Trai Jisu' (Ki Kam. 

21 : 13 ). 

U Dr. Fosdick (Phosdik) ha ka kot jong u ka Man- 
hood of the Master u ong : 

U Jisu u pynpaw shai kdar kumno u sngew ia kita 
kiba ialeh pyrshah ia U, ym da kaba ialeh ban kiar na 
ka jingpynhiarkput jong ki. hynrei da kaba pynpaw ia 
lade kum U Nongpynim bashisha jong ki, Uba duwai 
na ka bynta jong ki. Uba kyrkhu ia ki bad Uba knia noh 
ia lade na ka bynta ka jingbha jong ki. 

Kaba kum kane ruh ka mynsiem badka jinglong kaba 
u Sadhu Sundar Singh u don. bad u pynpaw ia ka ha 
baroh shilynter ka jingim jong u haba u leit ban ialap 
bad ban phla ia U Jisu Khrist. bad ban shah ruh na ka 
bynta jong U hapdeng ki briew kiba iapyrshah ia u la 
ha Ri Tibet ne ha kiwei kiwei pat ki jaka. Ha bun ki 
jingiathuhkhana jong u u ju ai nuksa na la ki jong hi ki 
jingshem. Haba u kren na kato ka dkhot kaba ong,'uta 
uba jah noh ia la ka jingim na ka bynta jong nga, un 
shem ia ka’ (Math. 10*39). u iathuh ia kane ka jingia- 
thuhkhana kaba phylla kaba u la shem hi da lade. Ha 
kawei ka sngi katba u dang iaid lyngba ki lum Tibet, 
ha ka sngi kaba khriat jur bha namar ka jinghap ior, 
ma-U bad uwei u paralok jong u— u nong- Tibet, ki la 

khuslai ioh ba kin lap khriat ha shiteng lynti shuwa ban 
poi sha ka jaka ba ki thew leit. Haba ki la poi ha kawei 
ka lhuh ki la shem ia uwei u briew uba la eh baroh 
shlrynieng bad I kum uba la lah iap hi, U Sadhu u la 
tyrwa ia uta u paralok jong u ba kin iabah ia uta u 
briew nangta bad ban iasumar ia u ha ka jaka kaba bit, 
hynrei uta u nong-Tibet um treh, bad u ong ba kaba ki 
donkam ban pyrkhat ha kata ka por ka long shuwa 
shaphang la ka met, tip ia lade ruh da poi ne ym poi sha 
bamut, bad kumta u la nangiaid noh la ka iaid. Kumta 
u Sadhu um banse ban khyllie marwei ia uta u briew, 
bad da kaba eh u la lah ban bah ia u ha la ka met bad 
ban par bad kti bad kjat ban kiew na kata ka lhuh bad 
la ka jingkit bakhia. Tang shipor ka jingiapyneh bad ka 
jingkyan jong u ha kaba bah ia uta u nongpang ka la 
pynshit puk ia ka met bad u la syep phiak, ha kajuh ka 
por kata ka jingshit na ka met jong u ka la par ruh sha 
uta uba u bah bad uta ruh u la wan mynsiem pat. Haba 
um pat leit jngai nangta u la lap ia uta u lok nong-Tibet 
ba u la kyllon iap khriat ha lynti. Kumta u la nangiaid 
bad suki suki u la poi ha kawci ka nongrit, bad hangta 
u la pynshet ia la ka jingkit, bad da ka jingkmen kaba 
khraw ban shem ba uta uba u la tharai iap u la kyndlt 
bynriew pat, bad hangta hi baroh arngut ki la iadem 
khohsiew ban duwai bad ainguh eh ia U Blei Uba la 
knieh kynthet ia ki na ka tyng-am jong ka jingiap hi. 
U Sadhu u ong baym don kawei pat kadur kaba khambha 
nalor kane kaba lah ban pynshai ia ka jingmut jong kine 
ki kttien, “Uta uba shem (pynim) ia la ka jingim, un jab 
noh ia ka; bad uta ubah jah (aiti) noh ia la ka jsngjm na 
kabynta jong nga, un shem (ioh im) ia ka* (Math. 10:39). 



Ha kawei pat ka por u Sadhu u dang kiew ia uwei u 
thiep uba dap da ki krem ki kroh ki thliew ki syar ; ha 
kawei ka krem u la leit lap pynban ia uwei u briew uba 
dang duwai Blei. Uta u briew khnang ba un nym kyllon 
na kaba shong da ka jingsamthiah ne iohthiah u la teh 
ia la u shniuh bajrong ha ka kyndub jong kata ka krem, 
bad kumta u shong bad khapbrip la ki khmatda ki kynta 
ban puson bad duwai Blei. U Sundar u la r ung ha kata 
ka krem bad u la kylli ia uta u briew balei u pynshitom 
ia lade kumta ? Kum kiwei kiwei ruh uta u briew u la 
pynsyrwa ia la ka jingim ha kiei kiei kiba thala bad 
bymneh jong kane ka pyrthei, hynrei, ha kaba jylliew 
jong ka dohnud jong u don ka jingsngew-sheptieng bad 
jingsngew-shyrkhei ia kaei ka ban sa jia ha ka lawei 
bymtip. Kane kein ka la pynlong ia u ban iehnoh noh ia 
ka pyrthei bad ban wan phet rieh sha kata ka jaka 
kynjah khnang ban wad ia kata ka jingsuk ka mynsiem 
lyngba ki jingduwai bad jingpuson. Hynrei u ong ba la 
u la leh katta ruh ka mynsiem jong u kam pat shem 
satia ia ka jingsuk. Hangta u Sadnu u la plied ia 
la ka Kotbah bad u la pule ha uta u briew ia ki 
ktien kum kine, ‘Wan ha NGA . te ngan pynjem ia 
phi*. 

U sdang ban batai shaphang ka lynti bashisha kaba 
da U Jisu Khrist. Uta u briew u la sngap la kumba shoh 
jadu ia ki ktien baphylla kiba mih na ka shyntur u 
Sadhu, bad ha kaba khadduh u la ieng joit u la pyrta 
kynsan : ‘Mynta shisha ka mynsiem jong nga ka la snge- 
wsuk jai ; to pynlong ia nga ruh u synran jong U bad 
ialam ia nga de sha U*. Ula kyrpad jur ba un ioh 
jingbaptis da ki kti u Sadhu hi, hynrei u Sadhu u la 

ialam ia u sha ki mishoneri ha kiba u la aiti ia uta u 
briew ba kin nang kham pynshai bad hikai shuh shuh. 

U Sadhu u iathuh ruh shaphang kawei pat ka jaka 
ba kaba ki briew kim pdiang ia ka khubor jong u hynrei 
ki dap da ka jingbitar bad sngewpyrshab kaba khTaw 
hynrei ia kine hi ki briew la pynkylla ban long ki lok 
jong u da kawei ka jingjia ryngkhat. U ong ba haba u 
dang kiew ia ka ranab basharing bha jong uwei u lum u 
la btuit bad u la ur, bad haba u ur kumta u la kum kyn- 
dat ia uwei u maw uba heh bad uta u maw u la tyllun 
shapoh riat. Ka leit jia ryngkhat ba ha ka jaka kaba u 
hap uta u maw hangthie ha trai riat don uwei u sein-iong 
uba heh uba dem, bad u la iap hangta ha shen da ka 
jinghap jong uta u maw. Uwei u khynnah apblang uba 
iohi ia kaba la jia baroh, u la pyrta ia u Sadhu ban ap, 
bad u la iathuh ha u ba uta u bsein u la puh bad pyniap 
katto katne ngut ki briew na shnong kumta ba ym don 
shuh ba nud ban iaid na shata. Nangta u her pat bran 
sha shnong ban iathuh ia kata ha ki rangbah. Kata ka 
jingjia ka la ktah shibun ia kita ki briew, bad ki la dap 
da ka jing sngewnguh kaba khraw ia u Sadhu, namar ki 
sngewthuh ba u dei shisha u kynja ‘riewkhuid, bad ki la 
pdiang sngewbha pat ia u sha la shnong bad ki la 
shahshkor bha ia ka jingialap jong u. Hangne u Sadhu 
u la ioh ka lad bad ka kabu ban phla ia la u jong U 
Nongpynim hapdeng ki briew kiba dangsah ha ka jing- 
dum jinglyngngoh. 

KI KJAT BAPHLEI SNAM. Kalynti maw khohruh 
khohram ka la thar la ot ia ki kjat jong u bad kumta 
u Sundar la shongthait ban sop ia ka jiagmih-snam. 
Uwei pat u briew uba iaid lynti nangta u la la iohi ia 

kata u la leit sba u Sadhu ban kylli u sngew kumno ? 
K3 la iashongkai bad iakren slem jlang. Uta u briew u 
la iohsngew kumno ba u Sadbu man ka sngi khlem 
thait u laid da ki kjat kblem juti ia ka raieh taidam tang 
ban ialap bad ban pynbna ia la U Kynrad, bad ban hikai 
ia ki briew shaphang Uta Uba la mong bad mihsnam ki 
kti bad ki kjat ha Kalbari. Kine baroh arngut ki la ioh 
ka jingiasyllok kaba thiang shibun, bad u Sadhu u shem 
ba uta u lok uba kyrteng u Tashi, u la long uba wad ia 
ka jingpynim da ka dohnud baroh. Hynrei ha ka 
jingwad jong u kumta ia ka Jingshisha la pyndum 
bad pynkhuslai ia ka jingpyrkhat jong u da kiba 
bun ki jingsngew-artatien bad ia kine u Sadhu u ialeh 
bun batai bad ban pynshai. Uta u briew hadien 
u phla bad u ong kumne. “Haba nga peit ia ki 
kjat ba la phlei snam jong phi ka mynsiem ka kren 
hapoh jong nga ba dei ban don kawei pat ka bor nadien 
jong phi kaba la lah ban pynioh ha phi kum kane ka 
jingsuk jong ka jingim-len-lade’ Bad kumta u Tashi u 
la kyrpad ia u Sadhu ban sah bad u shipor, bad u ruh 
u la kohnguh, kumta u Sadhu u la sah ha ling u Tashi 
kumba shitaiew tam ne u da hikai ia u bad da duwai ruh 
na ka bynta jong u. 

Nangta u Tashi u la phah ia u Sundar sha uwei u 
lyngdoh Lama uba u iadei lok bad uba sngewjan ia ka 
niam Khristan. Haba U Sadhu u la wanphai pat u la 
shem ba u Tashi u la dap da ka jingkyrmen bad ka 
jingsuk-mynsiem, namar u la pdiang ia U Khrist bad u 
la kwah eh ban ioh jingbaptis noh. Baroh ki jingsngew- 
artatien ki la jah jar bad kumta u Tashi bad ka i'ing 
jong u ki la kyrpad eh ia u Sadhu ba un pynbaptis ia ki. 

Kumta shuwa ban mih noh nangta u Sadhu la ioh ka 
jingkmen kaba khraw haba u la pynbaptis ia ki baroh, 
khyndai tylli ki mynsiem. Une u Tashi n long u 
Sikretari rangbah jong u lyngdoh Lama, bad kumta u 
long u briew uba ka shnong ka thaw ki burom bha bad 
u long u briew uba don ka kyrdan baheh, bad na kata 
ka daw ym shym la pynshitom ei ei ia u ne ia kiba ha 
ling jong u haba ki leit long Khristan, tangba la buh 
ka jingmaham bad ka hukum bapyrkhing ba urn bit da 
lei lei ruh ban ialam ia kiwei pat ban leh kumba u la 
leh ia lade, lane um bit ban ialap ia kane ka niam thym 
mai ha kiwei pat. 

Bun bunsien u Sadhu u ju sngew ka jingsngewblaw 
ha ka mynsiem ; hynrei kaba kum kane ka juwan hi ha 
kito baroh kiba la aiti lut ia la ka jingim ha kiei kiei 
kiba kynja-mynsiem. Namar haba don ka jingkyntiew 
ia ka jinglong-mynsiem sha kiei kiei kiba shalor eh, ka 
don ruh ka kynja jtngialeh ha ka met kaba ktah jur ia 
ki thied ki jaw jong u briew ; te ynda haba kine ki la 
palei u briew u sngew ia kajingtrei kylla jong kito kipor. 
Ha u Sadhu kane ka long kaba ju jia bunsien. Kiwei 
kiwei ki mishoneri lane ki pastor ki lah ban ioh jingr 
jahthait da kaba leh ine itai iwei pat i kam iba pher. 
Hynrei bad u Sadhu kam lah ban long kumta. U u lah 
tang ban pynpher ia ka jaka trei hynrei ym ia ka kam 
ne rukom trei. Na kawei ka sngi sha kawei pat bad na 
kawei ka por sha kawei pat ka jingtrei jong u ban wad 
ia ki mynsiem ba la jot la jah kaiaidkhlemsangeh, kumta 
ba la u don ha ki jingiaseng balang, ne ha ki ]ingialang 
paidbah ki Khristan ha ki jingiaseng bah, lane la u don 
hapdeng ki bym pat ngeit, ym don jingshong-thait ia ka 

kam jong u Kumba uwei u mishoneri na Trabankor u 
ong, *U dei ban long u briew u ba iai-im ha syndah jong 
U Blei barabor ba u lah ban shah kat kane ka thait ka 
jrem\ bad ha ka jingshisha dei kata kaba long ka bor 
barieh jong u Sadhu ba u lah ban trei kumba u trei. Um 
ju long lap-lah bymlah, um ju thait ne sngewbtai ban 
iashem ia ki briew kiba wad ia u, hynrei barabor da ka 
jingjai-jai bad ka khmat phuh-samrkhie u long uba la 
kloi ban trei ia la ka kam la mynmiet ne mynsngi,u long 
da shisha ka dur bad ka nuksa baim jong U Kynrad jong 
U. Haba u la ioh bynta ia ka mynsiem U Kynrad jong 
u, u la ioh bynta ruh ia ka jinglong-marwei jong U. 
Haba u kren shaphang ka jingsngewblaw bad jingsngew- 
marwei kum kane, u iathuh shaphang kawei kajingshem 
jong u ha kawei ka sngi ba u la thait bad thngan ha 
lynti haduh ba um sngewlah shuh ban jam wat tang 
shijam ruh. Katba u dang iakyrda ban iaid lem bad ka 
jingnoh-mynsiem namar ka jingtlot kaba jur la wanlap 
uwei u briew ia u ha lynti, bad u la iaiaid ryngkat bad u 
Sadhu u da iakren ia kiei kiei kiba sngewtynnad bad 
kiba bang katta katta, katba u Sadhu u la klet ia la ki 
jingthait jingshitom baroh ha kaba u sngap ia ki ktien 
jong une u lok thymmai uba u iakynduh ha lynti. Ki la 
iaiaid bad iakren artad la artad kumta haduh ba kin da 
iapoi harud jong krwei ka nongrit haba kyndit kyndit 
uta u lok u shu jah la ka jah, bad u Sadhu sa shisien 
pat u shem ia lade sa tang marwei. Um lah ban batai ia 
kata ka jingjia, hynrei kine ki long ki ktien jong u hi, 
‘Mynta nga tip ba u dei u Angel ba U Trai u la phah 
khnang ban pynshait bor bad ban shan ia nga ha ka por 
ba nga donkam eh.’ 

Ki Martyr* jong ka Jingngeit 

Ka snam jong ki myrtyr ka long u symbai ba im jong 

ka Balang. ‘ U la aiti noh maU ia la ka jingim na 

ka bynta jong ngi : ngi ruh ka dei ia ngi ban aiti noh ia la 
ki jingim na ka bynta ki parabangeit.' (1 loan. 3:16) 

U Sadhu Sundar Singh u la long uwei hapdeng ka 
kynhun jong ki 'riewshlur ka jingngeit kiba la leit ha 
shuwa jong u ban ‘kiew ia u thiep jingeh sha bneng hi', 
bad ha ki khyndiat sngi ba u la don ha Tibet u la ioh ka' 
jingtip kaba thikna bha shaphang ki ‘riewblei kiba la 
shah pyniap namar ba ki la leit rah ia ka Gospel ka 
jingpynim sha kane ka ri badum. Ka jingphylla bym- 
sngewlah ngeit ka long ba uwei na kita ki martyr u la- 
wan na ka hima Patiala hi ha kaba la kha ia u Sundar 
Singh. Uta dei u Kartar Singh. U dei u Sikh bad u 
khun marwei jong uwei u Jamindar bariewspah. Baroh 
ka jingkyrmen jong ka ring jong u la pynshet lut ha u, 
namar ym don uwei pat u khun shynrang u ban pynsah 
nam sah kyrteng ia la ka kur ka jait. Kum ia u Sundar, 
ia une ruh la pynsan pynrangbah ha ka im pahuh pahai, 
bad la pynkhreh na ka bynta ka lawei jong u da kaba ai 
ha u ka jingshongskul bad jingpynnang pynstad kaba bha 
tarn. Ym shym la klet iwei ruh i bynta iba donkam ha 
ka jinghikai jong u khnang ban pynioh ia ka jingangnud 
u kpa kaba u khmihlynti na une u khun jong u. Hynrei 
wat la ha ki skul pule um shym ioh jinghikai eiei shaph- 
ang ka niam, ka la kyrsoi ha ka dohnud une u khynnah 
ka jingthngan bad jingthrang ia kiei kiei kiba kynja- 

(U martyr u long u briew, ne ka briew, kiba shah pyniap namar 
ka jingshisha). 

mynsiem kaba ki jingpule jong u ba skul bad skul-bah 
kim lah ban pynhun ia u. U la bna shaphang ka niam 
Khristan bad suki suki u la sngewthuh ia ka bor bad 
jingdawa jong ka, haduh ba ka jingkynduh baskhem ia 
ka jingshisha ka la bat ia ka jingmut jong u. Katba u 
nangwad ban sngewthuh shaphang jong ka, katta u nan- 
gshem ba ka pynhun ia ka mynsiem basliang jong u, tad 
haduh khadduh u la iohi tang kawei ka lynti ba u dei 
ban iaid — ka lynti kaba khim bad kaba wit. 

U Kartar u la kut jingmut ban iaid na kane ka lynti 
bad kumta ka la long ba u la jied ia ka jingjied kaba um 
lah ban kylla shuh ha ka jingim jong u. U la phla paid- 
bah ba u la long u Khristan, ka jingphla kaba la pyndap 
ia ki kur bad kiba ha ring ha sem jong u da ka jingkhu* 
slai bad jingbitar kaba jur. Shibun ki lad la leh ban 
pynkylla noh ia u na kane ka jingkut jingmut jong u. 
Hynrei haba la shem ba ym don kaei kaei ruh kaba lah 
ban pynkhih ia u, u kpa jong u u la phah da ka samla 
kaba u la mut banpynshongkurimbad u Kartar. Kaneka 
samla bapli ka la wan ryngkat bad la ki ummat kthang 
ban dem ha ki kjat jong u Kartar, bad ban kyrpad ia u 
ba un kylla noh na kata ka jingkut jong u kaba long ka 
jingduh bakhraw ia ka. Haba u peit ia ka ha kata ka 
jinglong ba isangsot jong ka< ka dohnud jong u ka la um 
da ka jingisynei, hynrei wat ha kata ka por ka ijngialeh 
bajur jong u ia kane ka jingpynshoi bamehding, U Blei 
hi U la aibor ia u ban ieng skhem, bad haba u la shim 
ia ka na ka kti u la pynieng ia ka, bad u la ong artad 
ba u don tang kawei ka dohnud ban ieit bad ia kata u la 
lah ailut phar ha U Nongpynim jong u, U Jisu Khrist. 
Kata ka samla da ki ummat bad ka jingpait dohnud ka 

la leit phai sha ka iing-uta u ban sa dci u kthaw kurim 
jong ka ban iathuh ba katno ka long kaba lehnohei ban 
iasaid bad u Kartar namar u hi u la phla ba u la lab ai 
ia la ka jingiett Sbawei pat * 

Ym slem hadien kata ba la beh noh ia u na ling 11 
kpa jong u. Te tang ban ioh jakpoh bad jain ban phong 
u la leit trei shipor kum u nongbylla sngi ; khlem sngew- 
lehrain bad kblem jingduli jingkyrmen une u khun ka 
lak ka putit u la trei ia ki kam kiba eh bad bapoh kiba 
wat ki shakri u kpa jong u ki niewpoh. Sben shen u 
Kartar u la sdang ban trei ia ka katn sha kaba la khot ia 
u hapdeng la ki briew, u da ialap ia U Jisu ha ki nong- 
bah bad nongrit jong ka Patiala, u da iaid ia ka lynti u 
shiah u tram, hynrei pynban dei kata ka lynti ka ban 
pynbitbad pynkhreh ia u na ka bynta ka lawei ba kham 
eh bad kham shitom shuh shuh kaka ap ia u. Hadien ba 
u la iaid ialap ha ki bynta baroh jong ka Panjab u la 
phai la ki khmat sha ki ri lum kiba ieng hapdeng jong u 
bad ka Tibet — ka ri badum bad bakynjah. Hadien katto 
katne taiew ka jingiaid lynti bajlan bad bathait, u Kartar 
u la poi sha kata ka ri kaba ka dohnud jongiu ka la 
thew ban leit ban pynbna ia la U Nongpynim. 

Ka niam Buddhist jong ka Ri Tibet kam don jaka 
ia U Khrist, bad tang ka kyrteng jong U hi ka la biang 
ban pynmih ka jingiapyrshah kaba kthang tam. Ym 
don jingthoh ban pyni ba u Kartar u la iashem ka jingp- 
diang sngewbha hangno hangno, lane ba ia ka khubor 
jong u la pdiang hangta, hynrei la kumno knmno ruh 
ka jingpyrkhat ban phai kylla kam rung ha ha jingmut 
jong u. Kaba don haka jingmut jong u ka long tang kane, 
ba kine ki briew ki long khlem U Khrist bad namarkata 

ki donkam ia U, bad kumba U Khrist U la aiti ia la ka 
jingim, kumta u Kartar ruh u la kloi ban aiti ia la ka 
jingim kum ka jingkAia tang ban ioh pynpaw ba u la 
sakhi ia la ka jingieit ia U Nongpynim jong u ha khmat 
ki nongpynshitom beifi jong u. La la don shisha kiba ia 
ki dohnud jong ki la ktah bad pynkynduh haba ki peit 
ia ka khmat ba dang samla jong u bad ia ka khubor 
bashitrhem jong u, pynban ym don banud ban iasnohkti 
lem bad u, bad dei tad hadien ka jingiap jong u ba paw 
ki soh ka jingtrei jong u. 

U Kartar u la iohi kumba U Nongpynim jong ngi U 
la iohi. ba ka lynti ka Diengphna ka kut tang ha ka 
jingiap. La hapdeng bun ki jingbyrngem byrsit ba u 
dei ban mih noh na kata ka ri, u la trei la ka trei ia 
ka kam ialap ha kiba bun ki jaka katto katne por, tad 
ha kaba khadduh la kem bad la tian bishar ia u ha 
khmat u rangbah ki Lama jong ka shnong Tsingham, 
bad la rai pynrem ba u dei ban iap namar ba u la rung 
ha kata ka ri khlem hukum bad ba u ialap ia ka niam 
khyllah. Ka jingkut kaba u la iohi lypa mynta ka la 
poi, bad da ka jingshlur bymlah pynkhih u la tur khlem 
kynran dien da kaba shaniah tylli ha U Blei ba Un ai ha 
u ka jingaiei bad ka bor ba un lah ban sakhi ia U 
haduh kaba kut. U Sundar u la iohsngew hadien ba u 
Kartar u la pdiang ia ka rai khlem jingkhynniuh bad da 
ka jingskhem ka jingngeit u la leit sha ka jaka ba la buh 
ban pyniap ia u. Hynrei hapdeng ba u dang iaid ha 
lynti ruh u la pyrta ia ka khubor bakhadduh jong u da 
kaba kyntu jur ia u paidbah ba bud ia u na shadien ba 
ki dei ban wad ia ka jingpynim bad pdiang ia U 
Jisu Khrist ; bad uwei napdeng uta u paidbah uba la 

iohsngew ia u, u la bat.kynmaw ia ki ktien jong u bad 
hadien u la pdiang ia U Jisu kum U Nongpynim 
jong u. 

Ynda la poi ha ka jaka pyniap, ki la law noh ia ki 
jain phong u Kartar, bad la kli ia ka met jong u hapoh 
ka snieh u masi-prut kaba sngem. bad nangta ki sa suh 
pynskhem bha ia ka, bad ki sa thad habar ha ka sngi. 
U paidbah barkhie-bein u ialum sawdong ban peitkai ia 
u ha kata ka jingkordit jong u, u da iarisa haba ki 
iohsngew ba ki shyieng jong u ki bthei thriab-thriab bad 
ki pait da ka jingkhniot kata ka snieh katba ka nangring 
tyrkhong suki suki haduh ba un da iap. Ha syndah 
jong u don ka Testament Bathymmai kaba Iona tang 
maka ka jingpyntngen ia u baroh ki sngi ba u la iaid ban 
phla ia la U Kynrad bad U Nongpynim. Khlem don ba 
ktah ia ka ka sah hangta hi haduh ka sngi kaba lai, 
ynda haba u Kartar u la sngewthuh ba ka bakut jong u 
ka la jan, u la kyrpad ba kin law ia ka kti ka mon 
jong u shipor. Ia kane la leh, hynrei tang kum ban 
peitkai un leh aiu, bad ym dei namar ka jingisynei ia u. 
U Kartar hangta katba don la ka bor u la pynmih lut, 
bad u la thoh ia kine ki ktien ha ka sla kotsada ba la 
suh lang ha kata ka Kotbah jong u : — 

Hato dei kane mo ka jingthiah jong ka jingiap ha kaba 
u Khristan u thiah ? 

Hooid. hynrei ym dei ka jingiap jong u ; dei ka Jingiap 
hi kaba iap hangta. 

. Yn shym don jingud tang khyndiat ruh na ki rmiang 
shyntur jong une u ‘riewshlur, hynrei katba ka premmiet 
ka nangwan,u Kartar u la ainguh eh da ka jingpyrta jam 
ia U Blei Uba la ai jingsuk wat ha kata ka khyllipmat 

ba un sa dkut mynsiem bad haba u la pyrta, ‘Mynta, ko 
Trai Jisu to pdiang ia ka mynsiem jong nga’ u sa dkut 
mynsiem de artad. 

U Sadhu Sundar Singh u tip ba u kpa jong u , Kartar 
u dang im, kumta ynda u la wanphai na Tibet u la leit 
wad ia uta u tymreen. Katba u dang iathuh ia u tymmen 
shaphang kumno u khun bashlur jong u u la im, u la trei 
bad u la iap, bad shaphang ka jingieit U Khrist kaba la 
pynlah ia u ban iap kumta, uta u tymmen u la sngap da 
ka jingshoh-mynsiem kaba khraw, bad u Sadhu u la ioh 
ka jingkmen kaba khraw ban iohsngew ia u tymmen ba 
u ong, ‘Nga ruh nga ngeit ha U Jisu.' 

Kumba la ong shaneng. hapdeng. uta u paidbah uba 
peit-kai ia ka jingshahiap u Kartar kum u martyr, la don 
ruh u sikretari rangbah jong u rangbah ki lyngdoh Lama 
ka Tsingham. U la iohi ia kata ka Kotbah na kaba une 
u martyr jong ka Diengphna u la thoh ia ka khubor 
bakhadduh jong u, u la shim u la rah ia ka sha la ling 
bad u la pule bniah ia ka. Haba ki ktien bad ka rukom 
iap jong u Kartar ki dang tyngkrein ha ka jingkynmaw 
jong u, ka dohnud jong u ka dang ang bha ryngheng ban 
pdiang ia kakhubor kaba katakaKot ka ai ha u. bad haba 
u la pule bad iaipule ia ka, ka jingshai bad jingkmen 
baphylla ka lashat ha ka dohnud jong u. Katto katne u 
la pusonia kine kiei kiei kiba phylla ha ka dohnud kiba 
mynta u la ngeit, hynrei katba ka jingshai jong ka 
jingshisha ka la pyndapia kaidohnud jongu, umlah shuh 
ban set ia ka, kumta ha kawei ka sngi u la leit bad u la 
iathuh ha u kynrad jong u, u Lama, ba u la ai ia la ka 
dohnud bad ba u la ngeit ha U Jisu. Utau Lama u la rai 
bt tea u ruh u dei ban iap. La' bishar ia u' khlem 

jingisynei bad khlem jingmap bad la cai ba u del ban tap 
kajuh ka jingiap kum u Kartar. Khnang ban pynshyr- 
khei ia kiwei pat ioh kin iaid na kane ka lynti, nalor kaba 
kli ia une u briew bapoh ka snieh ‘si-prut kaba sngem, 
la dung ruh ia ka met jong u da ki narsaw ban nangpyn- 
khraw shuh shub ia ka jingpynshitom ia u. Ym tang 
katta, imat kumba ki nongpynshitom jong u kim lah 
shah ban ap tad haduh ba kata ka snieh sngem kan da 
tyrkhong ha ka sngi, ki la law noh ia u napoh kata ka 
snieh, bad ki la teh ia ka met jong u da u tyllai bad ki la 
patom bad ring syngkhud ia ka ha ki surok shnong 
hadien ba ki la sieh da ki speh kiba nep shapoh ki 
tyrsim kti bad tyrsim kiat jong u. 

Ynda ki la ngiah kaba ring ia u kumta ki la leitbred 
ia ka met jong u ha jaka theh synrum ka shnong ki da 
mut ba u la lah iop, bad ki sa iapra noh. Slem slem u 
la thiah bymtipbriew ha kata ka jinglong. Hynrei suki 
suki u la kyndit bynriew pat, bad mian-pa-mian ka bor 
jong u ka la wan pat haduh ba u la lah ban par nangta 
sha la ting. Ynda haba u la koit bah khlain pat na kita 
ki jingmong bad jingmynsaw jong u, ka jingsheptieng 
kaba khraw ka la ngat ha ki briew baroh ha kata ka 
shnong ban iohi pat ia uta nba ki la ngeit u la lah iap, 
hynrei u la im pat bad u i kum bym leilei na kita ki 
jingpynshitom baroh, kumta ba haduh kane ka sngi ym 
don shuh ba nud ban ktah kti ia u. Ka jingsheptieng 
basngewtriem ka la ngat ha ki ba ki da ngeit ba u donka 
bor phylla bakynja-blei aiu-re-aiu kaba kim lah ban 
shemphang bad kata ka la khang ia ki na kaba ki pyr- 
shang ban shim ia ka mynsiem jong u, kumta ba haba u 
Sadhu Sundar Singh u la iohsngew na ka shyntur jong u 

hi shaphang kumno u Kartar u la iap, u la iohsngew ruh 
kumno U Blei U la iarap ha ka rukom baphylla ia une 
u ‘riewshlur ka Jingngeit ban iaitrei ia ka kam ialap ia U 
Khrist ha ki briew jong ka Tibet khlem jingtieng bad 
jingkhyniiiuh. 

Kum kine bad kiwei kiwei de ki jingiathuh u Sadhu 
u la lum ha ka por jong ki jingleit ialap jong u ha ki 
phang badum tam jong ka Tibet bad kiwei kiwei ki jaka 
ha kiba ka jingshai ka Gospel kam pat rung. Dei sha ki 
briew jong kiba kum kine ki jaka ba ka dohnud jong u 
Sadhu ka tuid da ka jingsngewsynei bad ka jingthrang 
bajylliew ban iarap, bad ka jingshitrhem jong una ka 
bynta U Khrist bad ka jingangnud jong u ban pyntip ia 
U Khrist ha ki, ka la shon jur ha ka dohnud jong u ba 
hangne ka shong ka jingtrei u. U ong, ‘Kane ka long ka 
lyngkha sha kaba U Blei U la khot bad ai ia nga ban 
trei. Nga la iohsngew, bad nga la kohnguh, ia ka jing- 
khot jong U ban shakri ia U ha kine ki jaka kiba isih 
bad kiba shun ia U Khrist da ka jingshun kaba palat 
liam. Ngam sheptieng ia ki jingma, nga la kloi ban pha 
ia lade. Nga dei ban ioh ia ka pansngiat u martyr da 
kaba aiti noh ia la ka jingim ha kine ki jaka na ka bynta 
jong U’. 

Shisha, ka jingduwai jong kito kiba ithuh, kiba 
ieit bad kiba burom ia u ka long ba U Blei Un 
pyndonkam ia u Sadhu Sandar Singh ba u lah ban 
leit rah ia ka jingshai ka Gospel sha kito ki ri bad 
ki jaka badum. Pynban baroh kiba duwai kumta kim 
lah khlem da iasaid jur bad U Blei ba Un isynei ban ri 
ia ka jingim .baphylla jong une u shakri barit jong ka 
Diengphna ba, ‘ha ki jingtrei minot khamtam shikaddei* 

un lah ban kham shakri ia la U Kynrad bad ia la ka 
pateng khambha ban ia kane kaba aid ia lade kum ka 
jingknia ba ha khlieh tam. 

U Sadhu Sundar Singh bad u pukir-blei Maharishi 
jong ka Kailaah 

Shisien kawei ka kotkhubor ha North India ka la 
shon ia kane ka khubor : — 

‘U para jong ngi u Sundar Singh, uba la iehnoh ia ka 
pyrthei, uba la aiti lut ia lade sha U Blei bad uba ‘new- 
blei u la shem ia uwei u pukir Khristan, u Maharishi 
jong ka Kailash. uba da ki snera u la sah hapdeng u 
thah bad ka ior jong ki Lum Mangkashang u da duwai 
bad u da iasaid bad U Blei na ka bynta ka pyrthei 
...Phi la pynpaw sha ka pyrthei ia ka jingtrei barieh jong 
uwei napdeng jong ngi, u Maharishi jong ka Kailash.* 

Ha ki jingiaid pilgrim jong u sha ki thain sepngi jong 
ka Ri Tibet, u Sadhu Sudar Singh u ju leit wad barabor 
ia kito ki ’riewkhuid bad 'riewblei kiba la len ia ka 
pyrthei bad leit shong sha ki kliar jong ki lum Mangkash- 
ang ha ki krem. hangta ban pynleit ia ki sngi kiba sah 
jong ka jingim jong ki ha ka jingpuson bad jingduwai. 
Jngat bah na shnong briew, ha ki jingjarjar jong u thah 
bad ka ior, ki lynter lum Kailash kiba long ki bynta 
jong u lum Mangkashang ki pyiar. Ka wah Indus 
bakhraw ka mih na kine ki lum, bad ruh ka tnat jong 
ka ka Sutlej. Kane ka wah Sutlej ka tuid lyngba ka ri 
ha kaba la kha ia u Sundar Singh, bad ha kawei ka 
bynta ba ka iaid nalor ki lhuh mawsiang ka long ka jaka 
kaba long kawei na ki jingphylla ha ka pyrthfti ha ka 
jingitynnad jong ka mariang. 

7 

Ha kliar jong uwei na ki lum uba don ha ka lynter 
lum Kailash, don kawei ka tempi ki Buddhist kaba la sah 
i'ingjah, bad mynta ym don briew shuh ba leit shata. 
Kham ha pajih na kane ka tempi don uwei u ‘riewkhuid 
uba khraw ia uba la tip kum u Maharishi jong ka 
Kailash uba shong ha kawei ka krem kaba jrong kumba 
khadlai hajar phut na sla duriaw. Baroh kane ka thain 
ka long ka k'ing-shongblei jong ka Ri-lndia ha kaba ki 
thatai ba shong ki blei Hindu, bad ka kyrteng jong kane 
ka jaka ka paw ha kiba bun ki kotniam Hindu ha ka 
jingiadei bad ki jingiathuhkhana shaphang ki ‘riewblei 
jong ki por barim bajah. Ha kawei ka krem hangne u 
Sadhu u la shem ia ki shyieng jong uno ma-uno u pukir 
uba la iap imat ha ka por ba u dang duwai. 

Baroh sawdong jong kane ka jaka dap tang da ka 
jingitynnad jong ka mariang bymlah ban batai, bad kaba 
phylla eh ka long ba napdeng jong kine ki lum thah don 
ka um khluit kaba mih kum ka umpohliew. Kumba lai 
sngi lynti na kane ka jaka ka don kata ka pung bapaw- 
nam kaba ki khot ka pung ‘Mansarowar’, (na kaba mih 
ka wah Brahmaputra), kaba long ka jaka bakhuid jong 
ki Hindu. Halor jong kane ka pung ki radha khlaw ki 
iajngi bad ha kliar ki lum ba ishongkun pat dem kynjo- 
in ki iingmane bad ki i'ing-shong ki pukir-blei jong ki 
Buddhist. U Sadhu u batai ia kane ka jaka kum kawei 
kaba itynnad tarn na kiba u la iohi baroh. bad 
u ong ruh ba ha kine ki thain ki shong ki 
jaitbynriew-kyntiap-jaka kiba runar tarn bad kiba 
shu pyniap kai ia ki briew tang namar ba sngew- 
tynnad bap pyniap kumta, bad kumta ki pynlongiakane 
ka thain kaba ma tam ia ki nongleit pilgrim ban iaid. 

Ha ka por lyiur jong ka snern 1912 u Sadhu u la leit 
-weibriew sha kine ki thain, bunsien u shem jingtngcn na 
ka jingitynnad jong ka jaka, bad bunsien pat ruh u ju 
thait ka bymlah ong ha ka jingiaid jong u ban wad ia 
kita ki pukirblei kiba u mut ban iakynduh hangto. U 
ong ba un nym klet ia kawei ka jingjia kaba u la shem 
ha kane ka jaka. Kata ka long ba ha kawei ka sngi 
namar ba u la shu iaipeit eh ha ka jinglieh baphyrnai 
jong ka ior bad u thah, ki khmat jong u ki long kumba 
thaba sah bad urn iohi iaei iaei ruh lem bad la ka thait 
ka lwait kum ban iap U shu tur ruma rutit shane 
shatai balor ka ior bad ki maw khohruh khohranvbad 
ha kaba khadduh haba um lah shan shuh, u la ur bad 
tyllun sha riat ha ka jingiapler. Ynda u la kyndit 
bynriew nangta u la iakynduh ka jingjia kaba phylla tam 
ha ka jingim jong u, namar ynda u la peit u shem ia lade 
ba'u la hap ha khmut jong kawei ka krem kaba heh ha 
kaba shong une u Maharishi jong ka Kailash uba 
ngam tang sha ki thwei jong ka jingduwai bad puson 
Blei’ 

Kaba shoh nyngkong eh ia ki khmat jong u haba 
u peit ka long kaei kaei kaba ingiew bad pynkhaweit 
katta katta kat haduh ba u thap ban iapler biang. Suki 
suki u pyrshang ban peit bha ia kata kaei kaei kaba don 
ha khmat jong u, bad hangta u sa shem ba dei pynban u 
briew uba dang im, hynrei uba ia tymmen bha katta 
katta bad ia ka khmut ka khmat bad ka met jong u la 
tap da u shniuh uba jrong haduh ba lada peit ia u 
shisynpeit, u i kum u mrad khlaw. Hangta u Sundar 
u sa sngewthuh ba pleng ba kaba kut u la lap ia uta u 
“riewkhuid, u pukirblei ba u la wad, bad ynda u 

la lait ban kren u sa kren ia uta u tymmen ‘riewkhuid. 
Ynda haba la pynkyndit ia u na kata ka jingpuson 
bajyllew. uta u ‘riewkhuid u la peit ha u Sadhu da 
ki khmat kiba i kum ban sam lyngba ia ka dohnud, 
bad u la pynkyndit thred ia u Sadhu da kaba ong ‘To 
ngin iaduwai*. Hangta la tuid ka jingduwai Khristan 
babang bad bashitrhem taro kaba kut ha ka Kyrteng. 
U Jisu. Ynda u la dep ka jingduwai. u Maharishi 
u la plied ia kawei ka kot-bakli kaba khia bad baheh 
kaba kynthup ia ki gospel ha ka ktien Krik, bad u la 
pule khyndiat ki dkhot na ka San lynnong ka Gospel 
u Mathaios. 

U Sundar u la iohsngew da la ki jong ki shkor na ki 
rmiang shyntur jong une hi u tymmen ka jingiathuh 
shaphang ka jingim baphylla jong u. U kubur ba u 
la im bun bun snem. Kata ka kot-bakli ba u la pule, u 
batai, ka long kaba u la ioh na u Francis Xavier, 
(Phransis Sebiar) bad u Sadhu u iohi ba la thoh ia ka 
ha ki dak Krik kiba heh, bad kumta ka lah ban long 
kaba kordor shibun ia ki ‘riewstad 'riewpule lada ki lah 
ban ioh ia ka. Uta u ‘riewkhuid u ong ba la kha ia u 
ha Alexandria na ka 'ling Musalman, bad ba la pynsan 
pynrangbah ia u kum u nongbud bashitrhem shibun 
jong u Mohammed. Ynda u la dap laiphew snem karta 
u la iehnoh ia ka pyrthei bad u la leit shong ha ka 
ling-niam ki pukir Musalman khnang ba un lah ban 
aiti lut ia lade sha ka niam. Hynrei u ong. katba 
u nangpule ia ka Koran ki Musalman bad ka duwai 
artad katta ka mynsiem jong u ka nangshitom, Ha 
kita ki sngi ha ka jingpisa mynsiem ba ‘riewblei jong u, 
u la iohsngew shaphang uwei u Nongialap Khristan 

uba la wan na Ri India ban ialap na Alexandria bad 
dei na uta ba u la iohsngew ki ktien ka jingim kiba la 
pyndap ia ka mynsiem basliang bad bathngan jong u ia U 
Blei da ka jingkmen. Hangta u sa mih noh na kata ka 
i'ingniam Musalman ban bud ia uta u nonghikai jong u ha 
ki jingiaid ialap jong u. Hadien katto katne por ba u la 
iaid ryngkat bad la u nonghikai, la shah ia u ba u lahban 
leit ialap hi da lade kat shaba U Blei U phah ia u. Bad 
kumta une u ‘Riewkhuid u sa sdang ka jingiaid ialap 
kylleng, bad u la iaineh bun bahki snemha kane ka kam. 

Ha kaba khadduh ynda habaka met ka la noh la jrem 
da ki jingtrei shitom jong u baroh, une u ‘Riewkhuid 
u la kut jingmutban pynlut ia ki sngi ba dangsah jong ka 
jingim jong u ha kata ka jaka bakynjah bad ba marwei ha 
kaba u Sadhu Sundar Singh u la shem ia u. Hapdeng 
ki snem ba u la im ha kane ka jaka, une u tymmen u la 
ithuh ia ki kynbat bapher bapher jong ki lum bad ki 
khlaw kiba don sawdong ka jaka shong jong u bad da 
kita u la lah ban im haduh kane ka sngi. Ha kata ka 
sngi ba u Sadhu u la lap nyngkong ia une u ‘Riewkhuid, 
u Sadhu u la ioh ka khriat kaba jur kaba ngam haduh 
ki shyieng jong u Uta u tymmen u la ai ia u khyndiat 
ki sla jong uwei u jait kynbat ba un bam bad tang shu 
mar iabam, u Sadhu u sngew ka jingsyaid bad jingrhem 
hai ha ka met bad ka khmat jong u ka la saw snam pat 
lem bad ka jingsngewsuk jai. 

U Sadhu u la iakren slem slem bad une u tymmen 
shaphang kiei kiei kiba khuid bad bahok, bad u la 
iohsngew bun kiei kiei kiba phylla na ka shyntur jong u. 
Katto kane ki jingiathuhkhana badkinuksa kiba bha tam 
kiba u Sadhu u ju pyndonkam ha ki jingkrenbad jingialap 

jong u, u ioh na une u tymmen. Une u Maharishi u del 
na kata ka seng ne kynhun ki pukir kaba khot kyrteng 
ia lade ka, “Sanniasi Mishon”. Ki jingithuhpaw baphylla 
kiba une u tymmen u la iohi bad kiba u la iatbuh ha u 
Sadhu. lada thoh ia ki, kin long kum kawei pat ka Kitab 
Jingpynpaw, ki long kiba sngewphylla bad maian katta 
katta kat ban ym sngewlab ngeit ia ki, bad u Sadhu rub 
da lade u maham ia ki briew kiba la iohsngew ia ki ba 
kin sumar ba kim dei ban batai stad ia kine ki jingithuh- 
paw, namar ki long ki bymlah ban batai bad wat une u 
tymmen hi ruhhabau iathuhshaphang jongki u pyndon- 
kflnn ki ktien kiba rieh bad bamaian. U Sadhu u la leit 
peit la laisien ia une u Maharishi, bad u kyrmen ba un 
dang',leit pat ha kiwei ki por haba un leitbiang sha Tibet. 



LYNNONG V 

U Sadhu Sundar Singh Bad Ka Sanniasi Mishon 

Ka la long shisha ka jingpyniaid baphylla jong UBlel 
haba U la khot ia u Sundar Singh ban long u Sadhu 
Khristan. Kapdeng ki Khristan, ka riam pukir jong u 
ka buh ia u ha ka jaka kaba bha tam ba ki nong-Indii 
kin pdiang ia ka khubor ba u ialap. Wat tang kum u 
briew hi uba don ka khubor kum ka jong u, ka la biang 
ba un jop ia ka mynsiem jong ka Balang Ri India, hyntei 
ka jinglong Sadhu bashisha jong u naduh ka riam haduh 
ka mynsiem ka la nangpynkhraw ia ka jingtrei bad ka 
bor jong ka jinghikai jong u. 

Ka jinglong bad jihgsngewrit ryngkat bad ka jingsn* 
gur bashisyrtap mynsiem jong u Sadhu ka long kaba la 
pynlyngngoh ia kiba bun ki Khristan ha kylleng, bad wat 
u Sadhu hi u sngewphylla shibun haba ki briew ki iaieng 
bad ia ang lyngngoh tang ban peit ia ka khmat jong u. 

Hynrei ki soh bapaw jong ka jinglong sadhu jong u ki 
kham paw ha ka jingim bad jingtrei jong u hapdeng ki 
bymlong Khristan. Ban im hapdeng jongki bad tan ialap 
ha ki u niew kum ka jingkhot ba ha khlieh tam eh jong 
u. Kumba ka dei ban long hi, ki jain pukir jong u ki ai 
ka kabu ia u ba u lah ban rung hangno hangno ba<l 
ban leit shano shano shaba u mon. Ha ka jingiauf 
ialap jong u kylleng kylleng u ju iakynduh ia ki har 
rukom ki jait sudhu-India bad kane ka ai iau ka lad ban 
pynpaw ha ka pyrthei ia ka jingkhih baphylla kaba don 
hapdeng ki 'riewniam bashisha jong ka Ri India ha ka 
jingiadei jong ki bad ka niam Khristan. 

U Rev. J. J. Johnson, na ka Sosaiati Ki Mishoneri 
(Church Missionary Society ), ubalaiap haka snem 1918, 
u la long uwei na ki ’riewstad uba nang bha ia ka ktien 
Sanskrit. Ha ki snem kiba hadien jong ka jingim jong u, 
la pynbeit kyrpang da ka Seng jong ubau dei ban trei 
ha kane ka kam kaba u tbit eh, bad kata ka long ba un 
trei hapdeng ki pandit bad ki ’riewnang ’riewstad jong ka 
Ri India. Ka jingiathuh shaphang ka jingttei jong u ka 
long kum ka jingiathuhkhana-puriskam ba dang dei ban 
thoh. Ha ka jingleit khadduh jong u shaphang shathie 
jong ka Ri India, kum sha Madras, Mysor bad kiwei 
kiwei ki shnong, u ong ba u ngeit skhem ba don kyrhai 
ki khar khraw-jait ka Ri India kiba ap ban kylla 
Khristan. U ong ia kane hadien bun ki snem jong ka 
jingshem da lade hi bad ka jingiadei lok bajan eh shibun 
bad bun ki rangbah ’riewniam ha Ri India. 

Hynrei ka la hap ha u Sundar Singh ban weng ia ka 
jingkah bad ban pynshisha ia katei ka jingong jong utei u 
saheb mishoneri. Kata ka la long kumne. Shajan bakut 
ka snem 1912 u Sadhu u la leit sha ka shong Sarnatk(ka 
jaka ha kaba u Buddha u la ialap nyngkong ia la ka niam) 
bad hangta u la iakynduli ia ki briew kiba riam kum ki 
pukir. Ynda u la ia kren bad ki u shem ba ki dei pynban 
ki Khristan, bad ki don ka seng barieh ha kaba ki iadon 
kumba arphewsawhajar ngut kylleng ka Ri India. Iakine 
la pynbynta ha ki ar jait ia kiba la khot ki ‘Shishias bad 
Swamis' kaba mut ‘Ki Lok' bad ‘Ki Nongialap’. Kine ki 
‘Lok’ ki long ki dkhot paidbah jong kane ka seng bad ki 
trei ia la ki kam ki jam bad ki im kum kiwei pat ki 
parabriew. Kine ki ‘Nongialap’ pat kiba don kumba 
hynhiew spah ngut, ki riam kum ki pukir bad ki trei ei 

kum ki nongialap bad nonghikai hapdeng kitei ki ‘Lok’ 
kat haba ki lap ia ki. 

Ki pyndep ia ki niam ki rukom jong ka Jingbaptis 
bad ka Jingkhawai U Trai. Ki kynhun jong kine ki 
’riewngeit barieh lah ban shem ha kylleng ka Ri India, 
bad ha ki jaka kyndong bad bympoi pyrkhat. Dei da 
ka jingiarap basbun bad jingsumar jong kine ki briew ba 
shisien ia u Sundar la khyllie na ka jingiap hadien ka 
jingshahset byndi bad jingshah lehbeiri ha Nepal. U ong 
ba kine ki parabangeit ki ju iaseng ha ka por ba la pyn- 
beit bad haba dang saw ka bneng ha ki ‘ling Jingduwai’ 
kiba haba peit nabar i kum ki tempi ki Hindu, 
hynrei ym don bleithaw ne dur ei ei ruh hapoh 
jong ki 

Ki ju pule bad ia batai ia ka Baibl. bad ki pynphriang 
ruh ia kiwei kiwei ki kot niam Khristan. Ia ka rukom 
mane Blei jong ki nong-mihngi la bud pyrkhing bha, kum 
kaba dem pyllup la ka met haba duwai. Ki don ka 
jingngeit kaba skhem ba lada ki briew ki duwai da ka 
jingngeit kaba sngur kin ioh ka jingithuhpaw ia la U 
Kynrad man ka por 

Ki dkhot jong kane ka Seng Khristan barieh ki long 
ki sadhu bad ki pukir kiba ka shnong ka thaw ka tip 
bha ia ka jinglong ’riewblei jong ki, bad kham bun na ki 
ki long ki briew kiba la nang la stad bad kiba riewspah 
ruh napdeng ki khraw-jait ka ri, kiba ai kylluid ban 
kyrshan ia kane ka seng. U Sadhu Sundar Singh u ju 
don bunsien ha ki jingiaseng jong ki, bad bunsien la ju 
shim ia u ba u long kum uwei napdeng jong ki hi. U 
ju iai-kyrpad jur ia ki ba ki dei ban phla ia U Khrist ha 
kaba paw, bad ka jingkular jong ki ka long ba ynda ka 

por ka la ih kin sa leh kumta namar kata hi ka long ka 
jingthmu jong ki. 

Ha kawei ka khen katba u Sadhu u dang ialap ha ki 
rud jong ka wah Kanjis, ki nongsngap jong u ki la ong ba, 
la ki burom ia u kum u pukir, kim lah ban pdiang ia ka 
khubor jong u, kumta da kaba kyrpad ki la phah ia u 
sha uwei u nongialap bakhraw uba, shisynpeit i kum u 
Hindu, uba shong hangta hajan bad shibun ki 
paidbah ki iasopha u. Haduh lai sngi u Sadhu urn lah ban 
iashem ia u namar ka jingbunu paidbah. Ha kawei ka sngi 
da kaba eh ula lah ban iashem ia u para marwei bad hangta 
u la sngewthuh ba u dei u Khristan. Uta u nongialap 
hangta u la piam ia u Sadhu bad uda ong ia kine ki ktien, 
“Ko para, ngi iatrei ia kajuh ka kam”. Da ka jingsngew- 
phylla u Sadhu u la ong ba um ju iohsngew ba un ialap 
ia U Khrist. Uta u briew u la jubab —“Don ma unongrep 
u ban bieit katta katta kat ban shu btep ia u symbai 
khlem da tih da kynroi, bad pynjem shuwa ia ka 
khyndew ? Nga ialeh shuwa ban kyrsiew ia ki dohnud 
jong ki briew sha kiei kiei kiba kordor jong ka mynsiem. 
bad ynda haba nga la iohi ba la don ka jingthngan bad 
jingsliang bashisha ia ka hok. hangta nga sa bub ia U 
Khrist ha khmat jong ki. Ha ki rud jong kane hi ka 
wah mynnymwei nga la pynbaptis khad-ar ngut 
ki Hindu khraw-jait kiba la nang la stad”. Hangta 
u sa pyni ia ka Baibl kaba u rah barabor kat shaba 
u leit. 

Ha kawei na ki shnong bakhuid jong ka Ri India 
katto katne na kine ki riewngeit barieh ki la ialam ia u 
Sadhu sha kawei ka tempi Hindu kaba la rim bha, bad 
hangta ki la pyni ha u ia ka jingthohhaka ktien Sanskrit 

kabaiathuh shaphang u Pandit Biswa Mitra, uba, ki ong, 
u long uwei na ki laingut ki Riewstad uba la leit sha 
Bethlehem ha ka por ba kha ia U Jisu. Ki ong ba hadien 
ba u la iohi ia uta u Khunlung, u la wanpbai pat sha Ri 
India, bad hadien u sa leit biang sha Palestain ha ka 
por ba U Khrist U la mih ban ialap ia ka Hima U Blei. 
Ki ong ruh ba dei une uba ki synran U Jisu ki la leit 
mudui ha U Kynrad ba u beh noh ia ki ksuid bad ki la 
adong ia u naba urn iabud lem bad ngi* (Louk.. 9:49). 
Kata ka kot Sanskrit ka iathuh ruh ia ka jingtrei jong 
kane ka Seng ha ki sngi kiba hadien. 

Kane ka Seng ‘Sanniasi Mishon’ ‘kam shym roi shibun 
tad haduh ki sngi jong u Carey, haba kine ki pukir 
Khristan ki la iohsngew ia ka Gospel na ka shyntur jong 
u hi bad kata ka la ai mynsiem thymmai ia ki. Bad 
kumta haba la pynkhie im ia ka jingngeit jong ki naduh 
kata ka por ki la trei shitrhem ia la ka kam bad ki la 
nangioh nangioh shibun ki nongbud. 

Ha kawei na ki shnong kiba heh ha Shatei ka Ri 
India la ialam bad pynithuh ia u Sadhu bad uwei u 
nongialap Hindu uba long ruh u briew uba stad ha ka 
jingnang jingtip ia ki Bedas ki kot niam ki Hindu'. U la 
iohsngew ia u ba u ialap bad batai shaphang kine ki 
jingthoh bakhuid jong ka Niam Hindu bad ha ka bakut 
u ong, ‘Ki Bedas ki pynpaw ha ngi ia ka jingdonkam ia 
ka jingsiewspah ia u briew na ka pop, hynrei hangno 
U Nongsiewspah f’ U ong ruh ba ‘Uta U Prajapathi' 
shaphang uba ki Bedas ki kren dei U Khrist Uba la;aiti 
noh ia la ka jingim kum ka kuna namar ki nongpop’. 
Ynda haba kiwei ki Hindu ki la kem daw ia u ia kata, u 
la jubab, ‘Dei ma nga uba ngeit ia ki Bedas bad ym dei 

tna phi, namar nga, nga ngeit ha Uta uba ki Bedas ki 
pynpaw, Uba long U Khrist’. 

Haba u kren shaphang kane u Sadhu u kren shai ba 
ka jingdonkam ba ha kbmat ch jong kanc ka juk ka long 
ba ka Balang ka dei ban peit jngai katba lah ; ba u Khris- 
tan u dei ban kynting ia lade sbajrong jong ki kynroh ka 
jingpyniakhlad ka jait bad ka jingngeit niam ba iapher, 
bad ba u dei ban ithuh ia U Mynsiem U Blei haba U 
pynpaw ialade ha kano kano ka dur ruh. U ong ruh ba u 
ngeit skhem ba kane ka Sanniasi Mishon ka la ioh ia ki 
jingkyrkhu jong U Blei, bad la ka rukom trei bad rukom 
phla jong ki kam iadei bad ka jong ngi, ka sah ha ki 
nongialam jong ka ban Ieh ia kiei kiei kiba khraw ha 
bad na ka pynta ka Ri India. 

‘Yisu Narsi Nath ki jaf kaba mut ‘Ka jingjop U Jisu 
U Trai Ka Nasaret’ ka long ka jingong kaba kum u 
shabi da uba kine ki ‘riewngeit barieh ki pynithuh ia lade 
hapdeng para ma ki. ha kylleng ka Ri India. 



LYNNONG VI 


U Sadhu Sundar Singh Ha Ki Phang Shathie 
Ka Ri India 

“ ktei kie t ruh kiba Nga Nga la tohsngew na U, 

1 a ktta ketn Nga cmg ha ka pyrthet Kumba U 

Kpa jong Nga U la htkat ta Nga, i a kita ktei ktei ruh 
Nga tathuh . . ’’ (loan. 8:26,28). 

"To kohnguh nga kyrpad ta me, ta ka Ktien U Trai 
kumta ka mynsiem jong me kan tm." (Jer. 38.20 . 

U Sadhu um shym pyrkhat ei ei ba ka jingleit lane ka 
jingiaid ialap jong u ha ki phang Shathie ka Ri TniJfo 
kan long kaba jrong U la leit poi sha Madras ha ltafr? 
sdang jong ka snem 1918, u da thmu b.in leit tang sha ki 
katto katno tylli ki shnong shuwa ba un mih ban leit sha 
Tibet. Hynrei ka nam jong u ka la lah phriang bad 
leit ha shuwa jong u, bad kumta ki jingkhot sngewbha ia 
u ki la wan na kylleng sawdong bad ka jingtyrwa mon 
sngewbha jong uwei u rangbah na Madras ban long kum 
u dubasia (nongpynkylla-ktien) ka la pynlong ia u ban 
kylla noh ia la ka plan ba u la thmu mynshuwa, bad ban 
pdiang la ka prokram ia ki jaka ialap kaba kynthup ia ki 
thain Trabankor bad Stlon. 

Man ka sngi ki la nangwan ki jingkyrpad na baroh 
sawdong, ba un leit sha ki de bad kumta kaba mih na 
kane ka long ba ka jingiaid ialap jong u ka la khxaw 
shibun kat haduh ba ka kynthup ym tang ia ka Phang 
Shathie jang ka Ri India bad Siion hynrei ka kynthup 
ruh ia ki ri Burma, ki Hima Malaia. Shaina bad 
Japan. 

Ka kynhun bakhraw ki Khristan kabala don lypa ha 
ka Phang Shathie ka Ri India ka la plie ka lad kaba kh- 
raw ia ka jingtrei jong u, bad kumta u paidbah da ki 
hajar khlem da khein shuh la uba khraw jait ne la uba 
pohjait. ia uba long ne u bym long Khristan, baroh ki la 
iatyllun ban sngap ia u la hangno hangno. Ka jingtrei 
jong u ha kito ki sngi ka bun bha, ka khia bad ka pyn- 
thait ruh shibun ia u. Ki don ki sngi kiba u dei ban 
sdang ia la ka kam dang ngir, bad ban trei haduh ban da 
synnia ngain haduh ba teng teng urn don por wat ban 
bam ia ka ja, lane ban shongthait wat tang ban pule ia ka 
Kotbah ruh. Ha ki jaka ba u Sadhu u sah bun sngi ki 
briew ki ju leit phai sha la ling ban shong thait ryngkat 
bad ka jingsngew-hun bad jingsngewkdang kum u briew 
uba dang lah ieng na ka pliang hadien ka jingbam kaba 
bang, hynrei ha man la ki jaka ym imat ba ki briew ki 
pyrkhat ba u Sadhu u donkam jingshongthait. 

Hadien ba u la pynlut baroh kawei ka sngi ram ha ki 
jingkren, jingiathuhkhana lane jingiakynduh bad ki briew, 
u la dei pat ban leit sha kiwei pat ki jaka shimiet 
shimiet da ka lieng, da ka kali masi lane da ka rel 
katba shah. Bad kum lashai pat mar iamih ka sngi u la 
dei ban sdang pat ia la ka kam haduh ban damiet ngain. 
Ia ki jingiaseng paidbah la ju kham pynlongmynstep bad 
mynmiet, bad da ki kynta hapdeng kane ka por u Sadhu 
u pdiang ia kiba kwah ban iashem bad u ha kaba ai 
jingmut bad jingshai ia kiba kwah ban ioh jingmut na u, 
u iarap ban pynshai pynjem ia ki jingeh bakynja-myn- 
siem kiba la buh ha khmat jong u, lane tt jubab ia ki 
jingkylli kiba ki briew ki kylli katba u lah ei. Ki briew 
kiba wan iakynduh badu ha kane ka rukam teng teng ki 

poi sha ki phew bad ki spah. Ia ka jingkordoc jong kine 
ki por bad jong ki jingiaseng khamtam la sakbi da kito 
hi kiba leit sha ki, bad ruh da kawei ka jingshisha 
kaba paw ba, katba u Sadhu u nangsah slem ha kano 
kano ka jaka, katta u paid leit jingiaseng u nangbun 
man ka sngi. 

Ha kawei ka jaka haba ki briew kiba kwah ban ioh 
jingshai bad jingialam bakynja-mynsiem na u Sadhu ki 
la bun than, uwei u khynnah skul ha ka hostel ha kaba 
u Sadhu u sah u la aiti mon sngewbha ia lade ban 
pynbeit ia ka jingrung jingmih jong kito kiba kwah ban 
iashem bad u Sadhu. Une u khynnah u pynrung pynmih 
ia ki briew, bad u don u shabi jong ka kamra u Sadhu 
ha la ka kti. Kumta ba ha kane ka rukom u Sadhu u 
kham iohpor ban shongthait, ban bam ban dih bad ban 
pynleit ha ki jingduwai bad kaba pule ia ka Ktien U 
Blei. 

Ha ki nongbah ha kiba don shibun ki skul bad ki 
skulbah u Sadhu u ju leit kren hapdeng ki khynnah skul 
mynsngi, kata, ha ka por kaba hapdeng ki jingiaseng 
mynstep bad mynmiet. Ka jingpdiang sngewbha jong 
u ia ki jingkhot sngewbha sha ki i'ing ki parabangeit ban 
iashem bad iakren bad ki, ka la long kawei pat ka daw 
ka jingpynbun kam bad jingpynthait ia u hadien ba u la 
trei shitom baroh shisngi. Ka jingbymiasngewthuh ktien 
ruh ka long kawei pat ka jingeh ha kine ki thaiii Phang 
Shathie jong ka Ri-India ha kaba kham bun ki kren ia 
ka ktien Drabid. Haba long kaba lab U Sadhu u ju 
iakren bad ki briew lane ha ki jingiaseng paidbah ha ka 
ktien phareng, hynrei kaba kham bunsien eh u hap hi 
ban kren lyngba u dubasia, bad kata ruh, ka jingkylla- 

ktien kam da long kaba bha bad pynhun ia u. Ia u briew 
uba shitrhem kum u Sadhu bad uba dap da ka khubor 
kum ka jong u, ryngkat bad ka jingthrang jingsliang ban 
ioh shibun ki mynsiem sha U Khrist, kane ka 
jingbymiasngewthuh kcien ka long ka jingeh kaba da 
khraw shisha shisha, hynreihaba peit ia u kum ha kita 
ki por. ym don uba lah ban spel ia ki jingsngew jong u. 

U Sadhu um ju ong ne pynbor iano iano ban long ki 
syntan jong u bad ban im kum ma u. U ngeit skhem ba 
u briew u dei ban ioh ka jingkhot kaba shai kdar na U 
Blei shuwa ba un rung sha kaba kum kane ka jingim Ka 
jingai jingmut jong u ia baroh ka long kaba shai, kaba 
stad, bad kaba iadei ia ki briew baroh. Ka nuksa bo bha 
kaba ka kmie bariewblei jong u ka la seng ha u ia ka 
jingieit bad jingburom ia ka niam, ka long barabor ka 
dur kaba u ju pyndonkam ha ki jinghikai bad jingkyntu 
jong u ia ki kmie ha ka Balang. U ju ong bunsien : ‘Lada 
ka kmie bym long Khristan ka lah ban leh haduh katne 
ia la u jong u khun, katno tarn ma phi ki kmie Khristan 
phi lah ban leh ia la ki jong ki khun’ ? U Sadhu hi u 
ieit eh katta katta ia ka Ktien U Blei. hynrei u ong ba ki 
Khristan ki dei ban kham ieit ia ka ban ia kaba u ieit ma 
u, namar ki kim pat la ju tar bad thang ia ka kumba u, 
u la leh shisien, hynrei la hikai ia ki ban burom bad ban 
ieit ia ka- Haduh katno kine ki ktien ki la ngam bad la 
pynkynduh ia ka jingiatiplem jong kito kiba iohsngew ia 
u um tip i 

Kam long kaei kaei kaba sngewphylla ba ha ki 
por ba u Sadhu u sah ha ki thaih phang Shathie ka 
Ri India shibun ki Hindu ki wad bad ki wan sha u ha 
ka por ba jar-jar jcng ka miet, ha kaba, kum u Paul, u 

dei ban ’pynlut bad u pynlut khoit ia lade* na ka bynta 
jong ki katba kiwei pat ki iohthiah lyngngai. Nalor 
kine baroh, ban jubab ia ki sbithi ba u ioh na ki briew 
na ki jaka kiba u la leit ialap, ki la ktah jur shuh shuh; 
ia ka por bad ka bor jong u, bad ruh ki jingkyrpad ia u 
ba un duwai na ka bynta kiwei ki long da ki spah bad 
ki hajar. 

Ki Khristan da ki hajar ha kylleng. kiba la iohi ia u 
Sadhu Sundar Singh, ki iohi ha u haduh katno ka long 
kaba lah ia U Blei ban pynkylla ia u briew uba aiti lut ia 
lade met bad mynsiem ha la u jong U Nongpynim, bad 
katba u dang don hapdeng jong ki bad dang lah ban iohi 
ia u. ki briew kim thait ban peit ia u. Ki la pdiang ia u 
bad ki la shahshkor ia ka khubor jong u kat shaba u 
leit da ka jingkmen bad jingsngewbha bakhraw ; kaba 
pyndiaw khyndiat ka long tang ba um lah ban sah slem 
ha kawei ka jaka ban bud dien bad pynneh skhem ia la- 
ka jingtrei. Haduh katno ka jingtrei jong u ka la ngam 
bad ka la seisoh, tang U Blei Uba tip, hynrei ia kane 
kawei ba u la mih ha ka por kaba biang bha bad 
ba la phah shisha ia u da U Blei, ym don ba lah ban 
len. U pynpaw bad buh ha khmat ki briew baroh ia 
ka nongrim bashisha jong ka jingim ‘riewblei da kaba 
aiti lut ia lade ha U Khrist bad ka jinglen lut ia kiei 
kiei baroh ha ka Jingshakri ia U. 


U SADHU SUNDAR SINGH HA JINGIASENG- 
BAH KI PAID KHRISTAN 

Ka JlNGKHCHV'Ko ki Samla, khie joit na kaba 
iohthiah bad khmih katno tylli ki mynsiem ki iap ei 
8 

noh man la ka sngi sawdong jong phi. Hato kam dei ka 
kamram jong phi ban pynim ia ki ? Long ki shipai 
hashlur jong U Khrist. Tur shaphtang kiba la kieng 
atiar bad ba la syngit ia la ka syngkai ; thorn ia ka kut 
ka jingdum bad ia ki kam u soitan te ka jingjop kan long 
ka jong phi. 

Ka Burom sha U Blei. U la ai ia phi ka kabu ksiar 
hakordor ban ioh lait im bad ban pynim ia kiwei de- 
Lada phi leh bymsuidniew mynta, phin ym iohlad pat 
hadien, namar phim lah ban rung sha ka madan thma 
ha kaba arsien. Ka sngi ka la nangjan lia kaba 
phin iohi ia ki martyr ha ka burom bakhaw jong ki, 
hooid, ki martyr kiba la aiti lut khoit ia la ka jong ka 
{ingkhlaih kum ki samla, ka spah bad ka jingim hi 
khnang ban pynwan ia ki mynsiem sha U Khrist. Ki 
>4 nud ban leh shibun Ah J ki lok sumar ioh phin 
sawkyrang ha kata ka sngi da ka jingsngew-lehiain. 

Sundar Singh” 

Kane ka lingkhot ieit bajem kum ka jingriew ka 
turoi ka sawa ha kylleng ki phang Shathie jong ka 
India. Ka da pynkhih ia ki dohnud ki briew baroh 5 
hynrei ym don hangno hangno hawei pat ba ka sawa 
kham jur bad da ka bor kumba ka la sawa ha ka 
jingialang paidbah ki Khristan ha Trabankor bad Silon. 
Ha ki jaka ba don bun u paid Khristan, kiba kum 
(cine ki jingialang paidbah na ka bynta ban iatei ia ka 
tingim bakynja-mynsiem ba kham jylliew ki long kiba 
da sngewtynnad katta katta bad kiba shoh mynsiem 
cuh. Kum kata ka Jingialang paidbah bapawnam ha 
Keswick — (haBilat)ha ka snem 1922 — hangne ruh la 
pynbeit lypa ia ki jingiaseng baroh shitaiew bad ia ki 

nongkren ruh, bad bun bah u paidbah Khristan ki ialeit 
sha kiba kum kine ki Jingiaseng. Shibun ki jingialang 
Paidbah Khristan kum kine kiba la long ha Ri India ki 
la myntoi da ka jingiadon lang jong U Sadhu, hynrei kaba 
hch tam bad kaba bun briew tam dei kata kaba la long 
ha Trabankor. 

Ka Kynhun Balang ba ki khot ka Balang Sirian 
(Syrian Church) ha Malabar ka kam ia lade ba ka la im 
naduh kita ki sngi mynba la ngeit ba u Apostol Thomas 
u la wan shane sha Ri India, bad u la seng ia ka Balang 
Khristan kaba nyngkong eh ha ka Ri India. Ia kane ka 
Balang ba la rim bha la bynta ha ki lai kynhun : ki 
Roman Katholik.jki Jakobait bad ki Mar Thoma Syrian. 

Ha shiteng u bnai February 1918 u Sadhu u la leit 
sha ka Jingialang Paidbah ki Khristan jong ka Balang 
Jakobait Syrian ha ki phang Shatei jong ka Trabankor. 
ha kaba kumba arphew hajar ki briew ki la iaseng 
bad u la pynlut ka por kaba sngewtynnad bad kaba 
myntoi shibun hapdeng jong ki. Ha ka bakut jong 
ujuh hi u bnai pat u leit sha ka Jingialang Paidbah jong 
ka Balang Mar Thoma Sirian ha kajuh hi ka jaka, kata, 
ha ka phang Shatei jong ka Trabankor. Kane kaba 
hadien ka la long ka jingiaseng kaba phylla eh kaba 
pynsah jingkynmaw ia kaba yn ym lah ban klet shen 
shen. Hangne la tuid kawei na ki wah kaba heh tam 
bad baitynnad tam lia Trabankor. Ha ka por tlang kane 
ka wah ka tuid tang tang na bajylliew eh napdeng wah, 
bad ha kawei ka khongweng jong ka don ka madan 
shyiap kaba heh shibun, bad hangta man la ka snem Id 
ju sher-dara ban shong ki nongwan jingiaseng kaba ngiam 
palat arphewsan hajar briew. 

Barohshitaiew lapynlong jingiaseng mynsngi mynsngi 
Bad man la ka sngi shuwa ban kynjat shai la mih u 
sangot u ba heh tyng-am bha bad u pyrta sawdong 
kata ka jaka shong ki nongwan jingiaseng u da ong. 
‘Iaroh eh ia U Blei ( Iaroh eh ia U Khun U Blei !’ 
Shen hadien kata, ka jingsawa jong ka jingduwai ka 
kiew shalor na baroh sawdong. Kane ka jingsawa jong 
ka jingduwai ka iatuid lang ha ka sur jingrwai-rim ka 
Balang Sirian kaba shoh mynsiem bad kaba nangjam 
nangjam katba ka nangkiew arted ka sur, ki ong 
ba ha kane ka rukom la pynlong ka jingkyrpad jur ba 
U Blei Un theh ia la ki jingkyrkhu shuwa ban sdang ia 
ki jingiaseng man la ka sngi. U Sadhu u la ring kham 
bun bah u paidbah wan jingiaseng ban ia kaba ju 
long man ka snem kumta ba shuwa ban kut ka 
taiew la donkam ban pynbeh shuh ia kata ka dara, 
bad ha ka sngi ba la long jingiaseng khadduh eh ki 
briew ki la wan ym duna ia ka laiphewar hajar 
ngut ban sngap ia ka jingiathuhkhana bakhadduh 
jong u. 

Ka jingiphylla jong kata ka rukom pynbeit ia kane 
ka jingialang paidbah ha kita ki sngi ka long ka bymlah 
ban batai. Ki tei ka rynsan kaba jrong kumba 
shiphut-shiteng ne ka kynjang bad shajan bakut ka 
rynsan ki buh artylli ki shuki ha kaba arngut ki Bishop 
jong ka Balang Mar Thoma Sirian ki shong. Kine ki 
Bishop ki wan man la ka sngi bad la ka riam phyrnai 
bathaba ha ki jaih satin saw bad saw-bthuh bad la ki 
panpoh ksiar bad la ki tupia jrong kynjreng ha ka 
khlieh. Kham ha khmat jong ka rynsan pat ha tbian 
ki padri ka Balang ki shong kyllain-myngor $ kham ha 

khmat shuh shuh shong sa u Sadhu— u ruh u shu shong 
kyllain-myngor. 

U paidbah pat u shong halor u shyiap, ki kynthei ha 
ki riam balieh sha ka diang, bad ki shynrang ha khmat 
bad sha ka kamon. Haba peit na rynsan nalor ki khlieh 
ki briew phi lah ban iohi ia ka wah baphymai bad ki 
lieng rit bad lieng heh ha ki dur baphylla bar rukom 
ki iaking shaneng shaneng sharum sharum. Kum uta 
u paid ‘riewblei ym ju kham lah ban iohi koit shijaka. 
Man la ka sngi la ju sdang ia ki jingiaseng da ka 
jingiaduwai lang. U Bishop uba pyniaid ia ka 
jingiaseng u ai kano kano ka sobjek kaba u paidbah un 
pynlong ka jingduwai lang bajar-jar, badkatbaki khlieh 
ki dem bad ki khmat ki khapbrip ha ka jingduwai, 
iohsngew sa tang ka jingsawa kumba khnium katba u 
paidbah u duwai kumta, bad kane ka jingsawa ka nang- 
kiew nangkiew haduh ba ka long kum ka jingkyrhuh ki 
jingatphyllung ka duriaw haba ki shoh ia ki mawsiang 
harud — kaba phylla shisha shisha. 

Ka jingshit kyrang i kumba ka duhbor hapdeng ka 
jingkynjah bad jingjarjar kaba don haba u Sadhu u ieng 
ban kren. Katba u dang don ha ki Phang Shatei ka Ri 
India u Sadhu u la ju iohsngew shaphang ka jingbun u 
paid Khristan ha Trabankor ; bad mynta haba u la iohi 
da la ki khmat ia uta u paidbah ha khmat jong u, 
u la sngewthuh haduh katno u bun shisha bad ka 
mynsiem jong u ka la dap da ka jingsngewlyngngoh 
hato balei kein ka shim por katne ia ka Gospel ban 
poi sha kiwei pat ki mynsiem bakham bun jong ka Ri 
India ? 

Da ki ktien baeh bad bashynrang u la pynkynmaw ia 

uta u paid Khristan ba da ki spah snem U Blei U la 
pynkhamti ha ka Balang Syrian kum ka nongbat bad 
nongphla ia ka Jingshisha jong U, hynrei namar ka jingt- 
lot jong ki ba kim shym la lah ban sam lem ia kata ka 
jingshisha ha la ki parari, ka la pynbor ia U Blei ban 
khot ia ki briew na Amerika bad na Bilat ban shimti ia 
ka kam kaba ki la iehnoh khlem trei. Te liaba u la kren 
shaphang ka jingkhili bakhraw kaba don ha kane ka 
Balang rim ban pynthymmai bor ia lade, u la kyrpad jur 
ba ki dei ban shahshkor ia ka jingkhot-kaba kim shym la 
iohsngew baroh shikatta-bad ban pynshai ia ka jingshai 
U Khrist ha ki milian ki mynsiem kiba dangsah ha ka 
jingdum bakhraw. 

{Ka Balang Sirian ha Trabankor ka la lohi ia kanc ka 
jingdonkam bakhraw bad ka la sdang ban phah shibun ki 
nongtrei sha kiwei pat ki bynta jong ka Ri India). 

Ia kane kajuh ka jingkyntu la iaikyntu ha man Ja ki 
jaka naduh kata ka por, bad ia ki dohnud ki briew la 
pynkhih jur ba ki dei ban pyrkhat ia kane ka jingkhot. 
Ym ju don jingkyntu kaba donbor kum kane mynshuwa. 
U Sadhu u iohi shai kdar ia ka kamram bad ka kabu 
kaba U Blei U plie ia ka Balang India ba ka dei ban rung 
shapoh kane ka jingthmu bakhraw jong U, bad ban 
pynwan sha U ia ki hajar bad ki phewhajar ki mynsiem 
jong ka ri kiba dangsah ha ka jingdum. Da lade da ka 
jingim jong u hi bad da la ki ktien u iaikyntu jur ia kr 
khun samla ka Ri India ba ki dei ban bah la ka Dieng- 
phna bad ban bud ia U Khrist na ka jingjop sha ka 
jingjop khlem khein ia ka dor. 

HA S1LON 

‘...Men ioh long u nongphla na ka bynta jong U ha hi 
briew baroh shaphang kita kiba me la iohi bad ba me la 
iolnsngew...' (Ki Kam. 22:15). 

Ha u bnai May 1918 u Sadhu u la jan depka jingiaid 
ialap jong u ha ki Phang Shatkie ka Ri India. Shuwa ba 
un leit pat sha la ka ri ha kaba la kha ia u, u la ryngkanj 
ia ka duriaw ban leit sha Kolombo ka nongbah jong ka 
Ri Silon bad u la sah hynriew taiew hangta. Hapoh kinc 
ki taiew ka jingshitrhem kaba la don ha ki thain Madras 
bad Trabankor ka la bud ia u sha Silon ruh, bad ka 
nangknraw nangkliraw katba nangmih ki sngi. Ka la 
long leiise kaba nyngkong eh ha Silon ba ki mishfineri. 
ki pastor, ki tymmenbasan bad ki rangbah iialang na 
baroh ki kynhun balang baiapher ki la iasnohkti kawei 
ban pynbeit ia ka jingiaid ialap u Sadhu khnangba u lah 
ban poi ha man la ki jaka baheh bad badonnam ha kanc 
ka Hima Dewlynnong, bad ka jingiatylli bad jingiaryntih 
jong ki ha kane yra tang ba ka la pynsuk shibun ia u 
Sadhu, hynrci ka la long ruh ka dawbah jong ka jingiaid 
snaphrang bad ka jingjop ka kam jong u. La leh baroh 
kaba lah khnangba un lah ban leit jngoh shibun ki jaka, 
bad ki kot-khubor ha Kolombo, Kandi bad Japhna ki la 
thoh ter-shi-ter ia ka jingiaid jong u katba u dang iaid 
na kawei ka shnong sha kawei pat, 

U Saheb Wilson uba long u nongpynbeit jong ka 
Komiti kaba dei peit ia ka prokiam u thoh kumne : 

“Ki jingiaseng ha kiba u Sadhu u dei ban kren ki dap 
bad ki shlei da ki nongwan sngap, Ki briew ki la wan 
lypa naduh lai baje haba ka jingiaseng ka sdang hynriew 

baje janmiet. Kiba long Roman Katholik, kiba long 
Hindu bad kiba na kiwei kiwei ruh ki niam ki wan da 
ki phew bad ki spah, bad ki briew ki wan na ki shnong 
kiba jngai kutnba sawphew mer na Kolombo tang ban 
sngap ia u. Ha man la ki shnong ym don ki ling ne ki 
dara kiba heh kat ban ngiam lut ki paid wan jingiaseng 
man la ka sngi. La pynlong ruh ki jingiaseng-iing ha 
bun ki jaka. Ym pat ju don lehse mynno mynno ruh ka 
jingialap Khristan kaba la lah ban ring bad ban pynkhih 
ia u paidbah kum kane ka jingtrei jong une u pukir 
Khristan jong ka Ri India. Kaba sngewdiaw khyndiat 
ka long ba ym lah pan pynkylla ia ki jingkren-u Sadhu 
sha ka ktien Sinhalis, la la pyrshang ban leh kumta 
hynrei khlem jinghun.” 

Uwei u rangbah badonburom napdeng ki Hindu uba 
ju pule bad tip bha ia ki kot kiba thoh shaphang ka jing- 
khie-im pat ka niam Hindu ha kine ki sngi. u la kwah 
eh ban thep ha ka synduk-thep-jingkylli ia kawei ka 
jingkylli kaba iadei shaphang ka jingduwai. Da ka jingjia 
ryngkhat ha kata hi ba miet u Sadhu u la kren shabhang 
ka jingduwai. Uta u rangbah u la sngap bha dngong bed 
ynda la wai ka jingiaseng u la ong : ‘u dei u guru 
(nonghikai) bakynja-mynsiem uba shisha bad nga ngeit 
ngan ioh jingshai na u’.” 

Ha Japhna. kawei pat ka nongbah baheh ha Silon 
Shaphang Shatei, la don ka jingkhih-mynsiem kaba 
khraw. Haba thoh shaphang u Sadhu, u Rev. G. G. 
Brown u ong : 

‘U la mad bad u don ka jinglong-mynsiem kaba pher 
bad baphylla, la um ju mon ban kren paidbah shaphang 
kata ; ym don ruh ha u kano kano ka dak ka ban lam 

ban pyni ba ka jinglong-mynsiem jong u ka long kaba 
baroh ki dei ban don ; lymne urn ju ong ba kiwei pat ki 
dei ban bud ia ka rukom im jong u, Ka bor jong u ban 
ring bad ban bat ia ka jingmut jingpyrkhat jong u 
paidbah ka long kaba mih hi na ka jinglong-mynsiem 
jong u, bad ngampat ju shemhakanokanoka jingiaseng- 
bah kum ha Japhna ha kaba ki briew ki shahshkor bha 
kumba ki shahshkor ia u Sadhu. Ka maia bad ka bor 
jong u ka shong ha kane ka jingshisha ba u pynpaw ia 
ka jinglong jingim bad rukom pyrkhat basngur jong u 
nong-India, bad ha u ngi iohi ia ka dur bad ka nongrim 
jong ka jingim Khristan kumba u nong-India u long bad 
u im’. 

La phah ruh kylleng ka jingkhot sngewbha ia ki 
bymlong Khri s tan bad shibun ki Buddhist, ki Musalman 
bad ki Hindu ki iawan namar la pynsngewthuh ia ki ba 
lada ki wan hi ‘da ka jingmut kaba sngur kin nym leit 
phai noh suda’. Ha kiba bun ki jaka, khamtam eh ha 
japhna hadien ba u Sadhu u la mih noh. la don ka jing- 
thoh jingkyntu ha ki kot-khubor ia ki nonghikai ha ki 
skul-bah ki mishoneri bad ki pastor ba kin ialeh ban 
bud dien ia ka jingtrei u Sadhu katba ki mynsiem ki 
briew ki dang ang rynghong ban diang ia ka Khubor jong 
ka Jingpynim. 

U Sadhu u ju kren haduh kumba laitylli ki jingiaseng 
shisngi shisngi nalor ba u iakynduh ia kiba bun ki briew 
kiba wan iashem bad u ; u la shitom ruh shibun na ka 
jingshit bad ka syep, bad shisien haba u thoh sha uwei u 
lok uba shong ha ka thain khriat Shaphang Shatei, u 
pynsyriem ia lade kum ka shilynglun ka mluh ba dang 
pynum, u da ong artad ba u ‘la kloi ban um noh kum ka 

mluh tang lada ia ki jaka baroh ha ki Phang Shathie 
jong ka Ri India ynpynthiang pynbang da kata ka mluh’. 

Ka jingiaid ialap u Sadhu ha kine ki thain ka la long 
kaba sah jingkynmaw. Ha Kolombo man la ka sngi bun 
spah ki ap shabar ka jingkhang jong ki jingiaseng, bad 
naduh dang step haduh ban da miet da ki spah ruh ki ap 
ban ioh iashem bad u khnang ban ioh jtngshai bad 
jinghikai bakynja-mynsiem, kumta ba baroh shilyntei ka 
jingim jong u shato u la im tang hapdeng u paidbah. Ki 
kot-khubor ki thoh shaphang jong u, bad ka kyrteng jong 
u ka la saphriang bad la iaikynmaw bad iaiinlap ia ka da 
ki hajar ki ling Khristan sha kito ki thain, Hynrei ka 
jingiaroh ki briew lane ka jingsaphnang ka nam jong u 
kam mut badkamdondorei ei rut) ia u Sadhu nalor kane 
ba, ka plie ia u ia ka lad ban ialap ia U Khrist bad ban 
ioii ia ki mynsiem ki briew. Haduh katno ka long ka 
dor jong kane ka jingtrei tang u Sadhu hi ub'i lah ban 
ong. Ka jinglong-j.iijai jong u hapdeng kat uta u paidbah 
uba iabeh iatur sha u ha ki por baroh ka sakhi sn li kdar 
ba um don kano kano ka jingsngew-wit ne ka jingangew 
satia kaba rieh ne kaba paw. ia ki 

Ynda u la wanphai pat sha Kolombo hadien ba u la 
iaid kylleng kane ka dewlynnong u la pynlong shibun ki 
jingiaseng ha kiba ia ki jingiathuhkhana jong u la 
pynkylla na ka ktien Urdu sha ka ktien Phareng da u 
Canon Goldsmith, uba la leit khnang na Madras tang na 
ka bynta kane ka kam. 

Ha Silon ka jingriewspah ki briew bad ka jingieit 
jong ki ban pynpaw ia ka ha ki rongphong jong ka jingim 
ka la ktah jur shibun ia u Sadhu. Kat shaba u leit u 
kren bunsien ha ka rukom kaba shai hynrei kaba sian, 

haduh katno kine kiei kiei ki lah ban pynwit ia u briew 
ban im ka jingim Khristan kaba shisha bad basngur, bad 
u kyntu jur ba ki rangbah nongialam kin khmih bha ba 
kine kiei kiei kin nym pynwit ia kiwei pat ki parabangeit 
ba kham duk bad kham rit ban rung sha ka jingim 
Khristan ba kham halor namar, u ong, kine kin sngeweh 
bad kin tyngkun ban rung sha ki ling-mane ha kiba la 
pynjur eh da ki rongphong. 

U Sadhu u shem hangne, kumba u shem ruh ha ki 
Phanf; Shathie jong ka Ri India, ba ka mynsiem khein 
jait-poh jait-kbraw ka dang ieng hi kum ka kynroh 
pdeng kaba khang ia ka jingiaid shaphrang jong ka 
]ingim bakynja-mynsiem, bad da ki ktien badkasur baeh 
um map haba u kren pynrem ia kane ka mynsiem, bad 
u iaikyrpad ruh ba ia kane ka mynsiem kaba long u maw 
jingthut dei ban weng nob shisyndon napoh ka Balang 
U Khrist 

Ha la ka rukom baitynnad eh u Sadhu u kren ha ka 
pharshl ha kabi u pynsyriem 1a ka Ri India kum u 
Ramhah, uba kaknliehjongu long kiLum Mangkashang 
bad ki kjat jong u pat ka ri Phang Shathie ka India, u 
ong ‘dei da ki kjat jong ki Khristan kiba ha ka Phang 
Shathie ba ka Ri India ka lah ban iaid. Hynrei, ah ' 
kaba sngewsangsot ! La ki kjat shisha ki don bad kiba 
isngaid itynnad khmum khmum pynban kirn lah ban iaid. 
Balei ? Na kano ka daw ? Ka long kum uto u briew 
uba nga iohi ha Koshin, une mien mien hynrei haba peit 
bha. u don ka jingpang-at-hati ha ki kjat, bad ha kajuh 
ka rukom kane ka jingkhein ia ka jingiapher ka jait ka 
long kumka jingpang-at ia ka Balang hangne haki Pheng 
Shathie ka Ri India.’ 

Don ma uwei pat uba lah ban kren sbaphang kane da 
ka bor bad ka iktiar ka ban kham khraw nalor u Sadhu 
hi? Kum u Paul uba dawa ia lade ‘u Hebru na ki Hebru’ 
kumta ruh u Sadhu u lah ban dawa ia lade ‘u Sikh na ki 
Sikh* — kawei na ki jait bakhraw tam ha Ri India; hynrei 
pynban ka jingim jong u ka sakhi shai kdar ia kine ki 
ktien, ‘Hynrei nga da lei lei nganjym leh thaw burom 
hynrei tang ha kata ka diengphna U Jisu Khrist Uba U 
Trai jong nga, da uba la sahnarphna ia ka pyrthei ha nga 
bad ia nga ha ka pyrthei’ (Gal. 6 : 14). 

Haba u iaid lyngba ia ka Silon bad ia ka Ri India hi 
u Sadhu u la iaikyntu ia kane. Bad u don eh ka hok 
ban ong, ‘To long phi ki nongpyrthuhbud jong nga’ ha 
kane ka bynta bakhraw. Tad lano ba ka Balang ha Ri 
India kan pdiang bad leh ia kane ka jinghikai jong u kaba 
u ai nuksa da la ka jong ka jingim hi, ba kan bred noh 
ia ki saikhum saiteh jong ki spahsnem ba la leit noh 
kumta ba ka lah ban rung sha ka ‘jingdap kyrhai jong 
ka jingim' shaphang kaba u Sadhu u iai-ialap bad u im 
ruh. Dei da kata ka lad bad tang da kata hi ba ka Balang 
ka lah ban rung sha ka jingshakari badap kyrhai bad ba 
donburom da kaba ka lah ban khot bad wallam ia ka Ri 
India sha ki kjat U Trai jong ka. 

Katto ka jingiaid ialap jong u Sadhu ha Silon bad ha 
ki Phang Shathie jong ka Ri India ka lakut. U la pyndep 
ia la ka kam hangta, bad u la phai sha kiwei pat ki ri bad 
ki jaitbynriew. Ka khubor bad ka main ‘riewblei jong 
u ka la ktah ia ki hajar ki mynsiem kibriew, bad u la im 
shisha ia kata kaba u ialap, u la pynkhih ia ki dohnud 
ki briew ha man la ki jaka ba u la leit. Lehse ym pat 
don uwei pat u briew uba la lah ban ring ia ka jingmut 

bad jingburom ki briew kum ma u naduh ba ka Niam 
Khristan ka la wan sha Ri India. 

Ha ki jingiaid ialap jong u ki briew ki iawad bad ia- 
kyrpad eh ia u ba un duwai na ka bynta jong ki; ba un 
leit jngoh ia ki paralok bapang bad ban iaduwai lem bad 
ki bad ban kyrkhu ia ki khynnah ; bad wat tang ban ioh 
ktah ia ki rtniang ka jain jong u ka wallam jingtngen ia 
ki babun. Katba u Sadhu u nangiaid lyngba ki jaka ha ki 
Phang Shathie ka Ri India kiba kum kine ki jingkyrpad 
ki iaituid, bad ka jingbna ka la leit kylleng ba u la pyn- 
koit ia kiba pang tang da kaba shu ktah lane da ki jing- 
duwai jong u, kat haduh bau ladei ban kyntait ban nym 
leitshuhsha ki ting ki briew, ioh ba kan pynmih pynban 
ia ka jingngeit bieit ha ki ba u long tang u nongleh 
kambah. Haba ki briew ki kyrpad ia u ba un kyrkhu 
kyrdoh ia ki, ka jubab jong u khlem lehrain ka long : 
‘Kumno kine ki kti ki lah ban kyrkhu iano iano— kine 
kein ki kti kiba la tar ia ka Ktien U Blei bad kiba la 
thang ia ka ha ding?’. 

Ym da kiei kiei kiba kum kine ba u Sadhu Sundar 
Singh u ialeh ban pynwan ia ki briew sha kikjat U Kyn- 
rad jong u ! Hynrei da ka jingialap badonbor bad da la 
ka jong ka jingim kum ka nuksaupyni kumno kiwei pat 
ki lah ban iaid na kajuh ka lynti, bad da ka jingkhroh 
bajaijai u wad ban ialam ia ki sha U Nongpynim jong 
ka pyrthei. Hato u Sundar Singh un shu leit noh bad un 
iehnoh shadien tang ka khubor bapynpluh mynsiem bad 
ka jingkynmaw bakordor j 

Kham khraw shikaddei eh ban ia ka jingkyrkhu ki 
kti jong u, kham khraw ruh ban ia ka maiii ‘riewblei 
jong u, u Sadhu u don ka jingkwah bad jingangnud 

bajylhew ba ki Khristian ha Ri India bad Silon kin 
pdiang ia ka jingshakri jong u, kin bud ia ka, kin im da 
ka bad ryngkat bad u, kin long ki nongbud bashisha bad 
baiaineh jong U Khrist. 

To ngin khie joit, bad, ‘Ha ka Jingaiei baiaineh jong 
‘U’ ban bud ia u Sundar Singh kumba u ruh u la bud ia 
U Khrist f 



LYNNONG Vn 


Kham Sha Mihngi Shuh Shah 
Nga im da ka jingngeit. 

‘Nga im da ka jingngeit ieih kaba ha U Khun U Blei ’ 

[Gal. 220). 

Ha u bnai July u Sadhu u wanphai pat sha Ri India 
ynda u la dep la ka kam haki Phang Shathie, bad u phai 
ban leit shaphang Sepngi sha Bombay ha kaba u dei ban 
iadon ha kawei ka jingialang. bad nangta pat u phai 
shaphang shatei sha Korkata. Hangne u la kem pangshit 
kaba jur kaba la sar ia ka Korkata ha kata ka por. Haba 
a thoh shaphang kane hadien u ong, ‘Da ka jingpang U 
Blei U la ai ia nga ka por ban shongthait bad ka por ban 
duwai ia kaba nga la duh mynba nga don ha ki Phang 
Shathie ka Ri India’. Ynda u la koit pat u la leit*shong 
shipor ha Bolpur bad uta u Khraw-pyrkhat jong ka Ri 
Mihngi, u Rabindranath Tagore, u da wanphai pat sha 
Korkata haba u la ioh ia ka jingkhot ban leit sha Burma 
bad sha Malaya. Ki khubor ieit kiba u ioh man la 
ki por na Silon ha kita ki sngi ki la ai jingsuk shibun 
ia u. 

Katba u dang don ha ka lieng halor duriaw ha ka 
]ingleit jong u sha Burma u thoh kumne, 'Nga la ioh por 
shikaddei ban duwai bad ban pule ia ki jingphylla bad 
jingmaian jong ka mariang’, bad baroh kiba tip ia u ki 
sngewthuh haduh katno u la pynroi ha lade ki jingsneng 
bad ki nuksa kiba u ioh na ka mariang hi<ha kata ka por. 
Ynda u la poi ha Rangoon u la ioh shuh shuh ki dubasla 
ban iaiap ia u bad kumta u dang lah ban ialap bad 

iathuhkhana ha ka ktien lajong — ka ktien Urdu, hynrei 
ha kajuh ka por u iaikyrmen ba un lah shen shen ban 
kren ha ka ktien Phareng kumta ba u lah ban pyllait na 
ka jingpynkylla-ktien ia ki jingiathuhkhana jong u ha- 
duh arsien, badtengteng haduh laisien ruh, kaba pyntlot 
shibun ia ka khubor jong u, bad kaba long ka daw jong 
ka jingsngewdiaw jong u. Ha ki por ba u lait u ialeh ban 
pule bniah ban nang ia ka. 

Hangne, kumba ha kiwei de ki shnong. la ju beh 
nadien ia u Sadhu da uwei u nongtrei niam Hindu jong 
ka kynhun Ariya Samaj uba ia leh ban pynpra ia ka 
jingtrei u Sadhu da kaba tim ba khoh ia ka niam 
Khristan, hynrei ki briew kim patiaw ia u.bad kumta da 
ka jingsngewbitar u la keih noh kaba leh kumta. Ha 
kawei na ki jingiaseng heh u Sadhu u la kyrpad ia ki 
briew ban iapynmih pisa na ka bynta ka phon jong ka 
Indian National Missionary Society, bad ka jingainguh ka 
la mih haduh sanspah tyngka. 

Kumba la long ha Silon bad ha ki thaiii Madras, 
Trabankor bad shawei shawei, hangne ruh ka kam kyr- 
hai ka ap ia'u. Da ka jingleit lypa jong u Bishop Lefroy 
ha Rangoon shuwa ka jingleit u Sadhu, ka la ai ka lad 
ia ki parabangeit hangto ban pynkhreh ka jingpdiang 
sngewbha ia u kaba dap da ka jingkmen. Ha kawei na 
ki jingiaseng paidbah u Bishop jong ka Rangoon hi u la 
ialam ia ka jingiaseng, bad ki briew ki la ai kylluid sha 
ka jingkynshew jingainguh ban pyndap ym tang ia ki 
jingdonkam jong ka jingim ia u Sadhu, hynrei ban pyn- 
biang ruh ia ka bai-lynti rel bad jhaj ba un leit sha 
Shaina bad Japafi da ka phast-klas. 

Baroh shilynter ka jingim sadhu jong u, u Sundar 

Singh u la ngeit bad shim ia U Blei kat kum ka Ktien 
jong u ‘Wat khuslai ia la ka jingim kaei ba phin bam... 
lane...kaei ba phin kup’, bad U Blei ruh U la pyndap ia 
u nadong shadong. Ban pyrkhat ban mih na la shnong 
bad ban leit lyngba ka Burma, Mandalay, Perak, Singapor, 
Penang bad shaduhShaina bad Japan khlem pise ha la ka 
pla bad tang da ka ktien nongwei ban iakren bad ki 
briew kiba pher bapher, kan pyndap ia nga ia phi da ka 
jingshaiong bymlah ong. Hynrei kajuh ka jingngeit kaba 
la pynlah ia u ha kaba sdang ban mih na la ling, bad 
kaba la ialam ia u wat haba u dang long tang u khynnah, 
sha ki jaka khlaw jong u thah bad ka ior jong ka Tibet, 
ka la pynlah ruh ia u ban leit da ka jingkhot jong U Blei 
sha kine ki ri kiba jngai khlem jingsngewartatien wat 
tang shi khyllipmat ruh, bad kata ruh hamar ka por 
kaba, kumba ong u Mr. K. T. Paul, ‘ka Balang India ka 
don ha ki kjat jong u bad u lah ban ioh kat kaba u ang\ 
U long u briew uba da kohnguh mon sngewbha shisha ia 
la U Blei ba u niid ban mih bad ban tur pyrshah ia ka 
lawei bymthikna khlem eiei ruh em ha la ka met, 
hynrei ha khmih t ki rel ki ap lypa ia u, ki lieng bad ki 
jhaij ki sangeh ha la ki jakarieh ban pdiang ia u bad ki 
briew kiba iapher ha ka jait, ha ka sniehdoh bad ha ka 
ktien, ki kner ia la ki kti ban iarap ia u shano shano 
shaba u leit. Kane te da shisha ka long kata kaba im 
da ka jingngeit kaba ha U Khun U Blei* j (Gal 2 : 20). 

Ha ki sorbah kum ka Rangoon, ka Singapor bad ka 
Penang u paid ba wan sngap ia u u long uba iakhleh 
katta katta ha ka jait, ka kyrdan bad ka ktien kaba ym 
pat ju don lehse ha ka pyrthei. Ha kine ki jaka u Sadhu 
9 

u iakynduh har rukom ki jait bynriew-ki Shaina, ki 
Japan, ki Malaian, ki Phareng bad bun jait ki nong-India, 
bad ia ki jingkren bad jingiathuhkhana jong u bunsien la 
dei ban kylla da aingut ki dubasia, na ka Urdu sha ka 
ktien Burma, Bengali, Tamil, Telegu, Shaina bad Phareng 
katba ki nongialam jingiaseng pat ki long napdeng jong 
ki nongkha'f, ki shakri sorkar, ki rangbah shipai bad 
kiwei kiwei de. 

Namar bym don kot-khubor Khristan ban thoh 
shaphang ka jingtrei jong u, bad kumba ma u hi ruh um 
da kwah eh ia kata, ka jingtip shaphang ka jingiaid ialap 
jong u ha kine ki thaiii ka long kaba eh ban lum. hynrei 
na ki shithi kiba ngi ioh na ki lok kiba la iakynduh lane 
kiba la khot shong ia u, ngi lah ban tip katto katne. 
Haba u Sadhu u la poi ha ka shnong Memio (Maymyo' u 
la sngewtynnad shibun namar ka jingitynnad ka jaka 
bad ka jinglong bapyngad ka shnong. Dei ha kane ka 
shnong ba u la iakynduh ia katto katne ki khar Punjabi 
kiba long ki parashnong jong u, kiba. la kim long 
Khristan, ki la pynbor ia u ba un leit bamja ba i'ing 
jong ki. bad katno ka jingkmen jong u ka long ba ki la 
khot sngewbha ia u ban iabam na kajuh ka pliang 
bad ki. Uwei u mishoneri uba thoh nangta u ong 
kumne : 

‘Nalor baroh ki jingaiei ba u la ioh na U Blei. kaba 
paw eh dei ka mynseim jong u, ka mynsiem kaba la ioh 
bat khak ia ka Khubor kaba u la ai lem sha kiwei de. 
Ha man la ka shnong ba u leit u da iehnoh shadien u 
simpyllieng ka jingshai.’ 

Na ka shnong Ipoh kaba ha Perak la ioh ia kane ka 
khubor basngaw-myllung : 

‘U la hikai ia ngi ban duwai, namar mynta ki jing- 
duwai jong ngi ki la pber hak-lybak. U pyrsa jong nga, 
n khun jong ki kmie ki kpa bymlong Khristan, u la ju 
ong ba unym treh ban long Khristan lanolanoruh, hynrci 
un iaineh ha ka niam rim ki longshuwa manshuwa jong 
u bad ba un leh baroh ki niam ki rukom ha kaba thang 
ia u kpa jong u. U Sadhu u la wansah ha ling jong 
ngi, bad u la wengnohia kijingartatien jonguneu samla 
baroh kumta ba mynta u la kwah eh ban ioh jingbaptis 
noh.’ 

Uwci pat u doktor ha Singapor u phah ia kane ka 
khubor : 

‘Ka jingiaid ialap jong u ha kylleng ka Ri-Malay, 
kaba long kumba shibnai, ka la long baroh shilynter ka 
Pentekost.’ 

Katba kawei pat ka khubor na Strait Settlement ka 
ong . 

‘Ka jingialap bashitrhem jong u ia ka niam Khristan 
ka la kem ia ki dohnud jong ki nongsngap jong u 
baroh. 

Ha ka shnong Bassein pat u la sngewsuk shikaddei eh 
haba u sbem ba katto katne ki ‘riew-donburom napdeng 
ki Hindu bad ki Musalman ki iashim bynta lang ha kaba 
pynkhreh ia ki jingiaseng, bad kumjuh ruh u la ioh ka 
jingshem baphylla ha Penang kaba la ai jingsuk ia u. U 
la leit kren ha Empaiar Thiatar (Empire Theatre), bad' 
ia ka jingiathuhkhana jong u la kylla sha ki ktien Tamil, 
Malay bad Shaina Ka jingiaseng hapdeng ki Sikh ha 
kaba u kren ha ka ktien Hindustani la pynlong ha ka 
i'ingmane St. George ha kaba ka ling-mane ka dap shoifi 
da ki nongwan jingiaseng. Ynda la wai ka jingiaseng la 

ienguwei u Sikh bad u la khot sngewbha ia uSadhu ban 
leit kren ha ka tempi ki Sikh. Ha Penang u Rangbah- 
duh jong ki pulit u la ialam ia ka jingiaseng bad u da ai 
shuti shiteng sngi ia ki pulit baroh kiba hapoh jong u 
khnang ba kin iohlad ban leit jingiaseng ban sngap 
ia u.’ 

Kam long kaba sngewphylla ba don kiba sheptieng 
ioh ba kane ka jingroi bad jingmanbha jong ka jingtrei 
jong u kan ring noh ia u suki suki na ka jingim synlar 
jong u kum u sadhu, hynrei ym don uwei pat uba kham 
sharai bad ri kyndong ia lade na kum kata ka jingpynshoi 
lait na u Sadhu hi ia lade. 

Kawei na ki jingiada bakhraw eh ia u Sadhu na kum 
kine ki jingpynshoi kiba khia dei ka jinglong-sngur jong 
u, kata ka jinglong-sngur kaba u Fenelon (Phenelon) u 
batai ba ka long ‘ka jinglong beit bad sngur jong ka myn- 
siem hi kaba la wai bad la iap ia ka lade bad ia ki jingleh 
jong ka baroh” hynrei kaba kiei kiei baroh kiba ka 
leh ki long na ka bynta U Khrist bad kaba niew ia ka 
‘manga tang kum ka synrum. 

Ia ki jingshon jingmut jong u hi u thoh kumne : 

‘Ki nong-Burma ki long na ka jait Mongolian bad ki 
dei ki Budhist, bad na kane ka daw kim don satia ka 
jingmut kaba shai shaphang U Blei Ka long kaba eh 
ban pynsngewthuh ia ki, namar ha ka ktien jong ki, imat 
ym don ktien ka ban batai shai bha U Blei u mut aiu ? 
Hynrei ki ki long ki briew kiba lehrit bad kiba sngur, 
bad ia ki tempi jong ki ki plie kat ia kiba mon ban 
rung. Kim long kiba shitrhem bieitiala ka niam kum ki 
Hindu ne ki Musalman ha Ri India namar kiba 
long Hindu hangne ym tang ba ki wan jingiaseng 

ia lade hynrei ki wallam ruh ia la ki khun ki toga 
bad ki.‘ 

Nangta pat u ong shuh shuh: 

‘Nga shisha ngam lah ban iohi lut kumba kiwei pat 
ki iohi haduh katno ka jingkhraw ka kam ba la leh ha- 
pdeng kine ki jaitbynriew’. 

Kaba sdang jong ka sneru 1919 ka la long ko jingky- 
11a bakhraw ha ka jingim u Sadhu, namar ym tang ba u 
la leit sha Shaina bad Japan hynrei ha ka 2 tank u bnai 
January, u la leit poi sha Singapor ha pdeng ki briew kiba 
iakren tang da ka Phareng bad ym don mano mano ruh 
ba lah ban kylla ia ki jingiathuhkhana jong u na ka 
ktien Hindustani. Kumta kumta hi u la kut jingmut ban 
kren noh la ka kren ha ka ktien Phareng bad naduh kata 
ka sngi barohkijingkren jonguki la long ha ka Phareng. 
Dang tang khyndiat bnai mynshuwa la dei ban pynsangeh 
noh katto kane ki kam ha Madras tang namar bym don 
ba nang ban kylla ia ki jingkren jong u, bad kumta kam 
long kaba sngewphylla ba kito kiba duwai ba ka jingtrei 
jong u ha kine ki thain bajngai kan long kaba donbor, 
ki sngew ba U Blei U la jubab ia ki jingduwai jong 
ki haba ki iohsngew ba u Sadhu khlem jingshep- 
tieng bad khlem sngewlehraih u la kren ha ka ktien 
Phareng 

Na Singapor u la leit sha Shaina, u la sah shipor hang- 
ta, namar u Bishop Maloney u la ai ka shithi pynithuh 
ia u ha u Bishop uba ha Japan, bad hadien katto katne 
tylli ki jingiaseng u la mih noh na Shaina u da kular ba 
un sah kham slem ha ka por ba u wanphai, bad kumta u 
la kiew lieng ban leit sha Japan. Haba u la poi ha Japan 
u la shem ba ki briew ki nang ban kren Phareng bad ti 

la kham sngewshlur namar ka jingeh ha kaba iasngew- 
thuh ktien kaba long kawei na ki daw kiba la pynwit 
bad pyndiaw ia u ha kylleng ka duna hangne, bad u 
ainguh ia U Blei Uba ailad ia u ba u lah ban sakhi ia la 
u jong U Nongpynim ha kiba kut jong ka pyrthei ha ka 
rukom baphylla eh. 

Ba La Khot» Ba La Jied bad Ba iaineh ! 

Kita kiba don lem bad U. ia kiba la khot, bad ia kiba 
la jied, bad kiba iaineh (Jingpynpaw 17:14). 

Kaba la shoh eh ia u Sadhu ha Japan ka long ka jing- 
ieit ki briew ia kiei kiei kiba kynja dohbakynja pyrthei. 
U sngew ba ka jingbymsuidniew jong ki briew ia kiei 
kiei kiba kynja-mynsiem bad bakynja-niam, ka long 
kaba shong tynrai bad jylliew ha ki. bad ban kren lane 
kyntu ia ki shaphang kiei kiei kiba kynja-mynsiem imat 
kumba kam snoh ei ei ruh em ha ki. katba ha kajuh 
ka por, ka ieit-spah, ka ieit-burom bad ka jingim kangar 
awria ka synshar donbor ha ki kat ban pynsuhjer ia ka 
dohnud jong u da ka jingsngewshyrkhei kaba khraw. 
Ka Niam Hima lane ka niam trai-ri hi ka ishong sting 
shibun ha ki, bad u iohi ba ki i'ingmane-blei jong ki ki 
kham dap pynban da ki nongleit jngoh kai ban ia ki 
nongmane-blei, bad ka huri-hura jong ka jingim ka la 
pynshitom jingmut shibun ia u Sadhu. 

Uwei u lok na Yokahama u thoh : 

‘U la kren shisien hapdeng ki bymdei ki nong- Japan 
bad ki nuksa kiba u Ia ai ki la shoh shibun ia ki jingmut 
jong ngi, bad haba ngi la lah banpynbor ia u ban iathuh 
ha ngi ia ka jingkylla kaba mut jong u ngi sngew kum- 
ba u dei uwei pat u Paul jong ka juk mynta.’ 

Uwei u Mishoneri uba na Tokio (Japan) pat u thoh 
kumne: 

‘Ki jingkren jong u ia kiei kiei kiba kynja-mynsiem 
ki long kiba shoh bad kiba dung shibun. Ki ktien 
jong u ki kup ia ka bor bakynja-mynsiem. U la shong 
la sah bad ngi bangne bad u la leit ruh bad ngi sha 
Peking-’ 

U Rev. Takaharu Trkamatsu, U Pastor Japan ha 
Okasaki u thoh kumne: 

*U la ai mynsigtn ia ki shibun ki mishoneri Amerika 
kiba shong ha Kioto, hynrei khamtam eh ki pastor Japan 
hi ki la ioh mynsiem shikaddei eh da ka jingwan jong u 
Sadhu. 

Uwei u samla Japan uba la pule ha ka klass kaba sha- 
neng ha kawei na ki shulbah (college) ha Kioto u ju 
wankai barabor sha i'ing jong nga ha ki sngi shuwa ba 
un wan u Sadhu shane. U pule shaphang ka jingstad 
kaba dei ia kiei kiei ki jong ka mariang bad u long uba 
ngeit eh ha la ka jong ka jingpyikhat khlem ka Ktien U 
Blei. U ju wad barabor ban ioh jingshai hynrei u iohi 
tang byrngut byrnget. Um shym la lah ban ioh leit sha 
ki jingiaseng jong u Sadhu, hynrei u la wan sha ka Skul 
Pynpaw jong nga bad hangta nga la iathuh ha u shaph- 
ang u Sadhu. U la sngap jar bad u la dem ia la ka khlieh. 
Hadien khyndiat sngi u la win sha i'ing jong nga ha ka 
por hynniew shiteng mynstep ha ka por ba u leit Kolej 
artad. Nga iohi ba u sop ia ka kti kamon jong u. U la 
iathuh ha nga ba hynne mynmiet u la mad ia ka bor 
baphylla jong U Blei. 

U ong ba u la kyndit ha ka por lai shiteng mynstep 
hadien ka jingphohsniew kaba shai bha, u la phohsniew 

ba u kpa joug u u la pynbor ia u ban leh ia kawei ka 
kam kaba long pyrshah ia ka mon jong u. U la khie na 
jingtbiah, bad u la sngew bapoh lade ia ka bor*mynsiem 
kaba trei bad synshar ia ka jingmut jingpyrkhat jong u 
kumjuh kumba ka bor u kpa jong u ka synshar ia ka 
bormet jong u. U la ialeh ban kyndat ia ka, hynrei katba 
u nangialeh katta ka la nangtrei jur haduh ba u la dei 
ban pyndem ia lade. Khlem jingtipbriew u la kham 
skbak ia la ki kti, bad u la kyiuh baroh shirynieng. ha- 
duh ba baroh ka bor-pyrkhat bad borynet jong u ka la 
dap da ka jingkmen bakhraw bymlah ong shuh. U la 
lynniar kliang haduh ba ki lok jong u kiba thiah ha 
kawei pat ka kamra ki la kyndit bad ki la iawan mareh 
ban jngoh la jia aiu. 

Uta u samla u la ialap sbitrhem haduh katta katta 
bad u la tied miej haduh ba ka kti kamon jong u ka la 
mynsaw. 

Haba u la iathuh ha nga shaphang kata nga la ong 
bad batai ha u ba U Khrist U la khot ia u, bad u dei 
ban phla ia U bad ban iathuh ia la ki jingshem ha 
kiwei de. 

Ha kata ka janmiet, haba u la wanphai na Kolej bad 
amgut kiwei pat ki paralok shong-skul, uwei na ki uba 
shong skul doktor bad uwei pat uba la phaidien noh na 
ka niam Khristan, u la kren shitrhem shibun shaphang 
U Nongpynim, bad shibun ki briew ki la ialum ban 
sngap ia u. Uta u nongphaidien haba u la iohsngew ia 
ki ktien jong une u samla u la iam bad kylla kaba mut 
namar la ki pop, bad u la ong ba kane ka long kaba 
nyngkong ba u la sngewthuh shaphang ka niam Khristan 
bad ba naduh kata un bud ia U Jisu. Ha kane ka rukom 

ka jingwan jong u Sadhu la ka long tang shipor ruh, ka 
la pynmih ki soh hapdeng ki briew jong ngi*. 

Ia ki Khristan Japan u khot ba kin long kiba khlem 
jingarsap bad kiba sngur ha ka jingialeh jong ki ban ioh 
ia U Blei ; bad u hikai ruh ba ka jingduwai kam long 
tang kaba pan ban ioh jingmyntoi ia lade, hynrei ka long 
ban rung sha ka jingiasyllok bad U Blei ; bad ba ka jing- 
aiti khoit ia lade sha U Khrist ka mut ka jingmonsnge- 
wbha jong ki hi ban leh bad ban shah ruh namar ka 
mon jong U, wat lada kata ka lam shaduh kaba dei ban 
knia ia lade. Don uba ong: 

‘Namar ba u hi da lade u la im bad u la leh kuraba u 
ialap u lah ban kren da ka bor bad ka iktiar kum u 
nongialap jong U Blei*. 

Kawei ka kynthei Japan, hadien ba ka la iohsngew 
kumno u Sundar u la shem ia U Khrist ka la kyang: 

‘U paralok jong nga namar ba ki jinghikai barim 
bajah jong ka niam jong u kirn ai ]inghun ia u u la ialeh 
shitom shibun ban ioh jingshai. hynrei haba urn lah ioh 
u la leit nohiap ha kawei ka kshaid haba u dang long 
tang khadphra snem ka ’rta. Wow ! ka jingsngewsynei, 
u bapli, urn tip ei ei ruh shaphang U Khrist, bad ym don 
uno uno ruh sha uba u lah ban leit ban ioh jingiarap 
hapdeng ka jingdum kaba kat kata ; ka nongrim ha kaba 
u ieng ka la twa bad kumta u la pynkut noh ia la ka 
jingim.’ 

Ban iarap ia kiba kum kine u Sundar Singh u la leit 
sha Japan. 

Ha Shaina u Sadhu u la shem ba ki briew ki ieit bad 
burom shibun ia la ka niam uba rim uba jah, bad haba 
ka long kumta, u ong ba ki long ka jaitbynriew kaba lah 

ban kiew shibun ha ka jinglong jingimbakynja-mynsiem. 
Ha baroh ar kine ki ri, ha Japan bad Shaina. u la kyndit 
ban iohi kumno ba haba ym don ka jingiakhein jaitpoh 
jaitkhraw kum ha India, ka jingpdiang ia ka niam Khri- 
stan ka khamjem bad khamsuk shibun na ka liang ka 
imlang-sahlang. 

U mishoncri na Peking u thoh kumne: 

‘Ka jingwanpoi u Sadhu Sundar Singh ha Peking ka 
la long hamar ka por babiang bha, bad nga ngeit skhem 
u la khyllie-im bad kyntiew mynsiem patiaka jingiaseng 
ha ka ling-mane bah ha Peking. Ka la long kaba sng- 
ewbha shibun ban iohi ia u Khristan na ka Balang 
Methodist ba u pynkylla ktien ia ka jingkren jong u 
Sadhu. Ka i'ingmane ka dap shoin da ki briew ha ka 
Sngi U Trai ban ia kaba ju long mynno mynno — bad ha 
ka Sngi lah Sngi U Trai ha ka jingiaseng ba la pynbna 
kyrkieh ka ling-mane ka dap hi kumjuh. Ka jingkren 
jong u ha ka ktien Phareng ka long kat kum ka dur bad 
ka sur ba la ai ha ki Gospel hi. 

Ha ka janmiet Sngi U Trai u la ialap hapdengki Pha- 
reng na Iurop bad Amerika ha kawei ka ling-mane. Na 
Peking u thoh ba u don ha ka jingkoit jingkhiahbha bad 
u sngew iadei ia ka jinglong-khriat ka jaka. 

Ha ka shnong Hankow ha kata ka por don ka 
jingpangshit (Influenza) kaba jur shibun, hynrei u la lait 
na kaba kem pang bad u la lah ban trei kam khlem 
jingpynwit. U khun jong uwei u mishoneri bapawnam 
u Hudson Taylor, u la pynkylla sha ka ktien Shaina ia 
ka jingkren jong u. Nangta u la leit sha ka jylla Shansi 
ha kaba, ha ka snem 1900 shibun ki mishoneri bad katto 
katne ki Khristan Shaina ki la shah pyniap. Haba u 

la iohsngew kumno ki la shahiap da ka jingshlur bad ba 
wat ki khynnah rit ki ieng skhem katba dang pyniap ia 
ki kmie ki kpa jong ki shuwa ba ki ruh kin shahshitom, 
ia ka mynsiem jong u la pynkhih naduh tyllong hi. 

U la poi kyndit ha Nanking, kumta ba ym shym don 
jingpynkhreh lypa eiei ruh na ka bynta ka jingleit jong 
u hangto. U Rev. J. G. Magee u la leit sha steshon rel 
ban shaw ia uwei u paralok jong u, u la lap pynban ia u 
Sadhu bad u la ialam ia u sha la ring: U Mr. Magee u 
ong: 

‘U la ialap ba kawei ka ring-mane ba dang shu lahtei 
bad ia ki briew la ktah shibun da ka jingkren jong u 
khamtam eh namar ki nuksa bashai bad basngewtynnad 
ba u ai. Haduh mynta ruh ki dang ialap hi shaphang 
jong u. Wat dang mynhynne hi uwei u samla Shaina u 
ong, (haba ngam shym ialap ei ei shaphang kata ha u) ba, 
ki dkhot ka Balang ki ngeit ha u Sundar Singh. Kaba u 
mut ka long ba u Sundar Singh u im ka jingim Khristan 
kaba dap biang ban ia kaba u la ju iohi hano hano. 

Ha ka por janmiet u la kren hapdeng kiba dang shu 
lah wan long Khristan shen, bad ynda miet pat hapdeng 
ki mishoneri shaphang Kaba Sakhi. ‘Ym da donkam ban 
thoh shaphang kumno ki ktien jong u ki la ktah ia ki 
nongsngap kiba kum kita\ la ong u nongthoh. 

Ka jitigsakhi jong u hi da lade ha kito ki thain ka la 
kut, bad shen u la wanpoi pat hapdeng ki parabangeit ha 
Madras. 



LYNNONG Vni 


Ka Jingleil Biang Sha Tibet — 1919 

Namar ba ka por ban leit sha Tibet ka la nangiaid u 
Sadhu u la wan pynstet na Madras beit sha Simla namar 
-dei nangta bakham suk bad ba ka lynti ruh ka jan ban 
ryngkang ia u pud na India sha Tibet. Nangta u la leit 
beit sha Sabathu bad sa shisien u la leit sah biang ha 
kata ka kamra ha kaba, khadsaw snem mynshuwa, 
hadien ka jingduwai bajur u la shim ban phongia ka riam 
pukir, bad u la smai ban bud ia U Khrist kat shaba Un 
ialam. Nangta u sa leit sha Kotgarh bad u la hap ban 
shong shipor namar ka jingmynsaw na ka kjat, kaba la 
pyndier ia ka jingleit jong u sha Tibet. Hynrei ha ka 4 
tarik u bnai July u la koit pat, bad sa shisien u la 
phaidien na ka suk ka sain bad na la ki lok ki jor, marwei 
ban leit biang sha ki ri lum u thah bad ka ior kiba long 
ka jaka trei ba u la jied, bad hangta hapdeng ki lum 
batap ior jong u Mangkashang u la ioh ki jingiasyllok 
bakordor bad la u jong U Blei. 

Kane harum ka long ka jingiathuh jong u Sadhu da 
lade hi shaphang kane ka jingleit hadien ba u la wanphai 
pat ha ka snem 1919. 

“Ha kaba sdang jong u bnai July, nga la mih na 
Kotgarh bad uwei u parabangeit nong-Tibet uba kyrteng 
u Thaniyat. Ka khappud jong ka Ri Tibet ka long kumba 
shispah laiphew mer na Kotgarh. Hadien ba ngi la iaid 
ialap artad artad ha ki shnong Hi rat, Rempur, Bushaher 
Koura, Sashan, Shaura, Tranda, Pounta, Hashar, Kodon. 
Karsha bad Kempheran, ngi la poi ha Tangpa kaba long 
ka shnong banyngkong eh jong ka Tibet. Nangne haduh 

kumba sawphew mer eiei ka long ka jaka khlaw suda- 
bad ym don shnong ne l'ingbriew hangno hangno ruh lait 
hangne hangtai lah ban iohi ia ka kynhun ki langbrot bad 
ia u nongap. Ngi la sah ha kane ka jaka khlaw san miet; 
ha kawei ka miet ngi la sahmiet ha trai jong ka dieng 
b^d ha kawei pat ka miet hapoh kawei ka krem; naduh 
nangne ter-ter ym don dieng don siej shuh namar ka 
jingkhriat palat jong ka jaka bad ka jingjrong jong ka, 
ym don wat tang u phlang ruh uba lah ban mih ne ban 
san. Katba dang lah kot ka khmat ym don ei ei ruh 
hynrei tang ki lum synlen. 

Ka jingkhriat ha ki lum 

Ha ka jaka bajrong kumba khadhynriew hajar phut 
ngi hap ban thiah ha lum, bad ka jingkhriat ka la long 
kaba katta kat haduh ba ka met baroh shirynieng ka shu 
rben bad thyllan. Ha kawei ka miet sa bad u slap ba 
theh sei baroh shimiet khlem sangeh, bad ha ka 
jingdaitthah kum ban dait bniat ngi hap ban rieh hapoh 
ka shatri. Kane ka jaka ka long kaba ma bad bamynsaw 
shibun, bad shibun ki briew ki la iap khriat hangta na 
ka ior. 

Ha ka 15 tarik u July ngi la poi ha ka shnong 
Hangpu*La-pass kaba jrong kumba khadkhyndai hajar 
phut, bad hangta ngi iohi laitylli ki metiap jong ki briew 
kiba la iap na ka jingkhriat bashyrkhei. Ha ka jingjrong 
kaba katta ngi la shitom shibun eh wat ban ring had 
pynhiar mynsiem bha, ka khlieh ka suh, ka shadem ka 
dap, ka jingtied u klongsnam ka sawa haduh ki shkor 
jong ngi. Hangne don ruh ka lyngkha thah kaba heh ha 
kaba shibun ki briew ki la ngam jyllop bad ym lap shuh 

ia ki met jong ki haduh kane ka sngi. Ka jingnguh ia U 
Blei namar ngi la lait iap na kane ka jaka bama da ka 
jingsuk. Ha ka 16 tarik u bnai July ngi la poi ha kawei 
ka nongrit jong ka Tibet, kaMudh, bad hangta u rangbah 
shnong u la pdiang sngewbha ia ngi sha la ling bad ha 
kata ka miet u la khot bam ryngkat bad ngi ia uwei u 
Lama bapawkhmat uba sngewthuh ia ka ktien 
Hindustani, bad hangta ngi la ialap ia ka Gospel. Uta u 
Lama u la shahshkor dngong ia lade bad um shym khang 
ia kiwei ruh ban sngap. Kum lashai ngi la leit sha Taling 
bad Sangnam bad ter ter sha Inamb, Kbeling, Kuring bad 
Saling haduh ban da poi ha Sideng, Sara, Kose bad 
Rangrik. ngi da ialap ia U Jisu Khrist ha man kaweipa- 
kawei ka shnong ba ngi dei iaid lyngba. 

Nangta ngi poi ha Koo Kunra ha kaba don kawei ka 
tempi kaba heh, bad ha ki i'ing kiba syndait bad ba la 
shong sawspah ngut ki Lama, ia u Lama Rangbah uba 
hangta la phah na Lhasa. U Lama Rangbah u don jing- 
iadei bad ka Lhasa bad lathung ia u lyngba u Lama Tashi. 
Bad u ngi la sah ar sngi : u la pyndik khyndiat ia ngi, 
wat la u pynpaw kumba u kwah eh ban iasyllok bad ngi 
shaphang kiei kiei kiba kynja-niam. 

Ka jingma na ki wah 

Ha Tibet don bun jait ki jingshitom bad jingeh. Ym 
don surok, bad la la don shibun ki wah rit bad ki wah 
bah ba dei ban ryngkang. ym don jingkieng ban iaid bad 
ka um ka khriat kum u thah hi. Ha ki jaka kiba ka wah 
ka jyndong ngi lah ban jngi sha shillang, wat la katta ruh 
ka latlat ka khlairi bad ka jingdon bun ki mawlong ka 
pynwit ban jngi suk. Ha kawei ka sngi haba nga jngi 

ia ka-wah Morang nga la lah ban poi sha shiliang wah 
da kaba eh namar ka um ka khriat katta katta kat 
haduh ba ka met jong nga ka la eh kum u dieng Ha 
Thaniyat nga la hap bad ngop ha wah laisien bad da 
kaba eh nga la lah ban lait na kata ka wah, ka wah 
ha kaba shibun ki la ngam jyllop khlem lah mih 
shuh. 

Ka bim rub ka long kawei pat ka jingeh ha Tibet. 
Ha ki bun ki jaka ym don ei ei ban bam lane um ban dih 
lait u kynja kew ba la sdieh tyrkhong bad ka sha ba dei 
ban dih bad ka mluh bad ka makbon. Bunsien wat une 
u kew tyrkhong u long uba sniew katta katta ba wat u 
kulai nc ka kada ruh kim treh ban bam. Hynrei hapdeng 
katta ka jingeh don kane kawei ka jingpyntngen.ba kane 
ka dei ka Diengphna U Khrist kaba ngi dei ban bah na 
ka bynta ka jingpynim ia ki mynsiem. Namar jong nga 
U Khrist U la iehnoh ia ka Bneng bad u la shim ha lade 
hi ka jingkit jong ka Diengphna, kumta ba haba nga 
la mih noh na India ban wan sha Tibet na ka bynta jong 
U ban pynwan ia ki mynsiem sha U, kam shym la long 
ka kam kaba khraw ban leh; hynrei lada ngam shym la 
wan, kan da long kaba shyrkhei tarn, namar kane ka 
long ka hukum Blei ba dei ban kohnguh. 

Ka pop tang namar ba salt jain 

Ki i'ing ha Tibet ki long kiba rit shibun bad kiba 
jakhlia sat. La tei ia ki da u maw bad da ka ktieh, bad 
ka jingiwkhong na ki briewkaba katta katta haduh ba ym 
sngewlah shah. Ha kawei ka nongrit, ka Lara, nga la iohi 
ia uwei u briew uba la sop jaing haduh ba u la iong hi 
ngain bad imat um shym sum la kumba khadsan snem 

eiei. Ia ki sopti ki briew hangto la ki la thaifi da u sai- 
wul uba lieh-stem hynrei na ka jingjakhlia ki kylla long 
kum ka snieh iong, namar ba kim ju sait jain. Ha ka 
nongrit Kiwar ngi la ia leit saitjain ha kawei ka wahduid 
bad baroh ki briew ki la iawan peitkai ia ngi Ki la dap 
da ka jingsngewphylla bad jinglyngngoh kata katta katta 
ban iohi ia ngi ba ngi nud ban leh kum kata ka kam. 
Uwei u Lama bapawkhmat u la ong: ‘Ka long kaba 
dei ia ki briew kiba pop ban sait la ki jain, hynrei 
ia ki . briew kiba bha ban leh kumta ka long kaba 
sniew.’ 

La la don shibun ki jingeh ha kane ka jingleit jong 
ngi, pynban ngi la kham suk ban iapyrshang bad kiwei 
pat. Ki Lama ha ki katto katne tylli ki jaka ki la pdiang 
sngewbha ia ngi bad ki la ai sha-mluh bad u kpu barli ba 
la sdieh. Ha kawei ka sngi ki la iohi ia nga ba nga leh 
pisa namar ba la jrong than u niuh-khlieh. Te namar ba 
ngam don khanshi ban khap ia u, sawngut ki Lama ki la 
wan ki da rah bad ka tiar da kaba ki ju mlien ban ot ia 
u shhiuh laugbrot, bad da kane ki la khap ia u shniuh 
jong nga. 

Ka jingma na ki nonglute. 

Na ka shnong Kiwar ngi la leit sha Shikan bad nang- 
ta sa sha Skite, Hause, Sasar bad Pangre bad ngi la ioh 
shibun ki kabu ban ialap, Hynrei la don tang khyndiat 
eh ki shnong briew, bad ki jaka ki long kiba jyllei 
da ki nongtuh bad ki nonglute. Uwei u rangbah u la ong 
ia ngi, ‘Phim lah ban leit khlem ka suloi ne ka wait ha ka 
kti lyngba kane ka jaka namar shibun ki briew ki la shah 
pyniap hangne. Nga la jubab, ‘Nga don tang ka kymbor 

blangket bad kane ka Baibl — kaba long ka waitlam U 
Blei — bad U Trai jong ka Jingim hi u don ryngkat bad 
nga ; ma U keifi Un pyllait im ia nga’. Ka jingnguh ia U 
namar ngi la iaid lait ia kata ka jaka bama .bad batieng 
ngi da ialap ia ka Gospel hapdeng ki nongshohnoh bad ki 
nonglute hi bad ngi da trei ia ka kam jong U, pynban ym 
shym la don kano kano ka jingshitom ka banngatha ngi. 
Ha kane ka jaka la don ki briew kiba la shah-ot noh ia 
la ki kti bad ki kjat da ki nongtuh-nonglute, hynrei U 
Blei da ka bor bakhraw U la ialam suk ia ngi khlem 
jingmynsaw. 

Ki Rukom Leh Niam jong ki Nong-Tibet. 

La ki nong-Tibet ki la long ki briew kiba lehsih bad 
bad bajakhlia shikaddei bad kiba bieit kum ka sniang 
pynban ki la long kiba icit niam. Ha ki katto katne tylli 
ki shnong ka ju long ka dustur ba u khun nyngkong un 
peit ia ka ling ka sem, ka kamai ka kajih, ka spah ka 
phew, katba ki para shynrang jong u baroh ki dei ban 
leit long Lama ne lyngdoh. Shibun ki briew ki ju thoh 
halor ki kotsada lane ha ki jain ia ki dkhot na ki kotni- 
am jong ki (kiba don haduh 108 tylli kiba ki khot Khang- 
iryur tangiryur) bad ki sdien ia ki kum ki lama halor 
tnum i'ing. Kumjuh ruh ki thoh ia kine ki ktien kiba 
ki iiiew kyntang OM MANE PADME HUM bun bun- 
sien ha ki kotsada bad ki thep ia ki ha ki shalyntem 
tama ia kiba ki khyrwait pyntyllun bun bun kylla. Don 
pat kiba teh ia ki ha ki shalyntem jong ki kor kiba 
pyniaid da ka um, bad don kiba thoh ia ki ha ki maw iaf 
kiba ki kyn- ton shi jaka bad ki sa iaid sawdong sawdong 
ia ki bunsien. Ia kine ki khein ba ki -long ki.jingduwai, 

10 

jong ki, da kiba ki lah ban ioh jingmap ia la ki pop 
bad ioh jingkyrkhu. 

Shaphang U Blei bashisha kine ki briew kim tip ei 
ei ruh em, hynrei ha ka jingngeit niam jong ki ki don 
ka kynja Lai-ha-Uwei kaba ki khot (i) Sangi Kunshek, 
lane u Lei Buddha ; (ii) Lama Kunshek lane U ‘Lei 
Lyngdoh bad (iii) Khho Kunshek lane u ‘Lei Kotniam.’ 
Ka niam Budhist ka la rung ha Tibet ha ka snem 629 
H.K. ha ka por jong u syiem Shang Taing Sngaupo bad 
ia ka rukom Lyngdoh -Lama la seng ha ka snem 749 H.K 
da u Padmasambhabe, uba la tei ia ka i'ingniam kaba 
nyngkong eh ha Lhasa. 

Ha ka snem 1640 H.K., u syiem Mongolia uba kyr- 
teng u Gusari Khan u la jop thma ia ka Ri Tibet bad u 
la pynkup la u Rangbah-duh ki Lama jong ka i'ingniam 
Drepung da ka nam Dalai kaba mut Duriaw, bad une 
u sa kylla long u Syiem bad u Lyngdoh uba nyngkong eh 
bad ia uba la tip da ka kyrteng Dalai Lama. Ka kyrteng 
jong u ka long U Magwan Lobang. Namar ba u long u 
briew uba kwah nam kwah burom shibun, bad u da kwah 
ban pyniasoh ia ka kam Niam bad ka kam Synshar hima 
u la pynbna ia lade ba u dei ma u u Khenresing 
Abalokitesbara, u ‘lei nongda jong ka Tibet uba la 
wanpaw mynta ha ka doh kum u briew. Te ki nong- 
Tibet khlem artatien ki la kmen shibun ban ioh u 
nongsynshar uba kum uta uba shim ia ka longbriew jong 
ki blei, bad kata ka buit jong u ka la trei kam, hynrei 
khnang ban nym pynsngewsih bad pynthut ia u Lama 
ka Troshi Sumpho uba long uba kham rangbah bad kham 
halor ia u, u la pynbna ba une u Lama, ka Troshi Sumpho 
pat u dei na u ’lei-Amitabha ba la wanpaw ha ka doh 

kum u briew. Ha kane ka rukom u Dalai Lama u 
pynbna ia lade ba u long u ‘lei-Abalokitesbara, bad ba u 
Tashi Lama pat u long u blei uba kham ha khlieh, hynrei 
uba long u blei u bym-pynwit ia lade da ki kam pyrthei 
ia kiba u la iehnoh ha u khun-mynsiem jong u u 
Abalokitesbara, ia uba la mihkhmat da u Dalai Lama 
jong ka Tibet. 

Ki Pukir Ka Tibet. 

Ka jingim jong shibun ki pukir Tibet ka long kaba 
phylla shibun. Ki ju khangkut ia lade ha ki kamra kiba 
dum tliw tliw. Don kiba setkut kumne ia lade'da ki 
bnai bad da ki snem bad don pat kiba leh kumta baroh 
shijingim. Ki set ia lade kumta haduh ba kim ju iohi 
wat ia ka sngi ruh lymne kim ju mih shabar, hynrei ki 
shu iaishong hapoh badum bad ki shu pyntyllun ia kita 
ki shalyntem jingduwai jong ki kumba shong hapoh 
thliew jingtep hi. Hapoh kine ki kamra kiba rit don ki 
thliew na kiba kiwei pat ki phrung jingbam ia kine ki 
pukir. Nga la pyrshang ban iakren bad ki hynrei ngam 
ju ioh lad. Kaba nga lah ban leh ka long tang ban shu 
pashat ia ki jingthoh na ka Ktien U Blei lyngba kata ka 
thliew (da ka jingkyrmen ba kin pule lada hangta ne 
haba ki mih noh nangta.) 

Ka jinghikai kaba nga ioh na ki ka long kane ; lada 
kine ki briew ki ngeit ba da kaba shahshitom kumta 
khnang ban ioh ia kata kaba ki ong ka 'Nirbana' ha kaba 
ym don jingim lawei. lymne ka jingsuk ka bneng, lymne 
jingkyrmen eiei, bad ki ngeit ba ka jingpynim ka shong 
tang ha kaba ki lah ban pyniap troin khoit ia ki jingkw- 
ahbrai ka doh bad ia ka mynsiem bad ka jingim > kaba 

katno tam ka dei ia ngi ban bah ia ka diengphna da ka 
jingkmen na ka bynta U Khrist — ka jingkmen ban ioh 
rung sha ka jingim bymjukut bad ka jingkmen ha ka 
jingshakri ia U Uba la ai bad U ban dang ai ruh ia ngi 
ia kiei kiei baroh ? 

Ha kane ka ri, namar ka ior bad ka jingjur palat jong 
ka jingkhriat, don tang kawei ka aiom rep ha ka shisnem 
ia kaba ki bet ha u bnai May bad ki ot ha u bnai 
September. Ha ki katto katne ki jaka ki thung kew bad 
ha kiwei pat ki jaka ki thung tyrso. Ha ki jaka khlaw 
dap da ki syntiew baity nnad har rukom bad don ruh 
teng teng kaba ngi shem ia ki piat bad ki shana khlaw, 
Hynrei kaba sngewsih sat ka long ba ka jingsniew bad 
jingrunar har rukom ka jyllei ia kiba yn jer kyrteng 
hangne ruh ym sngewnud. 

Ha ki Jingleit Bunsien. 

Ngi la leit sha ki bun kiwei pat ki jaka ngi da 
ialap bad sakhi ha khmat ki briew, bad ngi wanphai na 
kawei pat ka lynti lyngba ka Kiamo, Hal, Mating. 
Khurik, Sumling, Phiti bad Boldar. Ka jingangnud jong 
nga ka long ban leit ‘weibriew hi sha Kailash bad Rasar 
hynrei ka jingleit jong nga sha Tibet ha kane ka snem 
ka la dier shibun. Hapdeng ka 30 tarik u July bad ka 9 
tank u August kata ka liang jong ki lum Mangkashang 
ka rben da u thah bad ka ior bad don ruh shibun ki 
wah, la shisha don ki wah ia kiba la pun jingkieng da u 
thah hi uba tap rben ia ki. Hynrei don bun kiwei pat 
ki wah kiba ym don jingkieng ei ei bad ka long kaba ma 
bad mynsaw ruh ban jngi lyngba ia ki, kumta ka long 
kumba la khang lynti na baroh sawdong bad ym don lad 

da kumwei pat hynrei tang ban phai kylla noh. Ah, ban 
da U Blei Un ai lad ia nga ha u bnai April u ban wan 
ba nga lah ban leit sha ki jaka baroh. Lada nSa la 
sah haduh u bnai September ka ior kan jin da la khang 
lynti ia nga ban wanphai bad ha u bnai October leilei 
ka long ka bymlah syndon ban poi sha Ri India. 

U Soh Nyngkong jong ka Jingot ka ban sa Wan. 

Ha kane ka kynti nga la poi sha Tibet hadien 
ba nga la shongthait ha ki sawphewphra tylli ki 
]aka, shisngi shisngi nga iaid kumba shiphew mer. 
Nga la kwah eh ban iathuh bniah ia ki jingshem jong 
nga ha kawei-pa-kwei ka jaka ba nga la poi hynrei ym 
Jon por ne jaka nalor kane kaba nga lah ban ai lyngkot 
hangne. Kito ki lok parabangeit kiba shong ha Tibet 
hi bad ha ki khap-pud jong ka, da ka ]ingaiei bad jingi- 
synei U Blei, ki iashait iakoit bha katba nga lah ban 
shem bad ioh jingtip. Don uwei u samla ha Tsering uba 
nang bha ban kren Hindustani bad u la kwah eh ban 
wan sha Ri India bad nga hynrei i kmie jong u ila khang 
ia u Nga ngeit bad kyrmen ba ha ka snem ka ban bud 
tehse un lah ban wan bad nga, bad hadien ba u la ioh 
jinghikai kham bha u lah ban long u nongtrei bad u 
nongialap uba bha shibun hapdeng la ki jong ki briew 
ha Tibet, kumta ba u symbai bha ba nga la btep da 
kane ka jingleit jong nga u lah, da ka jingaiei U Blei, 
ban im bad seisoh ha la ka aiom kat kum ka jingibit U 
Trai — Amen. 


— “Sundar Singh”. 



LYNNONG IX 


Katto Katne Shaphang Ka Jinglong Jingim Jong 
USadhu 

Ka Jinglong ‘riewblei bamaian jong u Sadhu. 

Ban pule ia ka jinglong jingim kum ka jong u Sadhu 
Sundar Singh khlem artatien kan long kaba sngew- 
tynnad bad kaba ai jinghikai, namar ha ka juk kaba 
jyllei da kiei kiei kiba kynja-pyrthei, u long u briew 
uba ka pyrthei kam lah ban pah ne ktah ia u. U Mr. 
K. J. Saunders ha ka kot jong u ka “Adventures of the 
Christian Soul ” (Ki Kamshlur jong ka Mynsiem U Khri- 
stan) u ong : 

“Ka jinglong ‘riewblei bamaian u briew ka long kata 
ka jingwad Blei bahir-hir jong ka mynsiem kaba ka 
jingieit Blei ka la teh ia ka, bad kaba lah ban ong ha 
lade ba ka la ioh ia kata kaba ka wad,..-Ka jingshem 
mynsiem jong uba kum uta u briew ka long kaba sngur 

bad kaba shai Tang ban ioh ia U Blei u la hun ha 

ka pyrthei Ka jingieit bajylliew ia kaba la bsuh 

ha ka dohnud jong u da U Khrist ka batai ha kiwei pat 
ia kata ka jingiohi mgai bashai, bad ka jingtip bad jing- 
sngewthuh bajylliew bad bajanai jong u ia kiei kiei kiba 
kynja-mynsiem, bad ia ka jingiaineh skhem jong u ban 
wad bad ban kohnguh ia kiei kiei kiba haneng.” 

Uba kum uta u briew long u Sundar Singh — u 
‘riew-blei Khristan bashisha — u la pule bniah haduh 
katta katta ia ka jingim U Khrist kumba la thoh ba 
ka Testament Bathymmai, bad u la iai*im bad pyrthuh- 

bud ia ka nuksa ka jingim jong U, haduh ba u la im 
shisha ha ka Iyer bad ka jinglong kaba khyndiat eh na 
ngi ki Khristan ngi la mad ia ka. 

Ka jingim jong u kum u pukir uba iaid kylleng 
kylleng ha ka jinglong duk ha ka ri kaba kum ka Ri 
India, ka ai ha u bun ki lad bad ki kabu ban iohi ia ka 
kti basbun jong U Kpa jong u ha kiei kiei baroh, kumta 
ba bunsien ha kaba kiwei pat ki iohi tang ia ki jingisynei 
U Blei kumba ka ju long ha ka jingpyndap pynbiang ia ki 
ha ka jingim kaba man ka sngi u Sadhu u don daw ban 
ainguh bad iaroh ia U Blei namar ki jingiaiap ba- 
kyrpang ha ki por ka jingdonkam bakyrpang jong u. 
U la mad ia ka jingpisa mynsiem bajylliew tarn kumjuh 
kumba u la mad ia ka jingkmen mynsiem bakhraw tarn. 
Bun ki miet ba u la pynleit tylli lut ia lade ha ka jing- 
duwai, bad hadien kata bud kylliang sa ki sngi ka jing- 
trei shitom jong u na ka bynta la u jong U Kynrad. Ka 
jingpule bniah jong u ia ka Testament Bathymmai lem 
bad ka jingduwai ka iaiaid ryngkat ryngkat bad ka jingi- 
aiasyllok jong u bad U Khrist. Ka jingangnud bad 
jingkwah bajur ba u don ban pynim ia ki mynsiem ba 
la jot ka bym aithiah aidem ia u ba un ioh shongthait 
khyndiat na la ka jingtrei ka iabiang jingthew bad ka 
jingshitrhem bad jingieit kaba u don ia la U Kynrad, bad 
kane ka pyndap ia u da ka jingsuk, bad ka tyngshain ruh 
ha ka khmat jong u. Kiei kiei ki jong ka jingim ba kynja 
-mynsiem ki kham long kiba shisha ha u ban ia kiei kiei 
ki bymneh jong ka pyrthei. U la im hajan katta katta ha 
ka pyrthei-mynsiem katba ha u ka jingmaian jong ka 
jingshakri ki angel kam long shuh kaba sngewphylla. U 
Shim bad u pdiang ia ka beit kum ka jingpyndap 

pynbiang U Blei na ka bynta kano kano ka jingdonkam 
bakyrpang, bad haba u shem ha la ka jingim ia kano kano 
ka jingjia bakhyllah, shisyndon u ngeit ba kata ka jia 
namar ba U Blei U kheih kordor ia kawei-pa-kawei ka 
mynsiem kat haduh ba U kloi da lade hi ban wan iarap ia 
ka ha ka jingdonkam jong ka Ki jingmaian ka jingim bad 
jingiap bad jong ka lawei kim ju pynshitom jingmut lane 
pynartatien eiei ia u, bad ruh urn ju pynkulmar ia ka 
jingmut kiwei pat haba u kren shaphang kine kiei kiei. 
Kine kiei kiei ki ioh la ka jaka kaba biang ha ki khyllai 
ka jingmut bad ka mynsiem jong u bad ki long ka 
thymmei bah jong ka jingsuk bad jinghun mynsiem 
jong u. 

Bunsien ki jingiathuh shaphang ki jingshem bapher 
bad baphylla jong u Sadhu ki ju leit ha shuwa jong u ha 
kano kano ka shnong kaba u leit. Ki ‘riew-wad-dong 
kim pdiang ba kita ki jingshem ki long kiba shisha 
katba ki ‘riew-shong-shit pat ki khmihlynti ia kiei 
kiei kiba phylla bad ki khmihlynti ruh ba un leh 
kambah. Hynrei baroh kine, shisicn ba ki la iohi bad 
iohsngew ia u, ki la sngewshon ha la ki mynsiem da ka 
jinghikai bashongnia bad ka bor-pyrkhat shongkun 
jong u. 

Ki jingiathuh jong u da lade hi ia ki jingpyllait 
baphylla kiba u la shem ha la ka jingim ki shu tuid hi na 
ki rmiang shyntur jong u, katba shisynsngew, sngew. 
kum ki jingjia ba la iathuh ha kawei pat ka kitab kaba 
AR jong ‘Ki Kam Ki Apostol’. Haba u Sadhu u kren 
shaphang kine ki jingshem baphylla jong u u ong ba dei 
U Blei hi Uba la kner ia la ka kti ban iarap bad ban 
pynim haba ki lad u briew baroh ki la kut. Dei kane ka 

jingngeit bad ka jingsngew jong u kaba pynshai ha kiwei 
pat kumno u la lah ban im bad ban trei ha ki shnong 
adong-niam jong ka Tibet bad Nepal hapdeng kiba katta 
ki jingeh bad jingma kiba u la iakynduh. 

Ki jingjia phylla kum kane ba la iathuh harum ki 
pynpaw ha ngi ia ka mynsiem kumno u Sadhu u pdiang 
ia kine ki jingpyllait im ia u. Ha kawei ka por u la ialap 
ha kawei ka nongrit ha Nepal kaba kyrteng ka Khantsi 
ha kaba ki briew ki la pynpaw ia ka jingiapyrshah kaba 
jur. Ki trai-shnong ki la kynrup ia u. ki la song ia u ha 
ka byrni bad ki la bred sha rudnong ba un iap, hynrei 
uwei briew uba um ju ithuh u la wan bad u la pyllait ia 
u na kata Kumta kum lashai u la leit biang ban ialap ha 
kajuh hi ka jaka. Kane ka la nang pynbitar shla shuh 
shuh ia ki trai-shnong bad sa shisien ki la kem ia u bad 
ki la leit teh ia u bad kti bad kjat ha trai jong uwei u 
dieng. Kumta u la sah baroh shisngi, te namar ba u la 
tlot khlem bam khlem dih u la peit da kajingjawdud ia 
uwei u soh uba don halor uta u dieng hynrei um lah ban 
kynjoh ban kheit ia u. Ha kata ka jinglong ba la tlot 
'bha da ka jingthngan u la iohthiah namar ka jingshoh 
thait bajur. Ynda lashai mynstep u la kyndit pat, hynrei 
ka jingphylla jong ki jingphylla. u shem ba ia ki saiteh 
saikhum jong u la law. U dang thiah hi ha trai jong 
uta u dieng bad ha syndah jong u la don khyndiat ki 
soh. U la iaroh bad ainguh eh ia U Blei namar kane ka 
lad ba u la ioh ban shahshitom na ka bynta U Khrist, 
u la bam ia kita ki soh da ka jingshlei ka jingainguh ha 
ka dohnud, bad u la leit pat la ka jingleit u da iohbor 
bad mynsiem thymmai ban ialap ia ka Gospel ha kita ki 
bym pat shym la iohsngew ia ka. 

Hakawei pat ka khcn baba u la don ha kawei ka jaka 
kaba kyrteng ka Teri la wan katto katne ngut ki briew 
ki ban shukor ia u da kaba ong ba ki briew ha kawei ka 
shnong ki kwah eh ban iohsngew ia ka jingialap jong u, 
bad ki la batai ia ka lynti ba u deibaniaidkhnangbanpoi 
sha kata ka shnong. U la ngeit ia kata bad haba u la bud 
thik ia ka jingbatai lynti jong ki u la leit, hynrei la u iaid 
katno katno ruh um man lap shnong briew satia, bad kat 
shaba u phai tang ka lawbah lawsan bad ka ktieh ka ahor 
suda. Katba u nangiaid, ka khlaw ka btap ka nangrben 
bad shenshen u la shem ia lade ba u la jah lynti hapdeng 
lawbah lawsan na kaba ym i don lad shuh ban lait im. 
Haba u la poi harud kawei ka wah rit u la tharai ba da 
kaba ryngkang ia kata ka wah lehse un sa lap lynti pat, 
hynrei u bapli ynda u la ngam ha wah ba u da mut ban 
jngi ia ka u shem ba ka latlat ka khlain than, bad ba lada 
u ialeh pyrshah ia ka, kan rong ia u bad un iap. Ka miet 
ka la nangwan, bad ha ka jingnoh-mynsiem kaba khraw 
u la shong pyrkhat harud kata ka wah kumno un leh. 
Katba u sngap ia ki jingud basngewngiew jong ka khlaw, 
bad ba u peit ia ka iongrein ka miet kaba nangtap suki 
suki ia u, ka mynsiem jong u ka la dap da ka jingsngew- 
phieng, namar u pyrkhat ba shen shen ki mrad khlaw 
kin sa mih ban wad jingbam bad ka jingim jong u ka don 
ha ka jingma kaba khraw. 

U la duwai jur ha U Blei, bad hamar kata hi ka 
khyllipmat u la iohi kum u briew uba iaid shatai sha 
shilliang jong ka wah, bad u la iohsngew ia kine ki ktien 
“Ap, ngan wan ban iarap ia me”. Te u la iohi ia u briew 
ba u noh ha um bad u wan jngi sha u, bad ynda poi hajan 
u la shim ia u sadhu na ka kti bad u la bah ia u halor 

ka met bad u sa jngi pat sha shilliang wah. Ynda u la 
poi sha shiliang ka wah u lap ia ka'ding ba la thang rhem 
bha ha kaba u la syang pynrkhiang ia la ki jain ba la 
jhieh, hynrei wat haba u dang leh kumta, utalu nongiarap 
jong uu la jah noh nangta, te u Sadhu u la shong pyrkhat 
jylliew ia kata ka lad baphylla kaba U Blei U la waniban 
pyllait im ia u ha kata ka rukom kaba u hi um lah ban 
sngewthuh ne batai. 

Nangta sa kawei shuh shuh ka jingjia kaba sngew dei 
ban iathuh hangne. U Sadhu u dang lah ialap ha kawei 
ka jaka kaba kyrteng ka Kantian ha kaba ki briew ki la 
pynpaw ka jingsngewpyrshah bad jingshun kaba kthang 
shibun- Baroh kawei ka sngi ka la leit hynrei u khlem 
lah satia ban ioh jingbam ei ei ; kumta, ha ka jingthngan 
bad ka jingthait kaba jur, u la poi sha ka jaka khlaw 
bakynjah ha kaba ym don jaka wat tang ban rieh ka 
khlieh ruh bad ka jingtap jong ka jingdum ka miet kane 
la ngong ngong. Ha ka jingtlot kaba khraw bad ka 
jingsngewkordit khait u la thiah ha trai jong kawei ka 
dieng bad shen shen u la leit ka khmat Ynda la kumba 
shiteng-synnia ne, u sngew kumba don ba kyrsiew ia u 
ba un khie bam jingbam, bad ynda u la khmied la ki 
khmat u la iohi arngut ki rangbah kiba ieng hajan bad 
ka jingbam bad ka um de. Da ka jingtharai ba dei ki 
briew na kata ka shnong kiba la sngewlem bad sngwsynei 
ia ka jinglong lanot jong u, u la khie bad da kaba 
sngewnguh eh u la bam la dih ia kata ka jingbam ba la 
buh ha khmat jong u. Ynda la dep thet u la phai ban 
iakren bad kita ki briew kiba la wallam jingbam ia u, 
hynrei la u peit shano shano ruh ym don mano mano 
hangta. Kumno kita ki briew ki la leit noh nangta, um 

lah ban on g, hynrei sa shisien pat u la ainguh bad kyrkhu 
ia U Blei na ka bynta kata ka jingpyndap basbun jong U 
ha kata ka por ba u donkam eh. 

Khlem artatien ki jingjia kiba kum kine ki kynrei, 
namar ha ka jingim kaba kum ka jong u Sadhu Sundar 
Singh u la shem shibun ki khen ha kiba u pdiang ia ka 
kti badonbor U Blei kaba la pyllait im ia u. bad khlem 
da pyrshang ban batai ia ki, u Sadhu u la pdiang ba kita 
ki jingpyllait im baroh ki wan beit na U Blei bad u 
pdiang ia ki da ka dohnud badap jingsngewnguh ia la U 
Kynrad- U shu ong tang kumne, 'Nga tip ba dei U 
Trai hi Uba la kner ia la ka kti basbun ban pyllait ia 
nga’, bad la ka jingpyllait ka long da ki briew ne da 
kumwei pat, khlem jingartatien eiei u shi m baki jingpyllait 
im ia u baroh ki wan na U Kpa jong u Uba ha Bneng. 

Ka Jingieit U Sadhu Ia Ka Diengphna. 

"La sahnarphna ia nga lem bad U Khrist Uba la 

ieit ia nga bad Uba la aiti noh ia lade na ka bynta jong 
nga ” i Gal. 2:20) "Hynrei nga da lei lei ngan ym leh thaw 
burorn hynrei tang ha kata ka Diengphna U Jisu Khrist 
Uba U Trai jong nga da Uba la sahnarphna ia ka pyrthei 
ha nga bad ia nga ha ka pyrthei ” (Gal. 6:74'. 

Ka sobjek bakongsan tarn ha ka jingialap u Sadhu 
Sundar Singh ka long U Khrist bad tang U Khrist hi. 
Ka Diengphna U Khrist ka long ka sohpdung sha kaba 
u ring ban pynwan ia ki briew baroh, namar dei tang ha 
ka hi ba u ia lade ruh u shem ka jingsuk. bad u lah ban 
kren da ka iktiar bad ka bor shaphang ka Bor jong ka 
Diengphna ban pynim ia ki briew. Ki ktien kiba ju mih 



[ 157 ] 


barobor na ka shyntur jong u ki long kiba mih na ka 
jingshem bad jingmad mynsicm jong u hi. "Nga lab 
ban ong da ka jingsngewskhem bha ba ka Diengphna ka 
lah ban bah ia kito baroh kiba bah ia ka ‘Diengphna’, 
haduh ba kata ka Diengphna kan kyntiew ia ki sha 
khmat U Nongpynim jong ki”. 

Kuraba uwei u Musalman u la ong ia uwei u 
mishoneri uba la ialap ha u shaphang ka Diengphna, 
“Lada phi la iathuh ia kane ka jingiathuhkhana ha ka 
Ri India kumba phi la iathuh ia nga, ka Ri India kan 
pdiang ia ka”. Ha ka Diengphna. u Sadhu Sundar Singh 
u la shem ia ka dohnud jong ka Ri India, bad u la ai ha 
ka ia kata kaba tang ma ka hi kaba lah ban pynjah ia ka 
jingthngan ka mynsiem jong ka — U Jisu bad ka 
Diengphna jong U. U la ai ia ka ha ka dur jong ka 
Testament Bathymmai bad ka jingim jong u hi kaba len 
bad aiti lut ia lade ka pynlong ia ka jingialap jong u ka 
ba donbor, nalor ba ka jingkmen bakhraw kaba u iaidon 
ha la u jongU Nongpynim ka kren ha kiwei ha la ka dur 
badonbor jong ka. Ka Diengphna ka mut ka jingshahshi- 
tom bad ban long kum la u jong U Kynrad ka long tang 
ma ka ka jingkwah bajur tarn jong u Sadhu. U thoh 
shisien ha i kot-lyngkdop jong u : 

Kaba katta long ka jingkmen ba nga ioh na U Jingshai, 

Katba ka pynkylla thiang ia baroh ki soh Jingkhuslai t 

Uwei u mishoneri ha Japan u la kylli ia u Sadhu la u 
dang iaid hi ha Ri India mynta uba thngan bad uba 
khlem ting kumba u la iaid ha ki por bamynshuwa, u la 
kyndit haba u la ioh kaba kum kane ka jubab : ‘‘Em, 
mynta ka Ri India ka la ithuh ia nga bad kat shaba nga 

leit haki nongbah jong ka. da ki ha jar ki wan ban sngap 
ia nga ha ki Iing*mane baheh bad baitynnad. Kata kam 
long te ka lynti jong ka Diengphna. Ban iaid ia ka 
lynti ka Diengphna nga dei ban leit sha Tibet”. 

Bad katba la kerkut ia u da u paidbah byllien uba 
imat kum ban mane syiem ia u ha Tribandrom, u la don 
kawei ka jingkhuslai sat ba kiei kiei ki la suk than ia u 
bad ba um iohlad satia ban shah na ka bynta la u jong u 
Nongpynim kumba u kwah. Teng teng lehse hadien 
haba u hap ban leit kyrkieh na kawei ka jaka sha kawei 
pat ban ialap bad ban kren ha ki jingialangbad jingiaseng 
bymlah niew shuh ha ka shit ka syang jong ka ri-thor-ka 
jingshit kaba um pat ju mad mynshuwa (namar naduhba 
u dangrit u la im ha ka suk ka sain bad u ju pynlutia ki 
bnai liyur ha trai ki lum Mangkashang), bad ba u hap 
ban leit da ka lieng, da ka kali bordi lane da ka rel 
mynmiet, bad ba u dei pat ban sdang ia la ka kam dang 
ngir khlem ioh shongthait, u la lah ban sngewhun 
khyndiat namar kumne u ioh ban shah shitom. Haba u 
kren shaphang kane ha la ki lok u ong tang kumne, ‘Ka 
long ka mon U Blei’. 

Haba la thep bad la set ia u ha ka phatok bajakhlia 
ha ka shnong Horn bad haba u shem ba la kerkut ia u da 
ki nongkam sniew bad nongpyniap briew har rukom, u 
la thoh ha i slakhmat jong ka Kotbah Rit jong u ia kine 
ki ktien : 


‘‘Nepal— June 7, 1914. 


Ka jingdon ryngkat U Khrist bad nga ka la pynlong ka bneng 
bahun ia ka phatok hi : kumno te kan long ha bneng hadien kane?” 

Kumta, kum kita kiba la leit ha shuwa jong u.uPaul 
bad u Silas, ka i'ing-byndi ka la long ka jaka ban iashem 
bad U Khrist, bad ban don ha dujok bad U Khrist ka 
kham bha bun shah ia u ban ia kaba don ha bneng hi 
khlem ma U. 

U Sadhu u la sngewskhem bad sngewshisha katta 
katta ia ka jingiaidon ryngkat jong U Khrist bad u kumta 
ba um sngewphylla ei ei haba kane ka jingjiaharumka la 
jia ia u. Shisien haba u dang iaid ia ki raieh raidam ka 
Ri Tibet bad haba ym don ba khot basa ia u namar ka 
jingiapyrshah bajur jong ki briew ha kata ka jaka, u la 
phet sha rudnong bad u la leit rieh ha kawei ka krem. 
Tang katto katne hadien kata u la iohsngew ia ka jings- 
awa hum hum liam ham, bad u la iohi shibun bah ki 
briew ki la wan sha u bad la ki dieng, ki wait bad ki 
maw ban shoh ia u. U Sadhu u la sngew ba katto te 
ka sngi jong u ka la kut, kumta u la duwai da kaba aid 
ia la ka mynsiem ha U Blei. Hynrei u la iphylla namar 
kita ki briew ki la sangeh kynsan ha khmutjongka krem 
na kaba tur sha u, bad ki da kynriah dadien shijam 
arjam bad ki da iakren pasiaw para ma ki hi. Nangta, 
bad ka jingtieng artad ki sa wan suki suki sha u Sadhu 
bad ki la kylli ia u, “Mano uto uba ieng ryngkat bad 
phi uba phong ki jaifi baphymai, bad shibun shuh 
shuh ruh kito kiwei pat kiba ker sawdong ia phi ? U la 
jubab ba u don tang marwei bad ba ym don mano mano 
ruh bad u, hynrei da ka jingsheptieng burom kaba 
khraw kita ki briew ki la kubur skhem ba ki iohi ia u 
paidbah babun ha ki jaifi baphymai kiba ieng baroh 
sawdong kata ka krem. Kumta ki la kyrpad kylla ia 
u Sadhu ba un leit lem bad ki sha ki ffng jong 



[ 160 ] 


ki, bad u la leit u da ialap ha ki shaphang U 
Khrist bad ki ruh namar ka jingsheptieng bad jing- 
sngewphieng ki la ngeit ia ki ktien jong u. Hangta u la 
tip pleng dei U Jisu hi Uba la ieng ryngkat bad la ki 
angel ban iada ia u na kata ka jingma bad ba U la plie 
ruh ha u ia ka lad ban ialap ha kine ki briew. 

Dang shen u Sadhu u la thoh kumne : 

‘Nga ainguh eh ia U Blei ba U la jied ia uba kum ma 
nga une. ha ki sngi ka jinglong samla jong nga ba nga lah 
ban ai lut ia ki sngi bad ka bor jingkhlain ka met jong 
nga kum u samla na ka bynta ka jingshakri ia U. Wat 
naduh shuwa ba yn pynbaptis ia nga ka jingduwai jong 
nga ka la long ba U Blei Un pyni ia nga ia ka lynti bad 
kumta ma U, Uba long ka Lynti ka Jingim bad ka 
Jingshisha de, U la pynpaw ia lade ha nga bad U la khot 
ia nga ban shakri ia U kum u sadhu bad ialap ia ka 
Kyrteng Bakhuid tam jong U. Mynta la nga la shah ia 
ka thngan ka sliang, ka shit ka khriat, ka byndi, ki 
jingshah-krenbein, ka knot bad ka shipa, ki jingshah- 
pynshitombein bad ki jingsniew har rukom, bynban nga 
ainguh bad nga kyrkhu ia ka Kyrteng bakhuid jong U ba 
da ka jingaiei jong U ka dohnud jong nga ka iaidap bad 
iaishlei da ka jingkmen bymlah ong. Na ki shiphew snem 
ki jingshem bad jingmad mynsiem jong nga nga lah ban 
ong da kaba shai kdar ba shisha ka Diengphna ka bah ia 
kito kiba bah ia la ka ‘Diengphna’. 

Mynta ruh u Sadhu u dang phla hi ia kane kajuh ha 
I nongthoh jong kane ka kot. bad u ong shuh shuh ba u 
kyrmen ba U Blei Un dang ri ia u sa katto katne snem, 
kumta ba ka por bad ka bor jong u kum u rangbah kan 
long lut khoit ka jong-U ban trei ia ka kam jong U ha 

kaba ialap ia ka Gospel bad ha kaba shahshitom na ka 
bynta U Trai kat shaba U mon ban phah ia u. 

U Khrist U la phah ia nga ban Ialap ia ka Gospel 

“U Khrist U la phah ia nga.. .ban ialap ia ka Gospel.” 

( 1 Kor. 1:17) 

“Nga la ialap biang biang ruh ia ka Gospel U Khrist. 
Kumta ruh nga da iapyneh khnang ban ialap ia ka 
Gospel ym ha kaba la lah pyntip ia ka kyrteng U Khrist 
keih...kumba la thoh : Kita ha kiba ym shym la 
ialap shaphang jong U, kin iohi ; bad kita ki bym shym 
la iohsngew, kin shemphang ke in” (Rom 15:19-27'. 

Ka long kaba slxisha ba katto katne tylli ki jingiathuh- 
khana ki kham sngewtynnad bad kham sngewdonbor haba 
la shon ia ki ban ia ha kaba la kren ia ki nalor ka pulpit. 
Hynrei khongpong ia kata ka long pynban kaba kham 
shisha, namar shibun ki jingiathuhkhana kiba donbor 
don-mynsiem shisha ha ka por ba la kren ia ki, ki kylla 
long kiba tlot bad bymshoh haba la shon ia ki. La don 
ka jingkwah na kylleng ba ia ki jingiathuhkhana jong u 
Sadhu yn shon ha ka kot, bad kaba kum kata ka kot ka 
la mih ha ka ktien Tamil. Hynrei kitokiba tip bad ithuh 
bha ia u bad kiba la mad ia ka jingkordor ki jingkren 
jong u ki artatien shibun la kata ka kot ka iathuh ne 
pynpaw hok shisha ne em ia u kumba u long. 

U Sundar Singh u long u nongialap uba nang shibun; 
um ju shitom ha kaba wad ktien ban kren, bad um ju 
pynlut por ban wad ne kren tang ki ‘tien-pynbang 
‘tien-pynthiang suda. U kren beit ia kaba u don ban ong, 
u kren shai bad lyngkot um ju bun ktien bieit. Shisynong, 
11 

u pynleit lut khoit ia lade ha kaba u kren, bad ym don 
uwei ruh na ki nongsngap jong u ki ban sah ha ka dum 
lane ki ban ym sngewthuh shai kdar ia ka jingkren jong 
u. Um ju thlun ne artatien haba u kren bad um ju kren 
kyllaih kyrjaw ia kaba u don ban kren. Ym don kawei 
ruh ka khen ka ban pyni ba um don ei ei ka khubor kaba 
wan beit na U Blei hi, bad ia ka ryndang bajam bad 
bashai jong u lah ban iohsngew wat da kito kiba shong 
shadien eh jong ka jingiaseng, wat la u paid nongsngap u 
bun katno katno ruh. Ka jingkynjahbadka jingshahshkor 
ki briew ia u ka sakhi ba u kren da ka bor bad ka 
mynsiem. Ka jingjaijai bad ka jingilui-lui jong u haba u 
ieng bad la iKotbah Urdu ha la ki kti, kumno-re-kumno 
ka shoh lyngngoh ia ki nongsngap haba ki iohsngew pat 
ba ki ktien kiba mih na ka shyntur jong u kiba shitrhem 
bad kiba donbor katta katta. Ym don kawei ruh ka khy- 
llipmat ha kaba ka jingkhriat jong ka jingkren kan rung 
kat ban ailad ia kito ki bym da shahshkor blia ban phai 
ne peitkai shane shatai — baroh ki khmat ki neh tang ha 
u na sdang ha kut. 

Kaba shoh eh ia ki briew ka long ka jingnang jong u 
ban kren bad pyndei ia ki pharshi lane ia ki jingshem 
kiba u la iakynduh bad mad ha la ka jong ka jingim kiba 
iahap bha sbiak bad ka jingkren jong ubad kiba ktah jur 
ruh ia ki nongsngap. Haba u kren hapdeng ki bymlong 
Khristan u kubur skhem ba ka niam kam shong lane kam 
long ha ka jingnang iatainia, hynrei ka longka jingshem- 
mynsiem jong u briew da lade lade hi, bad u pynshisha 
ia kata ha ka rukom kaba baroh ki hun shuwa ba un 
pynkut ia la ka jingkren. La u paid nongsngap u long 
uba bun bad bakhleh katno katno na ki jait niam baroh. 

ym don ki ban leit phai suda sha la i'ing kblem da 
sngewshoh ha la ka mynsiem ba ki la sngap bad iohsngew 
ia ka jingshisha. Ia ki ‘riewngeit bashisha bad kiba icit 
hok ia U Khrist la nangpynskhem ha la ka jingngeit, 
katba ia ki ‘riew leh — bymsuidniew bad kiba kynriang la 
pynsangeh khek ba kin pyrkhat jylliew hangno ki ieng. 
Kito ki ‘riewpyrkhat bym pat long Khristan kiba la 
wan sngap ia u da ka mynsiem bad ka dohnud ki la hap 
ban pyrkhat ia kane ka jingkylli, haduh katno shisha U 
Khrist U dawa ia ka jingim jong ki, bad ka jingmih na 
kata ka la long ba shibun na kiba kum kita la pynwan 
sha ki kjat U Nongpynim. 

Ka bor bashisha jong ka jingialap jong u Sadhu ka 
shong eh ha ka jingjop bad jinglah jong u ban pynieng ia 
ka jinglong bashisha jong kiei kiei kiba iaineh bymgukut 
kiba iadei ia ka jingim bakynja-mynsiem. Ka bor bad ka 
jingshohmynsiem jong ka khubor jong u ka la ai jingim 
bathymmai ia shibun ki Khristan kiba, mynshuwa ba kin 
iohsngew ia u kim pat ju la mad ia ka bor baphylla jong 
U Khrist ha la ka jingim, bad kiba la ju sngew mynshuwa 
ba ka niam ka long tang kaei kaei kaba tang ka kyrteng 
bad kaba khlem jingim. Na kine long kita ki Khristan 
kiba ka jingshitrhem bad jingieit kaba nyngkong jong ki 
ia U Khrist ka la ngen noh, bad ia kiba ka jingringpah 
bad jingban khia jong ka pyrthei ka la pynjngut ia ka 
jingiohi jong ki ia kiei kiei kiba kynja-bneng. 

Hynrei u Sadhu Sundar Singh, haba u la mih beit na 
ka jingiai-iasyllok bairn bad la u jong U Trai, u ieng 
marwei hapdeng ki briew ha la ki jaih pukir, uba la dap 
da ka khubor badonbor, bashoh mynsiem bad babang. u 
da pynsngew pat ha ki nongsngap jong u ia ka bor bad 

ka jingthiang jong U Nongpynim ia Uba ki la tbap klet, 
U ring ia ka jor ke jingim jong u na ki umpohliew ka 
jingkmen baiaikyrsoi na U Blei hi, bad u sam lem ia kata 
ka jingkmen ha kito kiba iohi bad iohsngew ia u, kat 
haduh ba ma ki ruh ki la pluh mynsiem da ka iingsliang 
ban ioh dih lem na kata hi ka umpohliew bad ban mad 
ia ka jingsuk bad jingkmen kaba ki iohi ha u. 

Ka khubor kaba u don ia ki Khristan ka long kaba 
khla n bad kaba shoh mynsiem. Kaba khia bad ka bym- 
aithiah aidem, ka kdew sha kiei kiei kiba shaneng bad 
kiba donburom jong ka jingim, ia kiba kito kiba iohsngew 
ia ka ki dei ban shahshkor lym kumta kin long kham 
sniew ban ia kaba ki la long mynshuwa ba kin wan long 
Khristan. 

Haba u kren ne ialap hapdeng ki bymlong Khristan 
um ju bein pyrshah ia ka niam jong ki lymne urn ju kren 
ki ktien pynmong ia ki. Hynrei khlem lehraifi bad 
khlem riej u phla tang ia la ka jong ka jingbymlah bad 
jingrem hadien ka jingialeh bajur bad ka jingwad kaba 
slem ban ioh ia ka jingsuk, ka jingkmen bad ka jinghun 
jong ka mynsiem nangno nangno nawei pat lait na ka 
jingpynpaw U Blei ha U Jisu Khrist Ym da ka jingiasai- 
dnia ne da ka jingstad pyrkhat, hynrei da ka jingpyrsad- 
mynsiem kaba mih hi na ka jingsakhi jong u kaba la ka 
long kaba beit synlar, pynban ka long kaba donbor ban 
pynpaw ia ka bor U Blei ban siewspah ia u briew na 
ka pop ; bad dei da kane ka rukom ba u ring ia kito 
ki bym pat ngeit sha ki kjat U Khrist. 

U Sadhu u ktah na u thiedbah jong ka nongrim jong 
kiei kiei baroh : ka jingieit U Blei ; ka jingsakhi U 
Khrist ia kata ka jingieit da ka jingim, ka jingiap bad ka 

jingmihpat jong U ; ka bor baphylla jong kata ka jingieit 
ban pynim ia kitobaroh kiba pdiang ia ka ; badkhamtam 
ah ia barob, U Khrist bad ka Diengphna jong U ki long 
ka khlein jong ka jingialap jong u. U kren shaphang Uta 
ia Uba u ithuh bha eh ; Uta Uba ia ka bor baphylla 
jong U um ju pep ban mad ha la ka jingim man la ka 
sngi naduh ba U la paw ha u kum u khynnah samla ; 
Uta Uba long u lok baiaineh hajan eh jong u mynsngi 
bad mynmiet, bad Uba na ka bynta jong U u la iehnoh 
shadien ia kiei kiei baroh kiba kane ka jingim ka lah 
ban ai. Ki nongsngap jong u ki sngew ha la ki mynsiem 
ba hangne shisha u ieng u briew uba la IM ia U Khrist 
kumjuh kumba u ialap ia U. 

Ka main jong u Sadhu Sundar Singh hi ka kren jam 
kumjuh kum ka khubor jong u. Ha kawei ka jingiaseng 
ha ki phang Madras, ynda u la dep kren u la shong noh 
katba dang pynkylta ktien ia ka jingkren jong u, hynrei 
uta u dubasia u bapli um lah ban bat ia u paidbah nong- 
sngap namar baroh ki ia khih ba ki wad ban iohi ia ka 
khmat jong u Sadhu, Hadien kane ka jingjia ha ki jingia- 
seng kiba hadien u la dei ban shu ieng thik haduh 
ban da dep ka jingpynkylla ktien ia ki jingkren jong u, 
bad ha kata ka rukom ki briew baroh ki shong khop bad 
ki khmat baroh ki neh ha u. Dei ka main jong u hi 
ryngkat bad ka khubor jong u kiba ktah jur shibun ia 
kito baroh kiba wan ban sngap ia ki ktien jong u. 

U nongthoh jong ka kot ‘Ecce Homo ’ u ong : 

'U mawkyrdon banyngkong eh sha ka jinglong babha 
lea long ba u briew u dei ban ialeh ban pynioh ha lade ia 
kata ka jinglong ka ban ring ia kiwei pat sha lade. Ai 
ba ka daw jong kata ka jingring ia kiwei kan long ma u 

hi da la ka jinglong babha kaba paw...U dei ban don 
baiabor ha khmat ki khmat jong u ka nuksa bajanai sha 
kaba u hi u dei ban iabeh ban iohkot. Ka nuksa jong 
ka jingim babha ka long kata ka bor jinglong u briew 
kaba lah ban ring bad ban saindur ia kiwei pat.' 

U Sadhu u don ia kane ka sap. bad namarkata, kat 
shaba u leit u lah ban pynkhih ia ka dohnud ki briew 
ban ring ia ki sha lade hi, bad ia kane ka bor u la pynd- 
onkam lut khoit ha kaba pynwan ia ki briew sha U 
Khrist U paidbah babun uba ap hadien ba ki jingiaseng 
ki la wai tang ban ioh peit bha ia ka khmat jong u, bad 
ki nam ki kyrteng kiba ki briew ha kylleng ki jaka ki 
kwah ban pynkup ia u (kum, Mahatma lane Swami kiba 
pyni ba u long u briew uba don ka jinglong Blei ha u) 
ki sakhi shai kdar haduh katno u lah ban ring ia kiwei 
pat sha lade. Ki Khristan ba’riewblei ha kylleng ki 
sngew ba lada tang u Sadhu ruh u lah ban pynkhih kum 
kane ka mynsiem kaba katno tam ka mynsiem pyndem 
ieit bad mynsiem shakri ka lah ban mih da ki jingkren 
bad jingkyntu U Trai Jisu Khrist hi da lade. Ha kane 
ka rukom u Sadhu, da la ka main ’riewblei u ialam ia 
ki briew ban peit sha Uta Uba long ka tyllong jong ka 
jingim hi. 

Shibun bah ki samla ha ki Phang Shathie ka Ri India 
ki la kwah eh ban long ki synran jong u’ hynrei ka jing- 
sneng jong u Sadhu ia ki ka long ba ki dei ban shakri ia 
U Blei ha ka jaka ba ki don bad hapdeng ki briew kiba 
baroh sawdong ia ki. 

Ka kam bakongsan jong u, ka kam keih kaba u 
pdiang ba U Blei U la pynkhamti kyrpang ha u, ka long 
ban trei sha palat ki pud jong ki balang kata sha kito 

kiba ka bor lane ka jingtrei jong ki balang kam kot. 
‘Hapdeng ki balang u wan ban bsuh ia ka jingrhem jong 
ka jingshakri kaba kham jylliew bad ban pynkynmaw 
ia ki ia ka jingthmu ba kham ha khlieh hynrei khlem 
da khmih ne buh jingkhein ia u soh ka jingtrei joug u, 
u iaid lait da kaba iehnoh shadien rang ka khubor 
bapynpluh mynsiem bad ka jingkynmaw ban ym lah 
klet shuh. Ka jingim babeit bad ka jinglong-sngur jong 
u ha kiei kiei baroh ka long ka jingbeih pyrshah ia ka 
jingkhwan bad jingieit pyrthei baroh, bad ia ka rukom 
ialap jong u ia U Khrist la hiew da kiba bun kum ka 
jingpynbeit ia kata ka jingsngewthuh ba bakla ba ka 
niam Khristan ka long ka mam kaba iadei tang ia u 
nong-Sepngi ha kaba ka Ri India kam lah ban ioh 
bynta. 



LYNNONG X 


KA KHUBOR BABHA IA KA PYRTHEI 
SH1TYLLUP-I 

“ Phin long ki nongphla ia Nga...haduh bakut ka 

pyrthei" (Ki Kam 1:8). 

U kpa bad u khan 

Ynda u la wanphai na Tibet U Sadhu u la nang- 
iaitrei ia la ka kam ialap ha kylleng ka Panjab. U la 
wanpoi ha Ludhiana ha u bnai October 10 tarik, hangta 
u la iashem bad iasyllok bad u Dr. Wherry, uba ha ki 
sngi kiba sdang jong ka jinglong Khristan jong u, u la 
long u lok bashisha bad uba la iaineh kumta haduh 
mynta. U la leit khmih ia la ka shnong, ka Rampur. 
bad u la pynlut khyndiat sngi ban shong ha la 'ling bad la 
u kpa ba la tymmen. Hangta la pdiang ia u da ka 
burom bad ka jingieit kaba khraw, bad hadien khadsaw 
snem jong ka jingshakri bapyndem aiti lut khlem kynran 
dien jong u ia U Jisu Khrist, u la ioh ka jingkmen bymlah 
ban batai haba u kpa jong u u phla ia ka jinghgeit jong u 
ha U Nongpynim Uba la lah ban pynkylla bak katta ia 
u khun jong u. 

U Sirdar 5her Singh u la kwah eh ba u Sundar un 
pynbaptis ia u, hynrei u Sadhu namar u la ngeit ba ka 
kam jong u ka long ban ialap bad ym ban pynbaptis, 
um shym la lah ban leh ia kata ka jingkwah u kpa, 
khamtam haba ia kata kajuh ka jingkwah na kiba bun 
ha kylleng ka Ri India u la kyntait. 

Kawei na ki jingriam jingpah u kpa jong u Sundar 

Singh ha ki por ba la leit noh, ban pynkylla ia la u khnn 
na kaba bud ia U Jisu bad ban wanphai sha la ting bad 
sha la ka niam, ka long ka jingkhroh jong u ba un 
shongkurim. U ong kumne, “Ngam kwah ban kylli ia 
me me sngew kumno shaphang kane, hynrei ka long ka- 
hukum jong nga kum u kpa ba me dei ban shongkurim 
shisyndon. Balei mem lah ban shakri ia uta u nonghikai 

jong me, U Khrist, haba me la shongkurim ? Hato 

ka niam Khristan ka hikai ia me ban pynlah ia la ki jong 
ki kmie ki kpa ?” Nalor nangta u la mai u lajkynteit ia 
u Sundar ba u im duk im shitom, bad u la pynthymmai 
pat ia la ki kular ban ai ia u ka spah, ka nam bad ka 
burom katba u mon tang ba un kylla noh. 

Ha kaba jubab ia la u kpa u Sundar da kaba 
sngewburom u la pynkynmaw ia u kumno ba u la kut 
jingmut bad u la jied ban im ka jingim pukir ha kaba ym 
bit ia u briew ban shongkurim, bad kumno ba haba u la 
jied ban long u Khristanlu la kheinduh ia kiei kiei baroh 
ki jong ka pyrthei bad u da ong ruh, “Phi la long u 
‘riewtymmen bad phi sngewthuh bha ia kiei kiei baroh 
phi lah ban leh katba phi sngewbit, hynrei nga, shisien 
ba nga la buh ia la ka kti ha ka lyngkor, ngan nym 
kyrtiang dien da leilei ruh.” 

Hadien bun bun ki snem jong ka jingshah pynshitom, 
ka jingiakhlad bapynpang ia ka met bad ka mynsiem bad 
hadien ka jingduwai bajur, u Sadhu u la ioh-ot ia ka 
nong kaba khraw tarn ha la ka jingim ban shem ia lade 
bad ia la u kpa ba la pyniasoh kawei ha U Khrist, bad u 
la mih pat na ting u kpa, uba dap da ka jingkmen kaba 
khraw ban buddien ia la ka kam ka jingialap shaphang 
Shathie bad shaphang Sepngi. 



[ 170 ] 


U LEIT SHA R1 SEPNGI 

Ha kaba kut jong ka snem 1919 khyndiat ki lok jong 
u Sadhu ki la iohsngew ba u thmu ban leit sha Bilat, 
hynrei kyndit kyndic, ha kaba sdang ka snem 1920 haba 
u la ong ia ki ba u dei ban mih noh shisyndon, ki la 
kyndit kutnba tied u pyrthat. Hangta la iohsngew ba u 
kpa jong u u kwah ban pynpaw ia ka jingiasoh biangpat 
bad la u jong u khun da kaba u la bei tyngka ba un leit 
sha Ri Sepngi bad hangta ban pynhunia ka jiugkwah ka 
dohnud jong u ban sakhi ia U Khrist ha ki hima bad 
ki jaitbynriew ka Ri Sepngi. 

Ka jingpynbeit na ka bynta kane ka la long kaba 
kyrkieh katta katta, katba shibun na ki lok jong u kim 
tip ei ei ia ka jingthmu jong u tad haduh ka por ba un 
mih. Kawei na ki daw jong kane lehse ka long ba u 
Sadhu u kwah ban leit sha Ri Sepngi khlem jingpynbna 
lypa — lane khlem da putronsingbadtiedksingha shuwa. 
U ngeit skhem ha la ka dohnud ba haba U Blei U la khot 
ia u ban leit shata, U la tip hi ban plie ia ka lynti ka lad 
ia kaba ki rukom leh ne pynbeit briew kiba kham ni kin 
ym lah ban plie. U la ioh ia la ka jingangnud, namar ha 
ka por ba ki lok jong u ki la thoh sha Bilat ban pyntip 
ia ka jingleit jong u shato, U Sadhu u la lah don lypa ha 
lynti. 

Katba bun ki Phareng hi ki ap da kaba khuslai ban 
ioh tiket ban leit sha la shnong, u Sadhu u la ioh khlem 
shitom ei ei bad u la ioh ruh kawei ka kamra ha ka jhaj 
ia kaba la ai kyrpang tang ia u marwei hi. Kumta ba ha 
ka jingkynjah hangta marwei u la ioh por ban kham 
pynleit ia lade ha ki jingduwai bad ban ioh jahthait na 
ka jingiaid lynti kaba u la iaid baroh shikatta. 

Ha ka miet shuwa ban un mih kum lashai, la pynlong 
ka jingiaseng khublei ia u ha Bombay. Uwei na kiba don 
ha kata ka jingiaseng u ong kumne : 

“Ha u luk u lak ka jingpyrkhat shaphang u ‘riewblei 
ka long kaba kim lah ban peiphang. Hynrei ha kito 
kiba iohsngew ia u ba u kren ki ioh kawei ka jingshon 
mynsiem kaba iaisah bad kata ka long ba ki iohi ha u ia 
ka mynsiem kaba la iohi bad kaba la iashem bad U Khrist 
markhmat. bad kaba don tang kawei ka jingthmu ha ka 
jingirn kaba long— U Khrist bad tang U Khrist hi. 
Khyndiat ngut eh kiba sngap ia ka jingiathuhkhana 
shaphang une u samla Sikh uba la wad shitom da ka 
jingsliang kaba jur ban ioh ia ka jingshisha, ki ban ym 
khih bad kyndeh ka mynsiem da ka jingsngewshon 
bajylliew eh. U Apostol Paul uba la mad ia ka 
jingithuhpaw bneng kum kane u lah ban sakhi shaphang 
jong ka 

“Mynta ym tang ba nga tip shaphang U Khrist ; nga 
la iohi ia U da lade hi”, la ong une u sadhu jong ka 
spahsnem kaba arphew ; bad katba udang iathuhia la ka 
jingshem phi sngew kumba phi ruh phi mad ia kata 
ka jingphylla kaba u la mad, kumno ba hadien ka jing- 

duwai bajur kyndit kyndit U Khrist U wan bad U 

ieng ha khmat jong u ha ka jaka ba uniohi ia u Krishna 
v u blei Hindu) kumba u la khmihlynti. 

U Sadhu u la mih na Bombay da ka Jhaj kaba kyr- 
teng ‘City of Cairo’ ha ka 16 tarik u bnai January 1920. 
Kata ka Jhaj ka ju sangeh ha ki katto katne tylli ki kad- 
lieng ha lynti. Ha ki Sngi U Trai la ju khot ia u ban 
ialam ia ki jingiaseng hapdeng kito kiba don ha ka 
lieng, bad ha ka 10 tarik u bnai February u la poi ha 

Liberpool bad hangta la pdiang sngewbha ia u da ki lok 
kiba la wan ap lypa ia u. Hadien arsngi u lashem ia lade 
ba la pynbeit ba un sah ha i'ing u Dr. Rendel Harris ha 
shnong Manshestar. 

Ki Daw bale! u tail aha Ri Sepngi 

Ka long kaei kaei kaba ju jia ba shibun na ki nong- 
India ki ialeit iawan sha Bilat bad ki briew na baroh ki 
jait ki la ju leit shata namarbun ki daw, bad lajan baroh 
ka daw ka jingleitjong ki ka long kaba iadei bad kiei kiei 
kiba kynja-pyrthei, kum ka kam ka jam, ka khai'i ka 
pateng. Ia ka Ri India la ju ong ba ka dei ka kmie 
mynsiem jong shiteng ki jaitbynriew ha ka pyrthei, bad 
ka pyrthei Ri Sepngi ka dang ap ban mih na India ruh u 
ban iashim bynta lem ha kaba kyntiew nam bad pynshai 
ia ka jinglong jong Uta Uba long Ujuh U Trai jong ka 
Mihngi bad ka Sepngi ; hynrei haduh mynta ym pat mih 
uwei ruh napdeng ki nong India uba don ka bor bad 
jinglongmynsiem kaba khlain ban leit sha Ri Sepngi bad 
ban khot ia ki ban phai pat sha ka jinglongrit bad 
jinglongluilui kaba ha U Khrist "Jisu. Ha Ri India kumjuh 
ruh ha Bilat la don ka jingsngewphylla bad jingartatien 
balei ba u Sadhu Sundar Singh u la iehnoh ia la ka ri 
ban leit ialap ha Bilat Kaba sngewtynnad ban pyrkhat 
ba u Sadhu hi na lade bad ruh na ka bynta ka jingthmu 
U Blei num shym la iasyllok bad ka doh nekasnamshap- 
hang kine kiei kiei kiba khraw. U hi la slem u la tip ia 
ka jingmaian jong ka jingialam bym lah ban bakla jong 
U Blei ha kiei kiei baroh, kumta ba haba ki nongthoh 
kotkhubor ha Bilat ki la wan ban kylli na u shaphang 
kane u la don lypa ka jubab kaba shai. “Ha kawei ka 

miet katba nga dang duwai nga la iohsngew ia ka jingkhot 
ban leit ialap ha Bilat. Nga sngewsuk ha kane ka ri, la 
shisha ka long ka ri ha kaba ka sngi kam ju kham mill 
koit bad ha kaba ia U Sngi ka Hok imat kumba la kahdum 
bunsien”. Kawei pat ka daw imat ka long ba u kwah 
ban peit bad bishar hi da lade haduh katno ka long kaba 
shisha ka jingong ba la ju ong da ki nong-India ba ka 
niam Khristan ka la jan duhbor ha ki Ri Sepngi. La 
shisha u Sadhu u shem shibun ka jingieit pyrthei ka don 
ha Bilat bad ki briew imat kumba ki bun kam than bad 
kim don por ban pyrkhat shapang ka niam, u ong, “Haba 
nga rung ha ki rympei jong phi bad nga la ia ithuh- 
ithaw bad phi, hangta nga la shem ba pleng phi dang 
kheih kordor hi ia ka niam”. 

Kan long shisha kaba sngewtynnad ban tip kumno 
ka Ri Bilat ka la ktah ia u, hynrei ka long kaba kham 
donkam ban tip pynban kumno ka jingim bad jinglong 
jong u ka la ktah ia ki briew jong ka. Ban sngewthuh 
shaphang kata kan bha lada ngin iapeit khyndiat ia ki 
jingjia kiba la jia ha ka khyndiat taicw kiba nyngkong 
ba u poi ha kata ka ri. 

Hapdeng ki Kwekars (Quakers) 

Ha ka jingkyrpad ba kyrkieh jong ki Kwekars (kaba 
mut, ka ‘‘Seng ki Lok”) u Sadhu Sundar Singh u la mih 
na i'ing u Dr. Rendel Harris bad u la leit hiar sha 
Birmingham u da sah bun sngi ha ring u Mr. Hoyland, 
u Principal jong ka Friends Missionary College ha Selly 
Oak. Ka jingbymnang bha jong u ia ka ktien phareng 
ka la pyndik ia u katto katne, hynrei ym slem, u la klet 
noh ia lade bad ia la ka jingduna shisien ba u la ang ia la 

ka shyntur ban ai ia la ka khubor. Utei u saheb Hoyland u 
ong ba. “U kren stet shibun, thik kum u briew uba la ju 
mlien ban pyrkhat ha ka ktien phareng hi bad uba long 
kumta baroh shijingim. Imat ka long ka jingioh sap 
bapher jong u. Ka jingkren jong u shaphang ka Jing- 
duwai ka long kaba shai, kaba pynkynduh bad kaba 
donbor shibun. Uwei u khynnah skul u phla ba u Sadhu 
u la pynshai kdar ha u ia ki jingartatien had jingbym- 
sngewthuh jong u shaphang ka Jingpynksan kaba da ka 
Snam U Khrist kaba la pynsoitom jingmut shibun ia u. 
Kawei ka jingong u saheb Hoyland ka long kaba dei ban 
thohbadbuhjingkynmaw. U ong : “U Sadhu, ym tangba 
u long u briew ha u bym donshuhkanokanoka jingsngew- 
pher jaitbynriew, hynrei kam don shuh kano kano ka 
jingsngewpher jait-balang — u long u briew uba im bad 
pyrkhat kham shajrong ban ia kine baoh. Um ju 
sngewtynnad ban iakren shaphang ki rukom balang ne 
jingngeit ba iapher. U ong ba ki kyrteng ba iapher jong ki 
jait balang Khristan kim don jingmut eiei ha u”. Kum 
la u jong U Kynrad, u ruh u im khlem da pynkhuslai bad 
bishar shaphang kine kitai ki jait bad kyrteng balang bad 
kj jinghikai ba iapher jong ki. Khem pep ka ]ingim 
basynlar badbajanai jong u Sadhu kum ka jong U Khrist 
hi kan ktah ia ka Ri Bilat, namar u long u briew uba 
wat hapdeng ki jingiapait bad jinghikai ba iapher, u long 
hi u shakri ia baroh, bad khlem manthait u iai-khot bad 
iai-kyntu ia ki briew baroh ban phai khmatsha U Khrist 
ban ioh ia kata ka jingiohipaw kaba palat liam ia ki 
jingiapait bad jingiakhlad bakynja-briew, bad ba kata ka 
ding jong ka jingieit bad jingshakri bashisha kaba uwei- 
pa-uwei u don ia U Khrist kan thang duhia ki jingiapher 

baroh kiba phiah bad pharia ia ka balang kaba paw. Dei 
tang da kaba long kumta ba ka Balang ka lah ban kup ia 
ka bor bakynja-mynsiem, ym ka jong ka hi.khnang ba ka- 
ta h ban pynwan ia ka pyrthei ba la mong bad la jot da 
ka pop sha Uta Uba ka Diengphna jong U ka kren ia 
kiei kiei kiba kham khraw mynta khamtam ban ia ha ki 
‘rta ba la leit noh. 

Hapdeng ki Kawli Phadar ( Cowley Fathers) 

(Kine ki dei kiba na ka Balang Oxford ) 

Shuwa ba un leit sha Bilat u Sadhu u la shem ba ki 
Kowli Phadar (Cowley Fathers) jong ka Oksphord ha 
Poona ki long kiba ia sngewtynnad bad sngewlem bad u, 
bad kumta ki la thoh sha u Rangbah jong ki ha Oksphord 
ki da kyrpad ia u ban iarap lem ia u Sadhu ha ka 
jingialap jong u ha Bilat. Kumta ka la jia ba na Birmin- 
gham u Sadhu u la leit hiar shaduh Oksphord badhangta 
kumba ha London hi u la longu lok jong kine ki Phadar 
bad u la shong la sah ryngkat bad ki. Ha Oksphord u la 
iathuhkhana ha ka lingmane U St. John, u la kren rah 
ha Mansphild Kolej (Mansfield College) ha ka Kolej 
jong ki kynthei, ka Somarbil Kolej (Somerville College), 
bad ruh ha kata ka Hall bapawnam jong ka Bali-ol Kolej 
(Balliol College), kaba la dap shoin da ki samla shong- 
skul suda kida la sngap shahshkor bha ia u. 

Nangta u la leit sha London bad hangta u la sah ha 
King jong u Mr. Barbarjbad iaka jingiathuhkhana banyng- 
kong eh jong u ha kane kaSorbah London u ta kren ha ka 
linmane Blak-hiet (Black-heath) jong ka Balang Kong- 
kreshonal (Congretional Church) kaba baroh shikatta ka 
iasoh tang ka skulbah bakyrpang na ka bynta ki khun 

jong ki Mishoneri kiba na ki balans kiba pait na ka 
Church of England. 

Ha kata ka por kine ki Kowli Phadar/Cowley fathers) 
ki la dep lut ka jingpynkhreh na ka bynta jong u. Ki la 
shon iwei i kot notis da iba ki khot sngewbba ia ki briew 
ki ban wansngap ia u, bad hangta la thoh ia kine ki ktien, 
'Ha ki jingiaseng kiba u la kren dang shen ha Oksphord 
ka la ktah jur shibun ia ki briew da ka jingieit sngur 
kaba u don ia U Khrist bad da ka jingdonbor bad jing- 
sngur synlar jong ki jingiathuhkhana jong u.” 

Hynrei ki jingpynbeit na ka bynta ki jingkren jong u 
ki long kiba stet bad kyrkieh katta katta, haduh ba ha 
kiba bun ki jaka kiba khamheh jong ka London ym 
lah satia ban ioh khubor lut shaphang ka jingtrei 
u Sadhu. 

Ha ki khyndiat sngi kiba bud u paidbah babun u la 
sop ia ki lingmane St. Mathew, Westminster bad St. 
Braide ha Phliid Strit (Fleet Street). Ki kot-khubor 
London ki la thoh shibun shaphang ka jingtrei jong u 
bad ia ka dur jong u la shon ha bun ki kot-khubor dur. 
Uwei na ki nongwan jingiaseng uba la iohsngew ia u 
Sadhu ha St. Braide u ong ba ‘u Sadhu u long u atiar ba 
la khreh janai na ka bynta ka jingthmu bakhraw’, bad u 
ong shuh shuh, ‘Lehse kane ka long kaba nyngkong ba ka 
Sorbah London ka la iohi bad iohsngew ia u nongialap na 
ka Ri Mihngi uba la wan ban ai um ai mynsiem thymmai 
ia ka niam ha Ri Sepngi. Ym ju don jingkynrum 
kynram hapdeng ba u dang iathuhkhana, lymne ym 
ju iohi dak ba ki briew kin khih kynther shit mynsiem, 
hynrei la jan baroh ki iadem khohsiew lang ha ka jing- 
duwai ynda haba la wai ka jingiaseng — kaei kaei ka bym 

ju kham jia koit ha ki jingiaseng bah kiba kum kine — 
had jarjar ki briew ki ia mih noh shabar*. 

Ka Westminister Kajet (Westminster Gazette), ka 
kot-khubor ba pawnam ha Bilat ka shon kumne hapoh 
ka shata-khlieh (caption) “U Nongwanjngoh ia ka 
London uba pawnam”: 

“Khlem da mut ban kren bym-niew briew niew-Blei, 
lah ban ong ba u Sadhu Sundar Singh uba dang don 
mynta ha ka pyrthei Khristan jong ka Ri Bilat u long ka 
jingiasyriem bajan eh ha ka doh ia ka dur U Jisu. Ka 
jingwiatsamrkhie jong u ka pyntyngshain ia ka main 
rangbah bashisha jong u Nong Mihngi, bad haba u la 
wiat lut lei lei, kum haba u don hapdeng ki khynnah rit 
ka mih lut ka ‘mat-ieit ‘mat-jemnud kaba shisyndon ka 
kem ia ka jingieit bad jingshaniah ki khynnah ha u. 
Hynne mynstep haba u tang shu rung ha ka kamra nga 
la pyrkhat ba ngam pat ju iohi ka main bad ka rynieng u 
Nong Mihngi ka ban kham ikhia bad ishongkun kum ka 
jongu. U niuhkhliehbad ‘niuhmoh jong u kiba iong - iong 
jem bad jlih phymai— bad ka sniehdoh jong u kaba stem 
kait. Ka jain ba u phong ka long ka jain-pukir, bad ka 
rynieng bajrong jwain jong u ka nang-pyniphuh-iphieng 
shuh shuh ia kane ka sopti kaba jynsur haduh ki kjat. 
U phong ki khulom ha la ki kjat, hynrei ia kine um ju 
phong haba u don ha la ka ri. ‘Ngi don ki jaitbaiapherha 
Ri India,’ u la batai ha nga, ‘ki jait*poh bad jaitkhraw, 
bad ki briew kin ymsngewthuh ia phi lada phi batai ha ki 
bahaba phi la kylla Khristan phi dei u jong kane nekatai 
ka jaitbalang. Kin tharai bad shim beit ba ka dei kawei 
pat ka jait. Nga ia lade te nga lait na kine ki jingsngew 
baroh, bad ym don pud jait ne pud balang ia nga”. 

12 

Haba u don ha Bilat u im u laid ha la ka jongka jing- 
sngewthuh kum u 'riewrangbah ’riewdonburom. Ki 
’riewradbah jong ka niam Khristan kum ki jong u Phadar 
Bull bad u Rev. Syril Barkseley ki ia snohkti lem ha 
kane ka jingleit ialap jong u. U Bishop ka London u 
ialam ia kawei ka jingiaseng kyrpang jong ki Phadri ha 
London ha kaba u Sadhu u kren. Ha kajuh ka por u leit 
kren ruh ha Iingmane Westminster na ka bynta u Dr. 
Jowett bad ha Metropolitan Tabamakl jong ki Baptist. 
Kat shaba u leit u hikai ia ki nong Sepngi ia ka jinglong 
kawei bad shityllup jong ka niam Khristan bad u kren 
ia kata da u thylliej jong u Nong Mihngi. 

Hapdeng ki Bishop 

Ha u bnai March 9 tarik u Sadhu u la iakren haduh 
shikynta bad u Bishop Rangbah-duh jong ka Kanterbury, 
bad ha ka sngi kaba bud u la kren ha ka Church House, 
Westminster ha kaba la don kumba bynniewspah ngut 
ki phadri jong ka Balang Church of England ryngkat lang 
bad u Bishop Rangbah-duh jong ka Kanterbury bad 
hynriew ngut kiwei pat ki Bishop, kaba long lehse ka 
sien baba nyngkong eh ha kaba ki ‘radbah jongka Balang 
na ki balang baiapher-iapher ki la ialum lang ban sngap 
ia une uba ka jingiapher ki balang ne ki rukom 
jingngeit kam don jingmut eiei, hynrei ha uba U Khrist 
U long baroh tang ma U hi. 

Ka kot-khubor Church Times jong u March 12 tarik 
ka ai ka jingiathuh kaba sngewtynnad shibun shaphang 
kane ka jingiaseng kaba kham pher na kiwei. “Naduh 
shuwa ban sdang ia ka jingiaseng la don ka Iyer jong ka 
jingkhmih-lynti kum ia kaei-re-kaei kaba phylla ka bansa 

jia. Khyndiat shuwa ban poi ka por ba la buh u Sadhu 
Sundar Singh u la rung ha la ka dur bad ka riam 
baphylla. U i kum u bricw uba wan na kawei pat ka 
pyrthei. Ka jingiathuhkhana jong u ka ngam shaduh ki 
thiedsnam jong ka dohnud ki nongsngap. Ia ki briew la ai 
ka kabu ksiar ba kin sakhi ia U Jisu Khrist. Ki angel 
shisha ki lah ban pynpaw ia ka jingshisha, ka lah ban 
pynshai ia ki jingmaian ba la buhrieh ; hynrei kim lah 
ban sakhi ; dei tang u briew hi na la ka jingmad da lade 
ia ka jingieit bad ka jingisynei U Blei uba lah ban leh 
ia kata. Kumta ka la long shisien, u Angel u la paw bad 
la kren ha u Komilios, hynrei dei u nongpop kum u 
Petros uba la sakhi ia U Jisu Khrist ha u”. U nongthoh 
jong katei ka kot-khukor u ong shuh shuh: “Ym don 
kaba nga thoh hangne kaba lah ban batai ne pynshai ia 
kaei ka jingshem kaba nga kwah ban ai ne ban ong 
shaphang u briew uba la kheih synrum ia baroh kiei kiei 
kiba kordor jong ka pyrthei kiba dei ki jong u, hynrei 
uba shadkmen eh ha ka jingaiei ba ai jingim jong u 
Kynrad jong u, bad uba kren da ka jingsngewrit kaba 
palat liam. Ka jingbymsuidniew eiei jong u ia ka “lade” 
ka la pyni thamula bad sammut haba peit ia ki rong ki 
rup ki 'sai ksiar’ sai rupa baphyrnai ba la pynpur ha ki 
sopti jong ki Bishop hi”. 

■Kiwei Kiwei pat ki jingtrei jong u 

Nangta u Sadhu u la leit sha Kambridge (Cambridge) 
bad kumba u la leh ha Oksphord, (Oxford) hangne ruh u 
la kren hapdeng ki khynnah skul jong ka Trinity Kolej 
(College). Ynda u la leit phai sha London, u la kren 
bungien hapdeng ki dkhot jong ka Y. M. C. A., u la kren 

xuh ha ka Jingialang Kutsnem jong ka London City 
Mission bad ha ka jingialang paidbah jong ki Mishoneri 
ka Ri Bilat, u la leit sha Braitton (Brighton) bad nangta 
u la ryngkang sha Phrans ha kaba u la kren ha ka 
jingiaseng bah jong ke Edanjelikal Mishoneri Sosaiati ha 
Paris (Paris Evangelical Missionary Society). 

Ha ka shitarik u April u la ieng ha ka pulpit jong u 
Dr. Jowett ha Westminster. U Dr. Jowett haba u 
pynithuh ia u Sadhu ha ki nongsngap u ong, “Nga sngew 
ka long ka burom ba kham kyrpang ia nga ban ioh ha ka 
pulpit jong nga ia u Khristan na Ri India, uba la ioh 
shibun ka jingkyrkhu ha kakamjong ukum u Khristan”. 
Uwei uba don ha kata ka jingiaseng u ong : 

“Kum u Dr. Jowett hi, u Sadhu u pynpaw ka rukom 
bad ka bor iathuhkhana kum uba la kha hi ban long 
kumta. Ha ka shiteng kynta ka jingkren jong u ym don 
kawei ruh ka khyllipmat kaba un sangeh wad ktien, la u 
la kren hi kumto na lade khlem thoh. Wat u ‘riew eh 
dohnud bymsuldniew katno katno ruh khlem pep un 
sngewphieng ban iohsngew ia ka jingbatai bashitrhem 
bad badonbor u Sadhu shaphang ka Jingshisha.’’ 

Ha ka sngi kaba bud, dei ka Good Friday, u Sadhu u 
la kren ha ka jingiaseng kaba dap shoih da ki khynnah 
bad ki samla ha ka Iingmane Metropolitan Tabemakl — 
Ka Iingmanekaba don ka jingiadei bajan eh bad u Charles 
Spurgeon. Ka kot-khubor ‘London Daily Chronicle ha ka 
ba kynthoh shaphang kane ka jingiaseng ka ong kumne : 

“Ka long kaei kaei kaba sngewphylla kumno u Sadhu 
tang ha i por balyngkot eh, hynriew taiew, u la lah da 
ioh lut ia ka mynsiem niam ki briew baroh ? ..Ka 
jingbuhrieh ka bor jong une u briew ka shong eh ha ka 

jinglah jong u ban len lut khoit ia lade na ka bynta ka 
jingthew bakhraw bad bajanai tam jong ka jingim. ..Ka 
long kaba bha shisha la ngi ki nong Sepngi, kiba ha kane 
ka juk ieit-spah ieit-burom ngi im sngi bad thiah thai ha 
kiei kiei ki jong ka pyrthei, ban iakynduh bad une uba 
ieng skhem ha la ka jingngeitbaka spah mynsietn ka long 
tang ma-ka hi kaba kordor bad kaba ha khlieh tam eh.*' 

Hadien kata u Sadhu u la ryngkang ia ka duriaw sha 
Aiarlan (Ireland) ban iadon lem ha ka jingialang paidbah 
hangto bad ban kren ha ki katto katne ki jingiaseng ba la 
pynbeit kyrpang, bad nangta u leit sa sha Scotland u da 
kren ha Edinburgh bad Klaskow ha bun ki Iingmane 
Presbyterian. La khot bamja ruh ia u bunsien da ki 
‘riew pawkhmat jong ka Scotland kiba bun na ki ki long 
ki trai jong shibun ki lieng bad jhaj khai'. 

Haba kynmaw ia ki jingdon u Sadhu ha Scotland. U 
Dr. Maclean u ong : 

"Ka long kaba sngewphylla kumno ba ka histori ka 
pynpaw pat ia lade sa shisien. Ka niam Khristan ka la 
iaid khlem dkut lyngba bun ki jingtyllun jong ka jingiap 
bad ka jingmihpat. Slem slem bah ka niam Khristan ka 
la long kum ka lyngkha ba la sah shrah bad ba la iap 
tyrkhong. Ki balang u Siprian (Cyprian) u Tertulian bad 
u Augustin ki la jah la dam ; ki i'ingmane*bah bad 
Yingmane-rit ki la kylla long ki i'ing shong shipai. 
Pynban ka niam Khristan ka long ka bym lah ban iap — 
ka shu dang sah mynsiem hi bad na Ri Mihngi kan 
khielung biang. U Sadhu lehse u long uba nyngkong na 
ki apostol kane ka juk jong ngi u ban tbeh bad pynmeh 
pat ia ka ding ha ki duwan ba la jan lip. 

Ban jop thiaw ia ka pyrthei, u briew u dei ban khein 
synrum ia ka. Hangne la mih u briew u bym pan ne 
kwah eiei ruh na ka pyrthei, pynban ka pyrthei bad ki 
hajar ki briew ki dem ha ki kjat jong u. Ngi la klet...ka 
Balang ka dang dei biang ban nang ia ka jinghikai ba dei) 
tang kito kiba kheinduh ia ka pyrthei kiba lah ban jop. 
ia ka. Ka lah eh ban long ba ia u Sadhu Sundar Singh 
la phah khnang da U Blei hi ban shon jylliew ia kane ka 
jingshisha badonkam tam ha ki dohnud bad jingiatiplem 
jong ngi”. 

U bnai May u long u bnai babun kam than ia u 
Sadhu. La lah teh lypa ia u da ki kam ban leit kren ha 
ki jingialang bad jingiaseng jong bun jait tylli ki seng 
kiba khraw kiba ju ialang man ka snem ha London kum 
ha kane ka por. Ym pat ju don mynno mynno ruh ki 
jingiaseng ne jingialang paidbah ki ban dap briew kumne. 
Ka Seng ki Mishoneri kaba heh bha ka la pynlong. 
jingiaseng ha Albert Hall bad hangta ki briew kiba 
iohrung hapoh ki palat ia ka shiphew hajar katba bun 
hajar bun spah pat ki ieng shabar ; kumjuh ruh ha ka 
Seng ki Mishoneri kiba ha London kiba la pynlong jingia- 
seng ha Queen’s Hall, da ki spah bad ki hajar ki ap sha- 
bar bym ngiam jaka. U Dr. Garvie uba ialam ia kane ka 
jingiaseng ha kata ka sngi u la ong shaphang ka jingia- 
lap u Sadhu kumne, u da pyndonkam ia ki ktien Kotbah, 
“Khlem pharshi um shym la kren ei ei ha ki", bad ki 
briew jong ka Ri India ki dei ban sngewsarong ba ki 
pharshi bad ki jingiathuhkhana Ri-Mihngi kiba u Sadhu 
u kren ki don ka jingsngewbang bad jingsngewtynnad 
kaba pher ha ki shkor jong ki nong-Sepngi”. Iwei i 

khynnah rit iba la iohsngew ia u i ong • “U kren ha ki 
pharshi kum U Jisu hi”. 

la u Sadhu hi ka jingiaseng kaba u sngewtynnad tam 
ka long ka jingiaseng jong ka Baibl Sosaiati (British & 
Foreign Bible Society). Baroh ki sngi jong ka jingim 
jinglong Khristan jong uu la sngew kitram bad pyrto 
shibun eh ia kane ka Seng kaba khraw, bad haba la ong 
ia u ban kren ha ka Jingiaseng Kutsnem jong ka u la 
mynjur bad da kaba kmen eh u la phla ia ka bor jong ka 
Baibl ban pynwan ia ki briew sha U Khrist. U la sngew- 
burom kaba khraw haba la pynlong ia u u dkhot shirta 
jong kane ka Seng. 

Ha Amerika 

U Dr. Jowett bad kiwei de ki la pynithuh ia u Sadhu 
ha ki lok na Amerika. Kaba sngewphylla ka long ba, 
haba la iohsngew ba un sa leit sha Amerika, katto katne 
ki lok bariewblei ki la pyrkhat artatien shibun shaphang 
u soh jong ka jingleit jong u shato. Namar da ka jingsn- 
gur-mynsiem ki sngew ba ioh kumno-re-kumno ka jingleit 
jong u kan kham pynmih pynban ia ka jingsngew kwah 
tip kai ki briew shaphang jong u ban ia kaba kan pynmih 
ki soh mynsiem, kumta kine ki lok ki la iapynlong 
ka jingduwai bajur ha New York da kaba kyrpad 
eh ia U Blei ba Un pyniaid bad pynbeit ia kiei kiei 
baroh ban poi sha ka jingthmu kaba u Sadhu u 
don. 

Namar ka jingkhim por ym shym la lah ban pynbeit 
ryntih ia kiei kiei baroh shuwa ba u Sadhu tin poi shato. 
Kawei ka seng ki nongkhai', ka Pond Lyceum Bureau, ka 
la bahkblieh ban pynbeit lut ia ka prokram na ka bynta 

u Sadhu ka ban kot kylleng ka Ri Amerika, bad ki da 
pyrkhat ba lehse ka jingiohnong jong ki kan long kaba 
kham khraw ban ia kaba la long ha ka por ba u Rabin- 
dranath Tagnre u la leit shisien. Ki la khreh ban shon 
ia ki jingpynbna, hynrei u Sadhu u tang shu tip ba kata 
baroh ka long ka jingpynbeit kaba khmihlynti ban ioh- 
nong, u la kyntait bad u ong ba urn kwah ban don jingi- 
adei eiei ruh kum bad kata ka seng. Te, ka National 
Bible Institute ka sa shimti noh ia kine ki jingpynbeit 
kaba kynthup kumba ar bnai shuwa ba u Sadhu un leit 
sha Australia. 

Ha ka 30 tarik u May u Sadhu u la don ha ka Skul- 
Niam ha New York (Union Theological Seminary) U la 
leit kren ha kine ki jaka harum : Hartphiord, Baltimore, 
Pittston, Prinston University, lingmane ka balang Brank 
Presbyterian ha New York ; bad ha ki lingmane ka balang 
Marble Collegiate ha Brooklyn, Philadelphia, Boston, bad 
ruh ha kiwei kiwei de ki nongbah. Ha ka 25 tarik u June 
u la leit sha ka jingialang paidbah ki khynnah skul ha 
Silver Bay ha kaba u la kren hapdeng kumba phtaspah ei 
ei ki khynnah skul bad ki nongialam jong ki. Ha kaba 
sdang jong u July u la don ha Shikago. nangta u la leit 
ter ter sha Iowa, Kansas bad kiwei de ki jaka, bad ha 
kaba khadduh u la wan poi sha San-Phransisko ha 
kaba ka jingleit jong u ha Amerika ka la kut artad. Don 
ki patabangeit ha kitei ki jaka ia kiba la pynkhih ban 
ai jingiarap ia ki katto katne ngut ki samla ia kiba 
u Sadhu u tip bad ithuh, kiba la kloi bad kiba la 
pynkyntang da kaba pyndem ia lade kum ki martyr U 
Khrist ban ialap ia ka Gospel ha Tibet. 

Ha shnong Lake George kane ka jingjia harum ka la 

jia. Ha ka ben kaba ha khmat eh la shong iwei i khynn- 
ah rit iba dang lai snem shiteng ei ei. Baroh shilynter 
katba u dang kren ine i kbynnah i la peit hi shlip ia u 
Sadhu khlem da pynphai ia la ki khmat shane shatai. Te 
ynda u la dep kren bad shong noh, ka jingiaseng baroh 
kawei ka la long kumba shoh tyndep haba ki la iohsngew 
ia ka sur khynnah kaba shai bad bajam kaba kylli ia la 
ka kmie ‘Mei, une dei u Jisu ?’ 

Katba u dang don ha Amerika u Sadhu u la iakynduh 
bad shibun ki rangbah niam bapawnam, bad hapdeug 
jong ki ia u Dr. Phosdick bad Dr. Robert Speer. U 
la leit iadih-sha ruh ha ring ka Mrs. Stokes ka kmie 
jong u lok bad u para sadhu jong u ha ki sngi kiba 
mynshuwa. 

Kumba ha Bilat, ha Amerika ruh ki kot-khubor ki la 
thoh shibun shaphang ka jingtrei jong u, bad shaphang 
ka jingai jingmut jong u haba u iohi ia ka spah, ka jing- 
leh lutphut bad ka jingieit pyrthei jong ka Ri Amerika. 
Uwei u nongthoh jong ka kot-khubor New York Evening 
News u ong : 

“Une u samla bajrong rynieng badbaikhlain u la wan 
na Ri India ban hikai thymmai ia ka pyrthei shaphang 
ka niam Khristan. U kup ia ka khmat u samla bad ka 
khmat u ‘riewtymmen ha kajuh ka por-ka khmat kaba 
pyni ia ka jingkmen, ka jingkhlain bad ka jingstad...Kat 
shaba u iaid ka syrwet jingkmen ka ker sawdong ia u. 
Ki ong ba u iasyriem shibun ia ki tusbir jong U Kbrist, 
bad u long shisha kumtai 1 , hynreiukham ikhia bad kham 
iphuh iphieng ban ia ki tusbir U Khrist ba la shon ne 
dro ha ka kotsada. Lehse kine ki tusbir ki la bakla ha 
kaba pyni ia ka dur, ka rynieng bad ka jingbhabriew 

bashisha U Khrist, U Sadbu u ngeitf ba ka long 
kumta. 

U wan ban sakhi da lade ia kata ka bot baphylla bad 
ka jingkmen bym lah mgat shuh ka jong U Khrist kaba- 
u la ioh. U wan ban iathuh kumno u la phai na ka niam 
Hindu sha U Khrist bad kumno da kaba u leh kumta u 
la iob ia ka jingsuk ka mynsiem. Ia u nong-India ym 
don kawei pat kaei kaei ka ban kham kordor nalor ka 
jingsuk bad jingsngur jong ka mynsiem, kumba ka 
dei ban long lehse ia ngi baroh lang. Um don jingsngew- 
pher eiei ban wan sha Ri Amerika ban ialap shaphang 
U Khrist, wat la shibun ki leit nangne sha Ri India ban 
leh ia kata kajuh baroh kine ki phew snem ba la dep. U 
sngew ba ki Khristan ki dei ban phla ia la ka jong ka 
jingshem-mynsiem bad ia la ka jong ka jingkmen kaba ki 
ioh na kaba ngeit ha U Khrist tang katta ka la biang. 
Ka jingiapher ki rukom hikai niam lane ka jingiapher ha 
ki kyrteng balang ki long kiei kiei kiba khyllah ha u 
Sadhu. Don tang Uwei U Blei ; te banlei katne katne ki 
jingiapher ha ka rukom jingngeit bad jingmane lane ha ki 
kyrteng balang ? Ka jingsuk bad ka jingjaijai ka mynsiem 
ki wan na kaba tip ia U Khrist. Kan donkam aiu ban 
ia pynpait ne pharia ia U j La katta ruh, u ong ! Ka 
pyrthei te ka pyrthei bad u kren ia kine ki ktien da ka 
mynsiem pyndem rit hynrei khlem ka jingkmen. U ong 
ruh, 'Lada baroh kine ki jingiapher bad jingiapait ki 
duh ki dam noh bad baroh ngi ialong kawei, te yn ym 
don pyrthei shuh. Hynrei kan long ka bneng hi 

U Saheb Phrank Bushman jong ka skul Theologilkiba 
ha Haxtphord uba la ia leit ha kti ha kjat bad u Sadhu 
katto katne taiew u thoh kumne shaphang jong u : 

“Nga iahap jingmut bad ki nongthoh kotkhubor ha 
Amerika haba ki ong . ‘Ym don uwei pat u briew u ban 
kham isyriem ia U Khrist la ha ka dur ne ka jingim nalor 
u Sadhu'. Baroh ki kot-khubor badonnam ka Amerika 
ki ai jaka shibun ban thoh shaphang u Sadhu. Ia ki dur 
jong u la pyni ruh ha ki i'ingbaioskop kumta ba ki briew 
ha kylleng wat ki bym da salia eh ia ka niam ruh ki lah 
ban tip shaphang jong u. U long u briew uba la iob 
jinghikai beit na U Mynsiem Bakhuid bad u don ka sap 
kaba pher bad baphylla ban sngewthuh kloi shaphang ki 
briew ne kino kino ki jingjia. 

U wallam ka khubor kaba na bneng hi kaba kane ka 
juk jong ngi ka donkam eh. Ki briew ki ia tuid ban leit 
sngap ia u haduh ba um don por wat ban bam ja ruh. 
Nga dang shu ioh kawei ka shithi na ka Nonghikai 
barangbah jong kawei ka skul kaba pawkhmat. Ka ong 
ka iohi ia ka khmat bashai sngur ha uwei-pa-uwei na ki 
khynnah skul jong ka haba ki tang shu wan na ki 
jingiaseng u Sadhu. U la kren ia kaba dei eh haba u 
iathuhlypa ba ka Ri Amerika kan ym ioh ki nongialam 
bakynja-mynsiem sa sanphew snem hadien nangne lada 
ka im kumba ka im mynta. U don shisha ka khubor 
kaba kyrpang ia ka Amerika”. 

Ha kaba thoh sha ki Pastor jong ka Hartphord, U 
Bishop Brewster u ai kawei na ki daw balei ba u Sadhu u 
wan sha Amerika. U ong : 

“U Sadhu u long u briew uba phylla bad uba donkam 
shibun ha ka pyrthei Khristan mynta ki por. Ka 
jingkwah bakyrpang eh jong u ka long ban ialeh pyrshah 
ia ki jinghikai ba bakla jong ki nonghikai niam 
Hindu kiba la par kylleng ka Ri-Iurop bad Amerika ban 

Tingpah ia ki katto katnc ki briew sha ki jinghikai ba 
u briew u lah ban ioh ia ka bor Blei hangne hi ha 
ka pyrthei ban ruh ia ka jingngeit bamaia ka niam 
Hindu”. 

La phah khubor da ka Iyer na San Phransisko sha 
Honolulu ban pyntip ia ki briew ba u Sadhu un sangeh 
lieng hangta ha ka jingleit jong u sha Australia, bad ha 
ki khyndiat kynta kiba ka jhad ka la shongthait. u laleit 
sha ryn?kew ban ialap. 

Ha ka 30 tarik u July u Sadhu u la mih na Amerika 
ban leit sha Australia. 

Ha Australia : 

Ka jhaj ka la sah shisngi ha Honolulu bad kiba shong 
hangto, ki Shaina. ki Philipinos, ki Japan, ki Phareng 
bad ki Amerika ki la ialang kumba sawspah ngut eiei 
ban sngap ia ka jingialap u Sadhu. Ha ka 10 tarik u 
August u sa hiar lieng ha Sydney, bad kumba shitaiew 
eiei u la pynlong jingiaseng ha ki lingmane bad ha ki 
skul-bah. Ka kot-khubor ha Sydney haba ka thoh 
shaphang kawei na kita ki jingiaseng ka ong kumne : 

‘*Ym don uba lah ban klet ia ka sngi Hat Majai 
(Tuesday) jong ka step 10 tarik u bnai August haba u 
Sadhu u la rung ha ki phyllaw jong ka Iingmane-bah St. 
Andrew ban kren hapdeng ki 700 ngut ki phadri nalor 
kiwei pat, Kan long ka jingmut-dur kaba jan eh kaba 
uwei u lah ban mutdur shaphang kumno U Trai U la 
long mynba U iaid ia ki surok jong ka Jerusalem ha ki 
por hyndai namar ka jingdon jong u Sadhu hi ka wallam 
ryngkat ia ka Iyer jong kiei kiba iadei bad U Khrist. . . 
bad ha ki arphew minit kiba u la kren, ka lingmane ka 

kynjah jak. Te mynta u la leit phai sha lakari, hynret 
shuwa ba un leit u la iehnoh shadien ha ki briew ia ka 
jingiohi bathymmai ia U Nongpynim ki Khristan”. 

U la pynlut ia ka sngi lyngkhuh Sngi-kha jong u ha 
ka 31 tarik ha Adelaid. Ha Melbourne u Bishop Langley 
u la shimti ban pyniaid ia ka jingiaseng ha ka Iingmane 
Congretional Chapel bad ki briew ki la iathuh ha u 
Sadhu ba kane ka long kaba nyngkong ba u Bishop ka' 
Balang Church of England u la iashim bynta ban ialam 
ia ka jingiaseng jong kito ki bym iadei ka rukom pyniaid 
balang kum ka jong u ha kata ka nongbah, Ki briew 
na ki jait balang baiap'her ha baroh ki nongbah ba u 
Sadhu u la leit ha Australia, ki la iasoh lang kawei 
bad imat kumba ki klet ia la ki jingiapher baroh bad ki- 
la ai ia U Sadhu ka Fingpdiang sngewbha kaba khraw. 

Ha Perth pat la shim ia u Sadhu kumba da ka bor 
bad la pynbeit ba un leit da kawei pat ka jhaj kaba bud. 
Ki jingiaseng ha ka Iingmane- bah bad ha ka Victoria 
Hall ki la long kiba heh shibun bad u Archbishop jong 
ka Perth hi u ialam ia ki. Ym don ki Iingmane ne ki 
hall kiba heh kat ban biang ban ngiam lut u paidbah 
nongwan jingiaseng bad la don ki jingiaseng kawei 
hadien kawei kumta ba ka la donkam ia u Sadhu ban. 
iathuhkhana arsien ha kajuh ka sngi. 

Haba u la mih noh na Phremantil ban leit sha Ri 
India u Sadhu u la ong : 

• “Ha Australia nga la ioh ka jingpdiang sngewbha kaba' 
pynkmen shibun kat shaba nga leit. Ki Khristan na ki 
jait balang baiapher ki la long kiba bha bad sbun shibun 
ia nga, bad ki la pynbeit ki jingiaseng paidbah ha kaba 
baroh ki iawan lang kum kawei. Nga la dei ban kham 



[ 190 ] 


thoh bniah shaphang kane hynrei sngewsih ba ngam don 
por. Wat haba nga don halor ka jhad ruh, nga bunkam 
shibun namar la kwah ia nga ban pynlong jingiaseng. 
Baroh ki rangbah nongpyniaid jong ki lieng ruh ki lch 
ieit leh sbun shibun ia nga”. 

Ha ka 25 tank u September u Sadhu u la hiar lieng 
ha Bombay. Ka jhad jong u ka la sangeh shipor ha 
Kolombo bad u la ioh lad ban iathuhkhana hangto ha 
kawei ka jingiaseng, hynrei da ka jingbymbanse u la hap 
ban kyntait ia ka jingkyrpad jur ki briew hangto ba un 
dang iaisah bad ki sa katto katne sngi. 

Ha Ri'India — Ka jingshongthait. 

La u Sadhu u la dei ban kren ha ki jingiaseng babun 
paidbah, kumno-re-kumno u long u bym sngewtynnad ia 
ka jingbun briew than, bad na kane ka daw ka jingieit 
bad jingwad ki briew ia u ka long ka jingtynjuh kaba 
khraw shibun. Dei na kane ka daw bad ruh shiban na 
kajingsngewdonkam jong u ban ioh shongthait, u la hap 
ban kyntait ia ka jingkbot sngewbha ki lok ia u ban sah 
ha Silon, namar lada u la mynjur un hap ban iaid biang 
ia ki Phang Shathie ka Ri India kumba u la leh ha ka 
snem 1918. Namar kata ka daw u la leit noh sha 
Bombay bad nangta u la leit beit sha Sabathu ban ioh ka 
por ban shongthait bad ban iasyllok bad la U Kynrad. 

Shuwabaun mih biang ha ka jingieit mishoneri dang 
jong u, u la thoh palatarspah tylli ki shitbi ha ka por ba 
u la shongthait. Kaba sah na ka snem u la pynleit ha 
kaba ialap ha ki nongbah bad nongrit ha ki thaiii 
Unaitted Probinsis (United Provinces), Shota Nagpur. 
Bengal bad Punjab. 

*Ha ki kjat la u jong U Kynrad’ 

Shibunna kilok u Sadhu ki la ju iohsngew bunsienia 
kine ki ktien jong u ‘Mera kam munadi karna hai’, kaba 
haba kylla Khasi ka mut, ‘Ka kam jong nga ka long ban 
ialap'. Ia kane ka jubab u la ju ai baiabor ha kito ki 
briew kiba pyrshang ban pynphai ia ka jingmut jong u 
sha kiwei pat ki kam, kiba ha ka jingpyrkhat jong ki 
ki long hi kiba donkam shibun, hynrei ym donbalah ban 
pynphai ia u kumta. Hynrei la katta ruh, namar ba u 
la khreh ban leit biang sha Tibet ha ka snem 1921 ki 
lok jong u ki la kyrpad ia u ba ka long kaba sngewdon- 
kam shibun ba shuwa ba un mih na la ka Ri un buh eiei 
kyndiat ha ka jingthoh ; kumta u la leit sha Sabathu ha 
kaba sdang jong ka snem na ka bynta kane. Shuwa ba 
un leit u la leit jngoh ia la u kpa, bad u la ioh na u ka 
jingai jingiarap sngewbha na ka bynta ka kam U Blei ha 
Tibet. 

Ha ki sngi ba u dang sdang ia la ka kam ialap u 
Sadhu u la thoh khyndiat ki kot-lyngkdop, bad ha kawei 
na kita u la iathuh shaphang ki jingshem bapher ha ki 
jingiaid ialap jong u. Ha ka jingshisha um da lah ban 
pynleit shibun ia lade ha kane ka rukom trei da kaba 
thoh kot, namar lehse u pyrkhat ba ki jingthoh jong u 
Sadhu u bym da pawnam eiei kin ym lah ban trei kam 
shibun. Hynrei ng im dei ban sngewthuh bakla bad 
ban ong ba um kheindor lane ba u niewsting ia ka 
jingthohkot, hynrei namar u ngeit ha kita ki snem, 
kumba u ngeit mynta ruh. ba ka jingtrei da lade bad ka 
jingiakynduh bad ki briew marmet ka long ka rukom 
ba kham bha ban pynkynduh bad pynkylla ia ki 
briew. 

Ha ka snem 1918 haba u dang don ha ki Phang Sha- 
thie jong ka Ri India la pynbor ia u ba un nangkren 
katba uwei pat u nangthoh ia ki jingiathuhkhana jong 
u, bad ia kine la shon ha ki kot ha ka ktien Tamil bad 
la pule da bun ki briew ha kito ki thain. Bad hadien ka 
jingshem-mynsiem ba u la shem baroh kita ki snem bad 
ba la nang kham pyniar shuh shuh ia ki da ka jingiaid 
ialap jong u ha ki thain Ri Sepngi, ki lok jong u ki 
sngew ba ka jinghikai jong u shaphang kiei kiei kiba 
kynja-mynsiem kan long ka jingiarap kabakhraw shibun 
ym tang ia ka Ri India hi hynrei wat ia ki Ri Nongwei 
ruh lada un thoh ia ka. Kumta hadien ka jingduwai bad 
jingpyrkkat bajur u la mynjur ban leh ia kane ka kam. 
Te ki bnai ha kaba sdang jong ka snem 1921 u la pynlut 
ha kaba thoh ia ka Kot jong u kaba u ai kyrteng 
‘Maktab-i-Masih’ lane ‘Ka Shlem jinghikai U Khrist’. 
Kawei-pa-kawei ka lynnong ha kane ka kot ka kynthup 
ia ki jinghikai kiba kordor bad bakhraw kum kine - ‘Ka 
jingpynpaw ia ka jingdon U Blei ha ka mynsiem’, ‘Ka 
pop bad ka jingpnim’, ‘Ka jingduwai’, ‘Ka Diengphna bad 
ka jingmaian jong ka jingshahshitom’, bad kiwei de, 
bad kine baroh kum ka jingialap jong u, (kumba u hi 
u ong), la thoh ha ki ktien kiba kren da ki nuksa 
bad ki jingia- thuh kiba u la mad bad iakynduh da 
lade hi. 

Namar ka jingleit noh jong u sha Tibet um shym la 
lah ban pynbeit pynryntih ia ka shuwa ban phah sha 
press, kumta ym shym la lah ban pynmih ia ka tad haduh 
kaba kut jong ka snem 1921, ha kaba la shon ia ka ha ki 
lai tylli ki ktien — ka ktien Urdu, ka ktien Roman-Urdu 
bad ka ktien Hindi. Ka jingkylla ia ka sha ka ktien 

phareng ka la ailad ia ki briew kiba nang phareng ban 
pule ia ka ha kylleng: ka kyrteng jong kane ka kot ka 
long “At The Master’s Feet” kaba mut, ‘Kb ki kjat la u 
jong U Kynrad. 

Hadien ba la dep thoh ia kane ka kot u Sadhu Sundar 
Singh u la iaid ialap kylleng ki phang Shatei ka Ri 
India, u da leit ha u bnai May sha ka Iew-bah ha Khan* 
desh ban ialap ha ka jingialang paidbah ki Khristan 
hangto. Kane ka la long ka jingtrei bakhadduh jong u 
shuwa ba un leit biang sha Tibet. 

HA TIBET 1921 

Kane harum ka long ka jingiathuh jong u Sadhu ia la 
ka kam ha Tibet ia kaba u la thoh shen shen hadien ba 
u la wan phai na Tibet. Ha ka shithi ba u la thoh sha I 
nongthoh jong kane ka kot (Mrs. Parker) u ong kumne. 

“Ngi la mih na Kotgaxh ban leit sha Tibet ha kaba 
sdang jong u bnai May, ngi da iaid da ka lynti kaba leit 
lyngba ka Simla bad Sabathu. Ka Tibet ka don kumba 
150 mer na Kotgarh. Ha ka shong rit Kulu ngi ioh lad 
ban ialap ia ka Gospel bad ban sam ia ki kot-lyngkdop 
ba la shim na ka Baibl ha ki nongleit jingleit bad ruh ha 
ki trai shnong hi shilynter lynti. 

Ki Umpohliew-Umkhiuit. 

Don ki umpohliew-umkhluit ha Kulu ; don kiba 
dang biang bha ban sum bad don kiwei pat kiba khluit 
than, haduh ba ka um ka long kum ka um thnam hi. 
Ki nongleit jingleit ki ju song ia u khaw ha ka jain bad 
ki wieh ha kine ki umpohliew, tang hapdeng khadsan 
minit ka ja ka la ih. Shisien uwei u khynnah u la hap 
13 

ha kawei na kine ki pung umkhluit bad tang hapdeng 
khyndiat minit la sei ia u uba la iap. 

Ka Lynti Khaplum Kaba Ma. 

Kumba 160 mer eiei na Simla don kawei ka lynti 
khaplum kaba kyrteng ka Rotang pass, kaba jrong kumba 
14,000 phit. Ka long ka khaplum kaba ma shibun bad 
ki nongleit jingleit kim ju nud ban iaid lyngba ia ka 
shuwa ka 15 tank u bnai May. Ka surok nangne kam 
long iaid da ki bnai (kumba 7 bnai ha ka shisnem) namar 
ka jingtap ior, bad hadien shiteng sngi ka ‘eriong ‘erngit 
ka ju beh kyrthep hamar kane ka jaka ka da rong ia ki 
briew bad ka bret ia ki sha trai riat-bah riat-san. Da ki 
spah ki briew bad ki mrad ki la iap hangne ha kane ka 
tukom. Tang khyndiat mer nangne don ka tyllong jong 
ka wah Beas, kaba long kawei na ki san tylli ki wah ki- 
ba heh tarn jong ka Panjab. La ong ba u ‘riewblei 
Hindu uba la thoh ia kata ka kotniam Hindu, ka Bedas, 
u la pynlut bun bun ki snem ha ka jingduwai bad 
puson ha kawei na ki krem kiba don hajan kane ka 
jaka. 

Ngi la shem shitom shibun ha kaba iaid na kane ka 
khaplum ha ka 30 tarikubnai May. Ka iorkahapbadka 
long kaba khriat shibun, bad wat ha ka por ba ngi dang 
iaid ruh ka ior ka hap khlem sangeh. Ka jingdaitthah na 
ka Iyer kaba beh ka long kaba katta katta haduh ba ka 
sniehdoh jong ngi ka shu phler hi, hynrei ka jingnguh ia 
U Blei ngi la lait lyngba jong ka khlem don ba mynsawne 
ba iap napdeng jong ngi. Ki jingtwa iorleileiki long kiba 
mynsaw shibun ha kane ka jaka. Shisienka jingtwa ka la 
tyllep ia kawei ka shnong bad ym don iwei ruh ba la lait 

im. Ynda ngi la laid lyngba ia kane ka khaplum ngi poi 
ha ka shnong Khaksar bad ngi la ialap ia ka Gospel ha 
Sissu, Kandhal bad kiwei kiwei de ki nongrit, ngi sa poi 
ha Kallang kaba long kawei na ki laitylli ki jaka shong 
ialap jong ka Morabian Mishon hajan Tibet. La don 
kumba 40 ngut ki nong-Ladakh bad nong-Tibet hangne 
kiba la long Khristan. Kane ka jaka ka jngai kumba 200 
mer na Simla. Bad ym shym la don mishoneri phareng 
hangne hadien ka Thma Bah. Ngi la ioh ka jingiaseng 
kaba sngewtynnad shibun ha kaba la iadon kumba 30 
ngut ki briew. 

Ka Jingknia Briew 

La don uwei u dieng hangne ia uba la lah pom noh 
mynta. Ha trai jong one u dieng ki shnong ki ju khia da 
u briew man ka snem Kane harum ka long ka jingiathuh 
shaphang kumno kane ka jingknia briew ka la duh. La 
•don kawei ka ‘riewkynthei kaba don tang uwei u khun 
shynrang uba dang phra snem ka ‘rta. La dei sa ka pali 
jong ka ban ai khun ban shah knia. Uwei u Lama, lane 
u lyngdoh Buddhist, u la iohsngew ia ka ba ka iaiu ka 
lynfliar,* u la leit sha ka bad u la ong, “Wat iam, hep, 
ngan leit ma nga ban shah khia ha ka jaka u khun jong 
phi.* Ynda la dei ka por une u Lama u la leit shong ha 
trai uta u dieng bad u la ong ia ki briew kiba don hangta, 
“Watktah ia nga; aikitaki blei, lada ki long kiba shisha, 
kin wan hi bad kin pom ia nga lyngkhot lyngkhai.” Kita 
ki briew ruh ki la ia~ap slem jlang ; ynda haba ki iohi ba 
ym shym jia ei ei, ki la duh noh ka jingngeit bad jing' 
shaniah ha kita ki blei jong ki, bad naduh kata ka por 
ki sa keiti noh kane ka rukom kriia briew. 

Ha Ki Jingtrei Minot Khamtam Shikaddei, 

Ma nga, bad amgut kiwei pat ki lok, uwei na ki u 
nong-Tibet uba la long Khristan, ngi la rung ha Tibet na 
kawei pat ka lynti. Ha ki thaifi Phang Sepngi jong ka 
Tibet ngi la ioh ki lad bad ki kabu kiba bha ban ialap ia 
ka Gospel bad ban sam ia ki Gospel bad ki kot-lyngkdop 
lane ki Trak. Ngi la leit sha ki 37 tylli ki -shnong heh 
bad shnong rit kiba kynthup ia ka Shuphrang, Knanama 
bad Rukshak. Wat la katto katne ki Lama ki la pyrshah 
ia ngi, ki trai-shnong ki shahshkor sngewbha ia ngi. Ngi 
la ia rung ruh ha ki i’ing-shong ki pukir Buddhist bad ha 
ki krem. Ki lyngdoh Buddhist bad ki pukir kiba shong ha 
kine ki jaka ki la kular ia ngi ba kin pule ia ki Jingthoh 
Bakhuid ia kiba ngi la sam ha ki, wat la kim sngewbha 
ia ngi ban sah bad ki palat ia ka khadsan mimit. 

Ha Ki Jingma Bunaien 

Ka long kaba ma bad kaba shitom shibun ban iaid 
leit jingleit ha Tibet. Ym don surok bha eiei bad ki 
shnong ruh ki hiar bad khyndiat briew. Phi lah ban. 
iaid haduh 60 ne 70 mer khlem lap shnong eiei ; ki 
jaitbynriew kiba shong ha kine ki ri-khlaw dei tang kita 
kiba ngi khot ki Jipsis, ki briew ki bym ju shong shijaka 
hynrei ki kyntiap kylleng nawei shawei bad ki thiah ki 
shong ha ki i'ing-jain bad ha ki krem, bad ki im da kaba 
lute. Kynrei ruh ki suri bad ki masiprut, bad shibun ki 
la shah pyniap ha kine ki mrad khlaw haba ki iaid 
lyngba kine ki khlaw ki btap. Ha kawei ka sngi nga 
la nang leit kham sha khmat na la ki lok bad nga la iohi 
ia uwei u masiprut ba u wan mareh ban tur ia nga. Nga 
la sniewbok ba ym don dieng eiei ha uba nga lah ban 

kiew hynrei hangta hajan la don uwei u mawsiang uba 
heh bad bajrong, nga la kiew hangta bad nga la shong 
khop da ka jingsheptieng. Uta u masiprut u la her saw* 
<long sawdong ia uta u mawsiang u da pyrsad kynphia ka 
bym lah ban ong, hynrei nga la lait mynsaw bad nga la 
ainguh eh ia U Blei namar kane ka jakarieh ba nga la 
ioh. Haba nga kynmaw ia ‘U Mawsiang na Mynhyndai’ 
nga la ioh ka jingsuk kaba phylla hapoh la ka dohnud. 
Ynda ki lok jong nga ki la iohi ia uta u mast ki la 
kynha, ki la kynkaw, bad haba ki Jipsis ki la iohsngew ia 
kata ka jinghylla ki la mih na ki krem ki kroh bad ki la 
iabeh ia uta u masi da ki maw. Ngi la thmu ban sahmi- 
et bad kita ki Jipsis hynrei don sa kawei pat ka jingrna 
namar kine ki ‘riewkhlaw ki long kiba kham runar bad 
kham dakaid ban ia ki mrad khlaw. Kine ki nonglute 
ki la lute lut kat kaba ngi don hynrei ka jingnguh ia 
U Blei ba kim shym la shim ia ki mynsiem jong ngi. Nga 
la!kren ha ki bad nga ong, ‘Phi la knieh lut khoit kiei 
kiei kiba ngi don. hynrei ngi dang don ei ei shuh shuh 
ban ai ia phi,’ bad nga la sdang ban ialap ha ki. Ki la 
shahshkor dngong bad imat ki la shem jingkynduh haba 
U Mynsiem Bakhuid U la sdang ban trei ha ki kohnud 
jong ki. Ki la kyrpad ia nga ban map ia ki ba ki la 
lute kumta ia ngi, bad ki la pynphai pat ia kiei kiei 
baroh ba ki la shim. 

Nangta mih sa kawei pat ka jingeh. Kine ki Jipsis ki 
iakhreh sha ia ngi kaba khleh da ka tuluh bad ka mak* 
hon ha ka jaka kadud kashini; haba uwei naki ulasdang 
bad theh ia ka sha ha ka pela kaba u mut ban ai ia nga, 
nga la ong ia u, ‘hato shah ngan da sait shuwa ia ka pela* 
U la jubap bad u ong, ‘Kumno kumta ? phi dei u lok ba 

ngi burom eh, ngim lah ban shah ia phi ban wan salt 
pela hangne ; to, ngan sait ma-nga na kabynta jong phi”, 
Hangta u la sei ia la u thylliej uba jrong imat hynriew 
inshi eiei bad u la jliah ploin ia ka bynta kaba shapoh 
kata ka pela [ U thylliej jong u uba jrong bha kumta ba 
u lah ban kot shaduh trai ka pela Ynda u la dep u sa 
theh sha bad u ai ha nga. Nga pat nga sait ia ka pela da 
kata hi ka sha, nga sa theh noh ia ka shabar bad nga pan 
da kawei. U la iphylla shikaddei eh ia kane ka jingleh 
jong nga, hynrei uta u paralok jong nga, u nong-Tibet, 
u la batai ia ki ba ka ju long ka rukom ki nong-India 
ban da thet ia la ki kti bad sait ia ki khuri ki pliang 
shuwa ba kin bam jingbam. Une u Jipsi u la ong ‘kata 
te ka kam kaba bieit shibun, namar haba ka long kumta 
te la dei kein ban da sait ruh ia ka ‘nier-bah man la ka 
sngi’ i 

Hangta ngi sa iadih ia kata ka sha bad u kpu barli ba 
la sdieh, bad ynda ngi lah iaduwai ngi sa iathiah noh, 
namar ngi la iathait shibun. Ynda lashai mynstep 
hadien ba ngi la ialap shuh shuh shaphang U Nongpyn- 
im bad ba ngi la iapynlong jingduwai bad ki, ngi sa 
mih ban leit sha kawei pat ka ‘nongrit kaba jngai kumba 
30 mer nangta. 

Ki Khubor Basngewsih 

Katba ngi dang ialap ha ki kattokatnekishnong, nga 
la iakynduh ia ki nongkhaii’ kiba la iathuh ia nga ba uwei 
u parabangeit uba kyrteng U. T. Wangdi, ia uba nga 
la pynbaptis da lade katto katne snem mynshuwa, u la lah 
lap, bad hadien ka jingiap jong u kiwei pat ki Khristan 
ha kato ka jaka ki la sakma noh. Ka long shisha ka 

khubor kaba sngewsih shibun, hynrei ka long ka mon 
jong U Blei. Nga ngeit ba ha ka ia kaba biang Un sei 
shibun kiwei pat ki ‘riewngeit bashisha na kito ki thain 
ban pynwan ia kane ka Ri badum tliw tliw sha ki kjat 
jong U. Nga duwai ba U Blei Un kyrkhu bad Un sei ki 
soh kiba dei biang ha kane ka kam kaba la leh na ka 
bynta ka burom jong U bad ban long ka jingpynim ia 
kiba bun. Amen — Sundar Singh.” 

Ka Khubor Babha Ia Ka Pyrthei Shityllup— II 

Hadien ka jingwanphai jong u na Tibet u Sadhu u 
la pynlut ia ki bnai tlang jong ka snem 1921 ha ka kam 
ialap kylleng ka thain Panjab bad Unaitted Probinsis 
(United Provinces). U la dei ruh ban leit bunsien wat 
sha Sabathu ban pynkhreh na ka bynta ka jingleit kaba 
arsien sha Ri Sepngi. U la leit ruh ban iarap ia ki arngut 
ki samla kiba dang shah hikai hangto ha ka kam sadhu. 

Ka jingleit bakyrkieh jong u Sadhu sha Ri Sepngi 
lyngba ka Bilat, Amerika bad Australia ha ka snem 1920 
ka la pynlong ba u hap ban leit biang shato ha ka snem 
1922. Ki jingkhot sngewbha na kylleng ki ri bad na ki 
jaitbynriew baiapher lehse kim da lah eh ban pynlong ia 
u ban leit biang, hynrei imat ki ktien jong u Dr. Hunter 
ki la shoh tyngeh ia u ban pyrkhat haduh katno ka 
jingdonkam ka long ba u dei ban iehnoh biang ia la ka 
Ri kum ha kane ka por kaba ka jinglong ka niam ha 
kylleng ka long kaba ima. U Dr. Hunter u thoh 
kumne : — 

‘Ka jingdonkam bakhraw tarn jong ngi ka long ka 
jingkhie-im thymmai (revival) jong ka niam, ym ha ka 
jingmut bakhim syier mynsiem kaba dap da ka jingshep- 

tieng bad jingsngewkyiuh ba kwah eh tang ban shu lait 
im noh na kauo kano ka jingma kaba don hajan, lane ym 
ha ka jingmut ba kham iar kaba kiba stad bad kiba 
shemphang ki batai pynshong-nia ia ka da kiei kiei kiba 
iadei bad ka jinghikai niam thio*loji ; hynrei ka mut — 
kaba pynkhie-im thymmai pat ia kita ki bor-mynsiem 
bashapoh, ba haba la plaid ia ki kum ia ka jain ba la 
khylliap, lane haba la khyndiet ia ki kum ia ka jingtap 
ba la tap, hangta keifi yn sa pynpaw ia ka bor jong ka 
jingtrei bakynja-Blei bashisha ha ki dohnud ki briew. ’ 

Na la ki jong ki jingshem hi ha ka Ri Sepngi, U 
Sadhu u iohi ia ka jingshisha kaba don ha ki ktien jong 
u Sir Philip Gibbs : 

“Ngam iahap jingmut bad u Anatole Phrans ba ka 
Ri Iurop ka la sdang ban iap mynta. Nga tharai kan don 
shisha ka jingialeh bashitom bad bapynpisa mynsiem 
lymda don ka jingkylla jong ka dohnud, ka jingkhie-im 
thymmai keifi hapdeng ki briew jong ka Ri Iurop”. 

Kumta u la kut jingmut ban leit biang sha Ri Sepngi 
shuwa ba un leit sa shisien pat sha Tibet lada U Blei 
U ri pynim bad U walla m pat ia u ha ka jingkoit 
jingkhiah. 

Ynda haba u kpa jong u, u Sirdar Sher Singh, u la tip 
ia kane ka jingkut jingmut u khun jongu, ula ai biang da 
kaba kmen eh ia ka jinglut jingsep* ba un leit sha Ri 
Sepngi. Ha kaba sdang jong kasnem 1922 u Sadhu Sundar 
Singh u la pol ha Bombay ban pynbeit thikna ia la ka 
jingleit. U la ioh ka jingkmen kaba khraw haba u la shem 
ba la ai jingbit ia u ban leit bad sha Ijipt bad Plalestain 


• Ia kine ki tyngka la siew pat da ki lok na Switseatand-R.P. 

nalor ka Ri Iurop, bad ka jingkhot sngewbha jong u Sir 
William Willcock, KCMG, ia u ban leit sha kine ki jaka 
kum u lok jong u,?ka la nang-pynkhraw shuh shuh ia ka 
jingkmen bad jingsuk jong u Sadhu. Hamar shuwa ba 
un sa mih da ka jhaj u la ioh por ban pdiang sngewbha 
ia ka jingkhot u Mahatma Gandhi ban leit sah bad u 
shipor ha ri-khlaw (ka jingleit ka bym don jingiadei eiei 
bad ki kam sain pyrthei). Ha ka 29 tarik u 'January u la 
kiew lieng da ka jhaj kaba kyrteng ka Kaledonia bad 
haba u la hiar lieng ha Port Said (Sed) u la leit noh 
kumne kumne sha Palestain. 

Ha Ri Kanan 

la ka jingangnud bakhraw tam jong ka dohnud jong 
u ha ki khadhynriew snem ka jingim Khristan jong u, 
mynta u Sadhu u la ioh, bad mano ba lah ban batai 
haduh katno ka jingkmen bad jingshem-mynsiem jong u 
ka long haba u ioh ban iaid ha ki dienjat jong ‘U Khun 
U Briew’ ? Katba u nangiaid na kawei ka jaka sha kawei 
pat baroh ki jingjia ba u la pule shaphang U Trai ki la 
wanpaw tyngkrein ha ka jingmut jong u. Ki jingkylla 
lyngba ki spahsnem hapoh ka jingsynshar jong ki raynder 
kiba runar kim lah ban pynkylla ha u ia ka jingshisha 
bakhraw ba dei hangne ba U Trai bad U Kynrad jong u 
U la im, U la trei, U la shah, U la iap bad U la mih pat 
U da jop thiaw ia ka jingiap hi. Ha u hi ka Iyer myn* 
siem basngur khlir khlir ka beh hir hir ha man la ki 
lynti bad ki lad ba u iaid, kumta ba ka dohnud jong u 
ka shlei da ka jingkmen bad ka mynsiem ka jingduwai 
bad jingiaroh. 

U la pynlut da ki kynta ha ka jingduwai halor u lum 

Olib bad ha ka Kper Getsemani, bad ha ka kata ka por 
u Sadhu u la $ngew ia ka jingkylla bakhraw ha ka myn- 
siem jong u ban nang iai-aiti shuh shuh namar la u jong 
U Kynrad, U sngew kumba U Khrist hi da lade U ieng 
hangta, bad ba U kren ha u kumba U la kren ha ki 
synran jong U “Long ka jingsuk ia phi I Kumba U Kpa 
u la phah ia nga, nga ruh nga phah ia phi,” bad haba u 
la ieng na la ka jingduwai u la tip ba la phah ia u ban 
sakhi haduh ki bakut jong ka pyrthei baroh. 

Baroh shilynter jong kine ki sngi baphylla, haba u la 
iaid lyngba ka Jerusalem, ka Bethania. ka Jeriho, ka 
Duriaw Baiap, ka Wah Jordan (ha kaba u la sum la 
sleh), ka Bethlehem, ka Hebron, ka Rama, ka Bethel, 
ka Nasaret, ka Tiberias, ka Magdala, ka Kapernam, ka 
Duriaw Galilaia bad kiwei kiwei de ki jaka bakhuid, u 
Sadhu u la sngew ia ka jingjaidon ryngkat jong U Khrist 
bad u. ‘U iaidon ryngkat bad nga kat shaba nga leit > U 
iaid ha syndah jong nga shaphang ka mon’. Kam long 
te da shisha kaba sngewphylla ba ki ummat ka jingsnge- 
wnguh ki tuid na u bunsien ha kita ki sngi bym lah shuh 
ban klet jong ka jingiasyllok baphylla bad la u jong U 
Trai, bad ba ynda u la phai sa shisien ban ai ka jingk- 
hublei iakut bad kata ka ri, u la rah ha lade ym tang ki 
jingkynmaw bym lah iap shuh shaphang ka jingkyrkhu 
ba u la iob shimet, hynrei ka la don ruh ka jingsngew- 
thuh bajylliew jong ka jingaiti lut ia lade kaba kham 
halor bad ba kham khraw kaba iathuhlypa hapoh jong u 
shaphang ka jingshakri bad ki jingshahshitom ia kiba u 
dang dei ban iaid lyngba ha ki sngi kiba hadien. 

U la iathuhkhana ha ka Iing-Mane-Bah ha Jerusalem' 
bad u la kren ruh ha kiwei kiwei de ki jingiaseng. Ha 

Kairo u la iathuhkhana ha ka Iing-Mane ki Amerikan 
bad ruh ha ki Khristan na ka Balang Koptik kiba don 
ha kairorim. U la leit jngoh ia kita ki jingtei Mot 
baphylla tam ha ka pyrthei ia kiba la tei da ki nong-Ijipt 
kiba ki khot ki Piramids, bad la ialam ia u sha kawei ka 
i'ngmane kaba ki ong la tei ha ka jaka kaba la don ka 
ing ba U Jisu bad la ki kmie ki kpa U la shong mynba 
ki la phet sha Ijipt. 

Ha ka Sngi U Trai kaba bud u la iathuhkhana ha 
Marseilles, kaba ha Phrans, bad kumne la sdang kawei 
na ki jingiaid ialap bakhia tam na kiba u la ioh baroh. 

Ha Switserland 

U Sadhu u la poi ha Lausanne ha ka 27 tarik u 
Februar bad tang ha ka sngi kaba bud la sdang ka 
jingtrei jong u ha kawei ka nongbah kaba kyrteng ka 
Bienne, ha kaba la don ka jingiaseng kaba heh shibun. 
Hynrei ha ka liang ka jingbun briew kane kam pat long 
eiei ban iapyrshang bad ka jingiaseng ba la pynlong ha 
madan ha kawei pat ka sngi ha Tabannes Ki briew ki la 
wan na kylleng ki nongrit kiba don sawdong, haduh jin 
laihajar tam. Bun na ki ki iakiew halor ki dieng ban 
kham iohi bha ia u Sadhu, bad ynda la wai jingiaseng 
don kiba ong, “Kane dei ka niam thymmai wat la ka dei 
ia ujuh U Nongpynim.” Ha ka sngi kaba bud la hap 
ior, hynrei kata kam shym la pynwit ia ki briew ban 
wan da ki phew bad ki spah ban ialang ha kawei ka 
nongrit hapdeng ki lum thah, khnang ban sngap ia ka 
jingiathuhkhana barim ba la iathuh ha kawei pat ka 
dur bathymmai. 

Ha Jeneba (Geneva) u Sadhu Sundar Singh u la 
iathuhkhana arwat ha ka Rephommeshon Hol(Reforma- 

-tion Hall) ha kaba ka Synjuk ki Hima Bah (League of 
Nations) ka la ju pynlong jingialang, bad la ka Hoi ka 
long kaba da heh shisha, da ki hajar ki briew ki la wan 
bad bun bun na ki ki la dei ban leit phai noh bym ngiam 
jaka. U la kren ruh ha ka jingiaseng ba la pynbeit 
kyrpang tang na ka bynta ki phadri ha kaba palat arspah 
ngut na ki ki la wan ban sngap ia u. Na Jeneba pat u la 
leit sha Nushatel, ha kaba la khein kutnba shiphew- 
hajar ki la wansngap ia u, bad la don shibun kiba la 
■kylla kaba mut. Hadien ba u la ialap ha shibun ki 
nongbah u la rung ha ka Switserland ba shong ki Jerman 
bad u la ialap ha Basle, Berne, Thun, Surich, St. Galle 
bad kiwei de ki nongbah, bad, ha ka 29 tarik u March 
u sa pynkut ia la ka jingtrei bakhia ha kato ka Ri. 

Ha Jermani (Germany) 

Katba u dang iaid na Switserlend ban leit sha 
Jermani u Sadhu u la thoh kumne : “Mynhynnin nga la 
leit sha Wittenburg, ka shnong na kaba u Martin Luther 
u la sdang ia ka jingthaw thymmai ia ka Rukom Mane 
Khristan pyrshah ia ki jinghikai jong ka Balang Rom. 
Nga la iohi ia ka ling ha kaba u Martin Luther u ju 
shong bad ia ka i'ingmane ha kaba u ju iathuhkhana. Ha 
ka jingkhang i’ingmane u Martin Luther u la thoh 
khyndaiphew-san tylli ki jingthoh kiba dei shaphang 
kane ka rukom jingngeit thymmai, bad la tep ia u ha 
kata hi ka i'ingmane. Mynta ka janmiet nga dang 
iathuhkhana ha kane hi ka i'ingmane’’. U la kren ruh 
hapdeng ki nonghikai bad ki khynnah skul thioloji jong 
kata ka shnong barim bajah. U la ialap ruh ha Berlin, 
Hamburg, Kiel bad ha kiwei de ki nongbah haduh ba urn 

ioh por wat ban thoh ki shithi kiba donkam eb ; hynret 
u la iathuh ba baroh ki jingiaseng ki long kiba heh bad 
kiba la ioh jingkyrkhu. 

Ha Sweden. 

Ha ka 13 tarik u April, u la poi ha Tairinj (Tyringe) 
ban sdang ia kawei pat ka jingiaid ialap kaba khlem> 
sangeh shibnai kynthih ha kylleng ki nongbah bad ki 
nongrit jong ka Ri Sweden. Katba u dang leit shata u la 
sangeh shipor ha Kopenhagen, bad u la leit bam jastep 
bad u Bishop hangto Hadien ba u la kren ha ki jingia- 
seng kiba heh ha Helsingborg, ha Lund bad ha kiwei de 
ki jaka, u Sadhu u la leit sha Upsala, bad hangta u la 
sah bad u Archbishop jong kato ka jaka. Une u 
Archbishop u la iarap pynkylla ktien ruh ia ki 
jingiathuhkhana jong u ha ka ingmane Skul Bah bad 
hawei hawei de. Khyndiat shuwa ba u Sadhu un poi 
hangto, u Archbishap jong ka Upsala u dang sbu dep 
thoh kawei ka kot kaba u ai kyrteng ‘U Luther had u 
Sundar Singh,’ ka kyrteng kaba la pynkyndit bad 
pynlyngngoh ia ki briew jong kata ka Ri ba ia ka kyrteng. 
u Sundar Singh yn pynieng ryngkat bad ka kyrteng jong 
Luther ia uba baroh ki nong, Sweden ki da fiiew bad 
kyntiew burom eh. Katto katne ki kyntienbashohmynsi- 
em ia kiba la shim na ka jingthoh jong u Archbishop- 
kaba u la thoh na ka bynta ka ‘International Review of 
Missions’ shaphang ka Jingmaia-Blei Khristan ha ka 
Dohnud u nong-India ki paw ha ka bynta kaba kut jong 
kane ka kot. 

Ha Stokholm u Sadhu Sundar Singh u la sah ha ring 
u Syiem khynnah Oscar Bernadette, u para jong u Syiem 



[ 206 ] 


ka Sweden, u briew uba la bna nam kylleng na ka bynta 
ka jingsbun, jingkylluid mynsiem bad ka jingtrei shitom 
ha ki kam babha baroh. Haba u iathuh shaphang 
ka jinglong jong une. u Sadhu u ju ong, “hynrei nga 
ju im barabor bad U Syiem ka jingsuk,” bad u ban 
shuh, “U Syiem Bemadotte u long briew uba ‘riewblei 
shikaddei eh, bad nga da sngewkmen shisha haba 
nga sah bad u bad ruh bad kiba ha ling ha sem 
jong u*\ 

Ynda u la mih na ka shnong Stokholm baitynnad u 
Sadhu u la leit ruh sha kiwei kiwei pat ki jaka bakham 
rit. “Nga la iathubkhana ha shibun ki nongrit kiba 
itynnad jong kane kaRi bad ki briew ki iawan na shaduh 
hynriewphew mer lynti sha kine ki jingiaseng. Na ki 
shithi ba ioh na ki lok kiba na sha kite ki thaiii ngi 
iohsngew kumno ba la dei ban pynbeit ki rel kiba 
kyrpang ban kit ia ki briew Pa kylleng ki jaka kiba kwah 
ban wansngap ia u Sadhu, bad uwei u nongthoh u ong 
kumne ; “Ngim pat ju mad Id ipor kiba kum kine mynno 
mynno ruh”. Ha Stokholm bad ha kiwei kiwei ruh ki 
jaka bakham rit, ki ling ne ki jingtei kiba heh tarn 
kim biang bad ngiam lut u pait wan jingiaseng, bad 
bunsien ki briew ki wan lypa bun kynta bad ki 
ap da ka jingiaishah, — teng teng ki sngi haba ka 
jinglong ka suifibneng ka sniew — haduh ban da long 
jingiaseng. 

Kane ka la jia ruh ha Switserland khamtam eh ha 
Jeneba. Hapdeng u paidbah uba wansngap ha kawei 
na kine ki jingiaseng la don kawei ka tymmen kaba la 
phraphewsaw snem ka ‘rta, kaba la kwah eh bad la kut 
jingmut ban iohsngew bad ban iohi ia u Sadhu. Ha ka 

sngi kaba nyngkong ka la ieng tbik ar kynta haduh ba 
kan da iaplec bad ki sa rah noh ia ka nangta. Ha ka sngi 
kaba bud ruh ka la leh kumjuh bad ka la iapler biang, 
hynrei ha ka sngi kaba lai ka la ioh ia ka jingkwah ka 
dohnud jong ka, bad kham hadien ka la thoh kawei ka 
shithi kaba jrong bha sha u Sadhu ha kaba ka iathuh 
ia u shaphang la ka jingkmen bad ki jingkyrkhu ba kala 
ioh na kaba sngap ia ki jingkren jong u. “Ka la iohi ia 
nga, hynrei nga ngam shym lah ban iohi ia ka”, u la ong 
da kaba diaw haba u iathuh hadien shaphang kane ka 
jingjia. 

Ha Switserland kumjuh ruh kumba ha Sweden shibun 
bah ki briew ki bym pat ju la ai ia la ka jingim sha U 
Blei wat tang khyndiat ruh, hadien ka jingtrei jong u 
Sadhu ki la aiti ia lade sha U Khrist, bad la don ym tang 
ka ribaibal jong ka jingim-mynsiem hapdeng ki ‘riew 
bymsuidniew, hynrei la don ka jingkha-thymmai jong 
ka jingngeit ha kiba bun shaphang kabor jong ka Gospel 
ban pyndap ia ka jingdoriSsam ki jait bynriew baroh. 
Kane ka la paw na ka jingai jingainguh na ka bynta ka 
kam ialap da kito kiba la sangeh noh ban leh kumta. bad 
kiwei pat ki la iohsngew ha ka dur bathymmai ia ka 
jingkhot U Blei ban leit rah ia ka Gospel ka jingpynim 
sha kiwei pat ki ri ki bym pat ju la iohsngew shaphang 
U Khrist. 

Uwei u rangbah na ka ling Syiem Russia u thoh 
kumne : “Ki khubor badonbor jong u Sadhu ia kiba 
nga la iohlad ban sngap, la pynkylla sha ka ktien Russia 
bad ki la long ka jingkyrkhu ia shibun. Ngi duwai na 
ka bynta jong u man la ka sngi bad ngin iaibud ia u ha 
ki jingduwai jong ngi barabor". 

Ha Norway, Denmark bad Holland 

Na Sweden u Sadhu u la lei t sha Norway, hynrei namar 
ka jinglyngkot ka por u la lah ban sah tang shiphew sngi 
hangto. U la leit aha Hurdal, kaba jngai kumba hynrie- 
wphew mer na ka nongbah, bad u la pynlong ka jingia- 
seng kaba heh hangto. 

Ha Khristiania u la pynlong ahibun ki jingiaseng, 
kawei na klta ka long tang ia M samla pule ha ka 
skulbah. Palat lai hajar ki la sngap dngong ia ka jingi- 
athuhkhana badonbor jong u ha kawei na ki jingiaseng 
baheh bha ha ka nongbah. Ynda u la leit sa sha kiwei 
kiwei de ki jaka ha kane ka Ri, u la mih ban leit sha 
Denmark ha ka 24 tarik u May. 

Wat naduh sfauwa kane ka por u Sadhu u la iohsn- 
gew ia ka jingthait kaba jur ha ka liang ka met bad ha 
ka liang ka bor-pyrkhat, njakadaw ba»u hap ban kren 
khlem sangeh ha ka ktien ttongwei nalor ba u hap ban 
leit khlem shong thait na kawei ka jaka sha kawei pat, 
bad kata ruh hapdeng ki bj»«w bad ki jaka kiba pher 
bapher. Kumba ha ki pirang Shathie jong ka Ri India 
ha ka snem 1916. imat ym don ba sngewthuh ba u Sadhu 
u la thait palat bad ba u donkam ka jingshangthait, bad 
ba ka jingtrai lynter jong u khlem sangeh ha ka ri kaha 
pher ka jinglong ka jaka kumjuh kumba pher ka ktien 
nongwei, baud hapdeng ki jaitbynriew baiapher ka la 
ktah ban potior ia ka bormynsiem jong u. U la throng 
eh ban iohym tang ka jingshongthait ka met, hy«r;i 
khamtam Oh io kito ki por jong ka jingiasyllOk haul jing- 
duwai bajarjar kiba long ka lyerna kaba u ring-raynsiem 
bad kibtlctagruh ka ■ thymmei hah jong u. Kanaka 
jingdonkam jong u ka la long kaba khraw katta' katta 

katba u la dei ban kyntait lut ia ki jingkhot sngewbha 
na Bilat baroh, lait tang ban leit kren ha Keswik ia V«ha 
u la kular la slem. Kumjuh, u la hap ban kyntait ia ki 
jingkyrpad bajur ban leit sha Phinland, Russia, Itali, 
Grees, Portugal, Serbia, Rou mania, West Indies, Amerika 
bad Niwsiland, bad la pynbeit ba un wanphai kyrkieh 
noh sha Ri India tang shu dep ka Jingiaseng-Bah ha 
Keswik. 

Haba u la poi ha Denmark, u Sadhu u la pynlut lai 
sngi ha Kopenhagen bad nalor ba u la kren ha shibun 
ki Jingiaseng u la ioh ruh ka jingkhot sngewbha na ka 
Mahadei u Patsha Russia, ba la iap, ban leit iakynduh 
bad ka ha i'ing-Syiem, bad u la leit kumta ha ka 27 tarik 
u May. Ynda la kut ka jingiashongkai, shuwaba un mih 
noh, ka Mahadei ka la kyrpad ia uba un kyrkhu kyrdoh 
ia ka. Da kaba sngewrit eh u la jubab ba urn long uba 
bit ban kyrkhu iano iano ruh namar ki kd jong u 
shisien ki la tar bad la thang ia ki jingthoh Bakhuid 
bad ba dei tang ki kti ba la Sahnar jong U Jisu hi ki 
ba lah ban kyrkhu ia ka, ne iano iano. 

Nangta u sa leit sha Liselund, Odense, Aarhus. 
Heming bad Tingleb. Ha kawei ka jaka kaba kyrteng ka 
Slagelse u paidbah u bun katta katta haduh ba la dei 
ban pynlong jingiaseng ha kawei ka kper kaba heh, ha 
kaba ki briew da ki spah ki la aplypa da ki kynta shuwa. 
ban sdang ka jingiaseng. Shibun ki la kiew halor dieng, 
kiwei pat halor tnum jong ki iing kiba hajan, bad katba 
u Sadhu u dang sakhi shaphang ka bor U Khrist ban 
pynim ia ki briew u da ai nuksa na la ki jong ki jing** 
shem, ki ummat ki la tuid khlem sngewthuhnaki khmat 
jong ki shibun ki nongsngap. 

14 



[ 210 ] 


Ka la jia kumjuh ha ka shnong Nyborg ruh, ha kaba 
kaba ki mynsiem ki bricw shapoh ki kyndeh da ka 
jingkynduh kaba jur katba ki sngap bad ki pdiang ia ki 
jingsakhi da lade hi jong une uba la ieit eh ia la u jong 
U Trai nalor kiei kiei baroh 

Ha ka 2 tarik u June la don ka jingiaseng madankaba 
heh bha ha Heming kaba la pynkynmaw tyngkrein ia u 
Sadhu ia ka jingiaseng-bah ka Balang Sirian ha ki phang 
Shatei ka Trabankor ha kaba u Sadhu u la kren myn 
saw snem ba la dep. Palat khadsan-hajar ki briew ki la 
wan na sha jngai bad najan, bad hapdeng ka jingjarjar 
bakhraw ki la pdiang ia ka khubor U Blei, kaba la hap 
ha ki shibun bah ki mynsiem ia kibala pynkhreh lypa da 
U Mynsiem Bakhuid ban pdiang ia ka. Ka jingiaseng 
bakhadduh ha Denmark ka la long ha Tinglebha kaba u 
la kren hapdeng kumba khyndai hajar ki briew bad 
hangne kumjuh kumba ha kiwei de ki jaka, shibun ki la 
phla shaphangla ki jingkyrkhu bakynja-mynsiem kiba ki 
la iohdiang da ka jingialap jong u Sadhu. 

Ha ka 5 tarik u June u Sadhu u la mih noh na 
Holland, bad haba u la iaid lyngbaiaka Hamburg la khot 
sngewbha biang kaba arsien ia u da ka Phrau Bauer, ka 
briew kaba na ka iing-Syiem Austria bad kaba long ka 
Khristan bariewblei shibun. Ha Holland u Baron Bon 
Boetalaer ym tang ba u khot sah ia u ha la ling, hynrei 
u la pynbeit ruh ia ka jingtrei jong u hangto. La pyn- 
long ki jingiaseng kiba heh ha ki shnong De Bilt. Gron- 
ingen, Amheim Lunderen, Rotter-dam, Hague bad 
Amsterdam. Ha Utresh ki khynnah skul na ki saw tylli 
ki skul-bah ki la pynbeit kawei ka jingiaseng kyrpang 
ban sngap ia u. 

Kawei ka jingiaseng bakyrpang ba une u Baron u la 
pynbeit ka la long kaba sngewtynnad shitun namar, la ka 
long kaba khyndiat briew, tang kumba shispah ngut, 
hynrci ka kynthup ia ki heh-khlieh jong ka Holland, ki 
riewsain pyrthei, ki nonghikai Skul-bah, ki nongkhai'i 
bariewspah bad ki rangbah niatn na kylleng ka ri. 

Ha kane ka rukom u Sadhu u la pynkut ia kawei na 
ki jingleit ialapniam kaba shitom tam na kiba u la mad 
baroh. 

Ha Ki Jingleit Bunsiem 

“Ha ki jingma ha ka nongbah ha ka jingtrei 

minot bad ka jingtrei shitom" \2 Kor. 11 26-27). "U Trai 
U la ieng hajan jong nga, bad U la ai bor ha nga ; khnang 
ba da nga yn ioh pyndep biang ia kata ka jingialap bad ba 
ki dentil baroh kin iohsngew" (2 Tim 4 '17) 

Haba u Sadhu u la poi ha Bilat ki lok b.uim jong u 
ki la ithuh shisyndon ba u la thait sliisha bad met bail 
mynsiem. Lada u la lah ban mih noh mar mar ban wan 
sha Ri India kan jin da la bha shibun eh ia u hi, hynrei 
u la sngew kitram namar u la kularla slem ban kren ha 
ka jingialang-bah ha Keswik. te ka por ba u ap ia kane 
ka la nang-pynthait shuh shuh ia u. U ladeiban kyntait 
shibun ki jingkhot sngewbha ki lok ban leit shong leit 
sah bad ki. Kawei ka jingkhot sngewbha kum kata 
na kawei ka mem, ka bym pat ju iohi ia u, ka la ktah 
jur ia u Sadhu. Ka ia lade ka don ka jingshitom kaba 
jur ha la ka met ba kumta kam lah ban khih ban laid 
kylleng. hynrei haba ka la iohsngew ba u Sadhu u la 
thait palat bad ba u don jingshitom na u pdot, ym tang 
ba ka la tyrwa ha u ka jaka shong kaba kynjah tarn. 

hynrei da lade ryngkat bad la ka jingshitom ka la leit: 
haduh 360 mer tang ban wad u doktor uba stad shap- 
hang ka jingpangpdot lada ka lah ban ioh jingiarap eiei 
na ka bynta jong u. Ka jinglut jingsep na ka bynta kata 
ka jingleit lane ka jingshitom jong ka met jong ka kam- 
khein bad ka shah sngewbha tang ba kan ibh ban leh 
eiei ia u. 

Katba kawei ka taiew ka bud ia kawei pat katta ka 
la nang kham pawshai ba ki hynriew bnai ba u la 
pynlut ha Ri Sepngi hapdeng ka jingbunkam bad ka 
iaid lynti Iynter khlem jingioh shongthait, ki la long ka 
jingtynjuh kaba khraw ia u ha ki bynta baroh. Ia ka 
dor jong ka jingtrei bad kaba im ia ka jingim kaba kum 
kata ym don ba lah ban khein, lei lei da kito na ka 
bynta jong kiba u trei. 

Ki briew kiba la iashem markhmat bad u Sadhu ki 
sggewthuh shai kdar ba ka jinglong ka jaka ne jong ki 
briew hapdeng kiba u don, ka ktah shibun ia u briew 
uba kum ma-u uba la im bad trei synnia sngi ha ka 
pyrthei bakynja-mynsiem. Palat khadhynriew snem u 
Sadhu u la mlien ban im ha ka jinglaitluid bad jingkyll- 
uid jong ka por ne ka jaka. U ie it ban im habar 
mynmiet bad sha lum mynsngi, ha ka jaka ha kaba ym 
don ba iohi ia u u lah ban don paramarwei tang bad la 
u jong U Trai. Ha kaba kum kata ka Iyer u la im bad 
u kynshew ha lade ia ka dor met bad mynsiem, bad ka 
jingsuk, kiba kiwei ki ju iohi ha u. 

Ha ka huri-hura jong ka Ri Sepngi um ju ioh kum 
kita ki por ne ki jaka bajarjar wat tang khyndiat ruh. 
Haba la rah jyndat ia u na kawei ka ri sha kawei pat 
khlem sangeh ha kaba ka suiiibneng ka iaidum sah khfon*. 

sngi, bad ha kaba ia ka kam niam ka la long syriem 
kumba trei ia ka kam pyrthei, hapdeng ki jingpynbeit 
ba bat pyrkhing ia ka pot. ki la pynlong ia u ban sngew 
ia lade kum u sim khlaw ia uba la set ha ka iQhnar 
kaba pyniap op ia u bad kaba kjap ia ka bor met bad 
mynsiem jong u. Habaroh kine ki bnai um shym la lah 
ban ‘don marwei’ wat tang shikhyllipmat ruh wat la u 
la sngew ba’ka bor ka la mih noh na u baroh shilynter. 
Um ju ud da lade ia kane. hynrei katba ki bnai ki nang 
her u la nang sngewthuh ha lade ia ka jingsngewduh 
kaba khraw, bad ia ka jingsngewthait sngewjrem kaba 
jur, kibapynmih ha u ia ki jingsngewkwah kat ban ym lah 
shah shuh ban don biang hapdeng ki dieng-kseh bad ki 
Iyer bapyngngad jong ki ranab lum Mangkashang ha la 
ka jong ka Ri. Namar dei tang kumta ba u lah ban ioh 
pat ia ka Iyer mynsiem, naba khlem ma-ka un ym lah 
ban ri ia ka bor-mynsiem kaba ka jingtrei jong u ka 
dawa. Lehse um pat ju sngew kumba u sngew mynta 
haduh katno ka j ingiapher hapdeng ka Ri Sepngi bad ka 
Ri Mihngi shaphang kiei kiei kiba iadei bad ka rukom 
bad ka jingpynshongdor ia ka jingim ; bad kane ka la 
pynmih ha u ia ka jingsngewnoh mynsiem ba da la ka 
mon jong u hi un ym leit shuh sha Ri Sepngi lano lano 
ruh. Kaba u la leit ha kane ruh ka long namar u la 
ngeit ba ka long ka jingkhot U Blei, bad ia kane ka 
jingkhot la sakhi sliai baroh shilynter ba ka long kaba 
shisha, hynrei u la sngewphylla ba hapdeng kane baroh 
u shem ba don ka diengphna kaba khia katta katta ba 
un bah kaba wat ki jingshahshitom ba u la shah ha ki 
•sngi ki snem bamynshuwa jong ka jingtrei jong u kim 
long eiei haba ianujor. 



[ 214 ] 


Kumno-re.kumno da kaba diaw u sngcw kumba don 
kiba peit khmat bad kiba kren siar ia u kat shaba u leit. 
La don kiba iai-ong ia u bun bunsienba katba u dang don 
sha Ri Sepngi kan bha lada un shu riam phareng noh 
Clait tang haba u ieng ban iathuhkhana) dad da kata 
lehse u lah ban lait na ka jingbymsngewtynnad haba ki 
briew ki peitsbin ang-lyngngoh than ia u. Ka riam pukir, 
kaba ha ki sngi banyngkong jong ka jingshakri jong u, ka 
la long ka daw jong shibun ki jingwit bad jingeh> mynta 
sa shisien ka la long biang ka daw jong ka jingshahshitom 
jong u. Namar ka jingkhriat la ju pynbor ia u ban phong 
da ka kynja barandi nalor ka riam pukir jong u bad ha 
kane ka rukom u kham lait na ka jingpeitshin ki 
briew. 

Haba u la don ha kawei ka ring bajarjar ha ka 
dewlynnong ‘Isle of Wight’ u la lah ban pynioh pat ha 
lade katto katne ka jingsngew phngain mynsien, hynrei 
wat la katta ruhum trehban leitkai sha lum sha wait ban 
pynkhlain ia la ka met namar ba urn ioh leit marwei. 
U la leit sah shi taiew ha ka Ri Wales ba Shaphang 
Shathie ban ialap badnangta u saleit shaka jingiasengbah 
ha Keswik hajan kaba kut ka taiew kaba ar jong u 
bnai July. 

Ha Bilal 

Tang arsien ha ki artylli ki jingdonkam u Sadhu u la 
mih na la ka jaka rich bajarjar ha kaba u iai-iasyllok 
bad la u jong U Kynrad, bad kita ki long ban leit kren 
ha ka jingiasengbah ha Keswik ha ki tarik 19 haduh 22 
jong u bnai July bad ban pyndep ia ka jingkular ba u la 
kular la slem ben leit sha Porth ha ka Phang Shathie ka* 

Ri Wales. Kawei ka sngi U Trai ha kaba la ioh laity lit 
ki jingiaseng kiba sngewtynnad shibun ka la pyndep 
pynhun ia ka jingkular jong u ia ki nong-Wales, bad u 
Sadhu hi u la dap da ka jingsngewkmen kaba khraw 
ban iadon ryngkat lem bad ki shipor. 

Ha Keswik u la kren bunsien, bad ia ka jingpaw 
banyngkong eh jong u ki kot-khubor ki thob kumne : 

“Kaba kham paw bad sngewtynnad eh na ki jingjia 
baroh kiba la jia ha ka sngi Balangka long ka jinggiaseng 
ha poll ka iing-jain. Kaneka la long kawei na ki jingiaseng 
kaba heb tam bad ba sah jingkynmaw tam na baroh ki 
jingiaseng ba la pynbeit da kane ka Jingiaseng-Bah (Con- 
vention). Ka jingbna ba une u ‘riewblei na Ri India, u 
Sadhu Sundar Singh, un kren, ka la ring shibun bah u 
paidbah. La pynbna ba ka jingiaseng kan sdang ha ka 
por 3 baje janmiet, hynrei naduh shibaje ki briew ki la 
poi ir-shi-ir bad tang ha ka por 2-shipawa la dap shoih, 
bad ym don jaka shong shuh tang kawei ruh...u paidbah 
u nangpoi ter-shi-ter bad ha ka por 3 baje imat kumba 
lai hajar ki briew ki la don hapoh bad shabar ka 
i'ing-jain. 

U Sadhu, bad la ka riam pukir stem-shynrai u la long 
ka dur baiphuh-iphieng haba u la ieng ban kren. Shiteng 
kynta u la bat ia u paidbah khlem khih bad katba u 
nangiathuh ia la ki jingshem bad jingiakynduh naduh 
ba u la long Khristan, ki dohnud ki briew ki la pluh 
hapoh jong ki. Ka long kaba artatien la la ju don 
ne em ka jingiaseng ka ban heh bad bun briew kum 
kane j 

U Sadhu u la seng nongrim ia la ka jingkren na Rosa 
1 : 16 “Ngam sngewlehrain ia ka Gospel U Khrist : naba 

ka long ka bor u Blei ia ka ban pynim ia uwcl uwei 
baroh uba ngeit”. 

Na ka bynta kito ki bym shym la iohlad ban iadon 
ha kata ka jingiaseng, bad ruh wat na ka bynta jong kito 
kiba la don ha kata ka jingiaseng ia kane kajingiathuhk- 
hana jongu la pynmih bad la pynphriang shuh shuhhadien 
ruh. Ha ka jingiaseng kaba dei ia ki Phadri u Sadhu u 
la kren shaphang kaba Tong Briew ha kaba u la kren ia 
ki ktien ki ban sah jingkynmaw : 

“U pynkynmaw ia ki nongsngap ba haba U Trai U 
la khot ia ki katto katne ki briew ban long ki Synran 
jong u, ki la long napdeng ki nongtong dohkha, bad U la 
pynkylla ia ki ban long ki Nongtong Briew. Hynrei 
hadien ka jingshah sahnarphna jong U ki la leit phai pat 
sha ka kam ka jam barim jong ki bad ynda haba U 
Khrist U la iakynduh biang ia ki U la shem ba ki la lah 
sangeh noh ban long ki nongtong briew, bad ki la long 
biang ki nongtong dohkha. Bad kumta ruh ka la long 
bad katto katne ki phadri jong ngi ha kine ki sngi ha ka 
jaka ba kin long ki nongtong briew ki la long pynban 
tang ki nongtong dohkha p 

Shibun ki jingkyrkhu ki la bud ia kane ka jingtrei 
jong u. Shibun ki briew ki la aiti ia lade sha ka kam 
ialap bad shibun kiwei pat ki la ioh kyrhai ka jingim bad 
jingpyrsad mynsiem bathymmai. 

Na Keswik u la leit ban sahmiet bad u Bishop Well- 
don ha ka i'ing-Bishop ha Durham, bad hangta u la thiah 
ha ka kamra kaba shisien ha kawei kapor USyiemBilat, 
u James uba Nyngkong, u la thiah. Haba u thoh ka 
shithi na kata ka kamra u Sadhu u ong, "Kane kam long 
ka jaka kaba dei ia u sadhu, hynrei kat shaba U Trai U 

phah ia nga nga dci ban leit ; teng teng ha ki iing paki- 
dulan bad kham bunsien ha ki i'ng-trep bad sha l um 

Nangta u sa leit hiar sha London ban sah khyndiat 
sngi, bad ha ka Sngi Thohdieng, 28 tarik July, u la kiew 
lieng ban wan phai sha Ri India da ka Jhadj “P. and 
O. S. S. Plassey ” kaba thew leit sha Bombay. 

Ka Jingiathuhkhana 

Ba la iathuh ha ka Jingiaseng-bah ha 
Keswik ha ka snem 1922. 

“ Ngam sngewlehraih ia ka Gospel U Khrist : naba ko 
long ka bor U Blei ia ka ban pynim ia uwei uwei baroh uba 
ngeit ” ( Rom 1:16 ) 

U Apostol Paul um sngewlehraih ban ialap ia ka 
Gospel U Khrist. namar u la mad ha lade ia ka bor jong 
U Khrist Uba im. Lada ki briew jong kane ka pyrthei 
kim sngewlehrain ban leh pop. balei kin sngewlehraih ia 
ka jingpynim ? Ka pyrthei ka la kylla khongpong. Ki 
briew ki sngewlehraih ban leh bad ban im katba kum ka 
mon U Blei, hynrei kim sngewlehraih ban leh pyrshah ia 
ka mon jong U. Ki briew kim sngewlehraih ban kren 
beih bad tihnia ia ka Gospel, hynrei ki sngewlehraih ban 
ialap ia ka. Ki tip bha shaphang U Khrist hynrei kim 
tip eiei ia ka bor jong U kaba ai jingim. Ha ka akher 
ka sngi Un ong ha kiba kum kita ki briew, “Ngam ithuh 
ia phi. namar ba phim ithuh ia Nga, bad namarkata phi 
la sngewlehraih ban phla ia Nga bad ia ka Gospel jong 
Nga.” Ha kito kiba ithuh ia U, U long ka bor U Blei, 
la ki long ki Jiw ne ki Grik, lane, nga lah ban ong, la ki 
long ki Hindu, ki Musalman ne ki Buddhist. 

Ka jingshem da lade hi jong ki babun ka la pynshisha 

ia kane. Kumba lai snem mynshuwa nga la iohi ia u 
Sadhu Hindu hajan ka shnong Hardwar ba u thiah halor 
ki speh. Haba nga iakren bad u nga shem ba u long da 
sbisha uba wad ia ka jingshisha. Nga la kylli ia u, ‘Balei 
phi pynshitom sat ia lade da kito ki speh ?” U la jubab, 
"Nga sngew hapoh la ka dohnud ia ka jingthar ki shiah 
banep jong ka pop, bad nga kyrmen ba da kaba nga leh 
kumne yn weng noh ia kata ka jingpang kaba shapoh ; 
hynrei nga shem ba ka jingpang ha ka dohnud jong nga 
ka kham that kham btiar. palat ban ia ka jingpang ha ka 
met jong nga”. Hangta nga sa iathuh ha u ia Uta Uba 
na ka bynta jong ngi U la kit ha lade hi ia ka jingdung 
ki prek-sawdong ha ki kti bad ki kjat jong U bad kumta 
U la lah ban weng noh ia ka jingthar jingbtiar jong ka 
pop ha ki dohnud jong ngi Nga la nangiathuh shuh shuh 
ha u ia la ka jong ka jingshem ia ka bor U Khrist, bad 
nga la ai ha u kawei ka Gospel. Hadien katto katne por, 
nga la iashem biang ia u, bad ha kata ka por u la shong 
hapdeng shikynhun ki briew u da ialap ha ki ia ka bor 
U Khrist, Uba la weng noh na u ia ka jingpang ka doh- 
nud jong u. bad Uba la ai ha u ia ka jingpynim bad ka 
jingsuk. 

Shisien, katba nga dang ialap ha Horn, kaba ha Nepal, 
uwei u Hindu khraw jait u la bitar shla bad u la sdang 
ban pynwit ia nga. Nga la ai ha u ia ka Gospel U 
Markos, hynrei u la tar ia ka bad u la leit mudui sha ki 
pulit. Uwei u rangbah pulit u la wan bad u la kem ia 
nga. bad la rai phatok ia nga hynriew bnai. U nongap 
ka i'ingbyndi u la buh ia nga ha ka kamra bad kiwei pat 
ki para-koidi, bad nga la sdang ban ialap ha ki ia U 
Khrist, U nongap kata ka i'ingbyndi haba u iohi ba ki 



[ 219 ] 


koidi ki iasngap bad shahsbkor bba ia nga, u la hukum 
ia nga ba nga dei ban sangeb shisyndon ka jingialap, 
hynrei nga la jubab ia u ba nga dei ban kohnguh ia ka 
hukum U Kynrad jong nga ban ialap ia ka Gospel jong U 
wat la ka dei ia nga ban shah-shitom katno katno ruh. 
Nangta u phai sba ki koidi bad u la maham ia ki ba kim 
bit ban sngap ia nga, hynrei ki la sdang ban iasaid bad u, 
bad ki ong ba la thep phatok ia ki khnang ba kin dup 
kylla kaba mut bad ban long ki briew kiba kham bha, 
bad une u briew, da ka jingialap jong u, ha ka jingshisha 
u iarap ia kata ka jingthmu jong ka Sorkar. “Te, kumno 
kan long kaba bein ne leh pyrshah Sorkar da kaba sngap 
ia u ?*' Hangta uta u nongap iingbyndi ha ka jingkulmar 
jingmut u la leit iathuh ha u Lat Saheb, bad ynda u la 
batai ia kiei kiei baroh u la ioh hukum ban pynkynriah 
noh ia nga sha kawei pat ka kamra tang marwei hi. 
Namar ba ki don tang kawei ka kamra kaba heh ha 
kaba baroh ki koidi ki iashong iasahlang, u la buh ia 
nga ha ka sem masi kaba dei ka jong u hi, hangta 
ryngkat bad ka jingjakhlia bad ka jingiwkhong na ki 
masi ka bymlah ong ‘nga la sah, ym don jingkhang'iit 
hynrei tang kawei ka jingkhang bah ia kaba la khang noh 
mynmiet’mynmiet. Hangta la teh ia nga bad kti bad 
kjat bad ia ki jain jong nga ruh la law noh. 

Te kum ban nangpynkhraw shuh shuh ia ka jingshi- 
tom jong nga la don mano-re mano ba la leit tam shikad- 
dei ki thliem na khlaw bad ia kine la pyllait halor jong 
nga, mar kumta hi kine ki jingthaw baisaitmet ki la snoh 
ha ka met jong nga bad ki la sdang ban kjit ia ka snam 
na nga- Hynrei nga la khmied la ki khmat ka dohnud 
jong nga ha ka jingduwai sha U Blei, bad U la phah ka 

jingsuk baphylla ban synshar ia ka dohnud jong nga, bad 
nga la sdang ban rwai ki jingiaroh ia U, la shisha ngam 
long u nongrwai uba bang. Uta u nongmudui jong nga. 
uba iaieng lang bad kiwei pat ha khmat ka jingkhang 
jong kata ka sem masi u la sngewphylla ka bym lah ong 
haba u iohi ia nga kumta, bad u la kylli ia uta u nongap 
i'ingbyndi, “Phi mut kumno shaphang une u briew ? U 
isuk sat wat la u shah shitom katne katne.” Uta u non- 
gap i'ingbyndi u la jubab, “U dei ban long uba lamwir”. 
Hangta uta uwei pat u la ong biang, “Lada ka jinglam- 
wir ka lah ban ai ka jingsuk kat kane te nga ruh nga 
kwah ban long uba lamwir, bad ym tang ma nga, hynrei 
nga kwah ba ka pyrthei hi baroh kawei kin long kiba 
lamwir, namar ka jinglamwir kaba kum kane kan 
pynkylla ia ka pyrthei hi sha ka paradais.” 

Hangta u nongap jong ka i'ingbyndi u la leit biang 
sha u Lat Saheb bad u la ong, “Ka jingthmu jong ngi 
kam trei kam eiei du. Ngi nangpyrkhat ba da kane ka 
jingpynshitom une u briew un sngewsih bad un kein 
noh kaba ialap, hynrei imat kumba ngi nang pynkhraw 
pynban ia ka jingsuk jong u”. Hangta u Lat Saheb u la 
ong, *‘U dei u lamwir ; pyllait noh ia u.” Kumta ki sa 
pyllait noh ia nga, bad la nga la tlot shibun na ka jing- 
duh ka snam ba kjit ki thliem, bad na ka jingpang 
jingbtiar bajur, pynban nga dang lah hi ban ialap ia ka 
Gospel ha kata ka shnong baroh kawei. Uta u Hindu 
khraw jait uba la long u nongmudui jong nga u la long 
uwei napdeng ki nongsngap, bad u la kyrpad ia nga ban 
ai da kawei pat ka Gospel ha ka jaka jong kata kaba u 
la tar noh. U la kylli ia nga la ngam don jinglehraifi 
mo ban ialap ia kane ka Gospel kaba la pynwan ha nga 

katta ka jingsbahshitom, hynrei nga la jubab, “Ngam. 
shym sngewlehrain ban tar ia ka Kotbah mynba nga 
dang long u Hindu bashitrhem pyrkhing kum ma phi, te 
balei ngan sngewlehrain ban ialap ia ka mynta haba nga 
la mad ia ka bor jong ka ha la ka jingim ?” 

Hynrei shisha ngam shym lah ban iohsngew ia kane- 
ka bor U Khrist ha lade man la ka por, nga dei ban 
shem ban mad ia ka da la ki jong ki jingiakynduh. 
Mynba nga la ai ia la ka dohnud ha U Khrist bad nga la 
tip ba ia ki pop jong nga baroh la map phar, nga la ioh 
ka jingsuk kaba khraw ha la ka dohnud. Hynrei shen 
shen nga kynmaw pleng nga dei ban phla ia U da kaba 
ioh jingbaptis. Haba nga la pyrkhat shaphang kata, nga 
la iohi shai ba da kaba leh kumta khlem pep egaa 
iakynduh shibun ki jingeh bad jingshah pynshitom, ngan 
shah beh noh na i'ing bad na la ki lok ki jor, bad ngan 
duh noh kiei kiei baroh kiba nga don bad ka jingsuk 
jingsain kaba nga la ioh ha la i’ing. Kumta hadien ka 
jingpyrkhat bad ka jingiasaid bajur hapoh lade nga la 
kut jingmut ban kohnguh ia ka hukum U Trai bad ban 
leit sha ka jaka kaba jngai na i'ing ban ioh jingbaptis, 
bad hadien pat ngan sa wanphai sha la iing ban im ka 
j ingim Khristan bajarjar ha ka jingduwai bad jingpule 
bniah ia ka Ktien U Blei. Da kata ka rukom nga la mut 
ban dang iohlad hi ban im suk im sain ha la i'ing bad 
hapdeng ki lok ki jor khlem duh ci ei ia ka spah ka 
phew ka jong nga. 

Hynrei katba kine ki jingpyrkhat ki nang thnam ha 
ka jingmut jong nga, baroh ka jingsuk ba nga la iohka la 
jah noh, bad ngam shem jingsuk shuh ha ki jingpyrkhat 
shap hang U Khrist. Hangta nga sa iohi shai. kdar ba 

nga dei ban bah ia la ka diengphna, khlem khein ia ka 
dor Kumta ha bapaw kdar khlem riej iano iano ruh, nga 
lapdiang ia ka jingbaptis bad nga la duh noh baroh naka 
bynta U Khrist — ka ling bad ki jingdon jong ka, ki kmie 
ki kpa bad ki lok ki jor baroh la knieh noh na nga : 
hynrei nga la ioh pat ia ka jingsuk ka mynsiem bad ka 
jingkmen bakhraw katba kine baroh kim don dor eiei 
shuh ha nga. Nga la mad, da kaba bah shisha ia la ka 
diengphna, ia kata ka jingsuk kaba U Khrist U la kular, 
bad ka bym ju la iehnoh ia nga lane duh noh na nga 
haduh mynta. Ha ka jingtlot jong nga nga la sngew- 
lehrain ban kren shaphang U Khrist, hynrei shisien ba 
nga la bah ia la ka diengphna ka wallam ryngkat bad ka 
ia ka bor bad ka jingshlur ban bah ia ka ; bad mynta ha 
ka jaka ba ngan sngewlehrain ia ka, ka la long pynban ka 
burom bakhraw ia nga hi ban ialap ia U Khrist. 

Shisien haba nga la kren ha kawei ka jaka shaphang 
ka bor ba la ai ha nga da U Khrist bad ka jingsuk kaba 
bud ia ka, uwei u ‘riewstad ‘riewnang u la kylli ia nga 
kumno nga lah ban pynsabut ne pynshisha ba kane ka 
jingsuk ka long ka jingaiei bashisha jong U Khrist, bad 
ba kam dei tang ka jingmih na ki jingpyrkhat ne jing- 
mutdur jong nga hi. Haba jubab ia u nga la ong, lada 
kane ka long tang ka jingmih na ki jingpyrkhat jong nga 
hi, te kito ki briew, kiba la pule bad nang pha shaphang 
ka jingstad kaba dei ia ka jingmut jingpyrkhat u briew, 
kin long ma-ki kiba nyngkong ban mad ia kane ka 
jingsuk, hynrei kata kam shym long kumta. 

Ka la pynkynmaw ia nga shaphang uwei u nongkhrong 
uba matlah ha kawei ka jaka ba u dang shong syaid sngi 
habar, bad haba la kylli ia u kumno u pyrkhat shaphang 

ka sngi, u la ong ba ym ju don kaba kum kata kaei kaei. 
Baroh ka jingong ba don kaba kum ka bol ba la sdien ha 
suinbneng ia kaba la khot ka sngi, ka long tang ka 
jingkren bieit suda. Ka jingsyaid kaba u iohsngew ka 
long kaba mih na ka snam bashit jong ka met jong u hi, 
bad ym dei kaba wan nabar. Nga la kylli ia uta u ‘riew- 
stad u mut kumno shaphang une u briew, bad haba u la 
jubab ba u dei u roatlah bad u bieit, nga la ong ba u hi 
ruh u long u matlah ha kiei kiei bakynja-mynsiem bad u 
‘riewstad uba bieit, ba un shu len noh ia ka jingshisha 
jong ka jingsuk kaba wan na ka thymmei kaba um lah 
ban iohi, kaba long U Syiem ka jingsuk. Kane ka jingsuk 
shaphang kaba nga kren ka long beit u soh jong ka 
jingpynim namar ka beh noh ia ka jingsheptieng na ka 
dohnud bad ka wallam ha ka jaka jong ka ia ka jingsuk 
ka mynsiem. 

Nangta pat, don ki nonghikai kiba len ia ka jing- 
donkam, lane kiba ong ba kane ka bor U Khrist kam da 
donkam na ka bynta ban ioh jingpynim. Ia kata, ki ong, 
lah ban ioh da ka jingpyrshang la jong hi. Kata ka lah 
ban long katto katne kaba dei, hynrei ka jingshem jong 
ki ‘riewngeit ka sakhi shai kdar ba kata ka long ka bym 
lah ban long. 

Long kum ka sim hapoh ka rflh ; ka don ki khmat 
bad ka lah ban iohi ia ka pyrthei laitluid sawdong, bad 
ka don ka dor ha ki thapniang jong ka ban her shata, 
hynrei ynda haba ka pyrshang ban her kam lait namar 
ka jingker ha ka rrih ka khang ia ka ; kumta ruh ki bor- 
pyrkhat jong ngi ki lah ban ialam ia ngi ban mut ha 
lade ba ngi lah ban ioh ka jinglaitluid bakynja-mynsiem, 
hynrei ynda ngi pyrshang bah ioh iaka ngi shemia lade ba 

ngi long ki koidi hapoh ki saiteh saikhum jongkapopbad 
ki jingmlienbasniew. Kadohkhakalahban iohi lyngba ki 
’sai-syrwiah jong ka jar ia ka duriaw baiar bad balaitluid 
sha lyndet ka jar, bad ka lah ban mut ha lade ba ka lah 
ban jngi shata, hynrei ka shem ia lade ba ka sahkut 
hapoh ka jar. Bad ruh, ngi dei ban kynmaw ba ym dei 
ka jar kaba pyniap ia ka, hynrei dei ka jingsei noh ia ka 
na wah ban iap halor ryngkew. Ha kajuh ka rukom ka 
jar jong ka pop ka ring noh ia ngi na ka jingiaidon ryng- 
kat bad ka bor ba ai jingim jong U Blei, bad ha kaba 
kut ka niat ia ngi shapoh sha ka jingiap met bad 
mynsiem. 

Ki 'riewngeit kim dei ban sngewshitom jingmut da 
kum kine ki rukom jinghikai ba nga la pyni. Kiba kum 
kita ki jinghikai ki la don bad ki la trei shipor, hynrei 
ki la duh bad iap noh. Ki la trei don bor shisha shipor, 
hynrei hadien hadien ki la dei ban ai jaka sa ia kiwei 
pat ki rukom pyrkhat. Hynrei U Khrist U iaisah bad 
iaineh U bym kylla hapdeng bun ki jingkylla jong ki 
jinghikai pyrthei bad U dang long Ujuh mynta, namar 
U la long Ujuh mynhynnin, mynta bad sha bymjukut. 

Don ki samla, khamtam ki samla shong-skul, kiba 
sngew-shitom jingmut shibun namar ba ki ‘riewnang 
‘riewstad kiba long ki nonghikai jong ki kim ngeit satia 
ia U Khrist. Ki ia ong, “Kumno ngan ngeit ha U 
Khrist haba ki 'riew-khraw ‘riew-heh khlieh ki kyntait 
ia U ?* Ka jubab ia kata kaba suk shibun. U Khrist 
shisien U la ong shaphang kito ki bymnang ban pyndon- 
kam ia ka jingai kaba la ai ha ki. "Na kita ki bym don 
yn shim noh wat ia kata kaba ki don,’’ Te kumno keih 
yn shim noh na ki ia kata kaba kim don ? Ka jubab ka 

long ba kano kano ka jingai kum ki sap ne ki bot ia kiba 
kim nang ban pyndonkam ban pynroi, da shisha yn shim 
nob na ki ; bad ruh ia kata ka bor ban jied ia kaba bha 
na kaba sniew, kaba dang sah ha ki, kin duh noh wat ia 
kata ruh. Kine ki briew ki la ioh ia ka jingnang jing* 
stad bad ka jingtip akor lyngba kaniam Khristan. hynrei 
ki kyntait pynban ia ka thymmei jong kata hi ka jing- 
htkai na kaba ki la ioh ia ki jingkyrkhu babun. Ki 
pynkynmaw ia ngi ia ki ktien ba U Khrist U la kren 
shaphang u Judus Iskariot, ‘Uta uba bam jingbam lem 
bad Nga u la rah ia la ka khongdongjat ban ialeh ia 
Nga”. Ha kata ka rukom shibun ki ‘riewnang* riewstad 
ki la die kylla ia U Khrist mynta. Ka iingleh u Judas 
kam shym la pynmynsaw ia U Khrist, hynrei ka la 
wallam ia ka jingiap u Judas hi da la ki jong ki kti 
jong u. Kumta ruh kito ki briew kiba pyr shang ban 
pynmynsaw ia U Khrist, ki don ha ka jingma ioh ba kin 
sdien phasi ia lade ha u dieng ka jingnang jingstad jong 
ki hi } 

Hynrei ha kawei pat ka liang kito ki ‘riewngeit 
bashisha kiba tip bad mad ia ka bor jong U Khrist kim 
dei ban shun ia kiba leh ia kite! kiei kiei, hynrei ki dei 
ban sngewlem ia ki. Ki dei ban wad ki lad da ka jingdu*- 
wai bad ka jingshakri ban ring ia ki sha U Khrist. Lada 
ki leit ban lynthem maw ia ki, kin pyniap pynban ia ka 
jingthmu babha kaba ki don. Kin duh noh ia la ka jing- 
thmu, bad kin kyndat noh pynban ia ki kham sha pajih 
na Uta sha Uba ki mut ban ring ia ki. 

Ngim donkam ban sngewlehraifi ia ka Gospel. Ngi la 
mad da la ki jingshem ba ka long ka bor U Blei, hynrei 
ngi dei ban pyntipia ka sha kiwei pat yin tang da ka ktien^ 
15 

hynrei da ka jingim jong ngi, bad da kabapyni ha ki ia ka 
mynsiem ieit bad mynsiem shakri aiti ia lade kaba don 
ha U Khrist hi. 

Shuh Shah Ki Jingleit laid Ialap 

Ynda u la wanphai sha Ri India ka jingshongthait ka 
long kaba um bit ban duh, bad ynda u la shong katto 
katne taiew u la sngew ba u la khlain bad jahthait ban 
pyrkhat sa kawei pat ka jingialap. Ka Iyer bapyngngad 
bad ka jingjarjar jong ki lum Mangkashang ka la 
pynthymmai bor pat ia ka met bad ka jingmut jong u, 
bad u la long biang kumba mynshuwa, bad khatn palat 
rub ban ia kaba u ju sngew mynba u la don shabar 'na la 
ka Ri. 

IQ bnai kiba khadduh jong ka snem 1922 u la pynlut 
ha kaba leit sha ki jingialang bad jingiaseng-bah bad ha 
kaba iaid ialap ha ki nongbah jong ki Ph»ng Shatei ka 
Ri India : ka Delhi, Ambala, Ludhiana, Allahabad. 
Benares, Montkomeri bad Lahore, ki long katto katne na 
ki nongbah ba u la leit poi, nangta u sa leit phai pat sha 
Sabathu ban pynkhreh na ka bynta ka Khristmas bad 
ban shongthait. Ha u bnai November u la ioh ka jing- 
khot na New Siland bad kawei de na Itali ba ki kyrpad 
eh ia u ba un leit sha kito ki jaka, hynrei ia kine u la 
hap ban kyntait. 

Ha u bnai January 1923 u Sadhu u la leit sha Karashi 
bad u la pynlong shibun ki jingiaseng, ha kawei na kine 
ki jingiaseng uKomishnor Saheb (Judicial Commissioner) 
u la pyniaid ia ka. Nangta u la leit sha Mainpuri bad 
sha Saharanpur bad kiwei kiwei Id nongbah. Ha u 
bnai April u la ioh khubor ba u kpa ba la tyramen eh 

jong u um don shuh. U la donbok namar khyndiat por 
shuwa bane u la don ba Ratnpur bad u la pynlut ka por 
kaba sngewtynnad shibun ha la i'ing, ha kaba la pdiang 
sngewbha eh ia u ym tang da u kpa ba la tymmen jong 
u, hynrei da baroh ki kur ki jait. Ha ka 10 tank u 
April u la thoh : “1 pa jong nga I la iap ha Rampur. 
Ngam sngewsih eiei namar ngan sa iashem pat ia I ha ka 
burom, 1 la iap u Khristan. Ka jingiakhlad jong nga 
ka long tang ha kane ka met bad ka long ruh tang 
shipor”. 

Shen shen hadien kane ka jingjia, ka Bank kaba 
kyrteng Alians Bank (“Alliance Bank”) kaba ha Simla ka 
la duh, bad ki jingaisngewbha ki lok na ka bynta ka 
jingtrei jong u ha Tibet ba la kynshew ha kata ka Bank 
ki la duh lajan baroh phar. Shaphang kane ka jingjia 
basngewsih u thoh kumne : “Ngam shym buh ia la ka 
jingshaniah ha ka spah. Nga ainguh ia U Blei Uba la ai 
ia ka, bad nga iaroh ia ka Kyrteng jong U haba U 
la shim noh pat ia ka. “KA JINGSHANIAH JONG 
NGA KA LONG HA KA BANK BNENG JONG U KA 
BAN YM LAH BAN DUH JUNOM”. 

Ha ka taiew kaba ar jong u bnai May u Sadhu u la 
thoh ki shithi ai khublei ia la ki lok kyllenasbuwaba un 
mih ban leit biang sha Tibet, nangta ladonka jingkynjah 
jar shaphang jong u. ia kaba la pynsawa pat da ka jing- 
thoh ha kawei ka kot* khubor ha Bombay kaba ai ka 
khubor kaba thikna bha bad ia kata la pynphriang 
ha kiwei kiwei de ki kot-khubor ha Ri India, bad 
nangta ka sa phriang de sha Ri lump bad kylleng 
la pyrthei, ba u la iap. Ka kot-khubor Bilat 
kaba kyrteng ka "Daily News ” ka thoh kumne : 

"ba ka la ioh jingtip kaba thikna bha ba ia » 
Sadhu Sundar Singh, u ‘riewkhuid bad u pukir Khristan 
na India la pyniap da ki shit-khlieh ka niam Buddhist” 
Ki khubor telekrap na suin bad na um kim lah ban 
pynioh ka khubor kaba thikna bha katto katne sngi, bad' 
la don ka jinglyng-a sahnud kaba jur ha kylleng ban tip 
ia ka jingshisha. Shibun ki skul ha Assam la pyllaib 
shuti kum ka dak ka jingiambriew ia u. Nangta sa ioh 
ka telekrap na Kotgarh kaba ong ba u don hangta, bad ia 
kane la bud sa da ka shithi kaba u thoh hi da la ka jong 
ka kti u da pynpaw ia ka jingsngewsih bakhraw namar 
kane ka khubor thok. bad u la batai ba ki daw kiba 
iadei bad ka niam bad ki jingeh kiba iadei bad ka sain- 
pyrthei ki la pynlong ia u ban wan phai noh Ka jingduh 
jingkyrmen haba u dei ban phai kylla noh kam shym lah 
ban pynkhriat ne pyntlot ia ka jingkut jingmut jong ka 
jingim jong u ban rah ia ka Gospel sha Tibet, namar 
u ong shuh shuh, “Wat lada u Angel hi na bneng un< 
khang ia nga ban leit sha Tibet, ngan dang leit hi”. 

Hadi'en kata ka por u Sadhu u la leit biang ban ialap 
ha bun ki jaka, bad u la thoh ruh kawei ka kot ha ka 
ktien Urdu kaba kyrteng ‘‘Kt thngpuson bad Jingduwai” 
ia kaba la kylla ruh sha ka ktien phareng. Sa kawei ka 
khubor telekrap ka la wan na Niw Siland ha u bnai 
October, hynrei ia kata ka jingkhot bajur ruh u la 
kyntait “Ngam kwah shuh ban iehnoh ia ka Ri India 
ban leit sha ki ri-nongwei, lait noh tang sha Tibet”. Sa 
ia kawei ka jingkyrpad ba kyrkieh ba un leit biang sha 
Mara man ha Trabankor ba Shaphang Shatei ban kren ha 
ka jingiaseng-bah jong ka Balang Sirian Mar Thoma, u 
la kyntait da kaba sngewsih namar ba u la lab ai ktien 

typa mynshuwa ban kit sha Assam ha kata hi ka 
por. 

U Sadhu ha ka Thoh-ka-Tar. 

Katto katne snem la mih shikaddci ki kot ki sla bun 
fait ba la thoh shaphang u Sadhu ha la ka ri bad kumjuh 
ha kiwei de ki ri. Bun snem shuwa eh ba ka kyrteng 
long u kan saphriang shabar ki pud ka Ri India, ki nong- 
India hi ki la sdang ban thoh shaphang jong u. La shem 
ha u ia ka jinglong— 'riewkhuid Khristan badap biang 
kat kum ka jingthew ki nong-India, kumta ba baroh 
kaba la thoh shaphang jong u ha kawei ka ktien kumne 
kumne la pynkylla sa sha kiwei kiwei de ki ktien. bad la 
pule ia ki da ka jingsngewbang bad jingsngewtynnad kaba 
khraw ha kylleng ka Ri India. 

Katba ka nam jong u ka nang-phriang kylleng ka Ri 
India, ka rukon jingim bad ka rukom trei jong u ka la 
long ka daw jong ka ]ingkren wohnia bad jingkrenbein 
waddong, khamtam na ki nongwei bad haba bishar na ka 
jingim jong u katba ka nangpaw hadien la shem, ba baroh 
kine ki jingkren waddong ki mih namar ki nongwei kim 
lab ban iohkem ne sngewthuh ia ka jingthew bashisha 
jong ka jingim u nong-India. U Sadhu u pdiang ia kine 
ki jingkrenbeifi da kine ki ktien, “Lada ka pyrthtei kam 
don eiei ban kren pyrshah ia nga, nga dei ban sngewthuh 
ba don eiei kaba bakla bad bym dei ha nga hi f 

Kiei kiei kiba phylla, kat ban ym sngew lah ngeit 
kiba la jia ha ka jingim jong u, ki la pynngeit ia shibun 
ki briew kiba khmihlynti ia ki kambah bad kiba pdiang 
ba kine kiei kiei ki long ka sakbi bashai kdarbadkibym 
bakla ba u long u briew “Ba la khot da U Blei,” katba 

kiwei pat kim nang shuh ban pyrkhat da kumno kumno* 
ruh, ki sah ha ka lyngngoh, bad kumta ka la mih ka 
jingiapher ha ka jingsngew ki briew shaphang jong u. U 
Rev. C. W. Emmet jong ka Ridley Hall ha Oksphord, 
u la kren shibun ha ka kot*khubor Hibbert Journal, jong 
u bnai January 1921 shaphang kaba u ong “Ki kambah 
U Sadhu Sundar Singh*’ u da kham pynleit jingmut ha 
kito ki jingiohlait im bamaianbad baphylla kibau Sadhu 
u iakynduh ha la ka jingim ha ki por jong ki jingma- 
bakhraw. Ha kine ki jingjia u Mr. Emmet u iohi artylli' 
ki lynti ne ki rukom da kiba ngi lah ban pyrkhat 
kumno U Blei U trei. Hato U iarap U iada ia la ki 
jong ki shakri da kaba U phah ia *u angel* ne da ka- 
jingtrei jong U Mynsiem jong U hi ha ka dohnud ki 
briew ? Ka jingiarap kyrpang kaba wan teng teng 
da ka lad kaba na sha lyndet ka bor pyrkhat briew. 
shisynpyrkhat ka long kaba ki briew ki kham sngew* 
kloi ban pdiang. hynrei hato kam long kaei kaei kaba 
kham sngewdei ban shim ba dei U Mynsiem U Blei hi 
Uba trei lyngba u briew ubakum u Sadhu Sundar Singh, 
bad da kata ban ring bad bad pynkhih ia kiwei pat sha* 
ka jingsngewthuh shaphang U Blei ? Baroh ngi ngeit ba 
don “U-Ei-re-U-Ei hangta”. U Mynsiem U Blei U da 
rung ha ki dohnud jong ki “riewkhuid ban pynlong ia ki* 
ki lok U Blei bad ki nongiathuhlypa,” da kaba trei kat. 
kum ka bor pyrkhat jong u briew uba long hi u jingthaw 
jong U. U lah keifi ban pynkhih bad ban ktah ia ki ba' 
kin sngewthuh shai ia ka jingiaidon ryngkat jong “Uta* 
Uba Na Sha Lyndet Uba don hapoh” 

Hynrei shaphang ki kambah ne ki dak khyllah kiba 
la ong ba ki long ba la leh da u Sadhu hi, u Mr. -Emmet 

urn shym kren eiei. U Sadhu hiruhdaladeum ju ongeiei 
shaphang kine la ha kajuh kapor um shym lep xuh ba Id 
long kiba lah ban long. Hynrei bunsien u ju aakbi ia ka 
jingshisha ba "ym don ka bor eiei ba kine ki kti,” (baba 
u kdew sha la ki jong ki kti) bad u kubur barabor ba dei 
ka jingjubab U Khrist ia ki jingduwai jong u kaba la long 
ma-ka hi ka kambah. 

La kham slem ka la paw sbai ha u Sadhu ba ki ‘kam- 
bah’ ki pynphalang noh ia ka jingmut ki briew ba ka 
jaka ba kin ring ia ki sba ka khubor ka Gospel ka 
jingpynim Na kata ka daw ba ka snem 1918 baba u 
dang iaid ialap ha ki phang Shathie ka Ri India, um ju 
ailad ba ki briew kin peit ha u tang kum u nongleh 
kambah 

Ka jingleit jong u sha Ri Shaina, Japan bad sha Ri 
Sepngi ka la pynlong ia ki briew ha ki ktien baiapher 
ban thoh shaphang ka jingim jong u ia kaba la pule ha 
kylleng ka pyrthei ri shai. Ia ki jingiathuhkhana jong u 
ha ka ktien Phareng bad kiwei de ki jait ktien la «hn" 
ha ki kot-lyngkdop bad ki kot*khubqr ha bun ki ri ha 
kiba la kren la tai shaphang jong u na ki dong baroh. 
Hynrei la ki jingkren shaphang jong u ki long kiba bba 
ne ki bym dei, u Sadhu jaijai u iaid la ka lynti, kaba long 
ka lynti U Blei ; khlem jingsngew-wit ne sngew-salia, 
namar um tieng ia u briew bad u ithuh bha ia Uta ha 
Uba u la ngeit 

Ha kaba u dang leit nyngkongeh sha Ri Sepngi ha ka 
snem 1920, bun jait ki rukom pyrkhat kiba 
baklybak na ka jong u ki la mih ba kaba ki briew ki 
iakzen bad ki iasaid shaphang jong u kum u briew, 
shaphang Id jingshem jong u, shaphang ka rukom py*- 

khat bad jingtrei jong u, bad rub sbaphang ba ka main 
bad ka jinghikai baphylla kum ka jong u ka lah ban ai 
eici ia ka Ri Mihngi bad Ri Sepngi. Namar ba ka niam 
Khristan ka la mih na Ri Mihngi, ka la long kaba dci hi 
ban long ba ki Khristan bashisha jong ka Ri Sepngi kin 
phai pat sha Mihngi da ka jingkyrmen ba na ka kan tuid 
biang ka wah ba ai ka jingim Blei kaba lah ban wallam 
pat ia ka ribaibal ka jingim-mynsiem ha ki hajar bad ki 
phew hajar ki briew ia kiba ka Thma Bah, kum ka 
jainkup iong, ka la tap-op ban sah ha ka jingklet ia u 
Blei. 

Ka Balang ha Ri Sepngi ia kaba U Blei u la kyrkhu 
ba kan ioh nyngkong ma-ka ia ka jingiohi-paw ia U 
Nongpynim ka Pyrthei, ka dang dei ban iambriew namar 
la ka jong ka jingbymlah ban sakhi bad ban shakri hok 
ban pynbiang ia ka jingdonkam jong kita kiba na ka 
bynta jong ki U, U la iap. Ka khubor basngur synlar 
jong ka jingpynim. haba ka la iaid lyngba ki jingmut 
jyngpyrkhat briew da ki spahsnem, ka la lam ban kern 
ia ka rong bad ka dur jong kiei kiei kiba kynja-briew, 
bad kumta ka la duh shibun ka bor ha ka jingtrei jong 
ka ; namar ym da, lane, lyngba ki jinglehniam lebrukom 
kiba ktah ia ka jingsngew ki briew lane da ki seng bad 
ki kynhun bakhlaifi ba lah ban ioh ia ka jingkha-arsien. 
Ki spahsnem babun jong ka niam Khristan Sepngi kim 
myntoi eiei lymda ki pynkylla ia ki Khristan sha ka 
jingim kaba iasyriem ia ka jingim kaba ha U Khrist, 
naba tang kaba kum kata ka jingim keift kaba lah ban ai 
jinghun bad ym don shuh kawei pat nalor jong ka. Ka 
jingdawa ka long — “Pyni ha nga ia u briew uba kum U 
Khrist". U Archbishop na Sweden u kdew aha u 

Sundar Singh bad u ong, “Ka Gospel kam shym la kylla 

la ka tong ne ka dur ha u Ha ka histori jongka niam 

Khristan u Sadhu Sundar Singh u la long uba nyngkong 
ban pyni ha ka pyrthei kumno ba ka Gospel jong U JisU 
Khrist ha ka jinglongsngur bym lah kylla jong ka ka 
phalang ne shat ia ka dur jong ka ha ka mynsicm barit 
long u nong-India.” 

Ha u hi shimet ym don kawei pat kaei kaei ka ban 
kham kordor ban ia kane “u jingthaw bathymmai ha u 
Khrist Jisu”. Ha u, baroh ki jingiapher ha ka tukom 
pyniaid balang ne ha ka kyrteng balang, kim don jingmut 
eiei, ha ka jingshisha “kan long ka bneng hi ha ka khy- 
dew” u ong, “lada kine kiei kiei kim don,” Bad katba 
ki briew ki peit bishar ia u, ki pule ia ka jingim jong u, 
lane ki thoh shaphang jong u, baroh ki ia mynjur lang 
ba dei tang da ka jinglong sngur bad linglong synlar jong 
ka dohnud kum ka jong u Sadhu Sundar Singh ba ia ki 
briew lah ban pynkhih ba kin im ka ]ingim kaba da kat 
ka jingim shisha. 

“Ka niam Khristan ka long ka bym lah ban iap*’> la 
ong uwei u nongthoh, “bad del na Mihngi ba kan khie- 
im pat U Sadhu u long lehse uba nyngkong naki apostol 
thymmai jong ka juk jong ngi uba lah ban pyrsad pyn- 
rhem pat ia ka ding ha ki duwan ba la jan lip.” 

U Archbishop Soderblom, ha kaba kren kynthoh 
halor ka kot u Canon Streeter kaba kyrteng “U Sadku”, 
u ong kumne ; ‘katba nga tip ym don kawei pat ka nuksa 
ha ka histori jong ka niam shaphang u briew uba da ka 
jingim ‘riewblei bajanai bad baitynnad kum ka jong u 
Sadhu, ka jingim kaba la ker tawiar da ki bor bamaian 
jong ka jingngeit baphylla, uba ha ka por ba u dang im. 



C 234 ] 


u la shah ia ka jingit bishar bniahdauwei u nongi'tbniah. 
bastad tarn — ka jingi't bniah kaha dap da ki jingpyninia 
bad jlngbishar bashongnia ba la tai ni bha khlem da don 
kano kano ka jingshahshiliang”. U Cannon Streeter u 
wallam ha khmat ka pyrthei ia “u ’riewblei uba lah ban 
ring shisha ia ka jingmut ki briew jong kane ka juk, uba 
namar ki jingshem-mynsiem bakhia bad bajylliew jong u 
hi ki la pynkhih bad pynlah ia u ban im thik kumba vr 
la ngeit”. 

Shibun ki kot ba la thoh shaphang jong u, ki la leit 
ha shuwa bad ki la bud ia u Sadhu sha baroh ki ri ba u 
la leit poi, bad ia ki jingpynkylia ia ki sha kiwei pat ki 
ktien la phah sha Russia, sha Itali bad sha kiwei pat ki 
jaka sha kiba um lah ban poi- U Archbishop ka Upa- 
sala, nalor ba u la thoh shibun ha ki kot-khubor badruh 
ha ka kot jong u kaba u ai kyrteng’ U Luther bad u 
Sundar Singh’ u la ai kawei ka jingthoh badonkam shibun 
ha ka International Review of Missions kaba u ai 
kyrteng “KaJingriewblei Khristan ha ka DohnudU Nong- 
Indict ’ (April 1922). Une u long u briew uba ka pyrthei 
ka fiiew ba u long u iktiar ha kaba pule-bniah bad ba 
thoh shaphang ki niam baiapher, ha kata ka jingthoh u 
ong kumne. 

“Aiu ngi la ioh jinghikai na une u ‘riewblei Khristan 
uba la mih na ka ri ki ’riewblei'. Ngi la ioh ka jinghikai 
baphylla bad kaba la pynlehraifi khait ia ka jingpyrkhat 
stad jong ngi baroh shaphang ka Baibl had ka bor jong. 
ka ha Ri India. Ka Gospel kam shym la kylla la ka rang 
ne ka dur ha u, hynrei hato kane ka juh ka khubor babha 
kaba ngi la tip, ka long kajuh kaba lah ban iathuh eiei 
ia ngi ym tang shaphang ka Ri India hynrei shaphang. 

ka Gospel hi, kaba baroh sbikatta ka Ri Sepngi ka la 
kam kum la ka jong bad ia kaba ka la pynkylla dor nth 
katto katne. “Ha ka histori jong ka niam Khristan t» 
Sadhu Sundar Singh u la long uba nyngkong ban pyni 
ha ka pyrthei kumno ba ka Gospel jong U Jisu Khristka 
shat ia ka dur basngur bym lah kylla jong ka ha ka 
mynstem barit jong u nong-India. Kaba pbylla ba uym 
dei kata ka jingkhiiiot lang ia ka niam Khristan bad ka 
niam Hindu hynrei ka long ka jingpynpaw bathymmal 
ia ka jinglong batynrai bad bashisha jong ka niam 
Khristan kaba kat kum ka jinghikai ka Ktien U Blei.” 

Uwei uba la itbuh bha ia u Sadhu da ki bun snem u 
thoh shaphang jong u : — 

“Uwei u nongkren ha Sweden, ha ka por ba u dang 
pynithuh ia u Sadhu ha ki nongsngap, u ong, 'Ngi la ju 
sngewtynnad shibun ban pyrkhat ia ki lai ngut ki nong- 
India bakhraw— u Gandhi, u Rabindranath Tagore bed 
u Sadhu- Ia kitei ar ngut kiba nyngkong ngi shem kt 
long ki briew kiba ia ka jingim jong ki la ktah lane 1» 
saiftdur shibun da ka jinghikai U Khrist : u Sadhu pat 
ia uba ngi iohi mynta hapdedg jong ngi u long uba h r 
aiti lut t a lade sha U Khrist 

U Sadhu u long u nongkit-tien-Syiem jong ka Ralang. 
Khristan ha Ri India, bad u pyni ha lade hi ia ka aakhi 
bashai kdar ia ki bor bakynja-mynsiem jong ka. Tang 
khyndiat eh u la ioh ka.jingda jingker na ki nongwei, 
hynrei eiei ruh em urn shym ioh ka Jingiaxap Jiogkyrah- 
an na ki, bad kumta u la lah ban ring lut ban pynsboEg 
tynrai ha kde hi ia ki jinghikai bajylliew bad badonber 
tam jongU Khrist bad u la pynpaw, ia ki ha kiwei pat 
ha ka dur kaba itynnad, kaba skhem bad kaba phytfa- 

U la leit phai pat sha la ka Ri ban shong thait bad 
ban tei ia la ka met da kawei pat ka rukom trei kaba 
pher. Ka lyngkba trei jong u ha Tibet ka iai-khawoit 
ia u. U pyrkhat ba ka jingtrei jong u ha Ri Sepngi ka 
la dep la kumno kumno mynta shipor, hynrei don da ki 
hajar ki ban sngewsih ba kan long kumta”. 

Ban sakhi da la ka jong ka jingim ia ka bor jong U 
Khrist kumba la pynpaw ha ki Gospel, ban kumba la 
pynskhem ia ka ruh ha ka dohnud jong ki ‘riewngeit 
bashisha, u Sadhu u la wan sha Ri Sepngi, bad mynta 
u pyrkhat ba kata ka kam jong u ka la dep. U sngew 
ha la ka jong ka mynsiem ba ka long ka jingkitram jong 
u na la u jong U Trai ban sakhi kumne khlem kheih ia 
ka dor bad u la pyndep ia kata. Hynrei ha man la ka 
shnong bad hapdeng ki briew ha kiba u la sakhi kumne, 
u iehnoh ia ka jingkylli ba uwei-pa-uwei bad kawei-pa- 
kawei ki dei ban jubab ‘katno phi kitram ha U Trai T 
Riei kiei ki jong ka jingim kim lah ban sah ne ban long 
kumba ki la long shuwa ba un wan. Ki briew ki dei 
ban shahshkor lymda kumta kin long kham sniew ban 
ia kaba ki la ju long bad dei ia kiba kum kita ba U Trai 
shisien U la ong, ‘kin ym ngeit ruh wat lada mihpat 
uwei na ki nongiap'. Ka jingdonkam bakhraw tarn jong 
ka Ri Iurop mynta hi ka long ka ribaibal bashisha, bad 
ka jingkhot U Khrist ka dang iaikren jur mynta hi 
kumba ka la long mynba u la ong, “Bah ia la ka 
dieagphna bad bud IA NGA.” Ha u Sadhu Sundar 
Singh ka bor pynthymmai iong U Khrist ka la trei 
ha ka jingjanai jong ka baroh, bad da kaba kohnguh 
ia la U Trai, u bud nadlen jong U, u da bah ia la ka 
diebgphna. 

Ki briew baroh kiba don la ki rukom pyrkhat baia- 
pher sbaphang ka niam ki la iohsngew na une u shakri 
barit jong U Khrist ia ka khuboi jong Uta ia uba la ong 
sbaphang jong U, ‘Ym ju don u briew uba la kren 
kat une u briew’, ha ka jingsngur bad ka jingsynlar 
jong ka ; bad kumba ka kot-Khubor Westminster 
Kajet ka ong, bad ka ong ia kaba dei rub, “na ki 
rmiang shyntur jong ka Mihngi u hikai ia ki briew 
jong ka Ri Sepngi ia ka mynsiem ka Jingialong salonsar 
kawei”. 

Sa shisien pat bapdeng ki jingma bunjait, hapdeng ka 
khriat bad ka jingit, un leit rah ia ka khubor kaba long 
u dohnud jong ka jingim jong u hi sha ka ri ha kaba urn 
don ka jaka wat ban buh ia la ka khlieh, hynrei ba la 
shlei da ka jingieit sliang kaba jur na ka bynta la u jong 
u Kynrad, bad na ka bynta ki mynsiem kiba dangsah ha 
ka kut ka jingdum, un sa leit biang ban par da ki khoh- 
siew ia ki ranab bad ki lum tap-ior jong ka Tibet. Une 
u briew bamarwei urn ju iaid jngai na U Khrist kumba 
ngi ngi iaid, namar da shisha U Khrist U iaid ha syndah 
jong u. U iakren bad u U iatrei bad, U iashahshitom 
iang bad u. Nangto na kliar ki lum bajrong jong ka Tibet 
kine ki ktien kin iaisawa jam barabor. ‘Katno ngin saw- 
kyrang da ka jingsngewlehraiii baba ngin iashem lang ha 
bneng ha khmat U Blei bad ha khmat ki ‘riewkhuid 
bad ki martyr jong U. lada ngim im ka jingim Khristan 
bashisha hangne*. Kine kim long ki ktien kiba dang 
thymmai hynrei kumba u Mr. Stokes u la ong shisien, 
‘Haba ki mih na u briew uba la shahshitom stem ha lea 
thngan, ka khriat ka byndi bad ka jingshahpyn- 
shiton beifi na ka bynta la u jong U Kynrad, ki hap ha 



[ 238 ] 

ki shkor jong ngi da ka jingsngewkhia bashyrkhei bad 
ka bor.” 

Ah Trai, Me long doh bad snam jong nga hi 1 
Oh u Briew, jingiap hi kam lah pynsniew, 

Kjat jong Me iaid raieh raidam jong ngi, 

Rmiang jong Me dih jinghaw mynsiem ki briew ( 
Wan, ioh nga bajot barem ngan iap ei, 

Sh’wa ba Men rung ban khawai lem bad nga. 

Ioh khmat bym ju iohi ‘Me ha pyrthei. 

Kin duh ban peit burom Syiem baphylla. 



KA JINGTHOH BYNRAP— I 
U Sadhu Sundar Siugh Ha Ri Kkui 

Ka Ri Khasi ka la shadkmen ha u bnai March 1924 
naba ka la iohi da la ki khmat ia u Sadhu Sundar Singh, 
bad ka la iohsngew da la ki shkor ia ki ktien bakordor 
na une u shakri bakhraw jong U Trai badU Nongpynim 
jong ngi U Jisu Khrist, bad naba ka la khmihlynti la 
kham slem ia kata ka sngi babha ban iohi ia u. Shisien 
kalalongka jingbuhkhoh kaba khraw mynba la pynbna 
ha ki kotkhubor ba u la iap ha Tibet : hynrei kata 
ka ]ingpynbna ka la long kaba bakla, bad U Blei 
U la wallam ia u shane hamar ka por kaba biang, ha 
ka Assembli ha Mairang, kaba la long ka Assembli 
bakhadduh na ki Assembli rim ha kaba u paid babun, 
khamtam na ki nongmihkhmat ka Khristan Presbyterian 
ka ri Assam, ki iawan. 

U Sadhu u la poi ha Shillong ha ka 6 ne 7 tarik u 
March 1924 bad u la sah ha iing i Babu Joab Solomon, 
Tymmen Basan ka Balang Mawkhar. U la don bang na 
ha ka Ri jong ngi kumba 15 sngi bad ha baroh kita ki 
sngi u la kren bad iathukhana ha kiba bun ki jaka. Ha 
ka 7, 8 bad 9 tarik u la iathuhkhana ha ka li'ngmane 
Mawkhar; ha ka 10 tarik u&a leitsha Laitkynsew bad ha 
ka 11 pat u la leit sha Sohra. U wanphai sba Shillong ha 
ka 12 tarik bad u sa leit sha Mairang ban kren ha Id 
jingiaseng Assembli naduh 13 hadub 16 tarik. Ha ka 17 
tarik u la iathuhkhana ha li'ngmane Laban bad ha ka 18 

tank pat ha iingmane Laitumkhrah. Ha ka 19 tatik u 
la leit iathuhkhana ha Mawphlang Hadien kata u sa 
left phai noh. 

Kane ka jingwan u Sadhu ha kata ka por ka la long 
ka jingpynkhih kaba khrawha Mawkhac bad ha Shillong 
hi ; ki briew ki dap ha ki iingmane bad hawei de kat 
haba u dei ban kren. Kaba shoh ia ka khmat bad ka 
jingmut jong uba long bad ban dang long Khristan ka 
long “u ‘riewblei uba da kat u ‘riewblei bashisha'* kat 
kum ka jingmut jong kata ka ktien, bad don kibapeit ha 
ka sbalangmat jong u haba u shong harud ka miej bad ki 
ong, ka shat-phalang ia ka dur ka burom ba long kynja- 
bneng. 

U don ka por man ka sngi, ha ki kynta ba la buh, ba 
un pdiang iano iano ruh kiba kwah ban wan iashem bad 
iasyllok bad u, hynrei kaba kham bun ka por u pynleit 
ha kaba iasyllok bad U Blei. 

KA J1NGTHOH BYNRAP— II 

Katto katne ki Khana-nuksa (illustrations) U Sadhu. 

Ki jingiathuhkhana u Sadhu ki ngam shaduh ka 
tynrai jong kiei kiei kiba shisha ha ka jingim u briew, 
kum ka jingkyllakaba mut, ka jingngeit, ka jingsngewrit, 
ka jingkheiftduh. Lajan ha kawei-pa kawei ka jingkren 
u la kren ha ka dur ki phaxshi ba ula ring na ka mariang 
lane na la ki jong ki jingshem. Ka Jingsngewrit : Uwet 
u khar metor na ka jait-poh u la kylla Khristan bad uwei 
pat u khar Hindu khraw jait uba ithuh ia u u la iphylla 
ka bym lah ban ong haba u la iohi ia ka jingkylla ha u 
katba u la ong “Me wan man ka shgi ban sar bad 

pynkhuid ia ka ling jong nga, mem don jingnahg jingstad 
eiei pynban ngam lah khlem da sn&wburom ia me. Kaei 
kaba la pynkylla ia me kumne” ? 

Uta u khar metor u la pyrshang ban batai ia ka 
jingim thymmai kaba la wan ha u, hynrei uta u khraw- 
jait um man sngewthuh satia. Khamtam eh u la 
sngewphylla ia kawei kaei kaei, *Me long ubabha shibun, 
pynban mem long uba sngewsarong,’ u la ong j 

“Ngam don daw ban sngewsarong” la jubab u khar 
metor. 'Mynba u Khrist u la shong halor u khun kada 
bad U la rung shapoh Jerusalem, ki briew, ki la wallam 
ia ka jaiA rong bad ki la siang halor ka surok kaba Uiaid. 
Pynban ki kjat U Trai kim shym la iuh halor kita ki 
jain dei ki kjat u kada keift kiba la iuh bad iaid halor 
jong ki. Mano ba ju iohsngew mynno mynno ba kat kata 
ka burom yn leh ia ki kjat u kada ? Ka long baroh tang 
namar ba u kada u kit ia U Khrist ha la ka met. Ynda 
U Khrist u la hiar nob uta u kada u la sah hi u mrad 
bad ym don ba ftiew eiei shuh ia u. Kumta nga ruh 
ngam long uba dondor eiei ; nga long uba idondor kumba 
lehsephi phi iohi, ka long tang ‘namar ba nga kit ia 
U Khrist, bad dei iaiU keifi ba phi phi fiiewburom. 
Lada U, U la iehnoh ia nga, ngam long eiei ruh 
em\ 

Km Jingiasoh bad U Blei bad ka Jingim kaba ha 

Ut Na la ki jingshem jong ngi hi ngi sngewthuh ba ngi 
donka jingiasoh bad U Blei, pynban ngim long Blei. 
Lada ia u nar uba long bad daitthah ynthang ha ding un 
kylla saw namar ba ka don ka ding ha u. Hynrei ngi* 
lab tan ong ba uta u nar u long ka ding lane ba kata ka 
ding kaba ha u ka long u nar. Kumta ruh haUJiau 

Kbrist ngi ngi long la ka jong, ma U ha ngi bad ma ngi 
ha U, hynrei ngi long la ka jong. 

Kumjuh ruh ngi ring bad pynhiar mynsiem ia ka lyer 
pynban u briew urn long ka lyer lane ka lyer kam long u 
briew. Kumta ruh ngi ring bad pynhiar mynsiem da ka 
jingduwai ia U Mynsiem Bakhuid jong U Blei, hynrei 
ngim long Blei. Shisien nga la iohi artylli ki nongrit 
hapdeng ki lum Mangkashang ia kiba la pyniakhlad da u 
lum bah ia uba ym don ba lah ban kiew. Ka jingjngai ha- 
pdeng kine ki shnong haba shim beit kam longkaba jngai 
shibun, hynrei ka shim da ki taiew ia ki nongleit jingleit 
ban iaid tawiar ia uta u lum. Uwei u briew u la kut 
jingmut skhem ban tih da ka krem lyngba uta u lum, u 
da ong ba u kloi ban pha ia la ka jingim ruh ban leh ia 
kata ka jingmut jong u lada don kam. U la sdang ban trei 
aa kata ka jingkut jingmut jong u, bad shen sbisha u 
la duh noh ia la ka jingim ha kata ka jingtrei. Haba 
nga la iohsngew ia kata nga la pyrkhat shaphang une 
u lum ba u long kum ka kynroh jong ka pop jong ngi 
kaba pyniakhlad ia ngi na U Blei. U Jisu Khrist U 
la wan bad U la thaw ka Lynti ka jingim da kaba 
U la aiti noh ia la ka jong ka jingim. U la aid nob ia la 
ka jingim da la ka mon sngewbha hi, bad U la plie ia ka 
Lynti kaba baroh ki lah ban iaid lada ki la kloi kblem 
buh pud eiei ban pdiang ia U kum U Nongpynim 
jong ki. 

Kata ka bynta bakhambka t Shisien haba nga dang 
iaid ia ki lum nga la iasbem ia kawei ka khynnah samla. 
Ka del na ka King binong-bishon bad ka da iaid wad BW» 
Id kjat jong ka ki la pdang snam. Ka la ong kumne ha ba 
ka la jubab la ka jingkylli jong nga > “Nga wad ia ka 

jingsuk bad jingjahthait ka mynsiem bad nga kyrmen 
ban iob ia ki shuwa ba ngan poi sha kaba kut jong kane 
ka jingwad jong nga. Lada ngam ioh ia ki ngan noh-iap 
ha am”. Nga iohi ba ka da mut shisha ia kaba ka ong, 
Nga la pyrkhat sngewphylla kumno ka lah ban long ba 
ki briew kiba la kha hapoh ka niam Khristan, bad kiba 
la ioh ia ki jingaiei bakhraw khlem da shitom ei ei kin 
leh sting katne katne ia kine kiei kiei, haba kane ka 
khynnah bariewspah bad badonburom ka la iehnoh ia la 
ka ling ka sem, ia la kiba ieit bathoin bad ia ka spah ka 
phew ban wad ia ka jingpynim. Kam shym la ioh ia ka 
jingsuk ba ka la wad da kata ka jingiaid wad Blei jong 
ka, hynrei ka la iakynduh ia uwei u mishoneri uba la 
iathuh ha ka shaphang U Khrist. Nga la iashem pat ia 
ka hadien bad ka la iathuh ia nga ba ka la shem baroh 
bad palat ruh ia kaba ka la wad ka da ong, ‘Ki briew kt 
lah ban pyniap ia nga lada ki mon. Nga la shem ia kata 
ka bynta kaba khambha ia kaba yn ym don mano mano 
ba lah ban shim noh na nga.’ 

Phi long ka Jingshai Ka Pyrthei — U sai-sharak u 
dei ban ing khoit khnang ba ka jingshai kaba na u kan 
tyngshaih. U ‘sai-sharak u don hapdeng ka umphniang 
bad ka ding kaba meh. Lah ban don shidap ka umph- 
niang ha ka sharak hynrei .lada ym don ‘sai-sharak yn 
ym don jingshai. Kumta, khnang ba ngi lah ban ai 
jingshai ia kiwei ngi dei ban long kiba la kloi ban aiti 
noh ia lade. 

Phi Long Ka Mluh Ka Pyrthei— Lada ka mluh ka, 
dei ban- long kaba larkam ka. dei ban.um. KatbaJ ka 
dangsah re w bad rkhiang k^n ym 'lah ban pynbang mluh 
ia ki jingbam jong ngi.ihy^itfef lada ka urn, watshisynjboh 

ne sbikham ka ja kan bang mlub bad ka jingbam kap 
long kaba bha. Kumta rub ka long bad ki Khristan 
shimet shimet ; ki dei ban long kiba-kheifiduh ia lade. 
Ki dei ban urn noh turn ka mlub. La ka lah ban i 
kumba kirn don shuh bad ki la jab nob, pynban kam 
long kumta. Kum ka mluh ki im ha ka jingim jong 
kito kiba na ka bynta jong ki, ki la aid nob ia lade bad 
ka jingbang jong ki ka iaisah. 

Suk bynjai ha U Khrist— Ngi long kiba rit, ka 
jingring jong ka pyrthei ka khraw. Hynrei la ka bor 
jingring jong ka pyrthei ka khlain katno katno ruh, lada 
ngi kham ia kaei kaei ha ka kti jong ngi ka jingring jong 
ka pyrthei kan ym lah ban ring ia ka na ngi. Kumta ruh 
lada ngi don ha ki kri U Jisu kiei kiei ki jong ka pyrthei 
kin ym lah ban ring ia ngi na U, namar hapoh ka jingbat 
jong U ngi suk kynjai. 

U Blei ha U Khrist — Ki Hindu ki ju sngewtynnad 
eh ban ong ba U Blei U don ha kiei kiei baroh. Shisien 
ngala poi harud jong kawei ka wah kaba nga dei ban 
ryngkang sha shilliang. Ym don lieng hajan kaba lah 
ban khawa ia nga sha shilliang bad nga la pyrkhat 
lyngngoh kumno ngan leh. Hangta uwei u lok u la 
kdew ia nga ia kawei ka pla snieh kaba la synjap bym 
•don Iyer bad u la ong ba dei tang da kata ba ngi lah ban 
ryngkang ia kata ka wab. Kumta ngi la iapynad ia 
ka haduh ba kan da dap da ka Iyer bad da kata nga la 
kbawa ia lade sha shilliang wah. Hangta ka la wan 
■siat jingmut ia nga ba la ka Iyer ka dap ia ka pyrthei ka 
mariang sawdong jong ngi pynban kam lah ban iaxap 
•eiei ia ngi haba ngi don ha ka khim ka eh tadynda la set 
khop ia ka hapoh ka pla snieh. Kumta ka long ka bym 

shongnia ban len la ka jingdonkam ka jingwan longdoh 
U Bid ha U Khrist, kumba ka long ka bymshongnia baa 
ong ba ka pla snieh ba la dap lyer kara larkam ban iarap- 
ia ngi ban ryngkang ia ka wah. 

Ka Jinglong bakhlembor jong ngi— I khun syiar 
hapoh shynrong pylleng i im ha la ka pyrthd bakhim 
bad ba la set-op ia i hangta. I ioh ia ka jingsyaid bad 
jingsumar na la ka kmie katba i dang hapoh, hmrei im 
tip eiei ia kata namar ba im lah ban iohi ia ka ne wat 
ban tip ruh ba ka don. I don ki thapniang, hynrei la 
kli khop ia ki bad im lah ban pyndonkam ia ki. Kumta 
ruh ka long bad ngi tad haduh ba U Blei Un da khot ia 
ngi shabar sha ka jingim badap kyrhai jong U. 

Ka Jingim Badap Kyrhai. — Shisien nga tip ia uwei 
u briew uba pangkhrew shibun bad um lah wat ban khie 
na jingthiah. Ka i'ing jong u ka la pluh, bad u la ialeh 
ban phet shabar, hynrei um donbor. U la pyrta briew 
u la lynniar katba don la ka bor bad u la ialeh ban mih. 
shabar na kata ka kamra ba la pluh. U don shisha ka 
jingim ; hynrei kam biang kat ban pyllait im ia u bad. 
kumta u la iap ing-ding hangta. Uwei pat u la wan 
shuwa ban lip ka ding, bad u la lah ban pynlip 
ia ka ding namar ti don ka bor kaba khlain j 
hynrei u la wan dier por bad um lah ban pynim 
ia uta uba-khrew. Uwei pat u btiew nga tip uba la 
pang slem bad u la duh ia ka bor jingmad jong u 
thylliej. La la kbreh ki jingbam bang jingbam 
thiang har rukom, um kwah bam ia ki, bad 
kumta u la nangtbt nangtlot ka mat Shibun ki Khristan 
ki la duh nob ka bor jingmad bad jingbang ia kiei. kier 
kiba kynja-mynsiem. Ki don jingim,,, hynrei kim don 

ka jingim badap kyrhai. Ki niam Hindu bad niam 
Buddhist ki hikai shaphang kiei kici kiba bha. hynrei 
dei tang U Khrist uba tyrwa ia ka jingim badap kyrhai, 
dei tang da la ka jingim bad jingshem da lade hi ba 
u briew: u lah ban shemphang bad ban sngewthuh ia ka 
jingiapher hapdeng ‘ka jingim ’ bad kane 'ka jingim- 
badapkyrhai’ kaba long ka jingaiei U Khrist. 

Ka Jingdonkam ia ka Jingshahshitom. U ’fiiang- 
rusom u ialeh ban mih na ka sop, bad uwei u briew u 
bym tip ei ei ruh shaphang ki khniang haba u iohi ba 
uta u ’niangrusom u iaksaid bad kyrthat ban mih na ka 
sop, u la shim ban iarap ban pyllait ia u na kata, hynrei 
kumne kumne uta u khniang u la kyrthat bad u la iap. 
Kiwei pat ki ’niangausom kiba la ialeh ban mih hi na ka 
sop da lade khlem da don mano mano ba iarap ban sei 
ia ki, ki la shitom shisha, hynrei ki la im bad ki khlaitl 
bha ha ka bor jingim badap pura ryngkat bad la ki 
thapniang baitynnad ba la pynkhlaifi ban her da ka 
jingialeh bad jingshahshitom jong ki ha ka por ba ki 
mih na ka sop. 

Ka Um ka Jingim. Shisien shikynhun ki briew ki 
la ialeit jingleit ha Tibet. Ia uwei na ki la lap ka jing- 
sliang kaba jur hynrei ym don um satia ha lynti, Ynda 
ki la ia iaid katto katne ki la lap ia ki pung rit ba la 
kerkut da ka ahor bad uta u briew u la kut jingmut ba 
la kumno kumno un pynjah ia la ka jingsliang hangta. 
Kito kiba tip bha ia ka jinglong kata ka jaka ki la iakyr* 
pad jur ia u ban nym leit sha kita ki pung hynrei ban 
ap haduh ba kin da poi ha ka jaka kaba kham bit ; 
hynrei um sngap, bad u la ong ia ki ba un da leh sumar. 
U la ryn sied sha kawei na kita ki pung bad u la kyndup 

um ha la ka kti bad u la dih ha ban da ngiah shorn. U 
la pyrta ia la ki lok ban iathuh ia ki ba u la ioh ia ka 
jingkwah ka dohund jong u, hynrei hamar ba u dang 
kren kumta u la sdang ban ngam jyrsieh ha ka ahor. 
Tang kumne kumne u la ngam haduh syngkai, bad ym 
don ba nud ban leit tur shajan ban iarap ia u. bad ki lok 
jong u ki la shu ia peit isynei ia u katba u nangngam 
nangngam haduh ba un da jyllop syndon khoit. Kumta 
ruh ka long ia kito kiba dih ia ki um jong ka pop jong 
kane ka pyrthei. 

JINGTHOH BYNRAP— III 

Ka Jingkylla-niam u Sadhu. 

U Sadhu u la ai da lade ia kane ka jingthoh lyngkot 
shaphang ka jingkylla-niam jong u bad u kwah ba kan 
long kum ka jingthoh bynrap hadien jong kane ka kot 
khlem da ktah ia ki jingthoh shaphang kane kiba la don 
ha ka sla kaba 26/27. 

Ha ka kot-khubor Hibbert Journal jongubnai January 
1921, u Rev. C. W. Emmet, u Vice Principal jong ka 
Ripon Hall, Oxford, ha ka jingthoh jong u ‘Ki Kambahu 
Sadhu Sundar Singh’ u pynpaw ba ka long ka jingkwah 
kiba bun nalor jong u hi, ban don jingthoh kaba kham 
shai bad kham bniah shaphang kane ka jingjia bakhraw. 
Kane harum, namarkata, ka long kaba u Sadhu hi uthoh 
shaphang jong ka. 

“Nga la long u nongshun uba khraw tarn jong ka 
niam Khristan haduh ba ym tang ba nga krenbeift, 
krensniew bad pynshitombeifi ia ki saheb mishoneri ; 
hynrei bunsien ruh nga la ju tar bad thang ia ka Baibl 
narmar nga da ngeit ba ka niam Khristan ka long kaba 

shukor bad ba tang ka niam Hindu hi ke long ka mam 
kaba shisha. Ha kawei ka sngi ha khmat u kpa jong 
nga hi nga la theh umphniang sharak halor ka Baibl 
bad nga la thang ia ka ha ding. U kpa jong nga u la 
pyrshang tyngeh ban khang ia nga na kaba leh kumta 
hynrei nga la long shitrhem bieit katta katta ia la ka 
niam kat haduh ba nga la beih pyrshah ia u da ka jing- 
bymkohnguh, nga da mut ba da kaba leh kumta ngan 
pynsngewbha ia U Blei. 

Hadien ba nga la thang ia kane ka Baibl nga la pisa 
bad shitom jingmut shibun bad nga la don ha ka jinglong 
kaba lanot khop. Lai sngi hadien ba nga la thang ia ka 
Baibl, bad haba nga la sbem ba ka niam Hindu kam lah 
ban ai jingsuk bad jinghun ia nga, nga la kut jingmut 
ban pyniap noh ia lade namar ngam sngewlah shuh ban 
im ha kat kane ka kordit mynsiem. Te, la dang saw ka 
bneng (ka por lai baje mynstep) nga la khie, bad nga la 
sum la sleh da ka umkhriat. bad hadien kata nga la sdang 
duwai. Ha ka jingduwai nga ong kumne : ‘Lada don U 
Blei ai Un pynpaw ia lade ha nga ban pyni ia ka lynti ka 
jingpynim : lada ym don, ngan pyniap noh ia lade da 
kaba shah tylliat ha ka rel* 

Haduh saw-shiteng ym man wan jubab ei ei ruh. 
Hynrei kynditkyndit hadien kata, kajingtyngshainbakh- 
raw ka la dap ia ka kamra jong nga. Ha kata ka jing* 
tyngshaih nga la iohi ia ka Khmat baphyrnai bad bapeit 
ieit isynei jong U Khrist bad U da pyni ha nga ia la Id 
kti ba la mong bad ki dien prek ha ki, U ong, ‘Balei me 
pynshitom beih ia nga ? Ha khmih, nga la aiti ia la ka 
jingim halor ka diengphna na ka bynta jong me, bad na 
ka bynta ka pyrthei ba kan ioh jingpynim'. Haba nga la 

iohsngew ia kane, ki ktien jong U ki la ngam kum ka 
leilieh sbapoh ka dohnud jong nga, bad kumta kumta 
hi nga la dap da ka jingkmen bad ka jingsuk kaba ngam 
lah ban batai, bad la pynkylla ia nga ha kaba sbikyllip- 
mat junom-la-junom shaduh ki bymjukut. 

La U Khrist U la jah noh hadien ba U la kren kum- 
ne ha nga, ka jingsuk kaba U la ai ka la neh bad kan 
iaineh bad nga junom. Kane baroh kam long kaba mih 
na kaba nga shu mutdur ha lade da ka jingpyrkhat. 
Lada u Buddha lane u Krishna ki la paw kan jin da la 
long ka jingmutdur da ka bor-pyrkhat namar dei ia ki ba 
nga mane > hynrei ba U Khrist hi Un paw da lade, U 
Khrist Uba nga isih eh ha kata ka por, ka long shisha ka 
kambah, bad ka long ka sakhi kaba shai kdar ba U long 
U Khrist Uba im. Lymne kam dei ruh ka jingphohsniew, 
namar kumno u briew u lah ban phohsniew hadien ba 
u dang shu lah sum um-khriat, bad ruh, ka jingphohs- 
niew kam lah ban pynkylla baklybak iaka jingimu briew. 
Kane baroh ka long ka JINGSHISHA BAKHRAW. 

KA J1NGTHOH BYNRAP— IV*» 
HATOULAIAP? 

Kawei ka jingkylli kaba don ha ka rmiang shyntur 
jong ki briew kiba tip bad ithuh ia u Sadhu ka long* 
*Hato u Sadhu Sundar Singh u la iap shisha ? Kat kum 
ka jingiathuh jong u Mr. Watson uba long u Superinten- 
dent jong ka Aspatal kiba pang ‘nianglyngkut ha Sabathu, 
u Sadhu u la mih khadduh ban leit sha Tibet ha u bnai 
April 1929, Bad naduh kata ka por ym shym iohsngew 
ei ei shuh shaphang jong u. U Rev. C. F. Andrews u 
ongba haduh ka snem 1933 i a katei ka jingkylli la dang 

iai-kren bad iai-iatai da Id lok jong u Sadhu, bad la dot* 
ruh shibun ki jingbna kiba ong ba u dang im. Dew 
kiba ngeit ba u la leit nob jarjar shapoh ki kiem ki kcob 
jong ki lum Mangkashang hangta ban pynleit ia la ki 
sngi ba dangsah jang ka jingim jong u ba ka jingiasyllok 
ba marwei bad U Blei jngai bah na ka pyrthei, Don pat 
kiba ngeit ba u la lah iap, namar shuwa ba un ‘mih u la 
ong ha ki katto katne ki lok ba un wanphai pat shuwa 
ka tlang. Imat ka jingngeit ba u la iap ka long kaba 
kham sngew dei ban ‘shim namac u Mr. Watson ha ki' 
shithi jong u ba u thoh sha u Rev. C. F. Andrews, uong 
ba shuwa ba un mih na Sabathu. u Sadhu u la don ka 
jingsngewthuh lypa ha lade ba um im slem shuh, hynrei 
um sheptieng ia ka jingiap. Bad namar kane ka jing- 
sngewthuh u la aibor ia u Mr. Watson ban pdiang, pule 
bad jubab ia ki shithi jong u kiba lah ban poi ha ka por 
ba u dang leit sha Tibet. Sa kawei pat ruh, u la aibor 
lypa ia ki arngut ki lok jong u — u Mr. Riddle bad u Dr. 
Taylor uba na Roorkee, kiba long ki nongbat bad nong- 
pyniaid ia ka Will jong u, ban leh katba ki sngewdei 
lada jia ba um wanphai shuh. Ynda haba ka por ka 1 at 
nangleit bad ba ym ioh khubor ei ei ruh na u lane 
shaphang jong u, kitei ki lok— u Mr. Riddle bad u Dr. 
Taylor— ki la ialeit da lade hi baroh arngut ban wad iff 
u, bad ki la pynlut jan shibnai ha kaba leit kiew ia ki 
lum thah haduh khadphra hajar phit ka jingjrong, bad 
ki la poi sa tang saw mer ei ei na Tibet, bad bunsien ki 
la don ia lade ha ki jingma kiba khraw. Hynrei kUn 
man lapdien sada. Kaba phylla ruh ka long ba baroh. 
shilynter lynti ym don mano mano ruh ba la iohi ne hk 
iobngew ia u. Wat ki shakri Sorkar ruh ki la iarap iem- 

fan wad na ki rejistar ba ju buh ha ki ling sangeh-lynti 
jong ki nongleit jingleit pilgrim sha kite kithain. Hynrei 
namar ba ym shcm ei ei, kumta ki la sangeh noh kaba 
wad ia u. 

Tharai lada u Sadhu u dang im, bad ba u don ha ki 
jaka kynjah jong ki lum Mangkashag marwei hangto ban 
iasyllok jarjar bad la U Kynrad, te da shisha ka long 
kaba da eh ia ngi ban pyrkhat — kumno keifiu briew kum 
u Sadhu uba don ka mynsiem kaba Jem bad uba pyrkhat 
ia ka jingshitom jingmut jong kiwei pat, un ym phah 
khubor ei ei sha la ki lok 7 U la kular ia u Mr. Watson 
fad k-umjuh ruh ia I Mrs. Parker ban pyntip ia ki lada u 
pang ne u shitom. Un jin da la pyndep ia la ka kular 
lada u dang im, namar u tip bad u sngewthuh shai ba 
hajar ki iam briew na ka bynta jong u. U Sadhu um 
long u 'rieweh-dohnud u bym suidniew ia ka khuslai 
jong ki briew. U ieit eh ia ki lok jong u baroh. 

Ha kaba khadduh, ngim lah khlem da ngeit ba u la 
iap shisha, u la aiti noh ia la ka jingim ha ka jingsha- 
kri ia la u jong U Kynrad ha ka snem 1929 ha ki bnai 
May lane June katba u dang ialeh ban poi biang sha 
Tibet. “Lyngba shibun ki jingjynjar” u la leitbsut 
junom shapoh ka hima U Blei. Katba ym don iwei ruh 
-na ki hajar ki lok ki jor jong u ha syndah jong u baba ka 
jingiap ka lap ia u, U Trai te shisha U la ieng hajan jong 
m . UTA U NONGAPLANGBROT Uba bha U la 
lalam ia u lyngba ka them ka syxngiew ka jingiap. U 
TMengduh bad u Shanduh jong U ki pyntngen ia u. 

Ka Bakut 

(** La lum na ka Kot u Rev. C. F. Andrews^Sadhu Sundar 
rSingh.) 

